
CEZAR PETRESCU 


1907 


E un fenomen cunoscut. Consemnat de istorie. Şi ușor de verificat astfel în paginile 
istoriei. 

Mai toate revoluțiile şi răscoalele tuturor timpurilor, mai toate, au întimpinat pe 
planul creaţiei artistice o sumedenie de rezistenţe și de detractori, paralel cu spontana 
aderare a creatorilor cu o viziune înaintată. Rezistenţe şi detractori, cu deosebire sub im- 
presia imediată a evenimentelor, chiar din rîndurile celor care în ajun fulminau împotriva 
despotismului și nedreptăţilor. 

In cel mai fericit caz, insurecţii din ajun se mărgineau la o pasivitate sceptică, mo- 
rocănoasă, suspicioasă. Prea puţine excepţii confirmau regula. 

Rămîne pe seama psihologilor, a cercetătorilor istorici şi sociologi, a așa-numiţilor' 
esteticieni, s-o disocieze şi să-i analizeze pricinile mai adinci, oarecum subterane. 

Că unii creatori s-au recules mai tîrziu, rectificîndu-și atitudinea iniţială, oricît de 
meritoriu fapt însemna pentru diînşii, aceasta nu rezolvă nimic din datele fenomenului în 
sine. Căci, tot aşa se desfăşoară și un proces invers. După un veac şi șase decenii de la 
Revoluţia franceză, după aproape nouă decenii de la Comuna din Paris, nu se mai găsesc 
oare încă şi astăzi scriitori, pictori sau dramaturgi francezi, care cu o stranie perseverenţă 
sc înverșunează să zugrăvească aceste episoade istorice în cele mai sumbre culori? Fără 
justificarea nici unui egoism de clasă sau a unei psihologii de clasă, nu mai evocă oare şi 
astăzi cu o metodică repulsie, cu o maniacă orbire, zvîrcolirea propriului lor popor să-și 
smulgă din ghiarele opresorilor un dram de libertate, de dreptate, de lumină ? 

Nu sînt lipsiţi nici de talent. Nici de inteligență. Nici de cultură. Și totuși... 

Explice, cine e în stare. 

Personal, nu m-aş încumeta, ca unul care nu se simte atras și intrigat de aberaţiile 
naturii omenești. Și nu de dragul lor le-am amintit toate. Ci pentru a sublinia prin con- 
trast, cît mai apăsat, excepţia absolută pe care o reprezintă, de-o jumătate de veac, toată 
creaţia noastră literară şi artistică, în toate ramurile și toate gamele ei, faţă de răscoalele 
ţărăneşti din anul 1907. 

Nici un glas strident. Nici o tentativă — dar mite o creaţie realizată — care să 
diminueze ori să trivializeze în vreun fel deznădăjduita răscoală a şerbilor ; să osindească 
în vreun fel dezlănţuirea tumultuoasă a disperării şi răzbunărilor ; să ia în vreun fel apă- 
rarea claselor cîrmuitoare şi exploatatoare, în numele cine știe cărui elegiac principiu este- 
tic ; să absolve în vreun fel marii și neiertaţii culpabili. Nimic din acestea toate. Unanimi- 
tate deplină. ` 

Atit de evidentă și de strigătoare la cer era dreptatea robilor, care încercaseră să-și 
scuture cătușele ! Atit de evidentă şi de strigătoare la cer era monstruoasa coaliție a asu- 

pritorilor, cu toţi comparşii lor politici și lingătorii de talere ! Şi mai ales, mai ales, atît 
de nealterată, de sănătoasă şi de realistă era şi a rămas tradiţia artelor şi literaturii noastre, 
care nu-şi dezmințeau crezul marilor înaintași ! Artă şi literatură cu rădăcinile atît de în- 
treţesut ramificate în straturile adinci ale poporului, pînă la cele mai fine şi îndepărtate 
filse, încît de îndată, spontan şi organic ca un reflex, au vibrat într-o sincronică pulsaţie 
cu clocotul zăcămintelor profunde și veşnic primenite și veşnic vii, de unde-și sorbeau seva 
creaţiei ; nu cu trosnetul crengilor uscate și moarte din vîrfuri, pe care aveau să le spulbere 
mai devreme ori mai tirziu vîntoasele în cele patru zări. 

Chiar atunci, cind încă nu se zbicise deplin sîngele celor unsprezece mii de ţărani 
uciși, cîți au îngrăşat încă o dată lanurile stăpinitorilor de păminturi ; chiar atunci, cei doi 
veneraţi scriitori ai timpului, Vlăhuţă și Caragiale, n-au pregetat să-și rostească în auzul 
tuturor, cuvîntul îndurerat și străbătut de aspră mustrare. 

Minciuna stă cu regele la masă ! — suna rechizitoriul poetului. 

lar autorul Scrisorii pierdute şi al Momentelor, schimbîndu-şi peniţa ascuţită a sati- 
ricului cu pana apăsata a cronicarilor din veacuri bătrine, în paginile sale istorice 1907, 
a dresat al doilea rechizitoriu Caţavencilor și Dandanachilor, pe care de mult îi identifi- 
case, îi stizmatizase şi care continuau a cîrmui ţara. 

Coșbuc nu avea nevoie să adauge nimic. El se rostise cu treisprezece ani mai înainte, 
în profeticul său Noi vrem pămînt! — care devenise strigătul de mobilizare şi de luptă al 
iobagilor răsculați, sub ropotul de gloanţe și răbufnirea rafalelor de artilerie ce apărau 
ţara Caţavencilor și Dandanachilor. 

Nici unul, din tustrei, nu se proclamase vreodată revoluţionar. Dar tustrei, cu pre- 
cizia gingașelor ace de seismograf, înregistraseră cutremurările din adîncuri și tustrei, spon- 
tan, s-au aflat alături de cealaltă ţară, de ţara reală a mulțimilor trudnice, deschizînd calea 
urmașilor de mai tirziu, care o jumătate de veac, prin stihuri, prin poeme, prin povestiri, 
prin romane, au întreţinut viu cultul celor unsprezece mii de eroi anonimi ai răscoalelor tă- 
'rănești din anul scăldat în singe, 1907. 

Şi nu mult după dinșii, pictorul Octav Băncilă, într-un tablou de dimensiuni uriașe 
şi de-o vigoare mai impresionantă decit faimoasa și mălăiața alegorie a lui Prud'hon 
„Justiţia și Răzbunarea urmărind Crima“, n-a întirziat să-şi rostească și el verdictul, în 
limbajul lui, al culorilor, deschizind altă cale, urmașilor săi, pictorii. Cite mii, cîte zeci 
de mii de feciori şi nepoți ai răsculaților din 1907 nu s-au cutremurat, generaţie după 
generație, vreme de-o jumătate de veac, la zguduitoarea privelişte a ţăranului vînat de 
gloanțe, năpustindu-se cu ochii lărgiţi de groază să spargă cadrul tabloului, să urmă- 
rească şi prin somn cugetul ucigaşilor. dacă ucigaşii de-atunci vor fi cunoscut măcar prin 
somn și prin vis ce înseamnă mustrarea de cuget? 

A recapitula în ce măsură răscoala ţăranilor din 1907 şi-a afirmat de la sine locul 
de drept în creaţiile artistice și literare din Romînia, vreme de-o jumătate de veac, nu 
îngăduie spaţiul restrîns al unei reviste. Vor face-o aceasta din plin antologiile, expoziţiile, 
spectacolele şi manifestările comemorative. 

În paginile unei publicaţii de teatru, în loc de încheiere, socot poate de datorie să 
amintesc, ca un tirziu omagiu, gestul atît de discret şi totuși atit de adînc grăitor al unei 
mari artiste a timpului, Eleonora Duse. 

Cind capitala Caţavencilor şi Dandanachilor forfotea, după răscoale, de sfruntata 
agitare a proprietarilor, a arendaşilor şi politicienilor punînd la cale fuziuni de partide, 
revendicînd despăgubiri, mai spumegind încă de ură împotriva răsculaților, fiindcă nu-i 
satisfăceau cei unsprezece mii de uciși fără judecată, marea artistă aflată în turneu le-a 
dat tuturor o lecţie subţire şi usturătoare chiar pentru cele mai groase și argăsite obraze. 
A anulat spectacolele sale. lar la întrebările nedumerite şi consternate, a mărturisit că 
nu-i îngăduie inima să apară pe scenă, în capitala unei ţări unde cîmpiile sînt încă ude 
de sîngele celor uciși pentru neiertata crimă că au cutezat să-și ceară şi ei, mizerabilii, 
dreptul lor la viaţă. 

EUGEN LUCA 


Mărturiile unei lupte de veacuri 


Aniversarea unei jumătăţi de veac de la izbucnirea răscoalelor țărănești din 1907 
ne-a determinat să cercetăm mai îndeaproape dramaturgia noastră oglindind viaţa ţărănimii 
din trecut. 

Concluziile acestui examen sînt surprinzătoare pentru o literatură ca a noastră, 
făurită, îndeosebi, de scriitori rurali ca origine, vechea noastră dramaturgie numărînd 
relativ puţine piese inspirate din viaţa satelor. 

Apoi, multe din aceste piese, dacă nu ocolesc conflictele sociale, le denaturează şi, 
în consecinţă, oferă — cînd își propun s-o facă — soluţii cu un pronunţat caracter di- 
versionist. Consecinţă imediată a acestei împrejurări este faptul că dramaturgii respectivi 
işi falsifică eroii, ne prezintă ţărani, boieri și arendași convenţionali, inventează intrigi 
neverosimile, își construiesc artificios piesele. Fireşte, aceste concluzii nu trebuie privite 
la modul absolut. În considerarea lor trebuie să ţinem seamă de condiţiile politice în care 
au fost scrise piesele de care ne ocupăm și de publicul — îndeobşte aristocrat — căruia 
i se adresau şi care, multă vreme, era singurul cu acces la ele. Mai trebuie să ţinem seamă 
şi de anumite atitudini înaintate, care au izbutit uneori să se infiltreze în cadrul general 
denaturat în care piesele prezentau realităţile vremii. 

În orice caz, nici puţinătatea şi nici viziunea antirealistă a lucrărilor dramatice cu 
tematică țărănească nu-şi pot afla explicaţia numai în împrejurarea că revoluţia de la 
1848 n-a fost dusă pînă la capăt, că ea s-a soldat cu un compromis între burghezie și 
moșierime. Acest compromis s-a făcut, în primul rînd, în dauna ţărănimii, sacrificindu-se 
interesele ei fundamentale. Cum revoluţia burghezo-democratică avea să fie desăvirșită 
abia după eliberarea ţării noastre de sub jugul cotropitorilor naziști, şi cum industrializarea 
Romîniei fusese frînată artificial de trusturile străine care doreau să menţină țara noastră 
în situaţia unei semicolonii, problema ţărănească a continuat să fie, timp de aproape 
un secol, problema socială cea mai acută. 

Ar fi fost de aceea firesc ca această problematică socială să fi solicitat, din plin 
atenţia dramaturgilor noştri, pentru că nici o artă nu e atit de intim legată de lrămintările 
sociale cum este teatrul. 

Este evident că dezinteresul dramaturgilor noştri pentru tematica ţărănească e un 
fenomen singular. Cum să-l explicăm ? Prin lipsa unei tradiții? Dar ceea ce, îndeobşte, 
numim literatură romînă modernă s-a făurit, dintru început, sub influenţa literaturii 
populare. Or, în folclorul nostru avem piese care pun destul de ascuţit problemele sociale 
ale țărănimii. Ne referim îndeosebi la vechile jocuri ale „Mocănașilor“, la „Jienii“ — des- 
pre a căror origine populară nu ne îndoim — și, în orice caz, la „Păpuşarii“, care găseau 
totdeauna prilejul unor satire a moravurilor şi figurilor din lumea satelor. 

Mai mult încă, la începuturile ei, dramaturgia noastră a atacat mai ales ascuţitele 
probleme ţărăneşti ale vremii. Dovadă, lucrările dramatice ale lui Iordachi Golescu: 
Starea Ţării Rumiîneşti în zilele Măriei Sale Caragea Voevod (scrisă în preajma răscoalelor 
lui Tudor Vladimirescu, sau — cum indică autorul însuși — „la leat 1818, septembrie 29, 
cînd a fugit Măria Sa din scaun“) şi Comedia ce să numeşte Barbul Văcărescul, vînzătoriul 
țării. 

Desigur, „perdelele“ și „arătările* Golescului nu pot fi reprezentate. Autorul nu 
tintea atit să creeze caractere, cît să smulgă măștile „obrazelor“ sale ; dar la lectură, aceste 
lucrări de început ale dramaturgiei noastre rezistă și astăzi. Mai mult, pe alocuri, ele se 
citesc chiar cu plăcere, în pofida unor crudităţi de expresie care, uneori, frizează chiar 
trivialul. 

Din punctul de vedere al preocupărilor noastre, piesele lui Iordachi Golescu pre- 
zintă un interes deosebit: ele mărturisesc izvorul valabil al unei tradiţii în reflectarea 
realistă a vieţii țărănești în teatru. 

În adevăr, Starea Ţări: Rumiîneşti, opglindind mizeria cruntă a ţărănimii, e un aspru 
rechizitoriu la adresa domnilor, dregătorilor și slujbașilor de rînd, care, lacomi de avuţii 
şi polticioşi de toate plăcerile, jecmănesc fără cruţare norodul. Orice măsură, aparent 
populară, e de fapt menită să adîncească și mai mult mizeria maselor, mulţumită căreia 
se menţine huzurul sus-puşilor din ce în ce mai desfrînaţi şi mai nesăţioşi; aceasta e 
ideea fundamentală a lucrării. 

Mult mai puternic încă este rechizitoriul în Barbul Văcărescul, vînzătoriul ţării. 
Intrigant abil și despot crud, ahtiat după averi şi onoruri, logofătul Belul, precum și 
cuscrul său, Văcărescul, ciștigind protecţia domnului, el însuși dornic de grabnică înavu- 
tire. și aflîndu-și în sînul boierimii tovarăși de fărădelege, storc și jecmănesc întreaga 
avuţie a ţării. Conflictul dintre boieri şi țărani, antagonismul de interese dintre cele două 
clase sînt înfățișate în toată profunzimea. 

Ura neţărmurită a maselor își află expresia în blesteme de o gravă rezonanţă, 
datorită solemnităţii cu care sînt rostite și întărite. 

Se pare însă că „arătările“ şi „perdelele“ acestea n-au avut o prea mare circulație 
la vremea lor, dacă luăm în seamă faptul cert că ele n-au exercitat influenţă asupra drama- 
turgilor din generaţia de la 48. 

Credem că alți factori au contribuit la detașarea dramaturgilor de ieri de adevă- 
rata lume a satului. Mai întîi, faptul că printre scriitorii care au iniţiat și animat mişcarea 
teatrală a vremii se numără unii care nu s-au dovedit a fi și revoluționarii cei mai con- 
secvenţi. Aceştia, fie că au trecut cu vederea problemele relaţiilor sociale din lumea 
satelor, fie că le-au prezentat incidental, fie — după eșecul revoluţiei — pe linia vederilor 
de compromis a momentului politic. 

Chiar dacă exagerează într-o anumită măsură, nu întimplător Ibrăileanu îl consi- 
deră pe C. Negruzzi primul junimist. Cirlanii lui sînt, de aceea, o farsă fără adresă la 


stările şi frămîntările ţărănimii. Evoluţia lui Alecsandri n-a fost nici ea a unui revolutionar 
consecvent. Revoluționar, Boliac scria Clăcaşul ; înclinat spre compromis, Alecsandri însă 
scria la modul idilic Rodica. Tendinţa de a idealiza viaţa ţăranului, foarte pronunțată în 
poezia lui Alecsandri, o reîntilnim şi în teatrul său. 

Atunci cind încearcă să studieze mai adînc problemele sociale ale satului, Alecsandri 
nu vede esenţialul și oferă soluţii cu caracter diversionist, fie şovin, mai ales în Lipitorile 
satului, fie conservator, opunind pe ciocoiul arivist, boierului tradiţional și bonjuriştilor 
generoși, în Boieri şi ciocoi. 

În piesele inspirate din viața satului, accentul nu cade pe frămîntările esenţiale 
ale ţărănimii, ci pe moravurile vremii. (Vezi Chiriţa și Sandu Napoilă.) Dar realitatea 
se impune totuși, în unele din piesele lui, chiar dacă nu pe prim-plan; aflăm 

astfel în ele elemente care glăsuiesc despre viaţa mizeră a ţăranilor. Să ne amintim, de 
pildă, scena 1 din Chiriţa în provincie. "Ţăranii cer în cor să li se facă dreptate: 


Dreptate, dreptate 
Ne dă 
Cucoană. dreptate 
Ne dă! 


Coana Chiriţa, care, în paranteze fie spus, nu e un personaj prea antipatic, înainte 
de a cerceta care-s plingerile ţăranilor, găsește cu cale să le răspundă astfel: 


Cu biciul pe spate 
Uoi da. 

Uoi da eu dreptate, 
Aşa. 


Plingerile ţăranilor nu sînt totuşi dintre acelea care ar putea fi cu ușurință neso- 
“cotite chiar de o cucoană cum e Chiriţa. Unuia dintre ei, Guliţă cretinul, cu care musiu Şarl 
își sparge pieptul, i-a ucis viţelul ; altuia i-a incendiat bordeiul ; unui al treilea a încercat 
să-i batjocorească fata. 

Enumerarea pagubelor, în loc s-o înduplece, o înfurie pe Chiriţoaia, care nu-și 
ascunde nici o clipă disprețul pentru supușii săi şi-i privește ca pe niște cîini. 

Rusaliile sînt o farsă, menită, pesemne, să idealizeze virtuțile ţărancelor noastre. 
Anumite accente de critică socială nu lipsesc însă. 

Subprefectul Răzvrătescu, demagogul deșănţat, nu se mulțumește numai să le pro- 
mită ţăranilor cîte patru fălci de pămînt de căciulă, dar îi dorește înzestrați și cu „şcoli 
și comune și temniţi în sate, ca toate naţiile civilizate“. 


x 


Dacă ţinem seamă că 1848 e un moment progresist al culturii noastre, care — nu 
încape îndoială — a exercitat o înrîurire pozitivă asupra tuturor fenomenelor de cultură 
progresiste ce s-aù desfăşurat ulterior, vom înțelege cît de văduvit a rămas teatrul nostru 
prin faptul că dramaturgii acestei generații n-au atacat fățiș și în profunzime realitățile 
sociale ale țărănimii, nu şi-au propus sau n-au putut oglindi realist viața plugarilor. 

Efectele dobîndesc proporții cu atit mai mari, cu cît momentului progresist de la 
1848 îi urmează cel nefast al monstruoasei coaliții, iar pe plan cultural, Junimea. 

La şcoala „Contemporanului“ nu s-a putut din nefericire forma nici un dramaturg 
autentic (Ştefan Hudici, încercarea viitorului renegat V. G. Morțun, sau drama Sofiei 
Nădejde, O iubire la ţară. nu pot fi considerate lucrări valoroase). Mai tîrziu, semănăto- 
rismul continuă, pe alte coordonate, diversiunea prin idealizarea chiaburimii. Pe de altă 
parte, estetismul cîştigă din ce în ce mai mult teren şi, sub influența literaturii dramatice 
occidentale, dramaturgii sînt înclinați către psihologism. Considerînd pe ţăran drept o brută 
lipsită de orice viaţă sufletească, ei se indepărtează de lumea și viaţa acestuia. Deşi în 
Năpasta, Caragiale dăduse o replică zdrobitoare teoriilor despre sărăcia sufletească a ţăra- 
nului şi demonstrase elocvent că țăranii pot şi trebuie să fie eroii unor drame puternice, 
fiindcă au trăiri intense (Anca o prefigurează pe Victoria Lipan — şi Sadoveanu nu s-a 
indoit niciodată de bogăţia sufletească a eroilor săi), din nefericire, în direcţia aceasta, 
exemplul lui Caragiale n-a spus prea mult urmașilor săi. E semnificativ faptul că pină 
şi un profund cunoscător al vieţii țărănești şi care, tocmai de aceea, nu putea accepta 
teoriile despre primitivismul vieţii sufleteşti a țăranilor, părăseşte lumea satului atunci 
<înd scrie teatru. Ne referim la Liviu Rebreanu, autorul comediilor Cadrilul, Plicul şi 
Apostolii. 

Tradiţia de a evita oglindirea conflictelor sociale în dramaturgie devenise atît de 
puternică la un moment dat, incit chiar evenimente de amploarea răscoalelor ţărăneşti 
din 1907 n-au solicitat interesul dramaturgilor. Nu cunoaştem decît o singură piesă vala- 
bilă, inspirată din răscoalele anului 1907: Lupii de C. I. Vissarion. Şi trebuie să spunem 
că în pofida faptului că autorul vede just forţele de clasă care se înfruntă în această 
încleştare (el observă diferenţierile din sînul ţărănimii, îi numeşte „lupi“ pe chiaburi şi 
îi prezintă în postura de aliaţi ai moșierului și arendașului) ; în pofida faptului că înfă- 
țişează statul cu toate instituţiile sale (parlament, armată, biserică) ca un instrument în 
mîna exploatatorilor, prin care ei îşi asigură dominaţia de clasă, o anume timiditate îl 
împiedică să meargă pînă la capăt și să tragă concluziile ce se impun. 

E interesant de urmărit cum se răsfrîng în această piesă, axată totuşi pe un puternic 
conflict social, prejudecățile privind primitivismul vieţii sufletești a ţăranilor. C. I. Vis- 
sarion ni-i prezintă pe ţărani ca depozitari ai multor virtuţi (deşi, după noi, e greşit a 
vedea o virtute în lipsa unei atitudini ferme faţă de dușmanii de clasă, în iertarea vino- 
vaţilor). Dar, pentru a dezvălui măreţia lor (el are o anume viziune despre măreție, care 
nu e a noastră, dar nu asta ne interesează aci), autorul recurge la elemente de natură 
mistică. De unde se poate trage concluzia că, în fond, ţăranul e totuși un primitiv, ale 
cărui acţiuni morale sînt determinate de frică şi nu de conștiință. 

Se poate observa că. ori de cîte ori vreun dramaturg va încerca să zugrăvească 
țăranul ca o ființă mai complexă, va recurge la astfel de elemente, va folosi din plin 
superstiţiile (ne referim în special la piesele: Săptămîna luminată de Mihai Săulescu și, 
într-o oarecare măsură, la Umbra şi Fata ursului de V. Voiculescu, deși, în aceste ultime 
două lucrări, dominant cste elementul realist). Singura piesă în care misticismul nu se 
dovedeşte necesar pentru reliefarea vieţii sufletești a ţăranului e dramatizarea lui M. Sorbul 
după romanul Jon de Rebreanu. 


x 

După primul război mondial și efectuarea acelui surogat de reformă agrară, care 
n-a rezolvat nici una din problemele fundamentale ale ţărănimii şi n-a făcut, în fond, 
decit să faciliteze consolidarea chiaburimii, apar o serie de piese cu caracter vădit di- 
versionist, lipsite de cea mai elementară valoare artistică. 

N. Iorga — care a fost un istoric cu intuiții geniale, de o „erudiție înspăimîntătoare“, 
şi un orator cum puțini au fost în istoria omenirii, dar care în același timp a fost un 
scriitor de valoare discutabilă, dublat de un politician retrograd — scrie un fel de piesă 
moralizatoare „ad usum populi“ : Omul care ni trebuie. In această piesă, N. lorga oferă 
următoarea soluţie problemelor sociale ce frămîntau țărănimea : restabilirea vechilor relaţii 
medievale, de la suzeran protector la vasal protejat. 

Intriga piesei lui e tot atit de simplistă ca şi soluţia. Junele boier, care practică 
pictura şi se grăbeşte să vindă moşia părintească pentru a se reîntoarce la Paris, devine. 
în urma unei „prelucrări“, un luptător care renunţă la toate idealurile sale şi se sacrifică 
pentru ridicarea țărănimii. El e „omul care ni trebuie“, omul providenţial, prin bunăvoința 
căruia se pot lichida, cît ai bate din palme, toate relele. 

Tirziu de tot, după așa-zisa reformă agrară și după Omul care ni trebuie, N. Vlă- 
doianu şi Soare Z. Soare scriu lucrarea Pămînt. Ei nu sînt chiar atît de categorici în 
promovarea așezărilor feudale la ţară, ca N. Iorga. În schimb, recurg la diversiunea naţio- 
nalistă, pentru a lămuri și dezlega grelele probleme ţărăneşti. Mai întîi, ei fac distincţie 


între boierii romini de talia avocatului Grigore Cojan (care-s iubitori foarte de țărani. 
construiesc pentru ei fintini, și şcoli, și spitale, şi care au un fel de mistică a pămîntului 


şi a muncilor agricole) și boierii de obirşie străină, ca baronul Ronda (care, evident. 
venetici fiind. își exploatează la sînge ţăranii și nu se simt legaţi de ogor decit ca de o 
sursă oarecare de venituri). Aştia, străinii, da, se servesc şi de jandarmi și de judecători, 
dar rominii, cind sint boieri, sînt atit de pătrunși de simțul dreptăţii, încît, pînă la urmă. 

ii silesc şi pe străini să renunţe la jaf și să se înţeleagă omenește cu ţăranii lor. Desigur 
că intriga e mult, mult mai complicată. Toată lumea e în conflict: domnul Cojan, cus 
doamna Cojan în problemele educaţiei, căsătoriei, apoi a divorţului fiicei lor Maria. Toate 
aceste probleme oglindesc însă, să fim bine înţeleși, atitudinea lor diferită față de lucrătorii: 
pămîntului. Se mai află în conflict Cojan, boierul romîn, cu Ronda, latifundiarul străin.. 
pe chestia căsătoriei Mariei, dar mai ales în privinţa ţăranilor ; se află în conflict Maria 
cu soţul ei Ronda, tot în legătură cu ţăranii; Mihai Udrea cu Ronda, în probleme matri- 
moniale şi îndeosebi social-țărănești. Cum s-ar spune azi, „problemele personale“ ni» 
lipsesc, dar, ca și în piesele schematice de azi, toate nu fac decît să „ilustreze“ atitudini so- 
ciale, și aici, cu precădere, dragostea boierilor autohtoni pentru „fraţii“ lor plugari. Pînă la 
urmă, ghemul contradicţiilor se descîlceşte, toate apele se limpezesc, toţi se împacă și 
împăcarea e tot în „folosul“ ţăranilor. 

C. Manolache în S-a stins candela e pe aceeași linie diversionistă, asezonată cw 
elemente freudiste. Se arată — ce-i drept — în piesa lui că boierul utilizează în interesele 
sale personale atît pe slujitorul bisericii, cît şi pe al Ministerului de Interne. Se arată de 
asemenea că „luptătorul“, chiaburul Irimia Runcul, îşi cam asupreşte argatul, care nu e 
altul decît un bun văr de-al său. Cu toate astea, conflictul social nu poate fi luat prea. 
în serios. Pentru că — să auzi și să nu crezi! — tot conflictul dramatic nu se fundează 
decit pe nişte vrăji băbeşti. 

Ce-i drept, autorii noştri oboseau slujind cu atita zel clasele exploatatoare prin 
această literatură diversionistă ; din cînd în cînd își mai permiteau să scrie și „pentru 
sufletul lor“ nişte piese de aceeași valoare însă, nişte piese fără țărani, numai despre boieri 
și preocupările lor de alcov. Așa se face că s-au jucat Bujoreștii de Caton Theodorian şi 
Într-o vară la moşie de Aurel şi Lucia Șerbănescu. 


* 


Dacă producția de piese cu un vădit caracter diversionist, nude de orice valoare: 
literară, domină dramaturgia cu tematică țărănească dintre cele două războaie, nu e mai 
puţin adevărat că, în acest răstimp, s-au manifestat şi unele tendinţe realiste. E cazul să 
amintim aci piesele lui V. Voiculescu, Umbra şi Fata ursului şi, îndeosebi, Copiii pimin- 
tului de Andrei Corteanu. 

În Umbra. îmbinarea elementului realist cu miraculosul dăunează reflectării veridice 
a satului, îl împinge pe autor către simplificarea vieţii sufletești a eroilor. Şarjate exagerat, 
personajele devin un soi de manechine, iar acţiunile lor sînt adesea, tocmai de aceea. 
neverosimile. În Fata ursului. elementul miraculos nu împiedică însă logica desfășurării 
acţiunii și nu e de natură să estompeze contradicţiile din realitate. Căci, aci, miraculosul 
e pe "linia basmului romînesc. În fond, nimeni nu crede serios în existența ca atare a 
„ursului“ din piesă. Cu toţii vedem în urs, un simbol: sentimentele pure, frumoase, virtuțile 
reclamă evadarea din societatea în care domnesc. ca tirani absoluţi, primarul chiabur 
Pîrjol — „suflet negru şi acru ca agurida“, cum îl caracterizează un argat al lui — um 
ins de o şiretenie şi cruzime fenomenale, precum şi brutalul jandarm provocator Potroc. 

Nu o dată. în basmul nostru, Făt-Frumos ia diverse înfățișări pentru a se feri de 
primejdii şi a izbindi. Or, ursul nostru e tocmai un făt-lrumos care o salvează pe frumoasa 
şi mîndra Vidră din ghiarele primarului. 

Acest făt-frumos, însă, deşi înzestrat cu o forță fizică deosebită și cu toate virtu- 
tile ce se cer luptei, în loc să biruie, aşa cum se întîmplă în toate basmele. e, pînă la urmă, 
biruit de forţele vrăjmașe. Voiculescu, menținîndu-se în basm. s-a îndepărtat totuși de 
linia lui clasică, fiindcă a vrut să întărească ideea tragismului omului cinstit în societatea 
pe care, şi prin intermediul basmului, ne-o dezvăluie. 

Un merit — şi nu dintre cele mai mici ale autorului — constă tocmai în facultatea 
de a se deplasa firesc de pe planul miraculosului pe acel al realității, și viceversa, făcin- 

du-ne, astfel, să vedem mereu în urs doar un simbol, fără a distruge însă nici o clipă 
vraja de basm. 

Deşi aburul basmului nu e împrăștiat, in partea finală accentul pus pe elementele 
realității e şi mai puternic. 

Se cuvine subliniată tăria Vidrei, această admirabilă fată, care, învingîndu-și dure- 
rea pierderii „ursului“ ci drag, e hotărită totuși, ferm hotărită, să lupte mai departe 
împotriva prejudecăţilor unei societăţi unde tot ce e frumos şi pur e miînjit cu noroi. Cu o 
sfidătoare mindrie, ea calcă în picioare convențiile acestei aşezări nedrepte — care sprijină 
asasinii, corupătorii și hoţii — şi-i declară război ! 

Dacă basmul dramatizat Fata ursului constituie o încercare izbutită de eliberare 
din cătuşele convenţionalului, drama Copiii pămîntului de Andrei Corteanu reprezintă o 
adevărată revelaţie. Cunoscută fiind frica burgheziei de adevăr, nu poate mira pe nimeni 
că această lucrare valoroasă a avut înainte de eliberare un destin tragic. 

Piesa a fost pusă în scenă în 1941, numai datorită intervențiilor susţinute ale lui 
Liviu Rebreanu. Regia însă — așa cum se arată într-o cronică publicată în nr. 3—6 pe 
iulie-octombrie 1941 ale „Revistei Romine“ — a făcut totul pentru a răzbuna convențiile 
şi a minimaliza cadrul și semnificaţia dramei. Totuși, numai după trei spectacole, cenzura 
a interzis reprezentarea piesei. 

Ne miră însă faptul că nici după eliberare, piesa lui Andrei Corteanu n-a fost 
reluată, deși repertoriul teatrelor noastre n-a fost prea bogat în piese romiînești și a 
<nprins unele lucrări slabe, inspirate din viața ţărănească sub regimul burghezo-moșieresc. 

Nedreptatea aceasta se cere, neapărat, curmată. 

Acţiunea actului I, cel mai izbutit de altfel, are un caracter caleidoscopic, de reportaj 
dramatic, admirabil închegat, în care se surprind aspectele cele mai semnificative ale vieţii 
cotidiene din satul de ieri. Fiecare scenă aduce un element nou, punîndu-ne în faţa unei 
probleme care sugerează o dramă cumplită, explicînd şi completind drama anterioară, așa 
încît, în final, dobîndim o zguduitoare imagine de ansamblu a mizeriei țărănești, a modului 
nerușinat în care plugărimea e spoliată, batjocorită și împilată. Faptul că toată viaţa 
satului poartă pecetea acestei instituţii — jandarmeria — care, prin ea însăși, simbolizează 
teroarea exercitată de statul vrăjmaș asupra oamenilor muncii, îi permite cititorului sau 
spectatorului să dobindească impresia, materială aş zice, a intensității. tragediei colective 
la care asistă. 

Necruţător, scriitorul îi indică pe autorii acestei tragedii. Ei sînt în primul rînd chia- 
burii satului, faţă de care, omul legii, atît de grosolan și brutal în relaţiile sale cu sătenii, 
adoptă o atitudine amicală, reverenţioasă, uneori chiar de ploconire. La jandarmerie, ei 
se mișcă degajat, ca la ei acasă, și chiar comandă. 

Ţăranii au conştiinţa nedreptăţilor ce li se fac, o ură nepotolită împotriva jecmăni- 
torilor şi a complicilor acestora, la care, culmea ironiei, sînt totuşi nevoiţi să ceară dreptate. 
Ei nu-şi ascund ura și nu încetează o clipă să-i judece pentru fărădelegile lor pe repre- 
zentanţii autorităţilor, chiar cind sînt nevoiţi să apeleze la serviciile lor. 

Scena a 3-a a actului I, de pildă, e în întregime axată pe conflictul dintre jandarm 
și o ţărancă, femeia replicindu-i prompt şi tăios la fiecare afirmaţie și demascîndu-i dintru 
bun început complicitatea cu chiaburul pe care ea îl acuză. 

Dat fiind caracterul aparent neunitar al actului I, s-ar părea că autorul nu e capabil 
să construiască o piesă închegată. În realitate, lucrurile nu se prezintă astfel. După ce 
a făurit imaginea dezastrului colectiv, dramaturgul își îndreaptă obiectivul numai asupra 
unui singur caz, cu o largă semnificaţie generală, pe care, urmărindu-l atent în cele trei 
acte, îl epuizează. 

Un flăcău chiabur, îndrăgostindu-se de o fată săracă, o fură, după obicei, şi o duce 
în gospodăria lui părintească. Aci, tinăra muncește ca o roabă toată vara, pentru ca, în 
pragul iernii, batjocorită, să fie alungată de soacra haină, care-şi tiranizează şi fiul şi 
care nu vrea să accepte ideea unei mezalianţe. Vieţuind într-un bordei cu mama ei văduvă 

şi un bunic orb, nefericita femeie, cînd simte că durerile nașterii se apropie, o roagă pe 
mama sa să-i înece pruncul. Ea însăși e în primejdie de moarte şi e salvată de o doctoriţă, 
aflată, printr-o împrejurare neprevăzută, tocmai atunci în sat. După însănătoșire, ancheta 
e reluată. Soacra o urmărește cu o ferocitate bestială, cînd tocmai se descoperă că, în 
realitate, copilul nu fusese ucis, ci vîndut unor ţigani nomazi, acuzaţi pe nedrept de un 
furt. Tatăl copilului află tăria să se smulgă familiei și să plece în lume cu aleasa inimii 
lui şi cu pruncul pe care ea i l-a dăruit. 

În cursul acestor două acte, autorul — care n-a uitat o clipă rolul său demascator — 
aruncă mereu cite un puternic fascicul de lumină asupra unui aspect sau altul al vieţii 
sociale a satului rominesc din orînduirea burghezo-moşierească și dă dovadă de o mare 
artă în crearea scenelor de masă. Scena în care ne sînt înfățișate leliţele și cumetrele 
satului, în bordeiul nenorocitelor femei ; scena în care ţiganii nomazi execută, la comanda 
şefului lor, după împrejurări, cînd un dans al rugii, cînd unul al deznădejdii, dovedesc 
un artist autentic. Nu e mai puţin adevărat însă că în aceste acte sînt vizibile şi anumite 
inconsecvenţe. Jandarmul, la un moment dat, devine un personaj pozitiv, dobîndind un 
profil sufletesc cu totul neaşteptat pentru cine l-a văzut acţionind în actul I și pentru 
cine îl va vedea acţionînd mai tirziu în actul III. Schimbarea tinărului îndrăgostit nu e 
îndeajuns de justificată ; pentru aceasta ar fi trebuit, poate, ca în actul I să se sugereze 
că flăcăul e eroul unei drame pe care n-are încă tăria s-o rezolve, dar pe care vreo s-o 
rezolve într-un singur mod. Or, din felul cum reacţionase el atunci, se pare că numai 
pudoarea îl împiedică să ia partea maică-si. 

Lipsurile acestea nu scad însă prea mult valoarea acestei piese, care e, fără nici o 
exagerare, una dintre cele mai bune din perioada cuprinsă între anii 1920—1944. 


* 


Cu piesa lui Corteanu se încheie, în fond, acest mare capitol al înfățișării drama- 
tice a problemelor țărănești din trecut. 

După eliberare, scriitorii, dramaturgii, fiind solicitaţi cu osebire de oamenii din popor, 
vechile şi greșitele orientări nu-i mai pot împiedica să se apropie cu interes şi simpatie de 
lumea satelor. Şi cum transformarea socialistă a agriculturii a devenit o cauză a întregului 
popor, dramaturgii s-au simțit obligaţi să reflecte acest proces revoluţionar, unic prin 
amploarea şi intensitatea lui. 

Nu e însă mai puţin adevărat că anume momente hotăritoare în viața de după 
23 August a țărănimii — cum ar fi, de pildă, împroprietărirea, prin care se încheie un 
lung și întunecat capitol al istoriei noastre şi care constituie un moment crucial în luptele 
ţărănimii noastre — nu şi-au găsit încă reflectarea artistică în dramaturgia noastră. 

Numărul, relativ mare, al pieselor cu tematică țărănească, scrise după eliberare, 
dovedesc mai mult un progres în extensiune, lărgirea cimpului tematic al dramaturgilor 
noștri. Din păcate, marea revoluţie care se consumă în conștiința ţăranilor muncitori, 
procesele de conștiință pe care aceasta le implică sînt adesea prezentate simplist. 

Se cuvine de aceea astăzi, cind realităţile noastre săteşti sînt altele şi cînd vechile 
frămîntări şi-au aflat soluţia, ca dramaturgii să oglindească deopotrivă procesul trans- 
formării conştiinţei ţăranului nou şi, în contrast, suferințele lui de altădată, despre care 
<lin păcate, după cum am văzut, avem prea puţine mărturii dramatice. 

HORIA DELEANU 


O dramă poetică 


Nu există, poate, îndeletnicire mai ingrată decit să povesteşti o piesă sau... o poezie. 
Eşti însă, îndeobşte, supus acestei servituţi, cînd purcezi la analiza unei lucrări dramatice 
şi nu te încumeţi să propui cititorului să apeleze în fiecare clipă la text, răsfoindu-l cw 
febrilitate, punind fără greș degetul pe citatul necesar, scoțînd cu promptitudine replica 
cea mai potrivită pentru exemplificarea ideii. 

În anumite situaţii, lucrurile se complică şi mai mult. Cu cît opera e mai valoroasă, 
avînd răsfirată judicios acţiunea pe liniile directoare ale personajelor şi cuvîntul mulat 
cu minuţiozitate pe sensul poetic al existenţei problemelor și oamenilor, cu atît mai greu 
e să îmbrăţișezi o confortabilă poziţie epică, ce te constringe să simplifici, pentru a 
relata cu alte mijloace decit acelea ale dramei. 

Făcînd parte din această categorie de piese, Caleaşca de aur, semnată de Leonid 
Leonov, trebuie totuşi, în cazul dat, măcar sumar povestită... 

„Războiul s-a terminat de puţină vreme: stă mărturie, în această direcţie, și orașul 
secătuit de urgia oribilei conflagrații, în care plutesc parcă, răvăşitoare, fantomele dragi 
ale celor dispăruţi, întîlnindu-se cu sufletele netămăduite încă ale celor rămași în viaţă. 
Aici se petrece, pe parcursul a 24 de ore, o acţiune încărcată de tensiune dramatică. 

Acum 26 de ani, un tînăr învăţător a îndrăgit o fată și a crezut, ca întotdeauna în 
cuforia primei iubiri, că n-ar putea să-și continue viaţa decit în tovărăşia ei. Părinţii 
frumoasei, lipsiţi cu desăvirşire de cea mai elementară înţelegere a impulsurilor lirice, 
s-au împotrivit cu strășnicie acestei dorinţe, amintindu-și că îndrăgostitul e din cale 
afară de sărac. l-au propus însă, pe un ton destul de puţin prietenesc, să pornească în. 
lume, să-și facă un rost temeinic, pentru a cîştiga eventual dreptul să aspire la mîna fetei. 
Împovărat de această nemeritată durere, tînărul s-a aruncat în braţele disperării, a plecat 
undeva, dincolo de lume, în Pamir, şi urma i s-a pierdut de-a lungul anilor... 

La ridicarea cortinei, îl întîlnim pe Kareev, de astă dată savant, geolog de mare: 
prestigiu, în oraşul pe care l-a părăsit cu mai bine de un sfert de veac în urmă. A revenit. 
însoţit de fiul său Iuli, să-și privească vestigiile tinereţii sale triste, cu ochii omului echi- 
librat care a izbutit să se realizeze. Iubita de altădată e astăzi președinta mult şi unanim 
apreciată a sovictului orășenesc ; in viaţa particulară însă, Maria Sergheevna nu a reușit 
la fel de bine, fiind căsătorită cu un om de nimic, Scelkanov, care cu puţin timp în urmă 
s-a strecurat din prima linie a frontului ca să-și păstreze pielea intactă, pentru ca acum. 

independent de faptul că are o fată de măritat, Marika, să-și găsească o ibovnică şi să 
fugă, pînă la urmă, cu ea, lăsîndu-și la voia întimplării soaţa și copilul. 

Kareev o revede pe Maria Sergheevna, dar — așa cum e şi firesc după atita amar 
„de vreme — din lumea de basm a pasiunilor nemărginite n-a rămas decît, palidă, amin- 
tirea. Un concurs de împrejurări face ca Iuli să se îndrăgostească de Marika, reeditînd 
parcă povestea de demult a părinţilor. Numai că fata continuă, înăuntrul acestui sistem 
„de relaţii, la alte coordonate, lanţul tragic inaugurat în generaţia anterioară și îl preferă 
pe Timoşa, un tînăr foarte înzestrat, care şi-a pierdut vederea în război, rămînînd însă 
posesorul unei pure și bogate naturi psihice. Paralelismul complicat și nu pe deplin identic, 
înscris de soarta a două generaţii care se întîlnesc, în mare măsură pentru a-și dovedi 
„deosebirile, slujeşte drept fundal desfășurării unei drame cu interesante valori omeneşti. 

Confruntarea situațiilor deosebite, care încearcă însă, la prima analiză, să se reedi- 
teze fidel una pe cealaltă, este mijlocită de un simbol — caleaşca de aur — cu o amplă 
semnificaţie. În dramă, adesea, simbolul apare ca un semn vizibil al ideii, ca o mare 
«concentrare a acestei idei, care slujeşte limpezirii sensurilor piesei, esenţializării lor. 
Aceasta, spre deosebire de gimnastica gratuită a simbolurilor, care izbutește să ascundă 
cu virtuozitate ideea, s-o determine să plutească într-un imperiu al ceţurilor nedesluşite. 
“Caleaşca de aur face, în mod indiscutabil, parte din prima categorie a simbolurilor, care 
ftincţionează în cîmpul fertil al artei generoase în sensuri și tendinţe. 

 Intrăm în contact cu justificarea acestui simbol, pe la începutul acţiunii, cînd un 
personaj de ñu prea mare întindere, Daşenka, îi povesteşte lui Kareev, pe care nu-l iden- 
tifică, povestea lui de altădată şi menționează că părinții Maşei i-au zis, în vremea aceea. 
învățătorului sărman : me pleacă în lume şi după ce t-ei îmbogăţi, să vii după ea într-o 
caleaşcă de “aur”. Savantul nostru se întoarce după 26 de ani într-o 
„cateaşcă de aur“, în care însă nu mai e loc pentru iubita lui de altădată. Dar el revine, 
mînat de iluzia tinereţii pe care ar putea-o, prin absurd, reînvia. E, într-un fel, aceeaşi 
fugă după tinereţea pierdută, care şi-a găsit în literatură, în orice caz de la Faust încoace, 
o deplină înţelegere şi simpatie. De data aceasta, însă, Mefisto nu-i înlesneşte lui Kareev 
întoarcerea la' virsta dragostei şi a marilor nădejdi; eroul nostru se vede constrins să 
“remarce cu amărăciune: „Trecură iar prin faţa-mi ca vedenii a tinereţii mele triste amintiri”. 

Se petrece in această operă un lucru foarte interesant. Ne-am învăţat. în dramatur- 
gie, să începem analiza personajelor prin cercetarea preistoriei lor, adică a acţiunilor şi 
iexistenței lor dinainte de începerea piesci; aceste date pot fi identificate, cu ajutorul 
amintirilor depănate de eroi de la ridicarea cortinei și pină la deznodămint, cu ajutorul 
deprinderilor lor prezente, care le explică, într-o oarecare măsură, antecedentele. În 
Caleaşca de aur, autorul confruntă în scenă, direct, preistoria protagoniştilor cu istoria 
lor contemporană, trecutul jucînd activ în economia prezentă a piesei, și condiţionind, în 
bună parte, desfășurarea viitoare a lucrurilor. E o tehnică scriitoricească destul de dificilă, 
însă extrem de generoasă pentru actori, care îşi au desemnaţi cu limpezime polii exis- 
tenţei lor. 

Și aici intervine dualitatea simbolului despre care vorbeam, considerabila lui însem- 
mnătate pentru descifrarea intenţiilor mari ale piesei. Maria Sergheevna a căzut victimă 
opticii strîmte, inumane în ultimă analiză, a părinţilor ei, care i-au ferecat fericirea, 
punînd-o în legătură obligatorie cu arbitrara „caleașcă de aur”. Fiica ei, însă, Marika, 
nu se lasă sedusă de „caleaşca de aur” a lui luli, fiul răsfăţat al lui Karcev, posesorul 
cheilor caretei belșugului, şi îşi alege o fericire simplă, modestă, alături de Timoşa. Cele 
două generaţii, confruntate cu „caleaşca“, reacționează deosebit, demonstrind poziţii 

distincte față de viață, apartenența la două concepţii diverse. Maria Sergheevna, care 
a pătimit atitea, ar acţiona astăzi ca și Marika ; și aceasta nu numai fiindcă s-a îmbogăţit 
cu experienţa suferinţei, ci mai cu seamă fiindcă şi mama și fiica sînt, cînd le întîlnim 
în scenă, cetăţene ale aceleiaşi lumi morale, lumea sovietică. 

Ajungînd la universul etic al omului sovietic (problemă care apare cu predilecție 
în întreaga operă leonoviană, găsindu-și pe planul dramaturgiei rezolvări interesante în 
comedia lirică Un om obișnuit), autorul încearcă să definească coordonatele unei fericiri 
care își descoperă grandoarea, autenticitatea în simplitatea decorului exterior şi în bogăţia 
trăirilor psihice, împotriva fastului aparent și a tragicei sărăcii interioare. Unul dintre 


eroii piesei, înzestrat cu o mare putere de seducţie mo- 
rală, colonelul Beriozkin, joacă rolul unui purtător de 
cuvint al autorului, atunci cînd încearcă această formu- 
lare: „Omul are nevoie să vină acasă... şi copila lui 
să-l aştepte zîmbind la fereastră, iar nevasta să taie 
pîinea neagră a fericirii. Pe urmă, să şadă împreună 
toţi trei, mînă-n mînă, şi inima din ei să se răsfrîngă 
pe o masă simplă de brad... şi pe bolta cerului“. 

O altă situaţie îi înlesneşte lui Beriozkin defi- 
nirea și mai fermă, de astă dată prin alegere, a po- 
ziţiei sale şi a autorului. Un tractorist proaspăt întors 
de pe front, Maslov, ezită între avantajele materiale 
oferite de un colhoz şi pitorescul neobişnuit al locu- 
rilor din alt sat. Colonelul nostru îi sugerează fostului 
combatant o soluţie cu o importantă capacitate gene- 
ralizatoare (,....belşugul e în mîna omului... asa că sfa- 
tul meu... e să alegi frumuseţea“), al cărei ecou îl auzim Leonid Leonov 


şi în finalul piesei, cînd Marika alege sărăcia şi fru- 
museţea sufletească a lui Timoşa, preferindu-le posibilităţilor materiale largi şi insuficien- 
tei averi psihice a lui Iuli. 

Filozofia fericirii, propusă de Beriozkin, experimentată de Marika, implică, însă, 
o serie de sacrificii ; ea presupune marea bucurie, dobiîndită după o serie de acte de curaj, 
care îngăduie renunţarea la mica satisfacţie imediată, suportarea demnă a unor privaţiuni 
temporare și splendida încredere în viitorul capabil să compenseze toate intemperiile de pe: 
parcurs. Fără îndoială că, în condiţiile date, oamenii care îşi croiesc astfel viaţa trebuie să 
ştie să nu se plece, să nu se lase striviţi de ispita confortului şi de dificultăţile drumului ; 
ei sînt chemaţi să-și dovedească tăria de caracter, condiţionată în mare măsură de faptul că 
sint înzestrați cu admirabila facultate de a crede în ceva. 

Toate aceste trăsături care completează profilul etic al omului socialist sînt justi- 
ficate în acţiune de o serie de lăuri de poziţie elocvente. Iuli, de pildă, vorbind despre 
opiniile tatălui său, propune in numele lui Kareev abordarea curajoasă a durerii și elibe- 
rarea de sub imperiul ei, prin intermediul identificării fără echivoc a surselor neliniștii : 
„+ se cuvine să priveşti lucrurile în faţă, odată pentru totdeauna, şi apoi să pleci la capătul 
lumii. Rănile pe care le zgîndări într-una nu se închid“. Același Beriozkin lansează, în. 
altă împrejurare, ideea dobindirii forţei prin exerciţiul actelor generoase; el vorbeşte 
cu Timoșa despre Marika şi spune: „...las-o să golească paharul tinereţii pină la fund“. 
Şi adaugă apoi, trăgind concluziile recomandației sale: „Acela care a dăruit mai mult.. 
e mai puternic”. 

O idee interesantă, susceptibilă de diverse interpretări. aduce, pe aceeași linie, 
Timoșa, cînd exclamă: „Viața este atît de frumoasă încît nu vreau să renunţ nici măcar 
la durerile ei“. Mi se pare limpede că aici nu este vorba de un crez al bucuriei prin sufe- 
rință, de reflecţia contemporană a unor vederi dostoievskiene, care n-au fost sustinute cu 
cea mai consecventă continuitate nici măcar de părintele lor. Dimpotrivă, aș înclina să 
cred că replica lui Timoșa aduce semnificaţia unci mari tonicitățţi psihice, consemnînd o 
supremă încredere în viaţă (în viaţa care îl înconjoară, pe tărîmul continentului sovietic). 
Eroul nostru nu poate face abstracţie de durere: e lipsit, în momentul în care îl întîlnim, 
de vedere şi nu poate fi încă pe deplin convins că iubita îl va însoţi fără ezitări în pere- 
grinările complicate ale existenţei sale. Dar cu toate acestea, el nu cade pradă depresiunii 
(şi aici intervine distincţia netă dintre literatura de război sovietică, inclusiv Caleașca 
de aur, şi o bună parte a operelor de acelaşi gen din literatura occidentală) şi afirmă, ca o 
consecință a frămîntărilor sale psihice, izbînda încrederii în viață şi în viitor. 

Fermităţii de caracter a lui Beriozkin — el nu pleacă iremediabil capul cînd constată 
că soţia și fiica i-au fost ucise de furia hitleristă —, a lui Timoșa și Marika, îi răspunde 
ţinuta admirabilă, şi în această ordine de idei, a Mariei Sergheevna, care pare să sinteti- 
zeze poziţia oamenilor din această familie sufletească sovietică, atunci cînd spune : „Să nu-ti 
închipui că am de gind să cer îndurare războiului“. 

Pornind de la această idee a războiului, care planează asupra tuturor protagonisștilor, 
explicîndu-i, determinindu-i să acţioneze într-un anumit fel, se pune o întrebare legitimă : 
ce l-a îndemnat pe autor să aleagă o asemenea perspectivă a lucrurilor, ce mesaj a inten- 
ționat să transmită prin mijlocirea ei? 

Piesa abundă în intonaţii tragice, care solicită, în mai multe „rînduri, culori sumbre : 
așa apar singurătatea lui Beriozkin și acea casă de pe strada Marx 22, unde i-au pierit, 
parcă împotriva logicii elementare, fiinţele cele mai iubite ; limitarea contactului cu lumea 
exterioară, prin pierderea iremediabilă a vederii, şi periclitarea dragostei mult visate, în 
cazul lui Timoşa ; tristeţea răvăşitoare a celor care au căzut victime „caretei de aur“. 

Şi, totuşi, conflagrației i s-a pus capăt; s-ar părea că în sufletele oamenilor trebuie 
să sălășluiască numai bucuria. Cred că tocmai această atmosferă festivă a vrut s-o evite 
Leonov. El menţionează, încă în prima pagină: „Acţiunea se petrece curînd după război”. 
Autorului i se pare nefiresc, în vecinătatea atit de apropiată a nenorocirii, să lase oamenii 
să se dezlăntuie cîntînd entuziast, şi poate indiferent, prohod războiului, să-i facă să uite, 
într-o clipă, tot ce s-a întîmplat, și să nu-i împiedice să dănţuiască în neştire la praznicul 
logodnei cu pacea. De altfel, dramaturgul se explică, în acest sens, atunci cînd îl convinge 
pe Timoșa să vorbească astfel despre o zgomotoasă petrecere colhoznică : „„...toţi au chef de 
joc: parcă ar vrea să calce războiul în picioare“. Eroii care parcurg piesa tind să arate 
că războiul nu e uşor de călcat în picioare, chiar atunci cînd tunurile au amuţit; că el 
a lăsat diîre sîngeroase, încăpăţinat de trainice, în inima orașului, în sufletele nevindecate 
încă ale oamenilor. Tocmai de aceea, Caleaşca de aur nu sună ca o apoteoză simplistă a 
miracolului păcii, care, la un semn de baghetă, a înlăturat tristeţea, a împrăștiat între 
oameni balsamul uitării, însemnîndu-i dintr-o dată cu surisul fericirii. 

Din această pricină, am impresia că lucrarea dramatică despre care vorbim des- 
cinde direct din Invazia, acea admirabilă tragedie leonoviană, împlintată în miezul eveni- 
mentelor Marelui Război pentru Apărarea Patriei. În Invazia, eroii — şi mai cu seamă 
Feodor Talanov — îşi adunau forţele morale, irosite sau ascunse altădată, pentru a în- 
frunta şi înfrînge duşmanul; în Caleaşca de aur, ei încearcă să treacă economia resurselor 
lor psihice pe picior de pace, străduindu-se să vindece rănile, dintre care unele cu reactie 

întirziată, pricinuite de războiul crunt. Şi urmărindu-i cum luptă împotriva amintirilor 
«dureroase, cum se descătușează, cu mare dificultate, de existența dramatică de mai ieri, 
îi crezi în stare, în perspectivă, „să calce războiul în picioare“. Ii crezi în orice caz mult 
mai degrabă decit dacă ar porni, sub ochii noştri, să încingă o horă inconștientă a veseliei. 

Una dintre marile calităţi ale piesei lui Leonov, generatoare de autenticitate şi 
profund realism, constă tocmai în această seriozitate, gravitate, cu care priveşte primele 
zile de după război şi primii oameni întîlniţi pe drumurile izbucnirii păcii. 

Pe acest fond grav sună şi mai convingătoare, căpătînd o înălţime impresionantă, 
„cuvintele care se referă la soarta patriei, la legăturile ferme statornicite pe viaţă intre 
«ameni şi ţara lor socialistă. Un scurt dialog între Beriozkin şi Iuli vorbeşte tocmai despre 
„aceasta : r 

B. : Bine te-am găsit, prima mea dragoste... dragostea mea cea mare. 

].: La cine vă referiți, colonele ? 

B.: La Rusia. : 

lar Maria Sergheevna, făcînd aluzie explicită, într-o discuţie cu Kareev, la 
„orașul distrus, pare să extindă referinţa, printr-o asociaţie firească, de la ziduri la uni- 
-versul psihic al oamenilor : „...se spune că o inimă străpunsă de gloanţe nu se mai vin- 
decă, totuşi... noi vom dovedi că nu e adevărat... vom reclădi totul din temelii“. 

Pe parcursul acţiunii, apar, în ansamblu, o serie întreagă de probleme şi personaje. 
“împletite cu mare meşteșug în fina pînză de păianjen a unei compoziţii aproape muzicale ; 
ele nu se desluşesc prin intermediul ostentaţiei antiartistice a demonstraţiei, ci izvorăsc 
în modul cel mai natural, convingător, dinăuntrul bine chibzuitei construcţii a lucrării 
dramatice, punctate cu momente de mare, autentică emoție. Posesor al unei sensibilităţi 
„ascuţite, rafinate, autorul o materializează în mijloace de supremă simplitate, care în- 
văluie piesa într-o atmosferă de seducătoare poezie, distribuită pe toate planurile operei 
"literare. 

Leonov izbutește, fidel concepţiei sale de dramaturg realist-socialist, să lase, prin 
“transparenţa poeziei personajelor piesei. să se vadă oasele şi sîngele lor: ele visează cu glas 
tare, alternează metafora cu alte imagini sensibile, dar acționează descoperindu-și în 
mişcare caracterul. intenţiile, nădejdile şi viciile. De aceea, eroii săi — prinşi admirabil. 
chiar dacă au un text mai puţin întins, datorită excepţionalei calităţi de portretist a auto- 
rului — nu rămîn nişte graţioase siluete, dispuse doar să debiteze cuvinte alese şi emoțio- 
nante; ele se ridică, adesea statuar, consacrindu-şi existenţa fermă, înșurubată temeinic 
“în economia dramei. 

Pînă și indicaţiile de decor, de regie, care sînt, de obicei, transmise într-un limbaj 
sec, aproape de domeniul corespondenţei comerciale sau al devizului tehnic, capătă adesea, 
“n lucrările leonoviene, dimensiunile poeziei. Așa, la începutul actului I, o frază din această 
„categorie, așezată modest în capătul paginii, înainte de intrarea personajelor în scenă, con- 
“tribuie sensibil la identificarea, la crearea atmosferei: „În lumina de amurg, norii parcă 
ard mocnit, fumegind ca nişte lemne ude“. Prima apariţie a lui Beriozkin e astfel marcată : 
„Parcă împreună cu el a intrat în cameră acea tăcere apăsătoare, care se lasă pe cîmpul de 
iuptă după ce tunurile au amuţit“. lar cînd Timoșa încearcă trist, într-un loc, claviatura 
„acordeonului, autorul indică tempo-ul acestui cîntec, semnificaţia lui, sugerînd reacţia per- 
sonajelor și tonalitatea momentului scenic: „o melodie din care se desprinde parcă senti- 
mentul fragilităţii visurilor omenești“. 

În aceeași intenţie a conturării atmosferei în detaliile ei caracteristice, Leonov ape- 


lează şi la formula curioasă a indicaţiei de decor-apostrofă, adresîndu-se, nemijlocit, ciri- 

torului. În actul Il, el ne atacă direct, botezîndu-ne oaspeţi nocturni : «După ce străbaţi 
orbecăind coridorul și ajungi pe dibuite la o casă acoperită cu pislă, şi cînd vei auzi, drept 
răspuns la bătaia ta în ușă : „Intră omule, nu-i încuiat“, atunci, oaspete nocturn, şterge-ți 
bine picioarele pe preșul din capul scării, apoi coboară scara de fier, fără balustradă...» 
ş.a. m. d. 

Indicațiile de regie sînt, în general, în Caleaşca de aur, extrem de minuțioase, alcă- 
tuind, de fapt, un adevărat câiet de regie. Gordon Craig considera că autorul dramatic nu 
trebuie să furnizeze asemenea amănunte, producînd cuvintul și lăsînd restul în seama direc- 
torului de scenă. Mulţi scriitori au contrazis însă, de-a lungul timpurilor, această teză, fiind 
foarte zeloşi în specificarea intenţiei lor și dincolo de enunţarea cuvîntului : aşa au procedat 
de pildă, Hugo şi Cehov, Maeterlinck și O'Neill, sau la noi Camil Petrescu. Leonov face şi 
el parte din această categorie de dramaturgi : bogăţia indicaţiilor nu e proprie numai piesei 
pe care o analizăm, ci constituie o particularitate compoziţională a întregii sale opere. 

Foarte evidentă cste această trăsătură într-o scenă, plină de substanță dramatică, ce 
reintruneşte sub acelaşi acoperiş, după amar de ani, pe Maria Sergheevna şi Kareev. De 
cîte mii de ori s-o fi gindit fiecare din ei la posibilitatea întilnirii ? De cîte sute de ori 
şi-or fi construit cu migală itinerariul acestei întrevederi ? Și totuşi, ca de atîtea ori, lucru- 
rile se petrec altfel decît au fost sîrguitor proiectate. Începe — ce absurd, în situația dată ! 
— un joc al marilor simulații și meschinelor răzbunări, care ii înstrăinează. Kareev încearcă 
să valorifice în discuţie actuala lui situaţie socială, triumful său pe acest tărîm, făcîndu-le 
să contrasteze cu nimicnicia sa de altădată. E înduioșat pînă la lacrimi de revederea Maşei, 
dar jignirea de acum 26 de ani pare mai puternică decit raţiunea, şi el, tocmai gl, mizează 
astăzi pe „caleaşca de aur“ care i-a adus altădată nefericirea. În cele din urmă, eliberat de 
sub tirania dorinţei de răzbunare, el cade în genunchi în faţa Mariei Sergheevna, spunînd : 
„Nici nu știi cît de mult te-am iubit, Maşa ! Şi iată că am venit la dumneata în caleaşca 
de aur... Maşenka, iartă-mă, de dragul celui ce am fost odinioară...” În acest moment, dra- 
maturgul vrea să rupă emoția creată, readucîndu-și eroii în contemporaneitate, smulgindu-i 
din beţia amintirii; și atunci, evitînd retorismele şi explicaţiile, penibile poate, dintre cei 
ce s-au iubit odată, fugind de melodramă, el o face pe Maşa să se adreseze astfel lui Karcev, 
luîndu-și publicul complice : „Încetează, Nikolai Stepanovici ! Nouă nu ne este îngăduit să 
ne purtăm așa, nu înţelegi ? (Arătînd spre public, printr-o mișcare de cap.) Uite ciţi ochi, 
cîte mii de oameni ne privesc ! Nu se cade... Haide, ridică-te odată !” 

Tot acest amplu şi nuanțat registru psihologic, desfăşurat de la intrarea lui Kareev 
și pînă la replica din urmă a Mariei Sergheevna, este urmărit cu fineţe și măiastră ştiinţă 
a dramei de către autor ; el face să abunde aici parantezele, unde își găseşte locul nu cu- 
vîntul care se cere rostit, ci acela care explică, care duce de mină — în înţelesul cel mai 
bun al noţiunii — pe actor, pe regizor, pe cititor, ferindu-i de eroare în interpretarea inten- 
ţiilor lui Leonov. Dacă am vorbit, în general, de existența unui bogat caiet de regie, cuprins 
în parantezele textului, ilustrarea cea mai grăitoare a acestei tendinţe apare tocmai în scena 
pe care am pomenit-o mai sus. 

Minuţiozitatea dramaturgului în indicarea şi valorificarea fiecărui detaliu îi înles- 
neşte o logică strinsă a desfășurării acţiunii. Cehov arăta, într-un rînd, că dacă în actul | 
al unei piese atîrnă undeva o puşcă, e absolut obligatoriu ca măcar în ultimul act un glonţ 
să pornească din ţeava ei. Leonov urmează această recomandaţie şi justifică cu rigurozitate 
fiecare amănunt, fără să abandoneze laconismul dramatic care îi caracterizează stilul. 

Interesantă e, de pildă, atenţia susținută pe care o acordă scriitorul lui Scelkanov, 
soţul Mariei Sergheevna. Acest personaj figurează în capul distribuţiei, dar nu apare nici- 

oaată în scenă, nu rostește nici un cuvînt, avînd totuși o greutate specifică însemnată în de- 
clanșarea deznodămîntului. Cu toată absenţa sa, el joacă totuşi, prin intermediul celorlalte 
personaje şi al reacţiilor lor ; mai mult decit atit, Scelkanov e gradat ca desfăşurare, crește 
în acţiune, e din ce în ce mai amplu caracterizat, pînă cînd se ajunge la momentul lui cel 
mai dramatic, părăsirea soţiei şi copilului, moment puternic, care e dat prin cuvintele adre-- 
sate de Maria Sergheevna fiicei sale, Marika : „....n-o să mai vină tatăl tău. A plecat 
din oraș“. 

Punînd problema logicii strînse a acţiunii în Caleașca de aur, se cade să ne oprim, 
pe acest plan, şi asupra unor mai mici sau mai mari inconsecvenţe, care par să altereze, 
într-o oarecare măsură, puternica impresie de desăvirşire obţinută în contactul cu piesa. 

Drama e învățată, încă de la apariţia ei în urmă cu atitea secole, să beneficieze de 
unele coincidenţe, care îi ușurează dezvoltarea, conturarea. Dar lanţul întîmplărilor uimi- 
toare își are și el economia lui. În lucrarea lui Leonov, oamenii, exact acei oameni necesari 
pentru susținerea conflictului, se reîntilnesc după 26 de ani şi se simt în stare, toţi, să-şi 
amintească ce e indispensabil pentru a îngădui dramaturgului să-și susţină teza. Pînă aici, 
nimic deosebit! Mi se pare însă puţin fortuită reapariţia, tocmai în aceste momente, și a 
fachirului Rahuma, după reprezentaţia căruia, în urmă cu un sfert de veac, Kareev a fost 
refuzat de părinţii Mașei. Această coincidenţă, inutilă după părerea mea, îţi atrage atenţia. 
şi asupra celorlalte coincidenţe, pe care le-ai acceptat fără să le categoriseşti, deoarece 
apăreau firesc, nesilit în acţiune, fără să sugereze nici o clipă bagheta strunită a dirijorului 
dramaturg. 

Inconsecventă parcă cu întreg firul logic al piesei pare o secţiune a finalului. Marika: 
renunţă la o fericire facilă şi alege drumul mai spinos, dar mai generos în promisiuni vi- 
itoare, al conviețuirii cu orbul Timoșa. Spectatorul, cititorul aplaudă această atitudine a 
ei, care spulberă iluzia filistină a „caretei de aur“. Dar, după aceasta, nu știu de ce, o sur- 
priză ! Timoșa nu rămine cu Marika, ci pleacă pe o bună bucată de vreme să-și definească 
un rost în viaţă, după care se va intoarce. (Beriozkin consemnează acest fapt, adresîndu-se 
fetei : „... înainte de a vă despărţi, îmbrăţișează-l, copila mea, ca nu cumva să moară de dor 
în acești trei ani“). De ce este oare necesară această despărțire? Nu cumva ca Timoşa să 
se întoarcă şi el în „caleaşca de aur“ ? Sigur că nu, fiindcă aceasta ar contrazice tot ce s-a 
întîmplat, inclusiv abandonarea lui Iuli, care era dispus să ofere imediat o caretă fastuoasă, 
gata aurită. Atunci, poate că această plecare a lui Timoșa tinde să constituie un fel de în- 
cercare a fidelității pentru Marika ? Parcă și aici ne lovim de inutil, deoarece fata Mariei 
Sergheevna și-a spus răspicat cuvîntul, a ales, făcînd sacrificii și demonstrîndu-și înalta ca- 
litate morală ; încă un examen nu-şi găsește nici o justificare. Tocmai din aceste motive, 
am impresia că intervine, în final, o complicaţie de prisos. 

Momentele pomenite, care pot stîrni unele nedumeriri, nu dobîndesc însă dimensiuni 
importante, în stare să umbrească ansamblul unei lucrări de o deosebită valoare, înzestrată 
cu farmecul poeziei, cu atributele unei drame puternice, cu darurile incomparabile ale lite- 
raturii de foarte bună calitate. 

Leonov și-a cîştigat o binemeritată- și largă notorietate în calitate de prozator. Atunci 
cînd scrie teatru, el e ajutat de romancier şi aceasta o arată amplitudinea indicaţiilor de 
decor, de regie, caracterizarea extrem de detaliată a personajelor, crearea sugestivă a atmo- 
sferei în care se desfășoară acţiunea. Prozatorul nu stînjeneşte însă nici o clipă compoziţia 
judicioasă a piesei, lăsînd pe dramaturg să folosească cu mare pricepere replica scurtă, con- 
centrată, acţiunea încordată, definirea principală a eroilor în mişcare, înăuntrul unui con— 
flict de mare acuitate, 

Nu toţi prozatorii au izbutit în cîmpul teatrului. Citeva exemple celebre pledează în 
această direcţie : Flaubert, Zola, Balzac — care a obţinut succesul pe scenă, abia după 
moarte, cu Mercadet — au plecat steagul la lumina rampei, rămînînd mari, uriași roman- 
cieri, şi cel mult modeşști dramaturgi. 

În cazul lui Leonov, îmi sună nepotrivită afirmaţia menită să susţină că e vorba des- 
pre un prozator care a reușit şi pe tărimul literaturii dramatice. Sint înclinat să cred, mai 
degrabă, că avem de-a face în persoana sa cu întîlnirea fericită dintre un mare romancier 
şi un mare scriitor de teatru. Tocmai de aceea mi se pare extrem de potrivită o analiză 
aplicată, amplă, a contribuţiei însemnate aduse de acest remarcabil, original artist al cu- 
vîntului pe tărîmul dezvoltării dramaturgiei sovietice. 


P. S. — Caleaşca de aur e tălmăcită în romînește de vreun an de zile. Aruncîndu-mi 
ochii asupra repertoriului teatrelor noastre pentru stagiunea în curs, n-am prea văzut figu- 
rînd această foarte interesantă piesă în planurile lor imediate de activitate. Nu m-am uitat 
eu bine, sau nu s-au uitat destul de bine directorii teatrelor ? Unii dintre noi sînt în orice 


caz în culpă... 

ALFRED MARGUL SPERBER 


Goethe şi teatrul 


Marele poet, de la a cărui moarte se împlinesc la 22 martie 125 de ani, spunea 
următoarele prin gura Actorului comic din Prologul în teatru la cea mai de seamă dintre 
creaţiile sale — Faust: 


Luaţi din plin viul uman ! 
Toţi îl trăiesc, puţini îl ştiu. 
Oriunde-l prinzi, e-nteresant. * 


Dacă aceste cuvinte admirabile — fundament şi teză călăuzitoare ale oricărei con- 
cepţii realiste mai profunde despre artă — își păstrează statornic deplina valabilitate în 
ce privește viaţa omenească în general, cu atît mai mult îşi au locul cînd e vorba de viaţa 
şi creația unei personalităţi unice în felul ei, cum a fost Goethe! 

Însăși tema de care ne vom ocupa în cele ce urmează — Goethe și teatrul — ne 
oleră din belșug aspecte interesante. 

Se înţelege că, în primul rînd, ne interesează ipostaza lui Goethe ca autor dramatic. 
Examinarea ei nu este numai captivantă, ci ne prilejuiește chiar numeroase constatări 
neașteptate. 

O primă observaţie surprinzătoare : poetul a cărui cea mai renumită şi monu- 
mentală operă, Faust, este intitulată tragedie, poetul care a dăruit repertoriului viu al 
teatrului german, precum şi literaturii universale, capodopere nepieritoare ca Götz, Egmont, 
Ifigenia şi Tasso, acest poet nu numai că și-a tăgăduit sieși însușirile de dramaturg, în 
accepţia curentă a noţiunii, dar a şi găsit mulți critici competenţi care i-au împărtăşit 
punctul de vedere. 

Fireşte că ceea ce ne interesează, în primul rînd, este părerea proprie a lui Goethe 
în această privinţă. 3 

„Am scris împotriva teatrului !*, spune el undeva. lar într-o scrisoare către Schiller 
din 9 decembrie 1797 se pronunţă clar: 

„Fără un interes organic, viu nu am izbutit niciodată să prelucrez o situaţie tragică 
oarecare, și de aceea am preferat să le evit, decît să le caut. E drept că nu mă cunosc 
eu însumi îndeajuns pentru a şti dacă aș putea să scriu o adevărată tragedie; dar numai 
gindul de a întreprinde acest lucru mă înspăimîntă şi sînt aproape convins că simpla în- 
cercare m-ar distruge.“ 

Și Goethe pătrunde de-a dreptul în miezul problemei într-o scrisoare ce i-o adresează 
iui Zelter la 31 octombrie 1831: 


* In romineşte de Lucian Blaga. 

„Cît priveşte tragedia, acesta e un punct 
nevralgic. Nu sînt născut pentru a fi poet 
tragic, deoarece am o fire conciliantă ; din 
această pricină nu-mi poate stîrni interesul 
un caz exclusiv tragic, care de fapt şi de felul 
lui se cuvine să fie ireconciliabil. Şi, de alt- 
fel, în această lume de o extremă platitu- 
dine, ireconciliabilul mi se pare a fi cu totul) 
absurd.“ 

Dacă ne situăm, împreună cu marele 
poet german, pe punctul de vedere al teatru- 


lui aristotelic, al teatrului grec şi al celni 
shakespearean, sintem nevoiți să-i dăm drep- 
tate lui Goethe împotriva sa însuși. Trebuie 
de asemenea, să regretăm că din imboldul firii 
sale neobişnuite, la care el însuși face aluzie 
în textul reprodus mai sus, Goethe a atenuat 
ulterior conceptele dramatice, juste la ori- 
gine, le-a slăbit efectul sau le-a anihilat — 
de pildă, atunci cînd elimină din varianta de- 
finitivă a lui Götz ciocnirea admirabilă dar Goethe, desen de J. Perahim 
înspăimîntătoare dintre Metzler și soţia lui 

Helfensteiner, ca şi scena sugrumării Adelheidei, care existau în versiunea inţială a 
piesei ; sau cînd slăbește efectul cuvintelor prin care se încheia la origine partea I din 
Faust („E osîndită !*), adăugînd mai tirziu formula iertătoare: „E mîntuită !“ Totuşi 
nenumăratele zguduiri tragice pe care ne-a fost dat să le trăim asistînd la reprezentarea 
pieselor goetheene, nu ne îngăduie să credem că Goethe ar fi dat cu desăvirşire greş în 
îndeletnicirea de autor tragic. Treptat, se încheagă în mintea noastră gîndul că în persoana 
lui Goethe şi-a făcut poate apariţia un tip nou de autor dramatic, care, pentru întîia dată, 
depășește cadrul dramei aristotelice, şi anume — creatorul conflictului lăuntric, psihologic 
al dramei vieţii sufleteşti. Să lămurim această noţiune cu aiutorul cîtorva consideraţii. 

Nu încape nici o îndoială că Goethe a fost preocupat în modul cel mai serios de a 
cuceri lauri pe tărimul creaţiei dramatice. Tînăr fiind, în anii de fermentare și închegare 
a fiinţei sale, îi scria prietenei sale Auguste Stolberg: „O, dacă n-aş scrie acum drame, 
aș pieri!“ Toată viaţa se va menţine la el această preţuire înaltă a creaţiei dramatice 
La 1 aprilie 1827, îi spune lui Eckermann : 

„Un mare autor dramatic, dacă este în acelaşi timp fecund şi dacă e înzestrat cu 
o viziune măreaţă şi nobilă, care străbate întreaga lui operă, poate să ajungă ca sufletul 
pieselor sale să devină însuși sufletul poporului.“ 

Şi cine ar putea tăgădui că influența lui Goethe asupra fiinţei spirituale și con- 
ştiinţei morale a poporului german și a omenirii, dar, înainte de toate, influenţa lui asupra 
scrisului dramatic, este şi astăzi încă vie şi eficientă ? 

Ne-am obișnuit de mult cu gîndul că teatrul gocthean se face vinovat de grave 
încălcări ale codexului aristotelic. Goethe afirmă, ce-i drept: „Pentru mine, culmea 
noţiunii de dramă o constituie acţiunea neîncetată, care nu cunoaşte oprire”, dar el se 
conformează arareori acestui precept. În concepţia lui, avantajul formei dramatice constă, 
mai presus de orice, în faptul că ea permite omului să-şi desfăşoare în întregime viaţa 
interioară. Lupta dintre două forţe adverse, care esie un postulat al poeticii lui Aristotel, 
lipseşte aproape cu desavirşire la Goethe. Totuşi, o atare luptă este indispensabilă pentru 

crearea tensiunii, ea este elementul cel mai important al acţiunii dramatice în desfăşurare. 
În dramele goethcene nu găsim eroi care să iasă biruitori sau să cadă înfrînţi luptînd 
împotriva unor forţe exterioare, ci numai oameni sfişiaţi de o luptă lăuntrică. Dar aceşti 
eroi, aparent inactivi, luptă pentru idealurile unei epoci noi, pentru idealurile viitorului, 
aşa cum luptă Oreste pentru omenie, împotriva prejudecăţilor întunecate, crude, ale unei 
epoci în agonie. — și ei rămîn învingători, căci viitorul nu poate fi stăvilit. Götz nu 
moare în luptă, ci este răpus de o boală obișnuită; dar figura lui e scăldată în lumina 
zorilor unui veac nou, care-i va recunoaște întreaga semnificaţie. Iar „inactivul“ Faust 
este simbolul măreț al spiritului omenesc, al cărui marș victorios nu poate fi oprit. * 

Este Ggethe autor dramatic ? Întreaga literatură dramatică a lumii, fără a excepta 
pe tragicii greci şi pe Shakespeare, nu ne poate oferi nici măcar un rînd căruia să-i fie 
proprii paroxismul tensiunii, atmosfera saturată de groază şi tragismul zguduitor al scenei 
carcerei din Faust ! 


* 


Valoarea lui Goethe ca autor dramatic este un fapt categoric şi definitiv stabilit în 
literatura universală. În Uniunea Sovietică, piese ca Götz, Egmont, şi mai cu seamă Faust, 
sînt incluse în repertoriul teatral permanent. 

Trebuie să recunoaștem că teatrul romînesc s-a arătat destul de refractar faţă de 
dramaturgul Goethe — și lucrul e cu atît mai ciudat dacă ținem seamă de legăturile cul- 
turale îndeajuns de strînse care au existat și în trecut între Romînia şi Germania. Dacă 
înainte vreme, răspunderea pentru această stare de lucruri cădea asupra „culturii“ burghezo- 
moşiereşti — care vădea preferință pentru dramaturgia bulevardieră — astăzi, cînd s-a 
pus capăt acestor rînduieli, se impune ca oportună o revizuire a repertoriului de piese ger- 
mane, ce se reprezintă pe scenele noastre. În epoca construirii socialismului, arta scenei 
din țara noastră se vede confruntată cu sarcini noi, minunate, şi teatrul poporului reclamă 
și prezența dramaturgului Goethe, una din personalităţile cele mai impunătoare 
în istoria spirituală a tuturor timpurilor şi popoarelor. Începutul ar putea fi făcut cu 
Egmont. Includerea acestei lucrări în repertoriu va demonstra vitalitatea cuvîntului 
goethean rostit pe scenă și însemnătatea cultivării dramaturgiei lui Goethe, dind totodată 
un impuls spre alte încercări în această direcţie. 

D $ N « Aa A s 
z: V omnişoara astasia , ieri Şi azi 


Triumful premierei 


Reprezentarea piesei Domnișoara Nastasia — prima lucrare dramatică a lui G. M. 
Zamfirescu, care l-a confirmat ca un mare talent — å fost legată de greutăți considerabile 
şi a întîmpinat serioase piedici, pe care spectacolele de azi mi le readuc în minte: 

Gemi mi-a fost recomandat în aprilie 1927 de, către Marius Pinto, suflerul de pe 
atunci al Teatrului Bulandra. Slab, cu un păr mare și dezordonat, cu ochi vioi și expresivi, 
părea mai tînăr decit era în realitate. Maturitatea și-o vădea în special în discuţii, căci vor- 
bea apăsat și sigur. În schimb, vocea îi slăbea imediat şi Gemi devenea un om extrem de 
timid, cînd se discuta despre el sau scrierile sale. Și poate că timiditatea aceasta l-a făcut 
să nu se adreseze nici unuia din actorii companiei pentru ca să i se înlesnească o. întreve- 
dere cu vreunul din cei cinci asociaţi din conducerea Teatrului Bulandra. El s-a adreșat 
celui mai necunoscut slujitor al scenei: suflerului, sprijinitor modest dar indispensabil 
tuturor actorilor, deși înscris printre cei din urmă pe statul de plată. Poate că și-a dat 
seama că suflerul era unul din puţinii care i-ar putea vorbi sincer și l-ar putea sfătui ce 
drum să apuce pentru ca să ajungă să-și vadă piesa jucată sau... cel puţin citită. Suflerul, 
muncitor conştiincios, fără invidii şi fără să rîvnească vreun rol, era cel mai aproape de 
inima lui George Mihail Zamfirescu. 

Dar atmosfera în care se petrece acţiunea tragicomediei Bakoi Nastasia con- 
traria violent preferințele publicului de pe atunci, doritor să vadă persohaje: alese și ma- 
nierate şi să asiste la conflictele „de salon“ ale unei „lumi mari“. În loc de salon parizian 
— „mahalaua Veseliei* ; în loc de nobili — „mahalagii“ ; în loc de lux și bogăţie — sără- 
cia urită, crudă, într-un cuvint, adevărată. lată piedici mari, iată probleme serioase pentru 
o companie de teatru ce nu vrea să-şi îndepărteze publicul. | 

Mai mult: din punct de vedere actoricesc, tragicomedia lui G. M. Zamfirescu, avea 
şi un cusur: actorii, obișnuiți să-şi valorifice rolurile după numărul replicilor, nu erau 
atraşi de o piesă în care, cu excepţia celor patru roluri principale, restul personajelor, deşi 
minunat creionate, stăteau totuşi foarte puţin în scenă. 

Bietul sufler nu era contrariat nici de atmosfera piesei şi nici de mărimea rolurilor. 
Lui, pur și simplu, îi plăcuse. Și poate că pentru prima oară în viața lui Gemi, norocul i-a 
surîs din plin. Suflerul i-a comunicat autorului că singurul om gata oricînd să citească o 
piesă — și încă în timp scurt — aș fi eu. lată cum, într-o noapte de april, am citit pe ne- 
răsuflate Domnișoara Nastasia. Am fost entuziasmat și am mărturisit autorului emoția pro- 
fundă ce mi-a provocat-o lectura piesei lui. 

În scurtă vreme, cunoştinţa mea cu Gemi 
se translormase într-o caldă prietenie. Ne plim- 
bam noaptea, după spectacol, pe străzile mute 
ale Bucureştiului şi aşteptam amindoi, cu aceeaşi 
nerăbdare, ca piesa să fie citită şi de Storin. 
G. M. Zamfirescu mi-a mărturisit că ţinea ca 
piesa să i se joace nu numai din simplă ambiţie 
de autor dramatic, ci şi pentru alt motiv: îsi 
pusese toată nădeidea într-un succes teatral pen- 
tru a putea face faţă cheltuielilor de întreținere 
şi educaţie a fetiţelor sale. 

A trebuit să procedez cu multă dibăcie 
căci nici colectivul de actori. din cauza micimii 
rolurilor, nici conducerea, prudentă la maximum, 
nu susțineau piesa. În primul rînd, l-am convins 
pe amicul meu Storin că va face o mare creaţie 
din rolul lui Vulpaşin (aşa cum, de altfel, s-a 
şi întîmplat). Apoi, amîndoi — Storin şi cu mine 
— ne-am adresat mult regretatului nostru Tony 
Bulandra, administratorul delegat al asociaţiei 
noastre. La început, acesta era de-a dreptul spe- 
riat de abaterea repertoriului teatrului de la linia 
lui obişnuită, aducînd pe scenă o piesă despre 
care unii critici, aşa-zişi „esteţi“, spuneau cu dis- 
preţ că le miroase „a drojdie şi obială“. Pînă la sfirşit însă, acordul asociaţilor a dus la 
punerea în scenă a piesei lui Zamfirescu, deschizîndu-se stagiunea 1927—1928 cu Domni- 


Marga Anghelescu (domnişoara Nastasia) 


joara Nastasia. Astfel, teatrul nostru, care se mîndrea şi pină atunci că jucase mulţi autori 
romîni tineri, şi-a asigurat pentru totdeauna meritul de a fi descoperit unul din cele ma: 
autentice talente şi una din cele mai frumoase lucrări ale literaturii noastre dramatice. 

Pentru rolul titular s-a apelat la apreciata artistă Sorana Ţopa. Celelalte roluri au fost 
interpretate după cum urmează: G. Storin (Vulpaşin) ; J. Constantinescu (Luca) ; Sofica 
lonescu (Vecina); S. Cocorăscu (Paraschiva); Lina Constantinescu (Niculina); Marcel 
Enescu (Ionel); Nora Piacentini Re e O (Luca Lacrimă); Ion Talianu (Circiuma- 
rul); G. Demetru (Omul necăjit); N. Gărdescu (Cerşetorul) ; G. Groner (Haimanaua) ; 
C. Georgescu (Orbul): G. Cochet (Pacoste) ; Corina Barbu (Gazda). În ceea ce mă pri- 
veşte, mi s-a încredinţat rolul lui Ion Sorcovă şi direcţia de stenă. 

Cu distribuţia de mai sus, interpretarea actorilor s-a ridicat la nivelul piesei. Despre 
jocul unora din interpreţi, Gemi însuși spunea că au reprezentat „exact și chiar mai mult 
decît a scris autorul“. Montarea, adecvată atmosferei, a fost realizată în deplin acord cu ve- 
derile sale. Toate la un loc au contribuit la unul din cele mai mari succese ale Teatrului 
Bulandra — aş putea zice, un adevărat triumf. 

În seara premierei, mult regretatul meu prieten era de nerecunoscut: îi venea să 
plingă, să rîdă ; nu ştia cum să-şi manifeste bucuria ; fugea în sală spre a-și vedea fetiţele, 
ca peste un minut să se intoarcă din nou pe scenă. Ştia bine că de premiera aceasta depindea 


viitorul lui şi al familiei sale. 
Considerîndu-mă oarecum părtaş la succesul lui, Gemi mi-a cules după premieră multe: 


din cronicile dramatice apărute în presa de atunci. Le-am păstrat și le răsfoiesc şi acum cw 
emoție. Într-adevăr, cronica dramatică s-a întrecut pe sine în laudele adresate piesei Domni-- 

şoara Nastasia și autorului ei. Puţine sînt cazu- 
rile în care, în urma unei premiere, să se acorde 
unui autor debutant asemenea elogii. Spicuiesc 
la întîmplare: „...un autor nou, tînăr, neştiut, 
necunoscut, primea o consacrare fără rezerve, 
consacrare de mare triumf, în mijlocul unei lumi 
cu totul nouă pe care o aduce pe scenă odată cu 
el“. (V. Timuș, în „Îndreptarea”.) „...Tabloul cîr- 
ciumii din Domnișoara Nastasia este una din cele 
mai puternice scene din teatrul rominesc“. (Vic- 
tor Rodan, în „Comedia“.) S-au remarcat vigoa- 
rea neobișnuită a conflictului piesei și caracterul 
profund şi complex al personajelor. Eroina piesei 
— Nastasia — a fost comparată cu Electra. (Iosif 
Nădejde, în „Adevărul“.) lar creaţia autorului 
a fost asemuită cu Năpasta lui Caragiale. 

Cum se explică această unanimă apreciere 
Jaudativă ? Nu cumva a fost o întîmplare de 
moment, un foc de paie, iscat de cine știe ce 
curent literar ? 

Succesul piesei Domnișoara Nastasia (suc- 
ces ce s-a repetat în 1932 și în 1945, cînd a fost = 


reluată) arată că nu poate fi vorba de aşa ceva. Astra Dan (Paraschiva), Ileana Codarcea 
Tragicomedia lui Gemi Zamfirescu are calități (domnişoara Nastasia), Mircea Cruceanu 


de necontestat, ceea ce i-a asigurat o carieră ( ) 
glorioasă şi o viață mai lungă decît aceea a au- 
torului ei. Într-adevăr, începînd de la caracterul complex al Nastasiei — personaj de 


amploare aproape simbolică, amestec de inadaptabilitate la mediu, de revoltă și de răzbu- 
nare — și pînă la copilul Luca Lacrimă, în care autorul presimte un alt viitor nefericit din 
cauza firii lui nepotrivite cu moravurile de mahala, toate personajele sînt expresive, tipice 
şi admirabile în realismul lor. G. M. Zamfirescu și-a privit eroii cu ochi critic, i-a certat 
pentru obscurantismul lor, dar totodată i-a iubit cu pasiune. Liric prin temperament. Gemi 
s-a apropiat de sufletul lor, a suferit cu Nastasia pentiu aspiraţiile ei irealizabile şi l-a în- 
teles pe Vulpașin în pasiunea lui brutală și necruțătoare. Zamfirescu a iubit şi a suferit ală- 
turi de „mahalagiii“ lui. 

Suflul acesta de umanism este prezent în întreaga operă a lui George Mihail Zamfi- 


* 


rescu. Trăind la periferia orașului, el a cîntat-o în toate scrierile lui: în Domnișoara Nastasia, 
ca şi în Jon Anapoda, cealaltă piesă a lui — şi mai ales în romanele Maidanul cu dragoste, 
Sfinta mare neruşinare şi Cîntecul Destinului — sortite să alcătuiască un ciclu, Bariera, din 
păcate neterminat din cauza morţii premature a autorului. Gemi Zamfirescu urmărea să 
compună astfel o vastă frescă a mahalalei bucureştene. 

Din nefericire, el n-a putut să-şi termine opera. Cu tot succesul primei lui piese, zilele 
ce au urmat după aceca au fost departe de visurile lui. Timp de 12 ani, s-a lovit numai de 
necazuri, de piedici, de invidie, de nesiguranța zilei de miine și a fost aproape firesc ca, în 
cele din urmă, toate acestea să-l răpună. 

Reluarea piesei lui G. M. Zamfireseu și marea preţuire a operei sale, plină de o pro- 
fundă umanitate, sînt, în zilele vieţii noastre noi, tot atît de fireşti pe cît de binevenite. 


V. MAXIMILIAN 

Un dramaturg regăsit 


Am cunoscut-o pe domnișoara Nastasia la o repetiție fără decor: avea înfățișarea 
actriței Sorana Ţopa, chip sub care mi-a rămas în amintire. De altfel, nici pe Vulpașin, nici 
pe Sorcovă nu-i voi putea despărți vreodată de prezența în scenă a lui Storin și Maximilian. 
Erau atît de vii și de tulburătoare aceste apariţii, în lumina difuză a becului de repetiţie, că 
«din colțul întunecat al sălii, unde mă pitisem ca un intrus ce eram, abia m-am reţinut să nu 
izbucnesc în aplauze. Alături de mine, auzeam bătînd inima lui Gemi : era fericit şi uimit 
în același timp. Năzuinţele Nastasiei lui se prefăceau în cîntec, pe scenă. Durerea și ura fetei 
văduvite de unica ei bucurie clocoteau în glasul Soranei cu asemenea accente, că Gemi însuşi 
urmărea desfășurarea dramei plăsmuite de el, cu respiraţia oprită, ca în faţa unor întîmplări 
pe care nu le-ar fi cunoscut, Făptura înaltă și puternică a lui Storin, prăvălită la picioarele 
Nastasiei ; vocea lui aprigă, înăbușită brusc, frîntă în șoapte întretăiate și pătimașe, în scîn- 
cete copilăreşti ; sălbăticia firii și blindeţea iubirii sale ; asprimea chipului său luminat de 
un zîmbet, sau hohotul dement în faţa miresei spînzurate — iată imaginea unui Vulpaşin cu- 
tremurător și de neuitat. Cît despre Ion Sorcovă — blindul, cumintele, chinuitul şi neîmpă- 
catul curelar din mahalaua Veseliei, pe care Maximilian ni l-a făcut atît de drag acum 30 
de ani — s-ar putea scrie pagini întregi. 

Azi e limpede că reprezentarea piesei lui Zamfirescu de către o companie dramatică 
particulară, cum a fost compania „Bulandra-Manolescu-Maximilian-Storin“, constituia pe 
atunci un eveniment puţin obișnuit. Fără îndoială, lucrarea tînărului scriitor trebuie să fi 
sedus atit*prin noutatea conţinutului ei, cît şi prin limbajul propriu scriitorului. Altfel, aso- 
ciaţii n-ar fi acceptat riscul unei asemenea experienţe cu piesa unui necunoscut. Dacă, uneori, 
scriitorul își deplasa personajele din viaţă, în literatură, neavînd încă tăria să se elibereze 
de obsesia lecturilor, pasionate ale adolescenţei — în care Dostoievski şi Zola ședeau la 
aceeași masă cu poeții simboliști ai vremii —, dacă limbajul personajelor sale trecea brusc 
de la un vocabular naturalist la unul poetic, nimic nu altera impresia spectatorului că 
drama reconstituită în faţa lui s-a iscat cu adevărat într-o mahala oarecare şi s-a destă-: 
şurat acolo aidoma ca pe scenă. Periferia din piesa lui Gemi, ca și cea din romanele sale, 
era înrudită, desigur, prin năravuri, prin suferinţe și prin năzuinţele oamenilor care mișunau 
în ea, cu periferiile altor mari oraşe ale lumii. De aici, şi înrudirile literare amintite. Dar în 
această periferie puteau fi recunoscute trăsăturile proprii ale mahalalei bucureştene de 
atunci. lar cei care nu cunoşteau această lume sumbră. o descopereau datorită lui Zamfi- 
rescu. lată așadar că, odată cu promovarea noului dramaturg, compania „Bulandra-Mano- 
lescu-Maximilian-Storin“ a dăruit scenei rominești o lucrare a cărei valoare umană şi 
artistică urma să fie verificată, de-a lungul anilor, printr-un nedezminţit succes. 

Mi-a mai fost dat, de altfel, să asist, în 1933, sub directoratul romancierului Ionel Teo- 
„doreanu, la reprezentarea Nastasiei pe scena Teatrului Naţional din laşi. Piesa a fost însce- 
nată atunci chiar de G. M. Zamfirescu, angajat ca regizor al acestui teatru. Angela Luncescu, 
Aurel Ghiţescu și Constantin Ramadan au interpretat rolurile create cu șase ani în urmă 
de Sorana Ţopa, Storin şi Maximilian. Noii protagonişti, îndrumați de autor, au reeditat 
„cu merite proprii succesul bucureștean. 

Între timp, în Capitală, Nastasia a mai fost jucată de Eliza Petrăchescu, iar Vulpaşin 
„de Nicolae Sireteanu. 


+ 


Cu aceste amintiri, m-am îndreptat zilele trecute spre Teatrul C.F.R. Giulești, ca să 


asist la reluarea piesei lui Gemi. Cinstirea unui scriitor combatant, în acest teatru creat de 
muncitorimea ceferistă, ar fi putut rămîne doar o intenţie lăudabilă. Mi-a fost dat însă să 
cunosc o reală bucurie artistică. De la ridicarea cortinei, regizorul piesei ne aduce în preajma 

liniei ferate şi a barierei cintate de atitea ori în opera dramaturgului. Prin introducerea 
acestui tablou, ni se dezvăluie, fără cuvinte, aspiraţia Nastasiei către o lume imaginară, 
în care dragostea ei pentru Luca își căuta un cuib luminos și tihnit. 


N-am să stărui aci asupra chipului cum tînărul director de scenă Horea Popescu a 
știut să rămînă permanent în spiritul piesei, deslușindu-i tîlcurile şi dînd întregii sale tăl- 
măciri scenice chiar stilul artistic al dramaturgului. Dar cîteva șovăieli regizorale, cu efecte 
mai puţin pozitive în jocul actorilor, se cer înlăturate pentru desăvirşirea unui spectacol 
îndrăzneţ și armonios. , 


Protagoniştii spectacolului de la Giulești merită toate laudele. Cred însă că Marga 
Anghelescu, al cărei joc m-a zguduit în cele mai dramatice momente ale rolului său, nu 
trebuie lăsată să uzeze pe mai departe, în primele tablouri, de nici un artificiu meşteşugă- 
resc pentru a exprima unele candori și exaltări cerute de text. Glasul actriţei, adînc și vi- 
brant, atît de potrivit cu firea dirză şi pasionată a Nastasiei, nu trebuie siluit pe porta- 
tivele uzate ale unor anumite „ingenuităţi“. Cu atît mai mult cu cît acest „exercițiu“ o 
antrenează pe interpretă la unele preţiozităţi neindicate. 


În excelenta interpretare a lui N. Sireteanu am regăsit — mai stăpinită și mai cize- 
lată acum — una dintre cele mai valabile realizări ale sale. Conștient de forţa lui, autoritar 
şi stîngaci totodată, dezlănţuit dar îmblinzit brusc de o privire a Nastasiei, interpretul lui 
Vulpaşin nu are nici un motiv să se teamă că nu va impresiona îndeajuns publicul, dacă 
va renunţa la o anumită cursivitate în debitarea textului, prelungindu-și tăcerile sau oprin- 
du-şi, cîteodată, în gitlej strigătul ce stă gata să izbucnească. 


Colea Răutu şi-a compus rolul din nenumărate nuanţe, creînd un Sorcovă neașteptat 
de convingător. Mai stăruie insă, în compoziţia lui, o evidentă înclinare spre valorificarea 
replicilor de comedie, în dauna tensiunii dramatice, pe care ştie, atît de bine, s-o creeze el 
însuşi în cîteva scene. 

O uşoară estompare a efectelor obţinute de aparițiile Astrei Dan, Nelly Nicolau-Ştefă- 


Scenă din actul II 

nescu, Maria Georgescu-Pătrașcu și Traian Dănceanu va contribui, de asemenea, la buna 
orchestrare a unui spectacol cu care Teatrul Muncitoresc C.F.R. înscrie în repertoriul său un 


succes durabil şi pe deplin meritat. 
Sergiu DUMITRESCU 


Simple note pentru detectarea poeziei regizorale 


Lectura piesei este desigur întiiul act creator al regizorului. Din această primă întiîl- 
nire fierbinte şi prin înnoirea ei îndelungă, din frunzișul paginilor se desprind, ca niște fructe 
coapte, cele cîteva porunci ale dramaturgului, care de aci înainte se rostesc de pe buzele 
celui ce conduce viaţa spectacolului. Tot darul este să știi să pipăi lespede cu lespede, s-o 
ciocănești, iar după sunetul ei, s-o strămuţi, pentru a afla în spatele ei cheia de taină spre 
sufletul poetului. Așa ajungi să-i stăpineşti ceea ce se cheamă în mod curent „stilul“. Uneori 
e deajuns să te opreşti la citeva replici sau la o indicație de joc, de costum sau de decor, 
pentru ca grupindu-le, după o intuiţie şi o logică artistică, să recunoști stilul autorului- 
Această etapă în creaţia regizorului este hotăritoare. Cea următoare convertește în mate- 
riale proprii, după o anumită tehnică de construcţie, descoperirea iniţială. 

Aş vrea să indic cîteva din aceste gînduri simple, exprimate de autor, a căror ageră 
ochire şi împerechere constituie „descoperirea“ acestuia de către regizor. 

Pe afișul primei reprezentații a Domnișoarei Nastasia se putea citi indicaţia : „Ac- 
țiunea se petrece la periferie, ieri... azi... mîine“. 

Scurtul argument pus înaintea actului I începe cu fraza : „Prin periferie, autorul nu 
înţelege briul roşu sau floarea la ureche“. 

Într-o indicație de decor citim: „Ruptă, perdeaua de la fereastră atîrnă ca o aripă“. 

Sau despre muzica scenică : „Cîntecul, într-o piesă cu subiect din viaţa periferiei, e 
necesar cum era necesară — în melodramele de pe vremuri — spada“. 

lată şi două indicaţii de joc: „Clocot şi durere ţipată“ ; „Se frămîntă, mînia rupe 
zăgazurile“. 

Şi numai cîteva frinturi de replici : „Hei, lumea pe care o visez eu...“ ; „... n-ai vrea: 
să scăpăm din pușcăria asta ?* ; „Să ies în lumină, în lume! Nu-mi mai pune piedică!“; 
»» Sînt piatra scăpată din praştie, vecină ! Nimeni din lume nu o mai poate opri! Nici ea 
singură nu se mai poate opri! Cade, acolo unde a fost scris să cadă...“ 

La care mai putem adăuga specificarea comedie tragică, pentru a cuprinde lumea 
unei opere şi traiectoria eroului înlăuntrul ei. lată aproape tot ce trebuie pentru ca în umbra 


meditaţiei să poţi „concepe“ un spectacol. 
Am citat aceste date, vrînd astfel să descriu prin ele nu atît „textul“, cît „descope- 


rirea“ lui de către regizor, adică am descris prima etapă a muncii de creaţie, pe care mi se 
pare că a parcurs-o, în speţă, Horea Popescu. 

Ne întrebăm chiar dacă o cronică teatrală (lie ea și dramatică) n-ar putea porni ca 
metodă de la descrierea (critică) a acelor elemente ale piesei prin care regizorul a înțeles-o- 
şi pe temeiul cărora şi-a construit spectacolul. N-am mai vorbi astfel despre o piesă de 
teatru şi apoi despre un spectacol de teatru, ci, fără să le identificăm, le-am interfera, le-am 
implica, după raportul lor real de viaţă — ceea ce e mai organic decît să le comparăm, 
separate, pe nivelul unei cronici literare şi al unei cronici spectacologice alăturate nefiresc 
şi cu riscul de a rămîne paralele. 

Aceste cîteva semnificaţii teatrale urmează să fie transiigurate în materia vie a ac- 
torului și în mineralele semiprețioase ale costumului, decorului, luminii, muzicii. 

Dacă regizorul nu poate decit concepe un spectacol, de altfel pe baza unei efective 
cunoașteri a operei, el va rămîne la poezia... întențiilor. Despre care nu vom putea afla mai 
nimic, într-un astfel de caz, decit din explicaţiile programului. Dar, din fericire, în cazul 

<de faţă poezia intenţiilor ni s-a comunicat prin spectacol. Și fără să epuizăm toate laturile 
fenomenului, am vrea să schițăm acele mijloace teatrale care au învederat pentru noi această 
transfigurare scenică a intenţiilor. 


* 


La o vreme după ce văzusem și auzisem spectacolul, recitind textul, mi-a fost greu 
să nu mă las îngînat de glasul patetic al interpretei Marga Anghelescu, care cu insistență 
îmi colora lectura. De bună seamă că s-ar putea vorbi aci despre o -poezie a intonațiilor. 
Dacă revista „Teatrul” mi-ar fi îngăduit răgazul să revăd spectacolul, aș fi putut între- 
prinde o descriere şi o sugerare. Așa, nu pot decît să notez un caracter general de alternanță 
melodică — de la fericirea biiguită, la durerea ţipată — care descrie curba zbaterii unui 
suflet ce „nădăiduia să iasă în lumină şi s-a îngropat în întuneric de moarte”. Rezultanta 
melodică a acestui joc zigzagat în patimi răsturnate rămîne în ureche ca o tinguire în care 
viața și moartea își şterg o clipă extremele, zugrăvind, împreunate, durerea. 


£] 


* 


Plastica trupului omenesc, mijloc puțin exploatat în teatrul nostru, creează, înde- 
;osebi în jocul eroinei, poezia atitudinilor. Nastasia — inundată de fericire — întinsă în bra- 
tele lui Luca, făcînd din macat pajiște şi din odaie luminiș cu mierle şi adieri ; sau lipită 
de perete, lîngă fereastră, cu mîinile sprijinite pe nădejdi şi ochii purtaţi de visuri : alteori, 
ghemuită pe trepte lingă ușă, în negru, răsucind arcul durerii pînă ce acesta se va rupe 
tîşnind în răzbunare ; sau îngenunchiată, cu braţele aninate și bălăngănite în golul lăsat de 
"moartea lui Luca. iată atitea atitudini care au mijlocit o emoție dificilă, cinstind viziu- 
nea autorului, saturată de forța expresivă a acestor atitudini, în înseși indicaţiile din text. 
De cîte ori expresia tînjește după tragic, limbajul atitudinii îşi dovedeşte necesitatea. 


* 


Rareori ne-a fost dat să ascultăm o muzică. mai bine acordată cu ritmul interior al 
personajelor, ducîndu-le mai departe trăirea, dialogînd cu ea. Relieful tragicomic obținut 
n-a siişiat nici o clipă — cu trivială insolenţă — viața eroilor, ci a apărut ca glasul contra- 
punctic al propriilor lor contradicții. Marşul funebru, de pildă, atingea o frumusețe tragică 
în acest dialog cu eroina. S-a realizat într-adevăr acea „plastică psihologică”, de care vor- 
beşte autorul, pitorescul ei neimpiedicînd nici o clipă supremaţia dramaticului. La bunul 
gust al intervențiilor și al dozajului conceput, a contribuit și o excelentă execuţie, cu care 
iarăşi nu prea sîntem obișnuiți. 


x 


Îndepărtînd pitorescul — fără să vrea să-l nege — decoratorul (Tody Constanti- 
-nescu) a folosit o simplificare a cadrului, care concentra drama, lăsînd atenția solicitată de 
fluxul lăuntric al eroilor. Dar rolul decorului nu se reducea numai la un sobru şi discret 
fundal al dramei, ci țintea s-o alimenteze activ prin potențarea simbolică a unor elemente. 
Astfel, deasupra întregii drame, atîrna un cer vast și dens, zăvorit în uniformitatea lui, pe 
care sclipea făgăduiala rece a cîtorva stele. O fişie incertă despărțea, ca un orizont înalt, 
pereţii camerei, de cerul albastru, legînd personajele de univers. Sub această cupolă, meschi- 
năria morală şi eroismul patetic îşi lărgeau semnificaţiile tragice, așa cum statuile greceşti 
„cîştigă o aptitudine de zbor, așezate pe soclul albastru al Mediteranei. 

Cum. în legătură cu acest decor, s-au emis unele obiecţii de pe poziţii conservatoare 
— ca să nu spunem conformiste — și cum aceste obiecţii au căpătat ulterior şi o fundare 

principială într-una din cronicile dramatice apărute în „Contemporanul“, sub semnătura 
acad. prof. Tudor Vianu, ni se pare necesară o lămurire. 

Comentînd decorul respectiv, Tudor Vianu se declara de acord cu „potențarea sim- 
bolică în artă“, dar cerea simbolului artistic „să se degajeze din datele percepţiei reale, nw 
să li se adauge în chip arbitrar“. Cine n-ar recunoaște în această frază o admirabilă defi- 
nire a realismului poetic în opoziţie cu formalismul ? Dar odată acest principiu enunțat, 
urmează o judecată : „Îmi place să văd cerul înstelat, străjuind sumbra dramă din locuinţa 
domnișoarei Nastasia, dar nu să-l văd prin 
tavan”. 
Mărturisesc fără înconijur, cu toată afec- 
tiunea unui adolescent întîrziat fată de un 
dascăl de înaltă cultură şi inimă aleasă, că 
nu mai înțeleg nimic. De cînd lumea, lun- 
giți în pat şi privind în tavan, spre deosebire 
de restul oamenilor care văd numai tavanul, 
poeţii dialoghează cu stelele (sîntem departe 
de miliardarii care au nevoie de tavane ru- 
lante ca să privească la stele). Sărmanului 
Dionis îi ajungea „o ţigară“ ca să „imple 
norii de zăpadă cu himere !* 

Oare, „himerele“ se degajă din per- 
cepţia reală a fumului de ţigară, sau se adau- 
gă arbitrar ? 

Oare, cerul înstelat de deasupra sum- 
brei drame din locuinţa domnişoarei Nastasia 
nu se degajă din „datele percepţiei reale“ ? 
Oare, nu e el „potenţarea simbolică“ a acelei 
posibilităţi de „evadare“ de sub chepengul 
moral al mahalalei ? Evadare, pe care Nasta- 
Colea Răutu (lon Sorcovă) şi N. Sireteanu Sia o percepe atit de real, încît moare cînd 

(Vulpaşin) această evadare nu mai e posibila. 
Acest cer prelungeşte. mahalaua spre 
„lumea“ visată de Nastasia ; în luciul acelor stele se pot oglindi, o clipă, niște nădejdi, se 
poate măcar agăța un oftat. Şi în același timp acest cer, incert în făgăduiala lui, interogativ 
în tăcerea lui, nu e şi potenţare simbolică a fenomenului înrudit cu indiferența aceleiași 
lumi ? lată cum apare el ca potenţare a dilemei tragice, a nervului actului dramatic însuşi. 
Prin acest cer se închide circuitul eroinei pe traiectoria suișului şi a coborişului. 

În schimb, cerul văzut „pe deasupra acoperișului“ casei s-ar mai înălța oare „din da- 
tele percepţiei reale“ ale mahalalei morale ? Sau nu cumva s-ar „chirci“ din datele percep- 
tici reale ale unei mahalale edilitare, geofizice ? 


Altfel, unde ar mai fi diferenţa dintre realism şi naturalism ? Percepţie reală, desi- 
gur, dar percepţie reală nu a unor obiecte fotografice, ci a semnificațiilor umane. Un decor 
nu e un spaţiu natural în care circulă persoane fizice, ci e un spaţiu convențional — loc al 
acţiunii dramatice ; un decor exprimă personajul — adică o ficțiune artistică — nu un lo- 
catar ; un decor este un complice al actului dramatic, nu cadrul cotidian al întîmplărilor 
de reportaj. 

Decorul trebuie să pornească de la perceperea reală, dar a cărei realităţi ? Cea a 
dramei, fără doar şi poate. lar nu cea a anecdotei. Simbolul artistic nu poate fi pus direct 
in legătură cu realitatea concretă fizică a vieţii, ci el poate reflecta direct doar realitatea 
semnificativă a vieţii, pe care o potenţează. Tot așa, „cerul înstelat* — ca simbol artistic 

— reflectă şi potenţează nevoia morală de evadare, iar nu elementele vieţii anecdotice care 
există doar ca o canava, ca o schelă pentru desfășurarea actului dramatic. Altfel, ne-am 
putea întreba la ce ar mai folosi o convenţie teatrală limitată la simpla descriere a-reali- 
tăţii ! Ni s-ar părea că-i nedreptăţim virtuțile pe care și le-a dovedit de-a lungul multor 
secole de existență. 

Dan NASTA 


Un spectacol interesant 


Pe scena Teatrului Muncitoresc C.F.R.-Giuleşti, Domnișoara Nastasia a avut un ca- 
racter orchestral. O seamă de personaje, care — în economia piesei — nu contribuiau atît 
la acţiune, cît la atmosferă, au fost lăsate în spectacol să-și cînte melodia proprie, să se 
distingă, să culmineze și să se piardă apoi în tonalitatea generală a dramei. Modul în care 
aceste motive de planul al doilea au fost puse în lumină, valorificarea capacităţii lor de a 
seconda dialectica tragică a celor doi eroi principali, iată meritul spectacolului regizat de: 
Horea Popescu. Potenţind aceste elemente complementare ale dramei, regizorul n-a făcut 
altceva decit a interpretat artistic textul lui G. M. Zamfirescu. Comportamentul oscilant a! 
lui Ion Sorcovă, vulgaritatea celor două „fete“ din mahalaua Veseliei, atmosfera cîrciumii 
şi galeria de tipuri gorkiene, momentul înmormîntării lui Luca sau prezenţa pură a micului 
Luca Lacrimă, toate acestea sint, desigur, indicate de către autor. Dar complexiunea de ca- 
racter a bătrînului, cu mari pauze de zbucium și cu izbucniri de revoltă frîntă imediat; 
îngroșarea ușor naturalistă a siluetelor Paraschivei și Niculinei ; ritmul bine dozat al epi- 
sodului din cîrciumă, îndelung sprijinit pe durata unei romanțe interpretate la modul vul- 
gar şi apoi precipitat în încăierare şi patos; străpungerea durerii Nastasiei de acordurile: 
unui marș funebru cu tempo de vals; în fine, exploatarea cu măsură a apariţiei serafice a 
copilului Luca — toate acestea aparţin regizorului. Dacă nu numai odată naturalismul 
s-a făcut simţit, el n-a fost totuşi mai mult decît un pigment. Rezolvarea întregului spec- 
tacol ca un joc dramatic de contraste, izbitor la prima vedere, este conformă cu antino- 
miile de caracter ale eroilor principali: să nu uităm că în Nastasia se amestecă aspirația 
spre lumină şi capacitatea de a uri, gingăşia şi voinţa fermă, brutalitatea și duioşia, iar în 
Vulpaşin tentaţia criminală a puterii și voluptatea supunerii prin iubire. 

Aceeaşi preferinţă pentru virtutea contrastelor s-a văzut în decorurile lui Tody Con- 
stantinescu. Mobilierul corect, aproape inexpresiv, al interioarelor și-a găsit un sugestiv 
complement artistic în patrulaterul deformat al ușii sau în perspectiva cerului, deschisă prin 
lavan. Oare, camera goală a lui Luca, în mijlocul căreia Nastasia se frînge ca un nufăr 
negru, nu sugerează pustiul din sufletul ei, deopotrivă rănit de sunetele fanfarei și de pre- 
zența ţipător colorată a celor două „fete“ ? Scenograful ni s-a părut mai puţin consecvent 
la exterioare. Omorirea lui Luca are ca fundal plastic o grupare de muchii de case, cu 
suprafeţe de lumină și umbră, în care geometrismul indică o tendinţă contrară stitului 
general al spectacolului. 

O bună distribuţie întregește valoarea acestui spectacol. În Nastasia, Marga Anghe- 
lescu a fost vibrantă: vocea gravă, învăluită și sugrumată în git, lipsa de tranziţie între 
stările nostalgice și cele tumultuoase, plastica mișcării, toate au definit un temperament 
complex și puternic. (Rolul a fost dublat de Ileana Codarcea). 

Colea Răutu şi N. Sireteanu au ilustrat contradicţiile de caracter ale personajelor 
interpretate : intransigenţa morală şi neputinţa lui Ion Sorcovă, brutalitatea necruțătoare 
şi gingăşia iubirii lui Vulpaşin. Dar în timp ce primul a umplut spaţiul dintre cele două 
extreme cu o serie de date intermediare, al doilea a apăsat pe clapele de margine ale re- 
gistrului său interior. 

Remarcabile, prin vulgaritate şi perfidie și, respectiv, prin locvacitate şi ipocrizie, 
au fost Paraschiva (Astra Dan), Niculina (Maria Georgescu-Pătrașcu) și Vecina (Nelly Ni- 
colau-Ştefănescu). 

La crearea atmosferei de mahala — promiscuitate morală, străbătută de mari strigăte 
de durere — au contribuit, în egală măsură, interpreţii unor roluri secundare, ale căror si- 
luete, bine diferenţiate, s-au impus. Astfel, ne-au plăcut: Traian Dănceanu, în Ionel, pen- 
tru trecerea de la comportamentul cinic faţă de Niculina, la respectul paralizant în faţa 
Nastasiei ; Stelian Mihăilescu, in Omul necăjit, pentru patosul suferinţei sale, deşi accen- 
tele lui au fost uşor melodramatice; Eugen Ionescu, în Circiumarul, siluetă reprezenta- 
tivă, ca şi cea a Cerşetorului interpretat cu multă discreţie de Ernest Maftei. 

Orchestrarea acestor elemente a dus la realizarea pe scenă a peisajului literar al lui 
G. M. Zamfirescu, în carc pitorescul mahalalei nu rămîne la datele exterioare, ci sondează 
adincimile psihologice. 

Florian POTRA 

Conslătuirea oamenii, or ale teatru 


Ecou întîrziat sau repetare a unor probleme cunoscute, această consemnare a discu- 
tiilor purtate în zilele de 15—18 ianuarie 1957 în cadrul Consfătuirii oamenilor de teatru 
îşi găsește, totuşi, oportunitatea în interesul lor permanent, în trăinicia opiniilor exprimate, 
în seriozitatea comunicării unor experiențe şi observaţii de cele mai multe ori substanțiale 
pentru dezvoltarea teatrului rominesc. Intervenţiile numeroşilor vorbitori au avut ca bază 
de plecare un referat fundamental, bilanțul mai mult sau mai puțin exhaustiv al Direcţiei 
Generale a Teatrelor din Ministerul Culturii (Ion Florea), şi o dizertație cu caracter teoretic 
şi programatic a cenaclului tinerilor regizori „Victor lon Popa“ (Dan Nasta). Amindouă 
aceste materiale au fost redactate şi susținute la un nivel ridicat, oferind dezbaterilor un 
teren de desfăşurare cuprinzător şi pe multe planuri. 

Cuvîntul de deschidere a lucrărilor acestei Consfătuiri a fost pronunțat de Ion Pas, 
prim-locţiitor al ministrului Culturii, care a făcut o succintă analiză a condițiilor politice 
interne şi externe în care s-au desfășurat dezbaterile, anunțind totodată citeva realizări 
fundamentale relative la dezvoltarea teatrului nostru. Vorbitorul a arătat printre altele : 


Înainte de a intra în ordinea de zi a conferinţei, daţi-mi voie să fiu interpretul senti- 
mentelor dv. şi ale tuturor celor care i-au prețuit şi iubit, exprimind adînca părere de rău 
pentru pierderile pe care teatrul romînesc le-a suferit în intervalul de la ultima noastră 
Consfătuire și pînă astăzi, în persoana artistei poporului Maria Filotti, a artistului emerit 
Ion Talianu, a artiştilor Nataliţa Pavelescu, Dinu Macedonschi, Mişu Ştefănescu, Titus 
Protopopescu, Titi Botez. Memoriei lor se cuvine să-i dăruim un omagiu respectuos şi să-i 
consacrăm citeva clipe de reculegere. (Adunarea a ținut un moment de reculegere.) 

Nu voi intra în conţinutul referatului Direcţiei Generale a Teatrelor. Ceea ce aş ţine 
să adaug în completarea laturii lui informative este că acţiunea de construire, mai bine-zis 
de reconstruire a Teatrului Naţional din București, distrus de bandiții naziști, a devenit 
un fapt consacrat printr-o Hotărîre a Consiliului de Miniștri. Aşezămîntul nostru de cul- 
tură şi de artă îl vom avea iarăşi, mai frumos decît a fost și acolo unde a fost. Aș ţine să 
mai adaug, în legătură cu problemele care au fost ridicate la Consfătuirea precedentă, că 
Legea Pensiilor a devenit o realitate, că Legea Teatrelor a fost alcătuită, cu consultarea 
celor mai îndreptăţiți — prin competenţă — oameni de teatru și că va deveni și ea un fapt 
îndeplinit în cursul acestui an. Tot în cursul acestui an, desigur, odată cu deschiderea viitoa- 


rei stagiuni, o realitate va deveni — prin sprijinul pe care ni-l dă Sfatul Popular al Capi- 
talei — Muzeul Teatrului Rominesc. 

Dată fiind însemnătatea lucrărilor Consfătuirii, revista noastră face loc principalelor 
intervenții, începind cu referatele de bază. Dezbaterile şi concluziile îşi vor găsi loc în ca- 
ietul “următor al revistei. Numărul restrins de pagini de care dispunem nu ne îngăduie re- 
producerea integrală a tuturor materialelor, așa că ne vom limita la extrase din pasajele 
lor esențiale. 


Referatul Direcţiei Generale a Teatrelor 


Referentul şi-a început expunerea printr-un tur de orizont asupra condiţiilor politice 
din anul care s-a scurs şi din momentul actual. 

Trecînd apoi la viața teatrală, obiectul referatului, vorbitorul a făcut o amplă ana- 
liză, oprindu-se asupra fiecărui aspect din activitatea teatrală, arătind progresul realizat. 
semnalind lipsurile ce mai stăruie, greşelile şi soluțiile ce se impun, precum şi evenimentele 
teatrale de seamă ale anului 

Primul punct asupra căruia referentul s-a oprit spre a-l analiza pe îndelete a fost 
repertoriul, problemă vitală a teatrului nostru, care— cu toate progresele realizate — con- 
linuă să nu primească încă atenția cuvenită. 


Problemele repertoriului 


O confruntare sumară a repertoriului de azi cu acela al anilor trecuţi demonstrează 
că în acest sector sintem în progres. 

Anul trecut constatam că numărul pieselor noi originale, înscrise în repertoriu, a 
crescut simţitor faţă de anii precedenţi. Noi lucrări dramatice au fost înscrise şi în reper- 
toriul stagiunii actuale, tratind o tematică variată, inspirată în cea mai mare parte din 
actualitate. Nume noi de autori dramatici vin mereu să se adauge numelor consacrate, lär- 
gind frontul dramaturgiei romînești și întărind posibilitatea unei mai exigente selecţii şi a 
unei întreceri cu adevărat creatoare pentru atingerea unor valori superioare. 

Credem că putem socoti depăşită faza critică a dramaturgiei noastre din anii trecuţi, 
cind aceleaşi 2—5 piese originale trebuiau să fie jucate de toate teatrele, în lipsa altora. 

Îmbucurător este faptul că scriitorii au început să se apropie de problemele sufleteşti 
ale omului contemporan într-un mod mai direct, cu o mai mare încredere, ceea ce dă pie- 
selor o mai mare putere de convingere şi de emoţionare a publicului. Cităm dintre piesele 
de succes de anul trecut: Familia Kovaci, Preludiu, Trei generaţii, Zile obişnuite, Nola 
zero la purtare, Impărătița lui Machidon etc. 

Debuturi promițătoare au dovedit talentul unor tineri ca Al. Mirodan, Ana Novac. 
Maria Földes, Carol Balla, T. Buşecan și alţii. 

Că nu toate piesele jucate au o valoare artistică corespunzătoare tuturor exigențelor, 
e adevărat. 

E adevărat, de asemenea, că nici prin tematica sa generală creaţia dramatică actuală 
nu corespunde încă dorinţei fierbinţi a publicului larg de a simţi inima teatrului bătind 
lîngă a sa, prin înfăţişarea problemelor pasionante ale conștiinței omului contemporan, 
clăditor al unei noi societăţi. Spectatorul înaintat de azi, el însuşi erou al unei mari epopei 
moderne a omului, nu se poate mulțumi cu măruntele conflicte conjugale, cu micile drame 
de interes cotidian, în care se complac în ultima vreme unii dramaturgi, atunci cînd nu 
evadează în trecutul istoric. El așteaptă încă să i se înfăţişeze pe scenă momente emoţio- 
nante din marele conflict al zilelor noastre, în care se înfruntă două lumi: cea a trecu- 
tului cu cea a viitorului. 


31 


WwWW.cimec.ro 


Este aici o vină, în primul rînd, a dramaturgilor noştri, dar, în acelaşi timp, şi a tea- 
trelor şi a Direcţiei Teatrelor din Ministerul Culturii, care n-au ştiut să-i mobilizeze şi să-i 
înflăcăreze pe scriitori spre aceste teme majore ale zilelor noastre. 

Dar problema creaţiei dramatice contemporane — prin complexitatea aspectelor 
ei — cere a dezbatere temeinică, separată, pe care ne propunem să o organizăm în co- 
laborare cu Uniunea Scriitorilor şi cu participarea dv. în viitorul apropiat. 

Remarcăm progresul realizat în direcţia reconsiderării unor opere dramatice, fie 
clasice, fie scrise în perioada dintre cele două războaie. S-a vînturat într-o vreme ideea 
că dramaturgia noastră este săracă şi că teatrul nostru nu prea are ce alege din tot ce 
s-a scris în trecut. Eroare provenită din ignoranță și din îngusta şi dogmatica interpretare 
a problemei moștenirii culturale. Există în dramaturgia noastră trecută opere valoroase, 
scrise de dramaturgi talentaţi, al căror suflet a vibrat la durerile omului strivit de povara 
unei orînduiri nedrepte. Aceste opere fac parte din patrimoniul cultural al poporului 
nostru şi ar fi nedrept ca ele să fie ţinute mai departe sub obroc. De acest tezaur ne 
apropiem cu grijă, pentru a alege ceea ce este cu adevărat valoros, ceea ce poate contribui 
la educarea morală, cetăţenească, estetică a spectatorilor de azi. 

Primii pași s-au făcut, introducîndu-se în repertoriu piese de Victor Ion Popa (Take, 
lanke şi Cadîr, Răzbunarea suflerului) ; L. Rebreanu (Plicul) ; Mihail Sebastian (Steaua fără 
nume, Jocul de-a vacanța); G. M. Zamfirescu (Domnișoara Nastasia) ; Gh. Ciprian (Omul 
cu mirțoaga) etc. Din valoroasa operă a acad. Camil Petrescu a fost înscrisă Suflete tari la 
Teatrul Tineretului şi regretăm că alte piese ca, de pildă, Jocul ielelor (tot de Camil Pe- 
trescu), sau Michel Angelo a lui Al. Kirițescu n-au găsit încă iniţiativa curajoasă a unor 
teatre care să întreprindă punerea lor în scenă. Același lucru îl putem spune despre unele 
piese ale lui M. Sorbul. 

Varietatea repertoriului actual s-a realizat şi prin mai larga programare a drama- 
turgiei universale, clasice şi contemporane. Alături de piesele, mai numeroase decît în alţi 
ani, din dramaturgia sovietică şi a ţărilor de democraţie populară, din care cităm: 
O chestiune personală de Stein ; Într-un ceas bun de Rozov ; Tragedia optimistă de Viş- 
nevski ; Ulița fericirii de Prinţev ; Uraganul de Bill Beloţerkovski ; Mama Curaj de Ber- 


tolt Brecht; Morala d-nei Dulska de Gabriela Zapolska ; Cavalerul fără grai de Heltai 
Jenö. au fost înscrise în repertoriu piese ca Montserrat de Robles ; Nekrasov de Jean Paul 


Sartre; Vrăjitoarele din Salem de Arthur Miller ; piesele lui Eduardo de Filippo, Ale 
dracului fantome şi Minciuna are picioare lungi; piesa Copacii mor în picioare de Ale- 
jandro Cassona ; Pasărea albastră de Maeterlinck, precum și un număr însemnat din pie- 
sele lui Bernard Shaw și Oscar Wilde, a căror comemorare a prilejuit o mai atentă 
examinare a operelor lor. Studiul pieselor străine continuă. Sint în curs de traducere, sau 
gata traduse, piese prevăzute pentru repertoriul viitor. 

Raportorul s-a oprit apoi asupra problemei alcătuirii repertoriului, analizind situația 
în ceasul de fală, după ce s-a acordat conducerii teatrelor libertate de inițiativă şi o răs- 
pundere sporită în această privință. D-sa a spus printre altele : 

În timp ce la unele teatre conducerile, sprijinite de consiliile artistice, au dovedit 
suficientă maturitate pentru a-și alcătui repertorii interesante, bine echilibrate, capabile a 
răspunde și necesităţilor politice, şi exigenţelor publicului, şi intereselor colectivului, la 
destul de multe teatre această maturitate a lipsit. Lărgirea repertoriului a fost înțeleasă 
de către unii directori de teatru drept o abdicare de la principialitate, de la fermitate 
ideologică. În ciuda faptului că numărul pieselor originale reprezentabile a crescut în 
ultima vreme (numai în această stagiune au fost recomandate teatrelor 15 piese noi), mulţi 
directori de teatru au căutat să evite înscrierea acestora în repertoriu, programînd îndeosebi 
` piese străine şi, mai ales, dintre cele depărtate de contemporaneitate. Exemplele sint prea 
numeroase pentru a putea fi citate fără a nedreptăţi pe nimeni prin omisiune. 

După ce a dat pilde concrete în această privință, raportorul a continual : 

Se petrece un lucru îngrijorător, pe care nu reuşim să ni-l explicăm îndeajuns. 
Pentru ce milităm noi? Pentru un repertoriu bogat, plin de idei înălţătoare, care să 
mişte inimile spectatorilor, să-i facă să gîndească mai adînc asupra vieţii — să o cuprindă 
în toată multiplicitatea aspectelor ei — și să fie astfel mai înarmaţi pentru viaţă. 

Noi- luptăm pentru un repertoriu care să servească împlinirii idealului nostru: 
construirea socialismului. 

Puterea imensă de influențare asupra maselor, prin capacitatea de a crea pe scenă 
iluzia vieţii, îi conferă totodată teatrului și însemnătatea sa socială, funcţia sa educativă. 
Nu e o vorbă goală această funcţie educativă, și ea n-a fost decretată printr-un ordin al 
Ministerului Culturii. Încă de la originea sa, teatrul a fost destinat poporului, care de 
altfel l-a şi creat pentru a combate relele existente în lume și a glorifica înaltele virtuţi 
ale omului. 

În zilele noastre şi în ţara noastră, teatrul este chemat să îndeplinească aceeași 
nobilă misiune, pe care o deţine de veacuri. El trebuie să contribuie la educarea omului 
de azi, care construieşte o societate nouă, pe care istoria n-a cunoscut-o pînă la noi. Cum, 
prin ce mijloace vom reuşi să ne îndeplinim misiunea? Piesele scrise în trecut de pe 
poziţii avansate oglindesc lupta omului în trecut pentru fericire, în condiţiile societăţii 
bazate pe exploatare. Asemenea piese fac parte din tezaurul cultural al omenirii şi trebuie 
jucate de teatrele noastre ; dar despre lupta omului de azi pentru desăvirșirea societăţii 
noi, pentru înlăturarea urmelor adinci ale trecutului, pentru clădirea viitorului, îi pot 
vorbi publicului în mod eficient piesele scrise azi, de pe poziţiile omului contemporan. 
Atunci, de ce să le ocolim? 

Slăbiciunile încă persistente în dramaturgia noastră contemporană nu pot fi folosite 
ca argumente pentru a explica absenţa de la datorie a unor directori de teatru. 

Niciodată, de cind există teatru, nu s-au jucat numai capodopere. Și teatrul din 
lumea întreagă nu şi-a întrerupt niciodată activitatea, din pricina absenței unui Shake- 
speare contemporan. Trebuie să ne gindim că, alături de Shakespeare, Beaumarchais, 
Schiller, Lope de Vega sau Calderon, Molière, Ibsen, Bernard Shaw, au fost jucaţi la 
vremea lor sute de alţi autori, de care nu ne mai amintim azi decît în treacăt sau deloc, 
dar care au pregătit terenul pentru apariţia marilor genii ale dramaturgiei mondiale. 

În afara impermeabiltăţii faţă de piesele originale, pe care adesea le resping 
înainte chiar de a le fi citit, directorii teatrelor manifestă un fenomen ciudat de mimetism 
în problema chiar a repertoriului străin. Este suficient să se audă despre succesul unei piese 
la un teatru, ca alte zece să o propună în repertoriul lor. Uneori se răspîndeşte un soi de 
zvon misterios despre o piesă formidabilă, şi unii directori o şi înscriu în repertoriu, fără 
să o cunoască. În schimb, greu îl convingi pe un director să citească o piesă despre care 
n-a auzit nimic la colţul străzii, și mai greu încă se hotărăște să treacă Rubiconul înaintea 
altora, înscriind-o în repertoriu. E mai uşor să umbli pe cărări bătute, nu? Nu te paşte 
nici un pericol, dar nici gloria nu-ţi zimbeşte. 

Deşi sînt multe semne pozitive în repertoriul anului 1956 și în cel actual, trebuie 
sà atragem atenţia conducerilor teatrelor, secretariatelor literare și consiliilor artistice că 
lipsurile în ceea ce priveşte promovarea pieselor originale nu mai pot fi tolerate. 


Arta spectacolului 


N-am putea spune că în acest an teatral — faţă de cerinţele şi posibilităţile noa- 
stre — au apărut multe spectacole originale, care să pună probleme cu îndrăzneală, să 
releve o concepţie nouă, o încercare de a rezolva într-un fel nou probleme cunoscute, 
spectacole care să zguduie opinia publică şi să dea loc la discuţii multă vreme după apa- 

riţia lor. Se cuvine însă a cita cîteva din cele mai interesante, care constituie puncte îna- 
intate ale mişcării noastre teatrale actuale : Apus de soare, pus în scenă de M. Sadova şi 
M. Zirra; O chestiune personală, pus în scenă de Sică Alexandrescu; Ziariştii, pus în 
scenă de Moni Ghelerter la Teatrul Naţional „I. L. Caragiale“ ; Trei generații, pus în 
scenă de W. Siegfried și Răzvan şi Vidra. pus în scenă de Ion Olteanu la Teatrul Muni- 
cipal; Preludiu, în regia lui Crin Teodorescu la Galaţi ; Într-un ceas bun, în regia lui 
Călin Florian la Cluj ; Citadela sfărimată, pus în scenă de Ladislau Gróf de la Oradea; 
Învățătoarea, în regia lui N. Tompa la Tg. Mureș; Urăjitoarele din Salem, pus în scenă 
de Sorana Coroamă la Teatrul „Nottara“ ; Zile obişnuite, pus în scenă de G. Harag la 
Baia Mare; Domnișoara Nastasia, realizat de Horea Popescu la Teatrul C.F.R. Giuleşti. 
Toate acestea dovedesc că în teatrul nostru lucrează regizori interesanţi și actori de mare 
talent, cu care teatrul: din R.P.R. poate atinge mari performanţe artistice. Regretabil este 
însă faptul că aceste spectacole bune constituie încă numai niște accidente fericite, pete 
de culoare pe harta destul de uniformă a spectacolelor „de serie“. 

Desigur, nu putem avea pretenţia absurdă de a ridica peste noapte, cu o baghetă 
magică, nivelul general al teatrului și nici de a-i ordona printr-un decret să facă un salt 
calitativ. Sîntem convinși însă că se poate realiza mult mai mult cu forţele artistice de 
care dispunem. 

În urma semnalelor de alarmă — care au răsunat la consfătuirea de anul trecut — 
cu privire la rămînerea în urmă a regiei, au pornit în presă dezbateri asupra acestei pro- 
bleme, în cadrul cărora și-au spus cuvintul un număr de regizori tineri şi vîrstnici. 

S-au discutat diferite metode de lucru ale regizorilor, pledîndu-se pentru metodele 
ştiinţifice, combătindu-se empirismul, ca și despotismul unor regizori. 

Vom face numai, unele aprecieri asupra discuţiilor purtate pînă acum, încercînd să 
aducem un punct de vedere, fără pretenţia de a fi conclusiv, în problema discutată. 

Desigur că nimeni nu se aștepta ca problema regiei romîneşti să fie rezolvată com- 
plet prin dezbaterea ei publică. Și nici ca unul sau altul dintre participanţii la dezbateri 
să epuizeze problema sub toate, aspectele ei, într-un mod absolut obiectiv. Fiecare luare 
de cuvînt a oglindit, de fapt, personalitatea autorului ei, poziţia sa faţă de fenomenul 
teatral actual, gusturile și înclinațiile sale, capacitatea sa de a pătrunde în esența pro- 
blemelor. 

Pozitiv este însuşi faptul iniţierii acestor dezbateri. Pentru prima oară, regizorii 
au discutat în public, într-un schimb deschis de opinii, problemele artei lor. 

Dar discuţiile au avut un caracter prea general, menţinîndu-se adesea, cu unele 
excepţii, în sfera teoretizărilor abstracte. 

În ceea ce priveşte disputa între regizorul-artist şi regizorul-meșteșugar, optăm 
pentru cel dintii, completat cu cel de al doilea. Nu ne putem imagina un adevărat artist, 
care să nu posede în toate tainele meșteșugul artei sale. Ar cădea în cel mai cras dile- 
tantism. 

Socotim că un bun regizor este acela care întruneşte calităţile unui creator de artă, 
cu acelea ale unui pedagog, ale unui organizator, ale unui animator însuflețit de idei gene- 
roase. Regizorul creează pentru oameni, cu oameni. El trebuie să aibă totdeauna în vedere 
aceşti doi poli ai artei sale: oamenii cărora li se adresează (publicul) şi oamenii cu care 
lucrează (actorul, pictorul şi toți ceilalţi colaboratori ai spectacolului). 

După ce a subliniat importanța dezbaterilor din presă în legătură cu problemele 
regiei, raportorul a ţinut să releve însă o altă stare de fapt ce s-a ivit: 

De cînd au început discuţiile despre regie, ale cărei deficiențe au fost scoase la 
iveală în vederea îndreptării lor, s-a creat în rîndurile multor actori o plăcută stare de 
autoliniştire. Dacă un spectacol nu reuşeşte, regizorul e de vină. Dacă actorul nu ştie 
rolul, dacă actorul are dicţiune proastă, dacă actorul n-a realizat decit o umbră a perso- 
najului, fără a pătrunde în fondul său sufletesc, de vină este regizorul. 

Cel mai mare regizor din lume nu poate face nimic dacă actorii nu-i dau concursul. 

La capitolul actorie, raportorul a arătat o atenţie deosebită problemei creşterii de 
noi cadre, spunînd printre altele : 

Actorii tineri ridică permanent problema folosirii tinerei generaţii în roluri impor- 
tante, pe măsura talentului lor. 

În ultimii ani au fost promovate și recunoscute oficial numeroase elemente valo- 
roase din rîndurile tineretului, ca: Florin Vasiliu, V. Niţulescu, Dukasz Ana, Matei 
Alexandru, Lohinszky Lorând, Olga Tudorache, Benedict Dabija, Csorba Andrei, Gh. Ghi- 
țulescu, C. Codrescu, Csiki Andras, Lia König Stolper, Erdös Irma, Krasnai Paula, Marga 
Butuc, lon Pavelescu, Aurel Giurumia, Eva Pătrășcanu, Elena Sereda, Coca Andronescu, 
Gerda Roth, Cristina Tacoi, Liliana Țicău, Orosz Luiza, Zighi Munte, Iurie Darie, Cioranu 
Aurel, Horváth Bella, Ion Ciprian, Matei Gheorghiu, Elkeș Emma și încă mulţi alţii care 


Tuse 


fost în teatrul nostru o asemenea altoire masivă de forţe tinere, viguroase, pe trunchiul 
puternic al teatrului romînesc. 

Tot atit de evident este însă şi faptul că de multe ori numărul tinerilor întrece nece- 
sităţile artistice ale teatrelor şi acest lucru este în special valabil pentru Bucureşti. Dar 
deşi multor tineri li s-a propus să plece la teatrele din regiuni, unde ar avea certe posi- 
bilităţi de afirmare, aşa cum au dovedit-o numeroasele manifestări ale tineretului talentat 
al teatrelor din regiuni, răspunsul lor a fost același, fără vreo variantă care să-i schimbe 
conţinutul : „Mai bine să nu fac nimic, dar să fiu în Bucureşti“. 

Asemenea atitudine e departe de a demonstra pasiunea creatoare dezinteresată şi 
nobila aspirație spre misiunea înaltă de slujitor al poporului, care caracterizează pe ade- 
văraţii artişti. 

Pentru stimularea procesului de creștere a tineretului, Ministerul Culturii organi- 
zează unele manifestări cu caracter larg, care cuprind colectivele teatrelor din ţară. O ase- 
menea manifestare va fi cel de al doilea concurs pe ţară al tinerilor artiști din teatrele 
dramatice, a cărui finală va avea loc în luna mai a.c. la București. 

Asemenea concursuri — pe care vrem să le organizăm cu regularitate din doi în 


ale tinerilor. 


Scenografia 


Foarte des se întilnesc în spectacolele noastre .decoruri inexpresive, cei trei pereţi 
încheiaţi în unghiuri drepte cu tavanul respectiv reprezentînd un interior care poate 
circula de la o piesă la alta fără nici o modificare, sau diverse reproduceri ale unor cărţi 
poștale ilustrate. Copia plată a realităţii se substituie cu dezinvoltură expresiei artistice 
a acesteia, imaginii plastice sugestive. Există o poezie a picturii, care în pictura de teatru 
este în mod deosebit necesară, pentru armonizarea ei cu poezia textului dramatic. Această 
poezie lipseşte în decorurile care mutilează de fapt realitatea, pretinzînd că o redau în 
toate amănuntele ei. 

E adevărat că în ultima vreme au început să se ivească semnele unei însănătoșiri 
şi în această direcţie. Nu numai luările de cuvînt în paginile revistei „Teatrul“ oglindesc 
preocupările unor pictori scenografi de a ieşi din uniformitatea anonimă, căutînd căile 
„reteatralizării decorurilor“, ci chiar unele rezultate ale căutărilor. 

Raportorul a trecut în revistă apoi problemele de ordin organizatoric-administrativ 
ale teatrului, şi în lumina faptelor concrete a analizat situația, după care s-a oprit la pro- 
blemele criticii teatrale : 


Condeie încercate au început să se ocupe de la o vreme de mișcarea noastră tea- 
trală şi nu e deloc neglijabil că numele lui Tudor Arghezi, Camil Petrescu, Tudor Vianu, 
G. Călinescu se întîlnesc atît de des în presă, în legătură cu unele probleme ale teatrului 
romiînesc. 

Revista „Teatrul“, prin caracterul său de specialitate, aduce o contribuţie prețioasă 
la înţelegerea mai adîncă a fenomenului teatral din ţara noastră. Îi reproşăm însă o anu- 
mită tendinţă spre academism, care o îndepărtează de dezbaterea pasionată şi eficientă a 
celor mai arzătoare probleme ale teatrului contemporan. 

Socotim că sîntem încă departe de a avea o critică de teatru eficientă prin princi- 
pialitatea şi competenţa ei. 

Majoritatea cronicilor la spectacole, de pildă, care apar în diverse organe de presă, 
continuă să se ocupe pe trei sferturi de opera dramatică și să expedieze apoi spectacolul 
prin cîteva aprecieri fugitive, de un caracter impresionist evident. Caracterul total subiec- 
tiv al unor cronici se vădeşte în contradicţiile flagrante care se ivesc între două cronici 
ale aceluiaşi spectacol. 

Credem că o critică utilă trebuie făcută cu căldură, într-un limbaj decent, astfel 
încît să nu jignească sensibilitatea artistului criticat, dar în același timp cu toată serio- 
zitatea, fără a căuta să se menajeze susceptibilitatea și poziţia unor personalităţi „con- 
sacrate“. 

Fără o critică principială, pătrunsă de conştiinţa responsabilității ei, şi în deplină 
stăpînire a instrumentelor ei de activitate, mişcarea noastră teatrală va fi lipsită de posi- 
bilitatea generalizării unor experiențe, a valorificării unor realizări, a combaterii unor 
lipsuri generale. 


Principii călăuzitoare 


Documentele Congresului al XX-lea al P.C.U.S., precum şi acelea privitoare la 
cultul personalităţii și lupta pentru lichidarea urmărilor sale au stirnit — cum era și 
firesc — discuţii pasiofate şi mari frămîntări în rîndurile tuturor oamenilor pe care pro- 
blemele epocii noastre nu-i lasă indiferenți. Numai conştiinţa deplină a forţei sale — ba- 
zată pe justeţea principiilor sale şi pe încrederea profundă a poporului — a putut da 
Partidului Comunist al Uniunii Sovietice curajul de a dezvălui public greșelile săvirșite 
în trecut şi de a porni la lichidarea lor, la restabilirea normelor leniniste ale vieţii de 
partid şi de stat. 


Caracterul profund partinic al luptei care se duce azi în Uniunea Sovietică — pen- 
tru restabilirea normelor leniniste, pentru combaterea dogmatismului, împotriva unor teze 
eronate şi a unor dramaturgi antiistorici — nu poate fi pus la îndoială de nimeni. Dacă 


totuşi, în rîndurile unora dintre intelectuali evenimentele au stirnit oarecare agitaţie, fap- 
tul se datorește desigur unei superficiale înţelegeri a sensului lor. Numai astfel a putut 
fi confundată de către unii înlăturarea unor dogme şi teze confuze, cu revizuirea însăși a 
principiilor fundamentale ale ideologiei marxist-leniniste. 

După cum se știe, în ţara noastră, care construieşte socialismul, arta este un mijloc 
de educare a poporului. 

Cei mai de seamă artiști ai ţării noastre, fie ei romîni sau aparţiniînd naţionalită- 
ţilor conlocuitoare, şi-au pus talentul în slujba măreţului ideal al clădirii unei societăţi 
noi, fără clase, în care omul liber de orice exploatare să se bucure de rodul muncii lui. 

Realismul socialist — pe drumul căruia se dezvoltă arta noastră — nu s-a născut 
printr-un decret emis de organele de stat ale puterii socialiste. El a apărut cu mult înainte 
de nașterea primului stat socialist din lume, în condiţiile grele ale luptei clasei munci- 
toare împotriva regimului de asuprire feudalo-capitalist. Așa cum romantismul a apărut 
cu mulţi ani înaintea teoreticienilor săi, ca rod al noilor relaţii sociale create prin ascen- 
siunea burgheziei ; aşa cum clasicismul secolului al XVII-lea exista înaintea Artei poetice 
a lui Boileau, realismul socialist s-a născut ca o necesitate a epocii, din înseși condiţiile 
sociale, din necesităţile spirituale ale clasei care-și cerea dreptul la viaţă. 

Departe de noi gindul de a impune o formulă unică şi norme fixe de creaţie în 
artă. S-au făcut asemenea încercări greşite mai de mult şi nu vrem să le repetăm. 

Fără a impune o uniformizare a stilurilor și formelor, realismul socialist per- 
mite, dimpotrivă, o deplină înflorire a personalităţilor celor mai diverse, o multitudine de 
stiluri și procedee artistice, indreptate spre scopul slujirii înaltelor idealuri de libertate 
şi progres ale omenirii. Realismul socialist s-a impus de la sine ca un curent al epocii 
noastre, care cuprinde în sine pe toţi creatorii de artă realiști, însufleţiţi de ideile revolu- 
ționare ale proletariatului internaţional. 

Cum ar putea oare face abstracţie de acest curent al epocii noastre, artistul care 
şi-a pus în mod conştient talentul în slujba poporului ? 

În teatrul nostru, realismul are vechi tradiții. Chiar rădăcinile teatrului romînesc 
se află în lupta de eliberare națională și socială a poporului. Trunchiul viu al teatrului 
îl constituie generaţiile actorilor realiști, ai căror continuatori se află în fruntea teatrului 
nostru de azi. Dezvoltarea comediei în teatrul romînesc ţine tot de caracterul său esen- 
țialmente realist. 

Patosul revoluţionar al epocii noastre nu poate rămîne străin teatrului, care își 
înnoiește și-și dezvoltă tradiţiile în contact cu spiritul nou al vremii. Realismul socialist a 
adus teatrului din R.P.R. acel curent de aer proaspăt, necesar vivificării întregului său 
organism. Putem nega, oare, că în ultimii ani am avut succese în această direcţie ? 

Fără metodele specifice teatrului realist socialist n-ar fi fost posibile realizări cu 
care teatrul nostru se poate mîndri și azi, ca de pildă: Trenul blindat la Teatrul Armatei ; 
Liubov larovaia la Teatrul Municipal; Făclia la Tg. Mureş; Citadela sfărimată la Tea- 
trul Naţional „I. L. Caragiale” etc. 

S-au făcut greșeli, e adevărat. S-a socotit obligatorie folosirea sistemului lui Sta- 
nislavski, fără a se cunoaște esenţa sistemului. În cercurile profesionale ale teatrelor, numite 
pompos „cercuri Stanislavski“, se discutau unele fragmente disparate ale sistemului, într-o 
confuzie totală. Numele lui Stanislavski a devenit un fetiș, care pe unii i-a speriat, iar 
altora le-a deschis porţi fermecate. Termenii sistemului, pe care Stanislavski îi folosea 
cu grijă, atrăgind mereu atenţia asupra caracterului lor convenţional, provizoriu, au de- 
venit formule magice, sub care se ascundea ignoranța. Şi astfel, dușmanul dogmelor, al 
formelor închistate şi al formulelor rigide a devenit el însuşi o dogmă, o frînă în dezvol- 
tarea artei teatrale. 

Considerăm greșită această înţelegere îngustă, ca și aplicarea mecanică a sistemului 
lui Stanislavski, fără a se ţine seama de condiţiile specifice în care s-a dezvoltat și se dez- 
voltă arta noastră teatrală. Considerăm greșită și atitudinea contrară, de aruncare peste 
bord a sistemului, cînd ştiut este că valoarea sa a fost recunoscută de oameni de teatru 
din toată lumea, ca una din cele mai complete și mai profunde sinteze ale experienței 
scenice realiste. Este necesară însă o studiere temeinică, profundă a tuturor laturilor sale, 
într-un spirit creator, care să excludă orice urmă de dogmatism şi conformism placid. 

Înțelegerea dogmatică a principiilor realismului socialist și a esenței sistemului lui 
Stanislavski este una din cauzele principale ale uniformităţii observate în ultimii ani în 
teatrul nostru. Dogmele au această calitate specifică, de a-i dezvăţa pe oameni să gindească 
cu propriile mijloace și de a-i face să se complacă într-un dulce și comod conformism- 

Această plagă ucigătoare a elanului creator, conformismul, s-a încuibat atit de 
adinc în spiritul unora din slujitorii teatrului nostru, încît acum — cind e în toi bătălia 
împotriva dogmatismului — ei așteaptă tot directive de sus, pentru a şti dacă au voie 
să îndrăznească şi pină unde anume. 

Îndrăzniţi! Căutaţi cu aprindere forme noi de expresie, mijloace noi de creaţie, 
căi noi de emoţionare a publicului, căruia arta voastră i se adresează ! 

Nu uitaţi însă că îndrăzneala este justificată numai de țelul înalt în slujba căruia: 
este pusă, slujirea poporului ; că îndrăzneala ca scop in sine este sortită de la început 
eșecului, prin însăşi respingerea ei de către masele de spectatori. Că la baza artei noastre 
stă ideologia clasei muncitoare, ideologia înaintată care conduce poporul în lupta sa pentru 
fericire. Că adevărata libertate a artistului se află tocmai în legătura sa strinsă cu viața.. 
cu poporul, al cărui exponent este. Că fără asimilarea creatoare a experienţei trecutului 
şi fără perspectiva viitorului, fantezia își pierde aripile şi rătăcește la întîmplare. 

Să nu confundăm libertatea de creaţie cu liberalismul fără principii. Nu credem că 
răsturnarea însăşi a principiilor călăuzitoare ale artei noastre îi poate aduce acesteia 
vreun bine. Lupta împotriva dogmatismului nu trebuie să deschidă porţile ideologiei bur- 
gheze, care e departe de a fi înfrîntă şi care se strecoară uşor sub masca ipocrită a liber- 
tăţii absolute. 

Confruntarea artei noastre cu arta altor ţări are darul de a ne îmbogăţi experienţa, 
ne ajută să ne cunoaștem mai bine forţele și perspectivele. Călătoriile făcute dincolo de 
granițele ţării noastre, printre care și o serie de ţări din Apus, ne-au ajutat să vedem că 
arta progresistă are o sferă de manifestare mult mai largă. Există artiști care, fără a fi 
partizanii unei grupări politice, fac un serviciu obiectiv — prin arta lor realistă — forțe- 
lor înaintate ale lumii. Arta aceasta ne interesează pentru că ea aparţine patrimoniului 
cultural al omenirii. Această experienţă ne-o însușim. 

Jucăm piesele dramaturgilor din toate ţările lumii, în măsura în care ele transmit 
spectatorilor noştri adevărul despre lume, despre societate, despre om. 

Cît despre arta antipopulară, antiumană, produsă de slujitorii sacului cu bani, 
aceasta nu poate avea nimic comun cu aspiraţiile spre pace și progres ale poporului nos— 
tru. Pe aceasta o respingem cu hotărire, ca pe o producţie care nu poate contribui cu 
nimic la educarea spectatorilor. Lărgirea repertoriului nu înseamnă acceptarea oricărui fel 
de piesă, ci numai a acelora care conţin un mesaj înaintat, un adevăr în stare a influenţa 
conştiinţa spectatorilor. Diversele curente ale teatrului apusean le vom supune aceleiași 
critici obiective. 

"Ţinem să precizâm că a lăsa liber zborul fanteziei creatoare nu înseamnă, în același 
timp, a pierde busola, care trebuie să, arate continuu calea spre socialism. A rămîne dez- 
armaţi în faţa influențelor ideologiei burgheze înseamnă a deschide calea încercărilor 
insidioase de a săpa la temeliile orînduirii noastre de stat, pregătind terenul pentru acțiu- 
nile dușmănoase, revizioniste ale claselor răsturnate de la putere. 


De la decada teatrelor din regiuni la unele probleme 
de construcție ale teatrului nostru 
Referatul a debutat prin precizarea punctului de vedere al analizei şi prin luarea 


unei atitudini nete fatä de pasivitatea şi indiferenta în care se complac unii oameni de 
teatru. Semnat de 11 tineri regizori, * referatul constituie expresia unei opinii colective 


1 Liviu Ciulei, Sorana Coroamă, Gheorghe Jora, Lucian Giurchescu, Vlad Mugur, Dan Nasta. 
Horea Popescu, Miron Niculescu, Mihail Raicu, George Rafael, George Teodorescu. 

şi. ca atare, prezintă un unghi vizual şi o suprafaţă de investigație simțitor lărgite. Sub 
raport teoretic, referatul a luat atitudine împotriva dogmatismului şi consecințelor acestuia, 
cum şi împotriva pericolului de a se aluneca în liberalism, obiectivism şi apolitism. 

Pentru promovarea politicii culturale a partidului şi pentru a realiza paşi înainte 
în evoluția teatrului nostru e necesară — se spune în referat — „o activitate conştientă, 
garantată de cunoaşterea largă a perspectivei de construcţie viitoare a teatrului“. 

Punctul de plecare al considerării situației actuale e Decada teatrelor din regiuni, 
care — prin amploarea şi varietatea ei — oferă într-adevăr putinţa de a trasa o sinteză 
cuprinzătoare şi substanțială. De aici, o seamă de constatări şi propuneri, de aprecieri şi 
căi de progres. 

Transcriem, în continuare, cîteva din pasajele mai importante ale referatului, sub- 
Jitlurile aparținind redacției. 


Colectivul de teatru 


Socotim că, pentru a traduce în viaţă politica partidului, e nevoie să mergem sin- 
guri în întîmpinarea realităţii, e nevoie de luptă de opinii, de căutări creatoare. Apărînd 
această politică, înţelegem să ne spunem părerile în artă. Este clar că nu repetind ce 
s-a mai spus sau ce crede tovarășul de vis-ă-vis, poţi să aduci o contribuţie la masa co- 
mună a soluţiilor. 

Ritmul rapid în care s-au înfiinţat noile teatre n-a putut fi egalat de ritmul creării 
cadrelor, ceea ce este firesc dacă ne gîndim că un actor se poate forma în minimum zece 
ani, iar un regizor, un secretar literar, sau un director artistic, într-un timp și mai înde- 
lungat. Or, actori, regizori, tehnicieni şi directori încă nu înseamnă un colectiv de teatru. 

Avînd toți acești factori reuniți din capul locului, urmează un proces intim de uni- 
ficare, pentru care alţi cîțiva ani sînt necesari. Asta, numai sub raportul timpului, pre- 
supunînd că celelalte condiţii acţionează în progresie normală. Riscul, așadar, era conţinut 
— într-o anumită măsură — în însuși punctul de plecare. 

Dacă astăzi, numeric vorbind, cadrele instituţiilor de teatru sînt satisfăcătoare, se 
poate afirma — într-un sănătos spirit realist — că sub raportul calității mai este cale de 
străbătut. Şi aceasta, nu numai in raport cu dezideratele artei — care sînt cvasinelimitate — 
ci, în raport cu nivelul mediu al profesiunii și în raport cu nivelul condiţiilor materiale 
şi morale puse la îndemînă. 

Ar trebui să fie limpede că a avea un actor în schemă nu înseamnă nimic, dacă acel 
actor nu este obligatoriu un actor bun, stăpîn deplin pe mijloacele profesiunii sale artis- 
tice. De aceea, există o schemă specială de salarizare pentru actori. 

Să nu mai confundăm noţiunea de actor, profesionist artistic — nici nu spunem 
artist — cu noţiunea de funcţionar de teatru. Funcţionarul de teatru își are meritele lui, 
dar actorii care îndeplinesc numai funcţia prezenţei administrative la locul de muncă 
numit, în loc de birou, scenă, fără o capacitate creatoare specifică, nu trebuie să se nu- 
mească actori, în aceeași măsură în care nu se pot numi experţi contabili. 

Vrem să subliniem prin aceasta că o serie de condiţii materiale existente nu sînt 
folosite la nivelul lor de o calificare corespunzătoare. 

Dacă problema cadrelor artistice este o problemă de timp, să așteptăm ca timpul 
să rezolve prin mecanismul unei lente primeniri firești neajunsurile unei stări de fapt? 
Acesta pare să fie răspunsul pe care tacit îl confirmă practica. Ni se pare ciudat ca unui 
act cu caracter revoluţionar — cum este acela al înfiinţării teatrelor din regiuni — să-i 
urmeze metode atit de pasive, opuse ca spirit scopului final. 

De cîţi ani se repetă că una din cauzele-frină ale dezvoltării teatrului sînt cadrele 

profesionale fără o calificare reală, denumite destul de expresiv „balast“, sau cu un eufe- 
-mism care nu schimbă nimic, „surplus“ ? 

Acest balast este o realitate şi această realitate este o piedică. 

Înainte ca Stanislavski să fi apărut, gîndirea teatrală romînească atinsese deja ni- 
“velul unor consideraţii de felul celor făcute de D. C. Ollănescu: „Talentele unora, aple- 
“cările altora, deşi la prilej licăreau deasupra neguroaselor mediocrităţi, puteau fi împiedi- 
«cate să se afirme, căci un talent, oricît de puternic, pierde o însemnată cîtime din valoarea 
:sa cînd nu e susținut de către cei ce-i stau împrejur. O lucrare teatrală bine cumpănită 
nu cuprinde numai un singur rol, nici nu-și desfăşoară peripeţiile în jurul unui singur 
“caracter, ci din îmbinarea deosebitelor sale puteri îşi împînzeşte interesul acţiunii... Prin 
urmare, toate rolurile trebuie ținute cu o deopotrivă vrednicie, pentru ca principala crea- 
ţie să iasă întreagă şi vie la lumină, pentru ca chipul visat de autor să găsească în interpret 
adevărata sa înlăptuire“. (Teatrul la Romini.) 


Exact aceeași poziţie teoretică o aveau, în aceeași vreme, Caragiale și Eminescu 
în criticile lor dramatice. De ce să nu avem astăzi exigenţa aceluiași punct de vedere, cînd 
nivelul condiţiilor materiale şi morale, față de acel trecut, este excepţional ? 


Sentimentalismul nu poate fi o rațiune în cultură și, ca atare, nu el trebuie să fie 
perspectiva: de rezolvare a problemei „balastului“. Altfel, se va încuraja certitudinea — pe 
care o au unii actori și regizori — că această profesiune este o dulce asigurare pe viaţă. 
Şi această certitudine joacă, în colectiv, rolul unei narcoze asupra spiritului creator. Vă 
închipuiţi că un antrenor sportiv ar tolera să selecţioneze într-o echipă un jucător inapt? 
“Oare, arta are un nivel de exigenţă mai redus decît sportul? Ne temem să spunem că da. 
"Cît timp ne vom preface că nu știm care este deosebirea între un cal de curse şi un cal de 
saca, fiţi siguri că nici calul de curse nu va înțelege de ce s-ar mai grăbi să-și amelioreze 
performanţa. 

Dezlegarea în fapt a acestui deziderat va cere o energie susținută — și desigur și 
un discernămînt — pentru ca să se realizeze cît mai grabnic un progres atît de necesar. 

Credem că, în afară de metoda îndepărtării balastului, metodă care poate aduce doar 
© rezolvare parţială, se mai pot găsi și alte metode, de natura muncii interne a colectivelor, 
care să ducă pe de o parte la un soi de reconditionare profesională a celor rămași în urmă, 
iar pe de altă parte să împiedice degradarea unei alte părţi din colectiv, şi mai ales a 
tineretului, sau să întrețină o calitate existentă. 

Asemenea metode active de educație profesională trebuie cu orice preţ încetăţenite. 
Propunem ca Direcţia Teatrelor, împreună cu un grup de artişti preocupaţi de bunul mers 
al teatrelor, să studieze formele organizatorice ale unei astfel de activităţi. 

Problema creșterii actorului și a colectivului, problema educației, nu este mai puţin 
importantă decît problema producției. Ţinem să subliniem că acesta este un principiu 
nou, care n-a fost încă experimentat în viața teatrelor noastre. Un principiu nu este nou 
cît încă nu s-a vorbit despre el, ci este „nou“ de-abia după ce se aplică. 

Educaţia profesională artistică, continuă și permanentă, este baza producției artis- 
tice şi a dezvoltării neîncetate a creaţiei teatrale. 

Acest principiu nu şi-a dovedit încă „noutatea“ din cauza unei alte deficienţe în 
aceeaşi problemă a cadrelor, anume în sectorul conducerii artistice a teatrelor. 


Regizorii principali 


Ce rost îndeplinesc la noi regizorii principali, dacă nu-şi asumă răspunderea de a 
defini perspectiva teatrului, de a crea unitatea colectivului în spiritul unei metode, de a-i 
modela „stilul“, de a-i crea „profilul“, în funcţie de o astfel de perspectivă? 

Dacă această hotăritoare autoritate ce revine regizorului principal nu are o acope- 
rire de fapt, nu înţelegem de ce se mai păstrează această funcţie, copiată exterior după 
un model efectiv. Se păstrează astfel numai riscul pe care exercitarea unei autorităţi în: 
sine îl poate aduce. Dacă dreptul de veto nu e dublat de interesul profund, sincer şi efec- 
tiv, pentru dezvoltarea a lot ce este făgăduială în colectiv, este clar că poate deveni o 
serioasă piedică în calea acestor făgăduieli. Mărturisim că am observat, îndeosebi, exerci- 
tarea negativă a drepturilor regizorului principal, decît binefacerile acelorași drepturi 
izvorite din asumarea obligațiilor complementare. 


Raportul de creaţie regizor ~ actor 

Lipsa de perspectivă în conducerea teatrelor, de care sint răspunzători Direcţia Tea- 
telor indirect, iar directorii de teatru şi regizorii principali direct, este o cauză-frină din 
care derivă concentric alte citeva. 

O asemenea cauză ţine de raportul de creație regizor-actor, de pervertirea bazei: 
reale a acestui raport. 

Acum 60 de ani, în aula Academiei Romîne, același Ollănescu rostea aceste cuvinte : 
„Fără directivă şi metodă în studiu, fără control statornic și luminat în interpretare, fără. 
îndemn călduros întru dragostea artei, fără reale dovezi de răsplată, actorii — trecînd de 
la un director la altul — vibrau, instrumente lăsate în voia întimplării, după cum mîinile: 
erau mai gingaşe ori mai grosolane atingindu-le“. 

Regizorule, află că încercările, greșelile sau neputința ta se fac pe cheltuiala trupu- 
lui și sufletului actorului. Viaţa lui e instrumentul și materialul artei tale! Şi de aceea, 
tot ea trebuie să fie și etalonul-aur al răspunderii tale. Și atunci, spune-ne, cînd n-ai o: 
capacitate profesională de natura regiei, te-ai gîndi măcar să predai elina, matematicile 
sau muzica ? De ce nu? Doar acolo lucrezi cu vocabule, cilre și sonuri, cu reguli gra- 
maticale, teoreme şi legi armonice, cu instrumente care nu se tocesc, nu se pervertesc minu- 
indu-le. Sînt inalterabile ca şi aurul. Şi cu toate acestea, ţi se pare mai ușor să te faci 
regizor, să pui la topit gîndurile şi sentimentele altuia, la focul dorințelor tale nepri- 
cepute. Le topești, le chinuieşti să ia forma care-ţi convine și, după aceea, așa strimbe: 
sau cum or fi, le căleşti. i 

Ci, numai în teatru se poate îngădui aşa ceva. Aţi auzit vreodată de un dirijor 
care n-are o pregătire de specialitate ? Care parvine prin filiera administrativă ? Vă puteţi 
închipui pe Gabriela Deleanu, sau pe Dan Negreanu dirijînd, respectiv, orchestra Cine- 
matografiei sau Filarmonica de Stat, ai căror directori sînt? În schimb, anumiţi tovarăși, 
directori de teatru, îşi descoperă ușor vocaţia de a dirija „fără tact și fără măsură” — cum 
spune Shakespeare — o orchestră de coarde vii, de instrumente de percuție nervoasă, de: 
suflători emoţionali şi alămuri temperamentale. 

Dacă strici o brichetă de la recuzita teatrului trebuie s-o plăteşti, sau măcar s-o 
repari. 5 

Dacă „strici“ un actor împiedicîndu-l să joace, punîndu-l să joace ce nu trebuie, 
sau arătindu-i fals cum să joace, asta n-are nicio importanţă ! ? 

Să punem capăt nefericitului obicei de a improviza conducători de colective de crea- 
ție, care întîi încearcă să facă un spectacol și, mai apoi, neizbutind... se consacră și îşi fac 
carieră dintr-o vocaţie distructivă, victimele fiind autorul, actorul, spectatorul şi statul. 

În felul acesta. Virocratismul se instalează nefast în domeniul creației însăşi. 

Personalitatea regizorului 


O altă cauză a frinării creaţiei teatrale e legată de personalitatea regizorului, de 
capacitatea lui creatoare. 

Regizorii străini care vin pe la noi, şi noi înșine, observăm că spectacolele de la 
noi seamănă, în majoritate, de la un regizor la altul şi de la o piesă la alta. 

De ce nu se conturează mai viguros personalitatea regizorului în spectacol ? 

Răspunsul atirnă de împătritul aspect: al culturii ideologice și estetice, al culturii 
“profesionale, al concepţiei regizorale şi al pedagogiei. 

Orientarea în problemele de estetică şi cultură artistică este în mare parte defici- 
tară. Există -chiar un soi de dispreţ faţă de formulările teoretice, care sînt socotite fie 
lipsite de utilitate, fie de-a dreptul pernicioase pentru „practica“ teatrală. Nu e greu să 
«descoperi că în spatele atitor opere lăsate de mari artişti există nenumărate consemnări 
“teoretice. De la tratatele lui Leonardo da Vinci la conversațiile lui Goethe cu Eckermann, 
la scrisorile lui Van Gogh, studiile lui Wagner, sau la corespondența dintre Cehov şi 
“Gorki, sau — în teatru — de la prefeţele lui Victor Hugo la scrisorile lui Talma, memo- 
riile Aglaei Pruteanu şi studiile lui Vahtangov, teoretizările necercetate încă ale lui Victor 
Ion Popa, Ion Sava, Ion Maican, Gemi Zamfirescu, şi cele de astăzi ale lui Bertolt Brecht, 
Michael Redgrave, Jean-Louis Barrault, Gorceakov, se poate aduna o imensă bibliotecă ce 
„consemnează la modul reflecţiei progresul realizat în opere. 

Cunoașterea problemelor de estetică generală și profesională este un instrument evi- 
«dent necesar pentru lărgirea şi orientarea în cîmpul creaţiei. 

Să mai spunem că specificul creaţiei regizorale fiind de a pleca de la substanța 
filozofică — conţinutul de idei al piesei — pentru a ajunge la imaginea sensibilă a spec- 
“tacolului, acest specific presupune o capacitate de generalizare a sensurilor operei autoru- 
lui, care face din regizor în prima etapă a muncii lui un critic literar, un'exeget multi- 
lateral ! 

Cultura profesională a regizorului n-are limite profesionale, pentru simplul motiv 
«că îmbracă toate domeniile, toate epocile, toate sensurile vieţii, toate formele ei. 

Noi ne bazăm foarte mult pe „instinct“ şi pe „ureche“, dar rezultatele rămîn și ele 
la același nivel. De vreme ce alţii au avut nevoie — pentru a fi mari — de un arsenal de 
«cultură atît de formidabil, e probabil că nici noi nu ne putem dispensa de el decit cu 
riscul respectiv. 

De aceea, în problemele de concepție ale spectacolului nu cunoaştem căile de transfi- 
gurare scenică a textului. Nu ştim să folosim suficient mijloacele puse la îndemmă de speci- 
ficul convenției teatrale, nu cunoaştem limbajul propriu profesional, de la vocabular la me- 
taforă, prin care să exprimăm teatral ceea ce textul conţine în chip literar. 

Nu se poate, de pildă, lua metafora literară şi printr-o mişcare de translație să o aş- 
terni pe scenă, aşa cum teoretizează chiar unii autori care preţuiesc într-un spectacol numai 
rostirea limpede a textului. 

Aceasta nu este o operă de creaţie, ci de transpunere în sensul etimologic al cuvîntului. 

Există un anume gen specific în arta spectacolului, care își propune această simplă 
transpunere, o ridicare în picioare — în planul vizual şi sonor al scenei — a textului culcat 
în pagină, gen care poartă numele de lectură jucată. 

Lectura jucată realizează forma spectacolului corect, care transpune fără aport creator 
:semnificaţiile directe ale textului. Este o operă de interpretare analitică. 

De la lectura jucală la spectacolul poetic, în stare să dea strălucire nouă şi putere de 
„cucerire sporită semnificaţiilor adinci ale unui text, e distanţa de la analiză pînă la creaţie. 

Spectatorul nu cere să-i analizezi un text, să i-l explici, ci prin sinteza poetică, el cere 
să-l stîrneşti, să-l mini, să-l alergi, iar la capătul labirintului care l-a tîrît în apele lui fră- 
amîntate, să-i deschizi un perete de lumină în care să se regăsească cu ochi noi. 

Pentru asta, trebuie în primul rînd tu regizor să vibrezi, să te lași posedat de opera 
literară și apoi să simți nevoia, să vrei să spui ceva personal despre ea şi numai după aceea. 
să ştii cum să spui acest lucru printr-un limbaj specific şi în ultimă instanţă o metodă. 
pedagogică. | 

Munca cu actorul trebuie înțeleasă mult mai adînc. Regizorul nu este un „maestru de 
ceremonie” care indică locul comesenilor la ospăț, aranjează glastygle cu flori şi temperează 
rumoarea conversaţiei sau introduce cadrilul. Regizorul, fără să se substituie actorului, făcînd 
din acesta un executant, trebuie să-i stîrnească facultăţile creatoare, să i le crească, să-l for- 
meze ca artist. Munca regizorului cu autorul creează nu numai personajul din piesa respec- 
tivă, ci artistul cu capacitate independentă creatoare. În felul acesta, regizorul atinge una: 
din esențialele subfuncţiuni : de a forma actori. 


Asistenţa de regie 


În aceeaşi problemă a stagnării regiei ar fi ceva de spus despre asistența de regie şi 
promovarea de noi cadre. 

De la o vreme încoace, prin asistent de regie se înţelege un soi de observator pasiv al 
muncii regizorului, cu funcţie vagă tehnico-organizatorică ; un soi de agent de legătură cu 
diferite sectoare de activitate legate de spectacol. 

Această funcţie unii o socotesc pe viaţă, aşa cum ar fi funcţia de arhivar, de contabil 
etc. (ştiţi că numai Teatrul „Nottara“ are patru asistenţi de regie, dintre care nu se ştie cîţi 
au dreptul să aspire la direcţia de scenă ?). 

Or, rostul acestei funcţii este cu totul altul. Asistenţa de regie trebuie să fie o etapă 
în formarea unui regizor, nu o funcţie perpetuă. De aceea, ea trebuie activizată. 

Asistentul trebuie să poată să conducă repetiţia în lipsa regizorului titular al piesei, 
după indicaţiile acestuia, să lucreze cu figuraţia, să pregătească o dublură etc. 

De aceea, el nu poate fi ales dintre cei care nu au posibilități de dezvoltare autonomă 
în regie. El trebuie să fie un soi de regizor secund. Altfel, ne întrebăm care mai este utili- 
tatea lui ? 


* 


Și în sfîrşit, o ultimă cauză a stagnării regiei este lipsa de sprijin a presei, în înţele- 
gerea și stimularea tendinţelor noi manifestate în spectacole. 

Ori nu se văd aceste tedinţe, ori se judecă cu pretenţii de nivel universal. În felul 
acesta se desfiinţează orice tentativă și se creează un dulce conformism — nu știm cui profi- 
tabil ; mişcării teatrale, în nici un caz. 

Aşa cum nu se observă „debuturile“ în regie, tot astfel nu se apreciază nici dezvolta- 
rea pe parcurs a unui regizor, sau nu se judecă realizările lui în raport cu realizările nivelului 
existent, al „culmilor“ existente. 

Ar trebui disociată valoarea unei regii de valoarea textului sau a interpreţilor ; cu 
toată evidenta solidaritate a acestor factori în spectacol, aportul fiecăruia dintre ei își are o. 
integritate proprie. 


Rolul Teatrelor Naţionale 


Am lăsat la urma acestui prim capitol de probleme generale întrebarea : „De ce Tea- 
trele Nationale nu sînt Teatre Naţionale ?“ 

„De ce au uitat Teatrele Naţionale din lași, Cluj, Craiova și București că un trecut 
prestigios nu face decit să le sporească obligaţiile faţă de prezent ?“ 


46 


WwWW.cimec.ro 


Ni se pare că, în primul rînd, ele sînt acelea care suferă de necunoaşterea propriei 
lor misiuni. Dacă s-ar cerceta actul lor de naştere, dacă s-ar parcurge documentele evoca- 
toare ale trecutului lor de luptă, statutele Societăţii Filarmonice, cuvîntările lui Alecsandri, 
cronicile lui Caragiale şi Eminescu, memoriile Aglaiei Pruteanu, articolele lui C. A. Rosetti 
și atitea alte nenumărate relicve emoţionante, s-ar ști desigur că acel trecut nu a fost zămislit 
să zacă în pacea ultimă a muzeelor, ci că locul lui e în fierbinţeala luptei de pe scenă, în 
aspiraţiile nobile ale omului de azi. 

Am recîștiga atunci sentimentul solemnității teatrului — care cultivă de un veac vir- 
tuţile poporului ; am reciștiga atunci sentimentul eroismului necesar teatrului — care s-a 
clădit în alte greutăţi decit cele ale noastre ; am reciştiga atunci sentimentul clasicismului 
teatrului — prin pasiunea de perfecţiune şi „bronzurile“ lăsate de înaintași ; am recîştiga 
înariparea unui contact cu publicul, care vine spre teatru să găsească prin noi triumful cre- 
dinţei lui în om şi fericire. 

Vorbim cu multă strășnicie de tradiţie. Într-atita, încît uneori începem să ne amăgim 
că o cunoaștem, luînd unele reminiscenţe drept tradiţii. Însă unde trăiește ea vie ? Afară de 
Coana Chiriţa în interpretarea lui Miluţă Gheorghiu, de Agamiţă Dandanache al lui Ion 
Manu, care în chip cu totul neexplicabil nu-l mai joacă, şi de Ștefan cel Mare al lui George 
Calboreanu, care are şi un aport personal înnoitor, este greu de regăsit un contact viu cu tra- 
diţia interpretării clasicilor noștri. 

Tineretul nostru mai are un contact efectiv cu această tradiţie ? O cunoaște ? Se poate 
răspunde fără aroganță că nu. Dacă o tradiţie nu mai trăiește în tineret, se mai poate 
numi vie ? 

Există la Moscova două teatre care poartă numele de academice: Teatrul Mic și 
M.H.A.T.-ul. Unul, întemeiat de Scepkin şi Ostrovski la 1824; celălalt, de Stanislavski şi 
Nemirovici-Dancenko la 1898. Aceste două teatre au un merit imens în păstrarea culturii 
clasice ruse. Aceste două teatre sînt tezaurul tradiţiei. Vrei să-l cunoşti pe Ostrovski, pe Gri- 
boiedov sau pe Gorki, te duci la Teatrul Mic. Vrei să-l cunoşti pe Gogol, Tolstoi, Gorki sau 
Cehov, te duci la M.H.A.T. Unii spun că aceste teatre nu sînt destul de „noi“, că regia nu e 
„îndrăzneață“. Alţii le admiră fără rezerve. Dar pentru toţi, aceste două teatre cultivă mo- 
delele tradiţiilor fundamentale ale teatrului rus. Acolo sînt izvoarele de la care alții pot pleca 
mai departe sau se pot întoarce dacă cumva pierd drumul. Aceste teatre constituie şcoala na- 
tonală de teatru ; academia vie predă prin exemplu. 

Tot astfel, Comedia Franceză, Old Vic sau Burgtheater, pentru Molitre, Shakespeare 
sau Schiller. 

Tealrele noastre Naţionale trebuie şi ele să-şi asume răspunderea cultivării tradiției 

Există o întreagă arhivă documentară asupra trecutului. Există încă oameni care au 
avut un contact direct cu pleiada actorilor iluștri. Secretariatele literare ale acestor teatre, 
Institutul de Istoria Artei — Secţia de Teatru, revista „Teatrul“ și „Contemporanul“, criticii 
dramatici, cenaclul de regie şi Direcţia Teatrelor trebuie să întreprindă o ofensivă conjugată 
pentru ca această tradiţie să poată fi cunoscută în adincime. O asemenea acţiune este posibilă 
numai în socialism, şi cultura socialistă are dreptul la ea. 

Şi pentru ca această cunoaştere amănunţită a trecutului să fie prezentă direct în spec- 
tacole, propunem ca cel puţin cite unul din regizorii fiecăruia din aceste Teatre Naţionale 
să întrunească în persoana lui, deopotrivă, cercetătorul atent al istoriei teatrului rominese 
cît și creatorul prin mijloace scenice al actualizării acestui trecut. 

Citeva măsuri ca: 

— repertoriu permanent de clasici autohtoni ; 

— premii speciale pentru realizări în consolidarea tradiţiei ; 

— o decadă a clasicilor romîni ; 

— cercuri de studii cu tematica tradiţiei : pe lingă cele citeva bune începuturi exis- 
tente, ele ar putea mijloci reînvierea puterilor adunate pentru noi, de înaintaşi. 

Drama istorică așteaptă și ea adăparea la tradiţie. Să stilizăm ? Foarte bine. Dar 
mai întîi să știm cum arătăm nestilizaţi. Și Matisse și Picasso, moderni pînă la abstract, 
au la bază o cultură plastică clasică. Teatrul chinezesc oferă sinteza de necrezut a unui 
realism profund și a unei stilizări desăvirșşite. Noi însă vrem să începem cu sfîrşitul ? 

Mai este un domeniu al tradiţiei culturale încă neexplorat de către teatru : folclorul, 
Să nu fie nimic de aflat pentru expresia teatrală dintr-un material folcloric cu adevărat 
excepţional ca acel al poporului nostru ? Înfăţișarea ţăranului romîn și a satului pe scenă, 
"basmul teatralizat, plastica și decorația scenică ar avea un izvor esenţial în asemenea căutări. 

Teatrelor Naţionale le mai revine cultivarea limbii literare vorbite și a graiurilor 
specifice. Ce rost să aibă dicţiunea Comediei Franceze, sau accentul tonic pe primele silabe 
sau dicţiunea naturalistă, sau vocala lăţită pe scena rominească ? 

Mai cerem, oare, ceca ce tradiţia secolului trecut cerea teatrului ? 

Cităm : „Teatrul e templul cuvîntului... Teatrul este o tribună publică pentru 
răspindirea ideilor şi însufleţirea inimilor, dar e şi o catedră pentru cultivarea și înflo- 
rirea graiului. Cultul limbii a fost la toate neamurile și în toţi timpii cea mai sfintă dato- 
vie a instituţiunii teatrale...“ 

Ascultaţi şi gîndurile lui Mihail Eminescu: „Fiecăruia din noi i-ar fi rușine să 
pronunţe rău nemţește, rominește ba... Nu ştim de unde şi pînă unde actorii romîni au 
pronunţii atit de străine. Limba rominească este din acele cu dreaptă măsură; ea n-are 
consoane prea moi, nici prea aspre, nici vocale prea lungi sau prea scurte: mai toate 
sunetele sint medii şi foarte curate... Actorii romiîni vorbesc foarte omenește acasă și cu prie- 
tenii lor; pe scenă-i altceva, acolo trebuie să vorbească ca franţujii și spaniolii... Oricât 
„le diferite ar fi pronunţiile în viaţă și în faptă... totuşi, pronunția pe scenă trebuie să fie 
pretutindeni una și aceeaşi — cea naţională, căreia ardelenii îi zic „frumoasă“. 

Şi în repertoriul contemporan Teatrul Naţional trebuie să aducă o contribuţie deo- 
sebită. Prin alegerea unor texte reprezentative şi prin realizarea lor la un nivel de adîn- 
<ime și strălucire a formei care să le apropie de un stil clasic. 

Aproape că nu mai e nevoie să spunem că repertoriul de clasici universali ca mijloc 
îndoit de educare a publicului și a actorilor — cărora le pune cele mai grele probleme 
ale măiestriei artistice — are drept de cetate aci. 

Dacă Teatrele Naţionale vor să întreprindă și căutări de forme noi, să-și facă stu- 
diouri, rostul lor de bază rămînînd, şi în acest sens, să caute „noutatea“ tradiţiei. 

Astfel, Teatrele Naţionale şi-ar putea îndeplini menirea constituind centre de spri- 
jin pentru celelalte teatre din regiuni, ar putea să exercite o adevărată tutelă artistică, 
dind ajutoare în regizori, actori, scenografi, întreţinînd o permanentă exemplaritate. 

Și dintre toate aceste teatre, Teatrul Naţional din Bucureşti are drept să aspire 
la strălucirea cea mai curată. Ne gîndim cu nădejde că multe din gindurile noastre despre 
rostul pe care trebuie să-l împlinească acest teatru au și fost întîmpinate de făgăduielile 
împărtășite în presă de noul său director: Ion Marin Sadoveanu. De data aceasta au fost 
mai mult decît niște informaţii. Printre rînduri se deslușește deja un program de amploare, 
care dă de pe acum un suflu de cultură primei noastre scene. Dacă ne amintim că nu mai 
departe de anul trecut, în această consfătuire, conducerea Naţionalului era viu contestată 
în forma de atunci, îi vom da dreptate lui I. L. Caragiale — patronul Naţionalului — 
„cînd spunea că „lumea e imperiul posibilului“. 

Dacă Teatrele Naţionale trebuie să păstreze noutatea tradiției, celelalte teatre tre- 
buie să cultive tradiția inovației. Îndeosebi, studiourile unor astfel de teatre ar trebui să 
«constituie laboratorul tendinţelor novatoare, iar nu să fie simple sucursale. Altfel, este 
mult mai folositor să se facă două teatre deosebite, decît un teatru cu două scene și un 
singur profil multiplicat. 

Între tradiție şi progres 


Despre regretatul Iancu Brezeanu, se spunea că ori de cîte ori trecea prin fața fostei 
clădiri a Naţionalului, se oprea pe loc şi exclama, clătinînd cu amărăciune din cap: 
„Frumoasă instituție, domnule, da’ tare-i singură !...* 

Nu m-am gîndit niciodată să analizez tîlcul mai ascuns al acestei atît de ciudate 
locuţiuni. O clasasem automat intre celelalte anecdote ce le auzisem în legătură cu filozo- 
ficele plimbări nocturne ale savurosului și unicului, în felul său, conu’ Iancu. 


Urmărind însă recenta discuţie inaugurată în paginile revistei „Teatrul* — fără 
să-mi dau seama, mi-am adus dintr-o dată aminte de el și de vorba lui. 
La ce se gîndea conu’ Iancu — m-am întrebat — cînd afirma despre teatrul său 


că e atît de singur? Nu era singura instituţie dramatică de stat și, în ceea ce priveşte 
calitatea spectacolelor sale, nu se putea spune că n-avea concurent în lumea teatrelor 
bucureștene. Deci „însingurarea“ Teatrului Naţional avea alte cauze, mai ascunse, mai 
grave poate. 

În fond, m-am gîndit, întreaga problemă a unui Teatru Naţional în capitala ţării 
se reduce la definirea acelei diferenţe specifice care deosebește structura și rostul său în 
raport cu celelalte teatre din ţară. Un Teatru Naţional nu este un oarecare teatru de stat: 
în mişcarea noastră culturală prezenţa lui implică în egală măsură răspunderea faţă de o 
anume tradiţie și obligaţia faţă de o anume misiune. Această caracteristică reprezintă, 
fără îndoială, un factor important, un factor de incontestabil prestigiu. Din fericire, 
nu mai există favoruri și prestigii „în sine“. Favorul şi prestigiul — mai bine zis prestigiul 
bazat pe un favor — sînt vestigii ale unui trecut în care, de foarte multe ori, forma pre- 
tenţioasă acoperea cu grijă un conţinut lipsit de valoare. Și nu mă înșel, cred, cînd pre- 
supun că unul din relele de care nu s-a putut încă desface Teatrul nostru Naţional constă 
tocmai în acea „însingurare”, de care vorbea Iancu Brezeanu. 

Majoritatea celor care au luat cuvintul în această discuţie angajată pe tema „ce a 
fost, ce este, ce poate şi ce trebuie să fie Teatrul Naţional“, s-au lăsat uşor seduşi de o 
anume nostalgie faţă de vechea instituţie de înainte de război. „Să fie ce a fost — au 
spus aceștia — pentru că numai așa va ajunge ceea ce trebuie să fie“. Nu este în intenţia 
noastră de a dărîma mitul unei sfinte tradiţii. Ne sînt dragi amintirile; şi pentru noi, 
vechiul Teatru Naţional a reprezentat casa părintească în care am crescut artistic, în care 
am învățat și în care! am și realizat ceea ce se știe. Cu toate acestea, întoarcerea prea 
totală la trecut mi se pare nu numai anacronică, dar și greşită. Tradiţia noastră teatrală 
e o tradiţie de patru generaţii, o tradiţie în plin mers. Reîntoarcerile în trecut, la forme 
de organizare, de program, de mentalitate depășite, înseamnă o falsificare, după a 
noastră părere, a înseși noţiunii de tradiţie. Pentru că — o spunea atît de clar Ibrăileanu — 
„tradiţia priveşte înainte“. Actualul Teatru Naţional trebuie să-și fixeze poziţia în contem- 

poraneitate ; avînd în spatele lui tot ce e valoros, clasic și specific în trecutul lui — Teatrul 
Naţional trebuie să privească înainte spre complicatele sarcini și probleme ce i le tra- 
sează noul nostru orizont cultural. Mai mult decît atît: el trebuie să fie în fruntea luptei 
ce se dă pentru o artă, pentru o mentalitate și pentru o etică nouă în lumea teatrului 
nostru. De aceea, credem, specificul său nu trebuie să aibă la bază un favor al tradiţiei, 
ci un prestigiu al valorii prezente. 

N-aş vrea să mă menţin numai în sfera unor afirmaţii generale. Aș vrea să pre- 
cizez cîteva din acele probleme care trebuie să fie luate în considerare şi reconsiderare. 

Vorbind despre a artă nouă, e nevoie, în primul rînd, să amintim raporturile pe 
care le-a avut şi pe care trebuie să le aibă Teatrul Naţional cu autorii dramatici. Se im- 
pune în privinţa aceasta o schimbare de atitudine. În trecut, între autorul dramatic şi 
consiliul artistic al Teatrului Naţional exista același raport ca între... Mahomed și celebrul 
său munte. Cu o singură excepţie: că în timp ce muntele se putea porni spre profetul 
său, Teatrul Naţional nu s-a prea mișcat din poziţia sa de așteptare. Această superio- 
ritate olimpică, de consacrare, de ultim for al încoronării cu lauri, trebuie depăşită. Noua 
conducere a teatrului trebuie să găsească modalităţi de a conlucra cu autorii dramatici, 
încurajindu-i, urmărindu-i, ajutindu-i în muncă. Deci, alături de funcţia de consacrare, 
de fixare în istoria literaturii, Teatrul Naţional trebuie să devină și un for de creaţie, 
un nucleu generator de opere, idei, varietate artistică. 

O nouă mentalitate... Da, o nouă mentalitate bazată pe răspunderea pe care o are 
faţă de trecutul și faţă de viitorul acestui popor. „Prima scenă a ţării noastre“, cum îi 
place să se intituleze, trebuie să ajungă într-adevăr prima scenă. Şi acest primat trebuie 
să derive nu din prestigiul cîtorva nume „capete de afiş“, şi nici din succesul repurtat în- 
tr-un turneu sau altul. Teatrul Naţional trebuie să fie forul în care frămîntarea noastră 
artistică să-şi găsească cea mai pură cristalizare, în care limba noastră literară trebuie 
să-și trăiască cea mai frumoasă clipă, în care specificul nostru naţional, stilul nostru cul- 
tural trebuie să-și găsească cea mai perfectă concretizare. 

Expresia „Trec la Naţional ca să mă odihnesc“ trebuie clasată în arhivele mora- 
vurilor de odinioară. Fără să-și permită experimente de extrem, repertoriul și viziunea 
scenică a teatrului trebuie să aibă un caracter de luptă, de progres. Fără să se înece în 
tradiţie, în clasic, același teatru trebuie să aibă mereu în vedere drumul parcurs pină 
acum. Între tradiţie și creaţie, între trecut și viitor, între clasic și modern, repertoriul Tea- 
trului Naţional trebuie să ţină acel echilibru care, cu vremea, va trebui să-și dea roadele 
sale mult așteptate. Pînă atunci, trebuie muncă, pricepere, elan ; numai astfel, generaţia 
actuală va putea să adauge o verigă la acel preţios lanţ care e tradiţia noastră. Sîntem un 
popor și o cultură tinere ; trebuie să învăţăm să avem răbdare, respect și cinste în munca 
noastră. Stilul, luceferii, gloria se nasc spontan, dar se nasc după o îndelungă și anonimă 
muncă de culise. De aceea, reformelor exterioare de îndreptare a activităţii teatrului nos- 
tru, noi le-am adăuga citeva care vizează schimbări în morala intimă a colaboratorilor lui. 
În locul vanităţii şi al complexului de superioritate, trebuie să se pună ambiția modestă 
a muncii și a datoriei împlinite ; în locul goanei după succes, goana după realizări de 
valoare ; în locul liniştii parnasiene, freamătul viu al şantierului în plină muncă. Numai 
în felul acesta, pornind dinlăuntru afară, se va putea ajunge la un Teatru într-adevăr 
Naţional și într-adevăr templu al culturii romînești. 

Alexandru KIRIȚESCU 


Principalul izvor şi debuşeu al dramaturgiei originale 


Sintem obișnuiți de multă vreme să numim Teatrul Naţional din Bucureşti „prima 
noastră scenă“. Şi aceasta nu era o vorbă goală. Naţionalul a fost teatrul pe scena căruia 

s-au făcut cunoscute cele mai de seamă opere ale dramaturgiei universale ; dar mai ales, 
pe scena aceasta, s-a înfiripat — promovată de strădaniile directorilor, regizorilor şi 
actorilor — dramaturgia originală, într-o vreme cînd se căutau rosturile teatrului și se 
căleau începuturile lui. Naţionalul a fost o şcoală de educaţie cetățenească în care spec- 
tatorii au luat cunoștință de Alecsandri, s-au emoţionat ascultîndu-l pe C. Caragiale sau 
G. Sion, I. L. Caragiale și Delavrancea. 

Din toţi aceştia și alţii, s-a plămădit avuţia unui popor și a unei serii întregi de autori 
dramatici care s-au hrănit din moștenirea plină de sevă a acestora. 

Pentru creşterea acestei nepreţuite bogății au luptat conducerile înțelepte, compe- 
tente și pline de flacără patriotică ale Naţionalului : oameni ca Ghica, Caragiale, Pom- 
piliu Eliade, Camil Petrescu, Victor Eftimiu, Liviu Rebreanu, încercînd — și izbutind —- 
să formeze autori dramatici care să ducă mai departe marile comandamente ale teatrului 
în genere şi ale Naţionalului, în particular. l 

De aceea, considerăm că o sarcină principală a Teatrului Naţional este stimularea 
autorilor dramatici printr-o vastă şi diversă politică de depistare, încurajare și îndrumare, 
spre a crea un patrimoniu de literatură dramatică. Dacă pînă la 23 august Naţionalul era 
o insulă unde cătau lumina piesele romiînești, o insulă înconjurată de teatre bulevar- 
diere (cu excepţia Teatrului Bulandra), astăzi Teatrul Naţional trebuie să rămînă — pe 
linia tradiţiei lui — scena pe care să se desfășoare și să se afirme teatrul realist-socialist 
original, aşa cum înainte s-a născut și a înflorit dramaturgia lui Camil Petrescu, Tudor 
Muşatescu, Victor Ion Popa, Alexandru Kirițescu, Nicu Kirițescu. 

Stilul artistic al Naţionalului s-a dezvoltat mergînd mînă în mînă și împletit cu 
promovarea dramaturgiei originale. Nu se poate concepe azi Nottara fără Delavrancea, 
Ar. Demetriad fără Davila şi Zaharia Birsan, Brezeanu fără I. L. Caragiale. Nu se poate 
spune Paul Gusty, care este un strălucit părinte al şcolii regizorale romînești, fără a-l socoti 
totodată ca sprijinitor al dramaturgiei romînești. Cu o modestie fără seamăn şi dezinteresat 
(interesat mai ales de promovarea dramaturgiei originale), Paul Gusty a dat un preţios aju- 
tor lui Victor Ion Popa cu Muşcata din fereastră, prin stringerea dramatică a textului, aşe- 
zarea organică a scenelor, înlăturarea prisosului nesemnificativ (chiar dacă atunci l-a 
supărat pe autor); a lucrat la piese mediocre, scoţind în evidenţă ceea ce strălucea în 
ele, dînd o valoare — cel puţin de moment — acelor lucrări, numai şi numai ca acestea 
să fie un îndemn și o încurajare pentru autorii lor și pentru alţii. Dintr-o muncă de acest 
fel, făcută cu dragoste și pricepere, a lui şi a altora, s-a născut și a crescut dramaturgia 
noastră. 

Tradiţia aceasta, care ţine de stilul Naţionalului, poate și trebuie să fie perpetuată 
actualmente de Teatrul Naţional. Elevi de-ai lui Gusty, care au avut aceeași solicitudine, 
trăiesc încă și nu trebuie să fie lăsaţi să-și irosească cunoștințele și dragostea lor pentru 
tradiția Naţionalului. 

Ceea ce se numea înainte comitet de lectură la Naţional, a cărui sarcină este pre- 
luată de către secretariatul literar şi consiliul artistic al Naţionalului, trebuie să-și reca- 
pete funcţia iniţială. 

În acest scop este necesară reorganizarea secretariatului literar, introducîndu-se ca- 
dre de specialitate, pline de curaj şi cu dragoste pentru dramaturgie ; iar consiliul artistic 
să aibă demnitatea pe care o avea înainte comitetul de lectură, demnitate care se capătă 
printr-o participare statornică, neechivocă și plină de combativitate. Această combativi- 
tate trebuie înţeleasă în cel mai înalt sens artistic și cetăţenesc, şi nu ca o simplă formulă 
de conformism. Dramaturgia originală trebuie stimulată, încurajată și îndrumată nu în 
mod formal, pentru acoperirea de ochii lumii a unei sarcini, ci în mod efectiv, spre a 
împlini o înaltă misiune în viaţa ţării noastre. Lipsa de curaj, ori de opinie, blazarea, 
tăcerile sau alunecările prin tergiversare, ori alte mijloace mai mult sau mai puţin diplo- 

matice, fuga de răspundere — care au caracterizat cîndva secretariatul literar şi consi- 
lieratul artistic al Naţionalului — nu sînt nici de ţinuta primei noastre scene (cu oameni 
culţi şi înzestrați cu o înaltă calificare artistică), nici de esenţa etică și culturală a vremii 
noastre. 

Firește, problema are mai multe aspecte, care nu pot fi, toate, comentate aci. 

Printre răspunderi, o parte substanţială a revenit, în trecut, forurilor diriguitoare 
ale mişcării teatrale, în genere, din Ministerul Culturii. Dar linia de descentralizare pe 
care o promovează Ministerul, pornind de la ideile călăuzitoare ale Congresului al II-lea 
al Partidului, ne întăreşte în convingerea că putem sublinia cu atît mai vîrtos astăzi, prin- 
tre îndatoririle esenţiale ale Naţionalului, marea şi — ca să zicem astfel — clasica înda- 
torire de a purta de grijă și de a răspunde de soarta dramaturgiei originale în general. Este 
menirea lui. 

Naţionalul trebuie să aibă nu numai un rol pasiv de achizitor întîmplător al lucră- 
rilor dramaturgilor. Nici Ghica, nici Eliade n-au făcut astfel. El trebuie să declanșeze 
inițiative dinamice pentru a afla și descoperi autorii, să-i îndrumeze cu pricepere către o 
dramaturgie valabilă, oglindă puternică a omului şi a momentelor actuale. 

Pentru aceasta este nevoie să abandonăm unele vechi metode și racile, nu atit de 
vechi ca să fi dispărut cu totul (mai sînt rădăcini), care au măcinat teatrele noastre şi 
cu osebire Teatrul Naţional. 

Este nevoie, de pildă, să înlăturăm în primul rînd caracterul dogmatic care a stat 
la baza discuţiilor cu privire la lucrările dramatice şi din care s-a născut mai ales idilis- 
mul uniformizant. Imixtiunea, îngăduința pe care şi-o luau unii oameni de a pretinde intro- 
ducerea unor probleme (străine de linia conflictului piesei) care anihilau concentrarea dra- 
matică și diluau concepţia autorului au cășunat destul profilului și demnităţii artistice a 
teatrelor şi uncori evoluţiei chiar a autorilor dramatici. 

Erau aprecieri subiective, care, făcute de unii mai puţin competenţi, puteau duce la 
dogme de sclerozare. Arta nu s-a hrănit niciodată din dogme şi din rigiditate, pentru că ea 
este prin excelenţă o formă avintată de exprimare a unor idei. Din aceste cauze a crescut 
în rîndul unor autori dramatici teama de a ataca teme actuale, grele, refugiindu-se în trecut. 
Or, tocmai aceste teme actuale trebuie să stea în atenţia Naţionalului şi la temelia reperto- 
riului său, pentru a da drumul în viață unor piese care să corespundă luptei duse de întreg 
poporul nostru. Nu trebuie să cerem numaidecît shakespeari. Epoca acestuia nu s-a caracte- 
rizat numai prin el, ci și prin Dekker, Marlowe etc. Iar alături de Caragiale au stat şi alții. 
Nu la asta s-au gîndit Gusty şi ceilalți în munca lor, ci la climatul necesar, la atmosfera 
prielnică răscolirii energiilor creatoare. | 

Cînd Naţionalul promova, bunăoară, piesele istorice mai puţin dramatice sau izbu- 
tite, dar care aveau rostul să prezinte momente din istoria poporului nostru, el făcea o 
operă de consemnare a unor strădanii dramaturgice care, măcar, aveau să rămînă ca do- 
cumente ale teatrului romînesc în formaţie. Şi era mult. În ce condiţii am făcut noi acea- 
sta? Uşor ne vine acum să ignorăm influenţa nefastă a unor „îndrumători“ care au slăbit, 
prin intervenţia lor, forţa dramatică și emoţională a unor lucrări; uşor ne e azi să lovim 
în piese ca Simeon Albac, cîtă vreme n-am făcut destul pentru ca acestea să capete noi 
valori ; şi mai ales, e foarte comod să nu vorbim nimic despre lucrările slabe ale unor 
nume consacrate. 

Este nevoie să abandonăm metoda ploconirii în fața unor nume care şi-au făcut 
vad la Naţional şi care interzic, prin numele lor, posibilitatea pătrunderii şi altor autori 
merituoși în incinta lui. 

Excepţia lui Mirodan trebuie să devină regulă la Naţional, iar întîrzierile și fofi- 
lările printre greutăţi de ordin aparent și, nu real, de care s-au făcut vinovaţi cei răspun- 
zători pînă acum de soarta dramaturgiei originale actuale în repertoriul Naţionalului, 
trebuie grabnic cercetate pe concret, de la caz la caz (sînt multe cazuri), și tot atît de 
grabnic rezolvate, cu acea înţelegere, înţelepciune și dragoste care au făcut forța Naţiona- 
lului în trecut. 

Numai așa vom putea asista la o tradiţională deschidere de stagiune, cu o premieră 
originală, şi la un repertoriu în care lucrările dramatice originale să nu fie „cenușărese“ 
strecurate în teatru, de voie, de nevoie. Numai așa se pot asigura prestigiul pe care 
îl dorim Naţionalului, linia lui tradiţională de conduită artistică și însăși dezvoltarea 
culturii noastre. 

Naţionalul, care a fost o școală de educaţie cetățenească de-a lungul celor peste 
100 de ani de cînd fiinţează, a constituit în același timp întiiul izvor şi principalul debușeu 
al literaturii noastre teatrale. Înţelegem ca Naţionalul să rămînă și pe mai departe, dez- 


voltindu-se. o asemenea școală, un asemenea izvor şi debușeu. 
Al. ȘAHIGHIAN 

„despre dogmatism în critica dramatică 


O simplă părere 


Dacă, pe baza multor discuţii care s-au desfășurat în presa noastră literară în legă- 
tură cu dogmatismul, am încerca o definire a acestui mult întrebuințat termen, am ajunge 
la concluzia că singura caracterizare care a rămas în picioare este aceasta: dogmatic este 
acela care nu este de aceeaşi părere cu mine. Polemicile se răsucesc pe o axă fixă, în jurul 
căreia verbul „a fi dogmatic“ se învîrteşte în chip de carusel, conjugat la toate persoanele: 
tu ești dogmatic, el este dogmatic, noi nu sintem dogmatici etc. Am asistat chiar la o 
discuţie în jurul unei nuvele unde ambii protagoniști se acuzau reciproc de dogmatism în 
depistarea tendinţelor... dogmatice în critica noastră literară... 

Înainte, un articol se intitula cam așa: „Cine are dreptate ?* Astăzi, poartă de 
obicei titlul: „Cine este dogmatic ?* Cele mai dogmatice lucrări încep cu o profesiune 
de credinţă antidogmatică. 

Am început cu acest mic preambul nihilist, fiindcă am intenţia fermă de a mă eschiva 
de la procedeul obișnuit din discuţiile noastre despre dogmatism: denunţarea polemică 
a carenţei tuturor argumentelor adversarului și demonstrarea într-un mod tot atît de 
polemic și în plus cu o „logică inebranlabilă“ a infailibilităţii tuturor probelor proprii. 
Recurg la această manevră lașă, fiindcă mi-e frică să nu pierd pe drum obiectul discuţiei. 
Mă urmărește, cu o privire fixă şi deznădăjduită, copilul aflat în veșnică primejdie de a fi 
aruncat din proverbiala copaie odată cu apa murdară. Căci prea multe mame denaturate 
din critica literară, chiar cînd se prefac că se pricep la analiza spectroscopică a tuturor 
culorilor curcubeului, nu cunosc de fapt decit valorile tablei de şah: alb şi negru. 

În cazul nostru, copilul este piesa tinărului dramaturg Al. Mirodan, Ziariştii. 

Căci, ce s-a întîmplat cu unele articole scrise pe marginea piesei lui Mirodan (mă 
refer în speţă la articolele publicate în revista „„Teatrul“) ? Cronicarul revistei, tov. Ion 
D. Sîrbu a avut obiecţii fundamentale faţă de piesă, lucru evident la o simplă lectură 
a articolului. Însă, în loc să analizeze concret problematica piesei, eroii, conflictul, ideea 
artistică, aşa cum rezultă din desfăşurarea concretă a acţiunii, cronicarul a stipulat, pre- 
caut, dintru început, că ideea e justă, materialul de viaţă interesant; că din punct de 
vedere al conţinutului, piesa nu are cusururi ; și că întreaga eroare rezidă în faptul că 
Mirodan nu a găsit „pe planul ficţiunii“ tehnic-dramatice soluţiile cele mai juste pentru 
transpunerea unui material interesant, a unei idei juste, a unor probleme și eroi care, luaţi 
în sine, rezistă. Într-un cuvînt, că, din punctul de vedere al conţinutului, piesa e justă, 
însă din punct de vedere al formei, este rea. Aceasta este de fapt poziţia fundamentală a 
tov. Sîrbu care, în ciuda cîtorva sugestii timide, a transportat cu prudenţă totul pe plan 
formal. 


Nu este deci de mirare că A. Băleanu a sezisat imediat această ruptură brutală 

dintre conţinut și formă, în care a văzut reeditarea unui procedeu des atacat în critica 
noastră. Însă „dogmatic“, Sîrbu nu a fost decît în măsura în care, observînd just anumite 
deficienţe formale, a dat efectele drept cauze. Căci, la rîndul său, tov. A. Băleanu s-a 
limitat de fapt la o analiză formală a cronicii lui Ion D. Sîrbu, criticind metoda, însă 
abţinîndu-se principialmente de la discutarea a ceea ce constituia, la urma urmelor, fondul 
cronicii — piesa lui Mirodan — și deci a măsurii în care opiniile lui Sîrbu reflectă — și pe 
planul metodei — o judecată eronată de valoare asupra piesei. Repet : în ce măsură opiniile 
lui Sîrbu sînt sau nu eronate în raport cu judecata fundamentală de valoare asupra piesei. 
Căci, dacă o piesă este bună sau rea şi dacă o analiză este — în raport cu această piesă — 
mai mult sau mai puţin dogmatică, aceasta rezultă în primul rînd din analiza piesei — 
în datele ei concrete, prin prisma unităţii dintre conţinut şi formă. Dar şi A. Băleanu 
s-a abținut de la ceea ce este esenţial în critică: judecata de valoare. 


* 


Ceea ce surprinde plăcut din primul moment în piesa lui Mirodan este calitatea 
excelentă a dialogului, care, fără a fi deosebit de original, este însă spumos, alert, stenic 
şi, mai ales — permiteţi-mi tautologia — vorbit. Este o calitate care se găseşte rar 
în teatrul nostru, căci dacă omul de pe stradă s-ar exprima așa cum se vorbeşte în multe 
din piesele noastre, ar deveni la rîndul său obiect de comedie, în cazul cînd n-ar fi de-a 
dreptul ridicol şi plicticos. O asemenea calitate contribuie şi la cealaltă mare însușire a 
Ziariştilor : eroii pozitivi din piesă sînt — lucru şi mai rar în teatrul nostru — simpatici. 
În afară de Spiridon Biserică din piesa lui Baranga și de unele eroine din piesele Anei 
Novac, nu cunosc erou pozitiv simpatic în teatrul nostru. Venerabil, onest, respectuos, da. 
Însă simpatic, nu. lată un domeniu în care, împotriva formulei consacrate, tînărul debutant 
Mirodan nu a avut de unde să înveţe, chiar la maeştri. A învăţat probabil de la realitate. 

În al treilea rînd, piesa lui Mirodan are mișcare, ritm, este antrenantă, într-un 
cuvînt are o atmosferă specifică, nu numai compatibilă, dar perfect adecvată mediului 
din care tînărul autor şi-a luat subiectul și pe care îl reconstituie cu strălucire pe scenă ; 
mediul presei care, prin specificul lui, prezintă ca o trăsătură caracteristică un asemenea 
dinamism „sui generis“ lipsit de ceremonie, și gagul în spirală, ironia în supralicitaţie, însă 
cu tilc, de care dau dovadă eroii lui Mirodan. 

În al patrulea rînd, există momente de veritabilă tensiune dramatică... dar tocmai 
aici ajungem la miezul unei probleme în jurul căreia critica dramatică s-a învîrtit fără 
a merge pînă la rădăcină, uneori cu o excesivă prudenţă, alteori din cauza unei amabile 
și uneori camuflate „respingeri de plano“ a piesei lui Mirodan. 

Într-adevăr, deși are majoritatea caracteristicilor unei comedii — şi anume a unei 
comedii tonice —, Al. Mirodan s-a ferit să-și considere piesa ca atare şi a numit-o oare- 
cum obscur „trei acte“, nu atit pentru a lăsa la latitudinea spectatorului de a-i determina 
genul, cît pentru a sublinia discret faptul că se vorbeşte — și nu tocmai în glumă — des- 
pre lucruri foarte serioase. E vorba în piesă nu numai de ciocnirea a două concepţii asupra 
misiunii ziaristului, dar prin implicaţii, de două puncte de vedere cu totul opuse — aș 
spune puţin cam grandilocvent — de două linii în interpretarea realităţilor noastre: 
primul punct de vedere reprezentat de minoritatea din piesă: Tomovici, Gurău, Leu, 
pentru care construirea socialismului a devenit o frază, bună pentru ameţit naivii, la adă- 
postul căreia te îngrijeşti în primul rînd de pielea şi poftele proprii, care ele singure 
contează și în folosul cărora merită să te îngrijești de „o maximă satisfacere“. A doua 
linie, aceea a majorităţii, unde conștiința lucidă a tuturor greutăților — nu numai trecute, 
dar și viitoare — nu îngăduie optimisme facile, dar care în dificultăţile pe care le întîl- 
nește nu vede pretexte pentru conformism, pentru adormirea conştiinţei, ci piedici care 
trebuie înlăturate şi care — prin ricoşeu — trebuie să stimuleze și să mărească capacita- 
tea de luptă; este „linia maselor“, linia acelora care știu să vadă și să găsească în reali- 

tate nenumărate dovezi — mari şi mici — care confirmă şi întăresc nu o simplă credinţă, 
ci o convingere profundă, raţional întemeiată, de care ţi-ai legat propria ta viaţă, pro- 
priul tău viitor. Aici este şi miezul dezbaterii despre „adevăr, eroism și îndrăzneală” care 
opun unul altuia pe redactorul-şef Cerchez şi pe Tomovici, redactorul-şef adjunct, omul 
care vrea să intre în comunism, cu „bilet de favoare“. „Toate bucuriile se plătesc — spune 
Cerchez — şi cu cît sînt mai mari cu atit costă mai mult... La baza oricărui fapt superior, 
stă o mare îndrăzneală... A scrie adevărul este un act de curaj... A-ţi realiza visurile este 
un act de curaj... A fi tu însuţi este un act de curaj.“ Într-adevăr, ce vrea să demonstreze 
Mirodan ? Că adevărul oriunde s-ar găsi — într-un fund de ţară, sau la Bucureşti, în 
gura unui ministru sau a unui muncitor necalificat — ţîşneşte, iese la suprafaţă pînă la 
urmă, învinge inerția și stihia mic-burgheză, înghite pe adversar. lar presa, de aceea 
este un bastion înaintat — fiindcă este vehiculul prin care învinge adevărul. Şi lupta se dă 
în jurul corespondentului din mase, corespondent anonim, care învinge — prin intermediul 
ziariştilor — stihia mic-burgheză. Din păcate însă, o asemenea ciocnire rămîne, în piesa lui 
Mirodan, la nivelul frazelor, la nivelul unor fraze, trebuie să recunoaștem, bine alese, pentru 
a ilustra ambele puncte de vedere, însă nu mai puţin fraze. Căci într-o bună parte a piesei 
lui Mirodan, accastă ciocnire principială se transformă într-o răfuială strict personală între 
doi ziarişti — ajutaţi de alţii, e drept — care se apără și se lupță pentru a-și apăra, unul 
protejatul, celălalt protectorul. Problema adevărului obiectiv, care ţișnește anonim din 
„mulţime“ prin intermediul acestei imense forţe — presa socialistă —, este înlocuită cu 
disputa în jurul unor oameni care se aflau în relaţii personale cu „șefii“ și „subșefii“. 

Într-adevăr, și în cunoscuta piesă a lui Al. Stein este vorba de o „chestiune perso- 
nală“ ; dar acolo e vorba tocmai de faptul că omul, persoana vie, marele „om de rînd“, 
este mai tare decît hirtia și apendicele ei, birocratul ; de faptul că adevărul iese la lumină 
chiar dacă este pus momentan sub obroc, fiindcă un sistem de relaţii — și anume cel socia- 
list — creează condiţiile pentru aceasta. Aici, în Ziariştii. lucrurile se învirtesc numai, în 
bună parte, în jurul „relaţiilor personale“ ale conducerii redacţiei ; ne lovim mereu de le- 
găturile şi cunoştinţele lui Cerchez şi 'Tomovici. Tînărul Ion Gheorghe care a trimis cores- 
pondenţa demascatoare la ziar nu poate fi un calomniator ; de ce? fiindcă redactorul-şef 
Cerchez îl cunoaşte de multă vreme. Ca spectator, ne-am pus întrebarea : și ce se întîmpla, 
dacă el, redactorul-șei, nu-l cunoştea, dacă n-ar fi lucrat cu Ion Gheorghe la U.T.C. ? Pină 
la urmă, în faţa complicaţiilor, pe cine ar fi crezut Cerchez ? Pe corespondentul necunoscut 
sau pe adjunctul său? Mai trimitea oare echipa volantă la faţa locului, la Bacău? Pro- 
babil că autorul ne-ar asigura că da... Regret, dar acest lucru nu se vede din piesă. De altfel, 
răspunzînd lui Tomovici, Cerchez spune cam așa: Nu-l pot crede pe Ion Gheorghe capabil 
de calomnie ! Notaţi bine: pe zl, pe Ion Gheorghe, pe omul cu care Cerchez a lucrat 
la U.T.C., nu pe corespondentul necunoscut, pe anonimul prin intermediul căruia teo- 
retic ar trebui să ţişnească adevărul. 

Mai departe. Redactorul-şef trimite o echipă volantă la Bacău. Perfect. Dar de la 
început, mai înainte de aceasta, apare o inadvertenţă psihologică: directorul fabricii 
din Bacău persecută pînă la exasperare pe Ion Gheorghe, nu încearcă să-l atragă de par- 
tea sa; îl persecută pînă ce acesta trimite o a doua misivă la ziar, pînă ce scandalul devine 
public, pînă ce este nevoie de însăşi intervenţia directorului general Pamfil din minister, 
pentru a-l pune în mișcare pe Tomovici și a înăbuși scandalul. Hotărit, este o situaţie pe- 
nibilă. Procedeul este pueril. Și — ciudat lanţ al slăbiciunilor — plin de coincidențe, unde, 
în situaţii grave şi în mod miraculos se găsește „omul potrivit la locul potrivit“. Căci 
ce s-ar fi întîmplat dacă ?... Dacă Tomovici nu-l cunoștea pe Pamfil, dacă Pamfil nu-l 
cunoşiea pe directorul de la Bacău, dacă scrisoarea nu ajungea la Tomovici ? Dacă... 

Să fim înţeleşi. Citeva coincidenţe trebuie să existe în piesă. Exemplul clasic: Scri- 
soarea pierdută. Dar prea multe nu strică oare? Mai ales cînd deformează ideea de 
bază. Căci, chiar dacă admitem că totul depinde de publicarea în presă a unui arti- 
col demascator, un director neonest, fie el oricît de stîngaci, nu începe cu persecuția co- 

respondentului ; întîi, încearcă să-l cîştige, să-i obţină adeziunea, să înăbușe scandalul 
şi nu să-l extindă, nu să provoace indignarea opiniei publice, mai ales cînd are de-a 
face cu un element atît de încăpăținat și cu o aşa de bună reputaţie ca Ion Gheorghe. Să 
zicem că cele de mai sus conţin un anumit proces de supoziţii. Admit. Scriitorul poate să 
aibă soluţiile lui şi piesa o altă orientare. Admit. Dar Tomovici? Este el purtătorul 
concepţiei „să înotăm acolo unde curentul este mai mic“? Nu, căci el trebuie să-l apere 
pe Pamfil și implicit pe sine însuși. Să se apere cu îndiîrjire. El este un escroc care s-a 
strecurat, din lipsă de vigilenţă, în ziaristică şi este la rîndul lui șantajat de Pamfil. Este 
aceasta situaţia tipică pentru un om care vrea să intre cu „bilet de favoare” în comunism ? 
Este el omul care predică rutina, liniştea mic-burgheză ? Lucrul acesta îl interesează mai 
puţin ! Căci în realitate. el nu este un tip demoralizat, un om descompus ideologiceşte, 
aşa cum o doreşte „teza“ piesei, ci — notaţi bine — un escroc care folosește lozincile: 
„Să nu ne facem noi înșine complicaţii ! Să trăim liniștiți! Să nu ne băgăm unde nu ne 
fierbe oala !* — drept fraze de circumstanță, drept „fraze de acoperire” cu care să-l ame- 
țească pe redactorul-şef pentru a ascunde altceva, ceva ce nu are nimic comun cu frica 
de complicaţii și cu bătaia de cap, ci provine tocmai din asemenea „complicaţii“, dintr-un 
trecut dubios ; el nu-și apără liniştea, el își apără călătoria viitoare la Paris. El nu este 
unul din micii burghezi care prin lașitate paralizează iniţiativele, îngenunchiază energiile, 
Nu. Mentalitatea lui mic-burgheză este o mască. Tomovici este în felul lui, dimpotrivă, 
ambițios, dur şi plin de iniţiativă. 

Desigur şi în felu! acesta este posibilă dezvoltarea piesei. Dar mi se pare că o ase- 
menea evoluţie marchează o altă linie decît aceea pe care o vede tov. Băleanu. O altă 
linie decît aceea pe care a abordat-o Mirodan. Tomovici este un „caz“ care ilustrează 
o altă problemă. Problema escrocului, banditului — în numele căreia acţionează extrem 
de nedibaci — și nu problema „rămaşilor în urmă“. Problema care-l interesează pe Tomo- 
vici nu este atît problema îndrăznelii, a adevărului, sau a iniţiativei curajoase pe care 
ar dispreţui-o şi în care n-ar crede! Fie și adevărul, dacă ar.putea trage foloase. Căci 
el nu este în „ofsaid“, ci joacă pe altă carte. Pe cartea matrapazlicurilor. Regret: și în 
acest caz, piesa este valabilă, dar apare cu mult mai săracă în idei, aşa cum s-a întîmplat 
și cu Schimbul de onoare al lui Mihail Davidoglu, unde intervine exact aceeaşi deplasare 
de conflict. Ciocnirea de concepţii, aceea care părea să rezulte din 90% din replicile 
piesei, este numai aparentă. Piesa prezintă condiţii în extremis: un colectiv organizat, 
în luptă cu un escroc pe jumătate prins în plasă, totul petrecîndu-se într-un cerc strimt 
de relaţii. Merge. Dar ca spectator voi continua să tinjesc după acea piesă de mult așteptată 
despre corespondentul anonim, despre lupta ziariştilor sub conducerea partidului pentru 
descoperirea și afirmarea adevărului ; acea piesă de care vorbea Mirodan în programul 
de spectacol. Căci sînt convins că pentru a cîştiga lupta la un ziar, un corespondent anonim 
nu trebuie să fie o cunoştinţă personală a redactorului-șef. 

De aici, cred că decurg şi deficienţele semnalate și de Ion. D. Sîrbu: o anumită 
lipsă de dramatism, în ciuda facturii accelerate în care se petrece acţiunea, o anumită 
„lipsă de conflict“, care se vădește mai ales într-un deznodămînt mult prea previzibil pînă 
şi în cele mai mici detalii, sfîrşitul în „coadă de pește“ într-un soi de apoteoză sui-generis. 

Un cuvînt despre critica noastră teatrală, în care destul de adesea se vădesc exact 
deficienţele din discuţia din „Teatrul“. Mă voi opri pe scurt asupra lor. Analiza spec- 
tacolului și nu numai a textului piesei, pe care în mod just o revendică recent într-un 
articol tov. V. Mîndra, a devenit în numeroase cronici un pretext pentru eludarea analizei 
piesei şi, în unele cazuri, chiar a problemelor ideologice pe care le ridică. Chiar piesa 
lui Mirodan a avut de suferit, căci nu se bucură totuși de atenţia pe care o merită, unele 
cronici (cum a fost cea din „Contemporanul“) ocupîndu-se numai în treacăt de text. Însă, 
exemplul cel mai izbitor îl oferă piesele lui Mihail Sebastian, unul din cei mai interesanţi 
scriitori dintre cele două războaie, a căror publicare și punere în scenă ar fi trebuit să 
fie prilejul unei discuţii multilaterale şi libere deopotrivă de paznicii şi managerii ad-hoc 

gata să strige: „Săriţi !“ de cîte ori cineva are îndrăzneala să-i descopere vreo lipsă 
cît de mică, cît şi de amatorii de paradoxuri care demonstrează, de pildă, că Afacerea 
Protar a fost un film bun, fiindcă tov. Sorana Coroamă a ştiut să „corecteze“ o piesă 
proastă: Ultima oră... 

Criticul S. Damian a îndrăznit să scrie un articol despre piesele lui Sebastian, inti- 
tulat nefericit „Prea multe aplauze“, dar care critică în mod just maniera apologetică 
«care îneacă specificul operei într-o supralicitare de superlative. Imediat s-a format o 
gardă de onoare în jurul operei lui Sebastian, iar intervenţia a fost socotită o infracţiune 
care nici măcar nu trebuie analizată. În asemenea condiţii, tov. Radu Popescu, probabil 
şi din spirit de contradicţie, s-a pus să demonstreze că Steaua fără nume e o piesă slabă 
— ceea ce este absurd — şi că toţi eroii, Mona, Zamfirescu, Miroiu, sînt persoane maniace, 
cu idei fixe — ceea ce este insă o observaţie interesantă —, obiecţii care în general nu 
pot desfiinţa o comedie, cu atit mai puţin comediile lui Sebastian, deși e evident că erau 
făcute, în cronica citată, cu malignitate. Imediat, cronica lui Radu Popescu s-a bucurat 
— nu de contraargumente ci de două „P.S.“-uri fulgerătoare. S-a pus în discuţie numai 
tonul „malign“ al cronicii lui Radu Popescu. Critici dramatici competenţi nici măcar 
n-au catadixit să discute „simburele raţional“ din afirmaţiile sale odată cu criticabilele 
aforisme nihiliste. Mihail Sebastian a suferit prea mult în viaţă, ca să fie criticat postum 
în maniera „stante pede”, dar „puritatea autorului“ Jocului de-a vacanta nu este un argu- 
Romînească“, tov. O. Crohmălniceanu a iniţiat o comparaţie între piesele a doi tineri 
dramaturgi, Ana Novac și Horia Lovinescu: contrastul dintre spontaneitatea eruptivă 
a primei, față de construcţia uncori meșteșugărească a celuilalt. Imediat, tov. V. Mîndra 
s-a simţit obligat să pună lucrurile la punct. Și, într-un articol lung cu continuare ne-a 
dat cîteva lecţii despre legile elementare ale artei, arătindu-ne pe larg că fiecare piesă 
este construită şi are o unitate etc. etc., uitind pur şi simplu că piesele pot fi mai mult 
sau mai puţin construite, că noţiunea de unitate a evoluat din antichitate și pînă azi, că 
unele o posedă mai mult și altele mai puţin. Corectările aduse erorilor — mai mult de 
lhmbaj tehnic — ale lui Crohmălniceanu au fost binevenite. Dar ce ni s-a dat în schimb ? 
Lecţii de estetică elementară. Cum vede criticul discuţia asupra specificului dramaturgilor 
citați? Despre aceasta, nu ni s-a spus nimic. În felul acesta ajungem pe drumul cel mai 
scurt către dogmatism. Căci — cum spuneam și la început — este dogmatic acela care 
nu este de părerea ta... 

Horia BRATU 

|. C. Vissarion: „Lupii“ 


I. C. Vissarion este autorul unei bogate literaturi ţărăneşti (mai ales schițe şi nu- 
vele), apărută mai întii în „Romînia Muncitoare“ şi în periodice cu orientare democratică : 
„Facla“, „Adevărul literar şi artistic“ etc., apoi în numeroase volume: Florica, Urăjitoa- 
rea, Învietorul de morţi, Maria de altădată, Privighetoarea neagră, Ber-Căciulă Împărat 
şi altele. Scriitor ţăran, Vissarion și-a trăit aproape întreaga viaţă în satul Costeşti, pe 
care l-a părăsit pentru o scurtă perioadă, după răscoala din 1907, cînd a făcut parte din 
redacţiile unor ziare din Bucureşti, scriind articole puternic influențate de mișcarea so- 
cialistă. Scriitorul a suferit chinurile închisorii burghezo-moşierești pentru atitudinea lui 
revoluţionară. Totuşi, nu s-a domolit: el a reflectat răscoala și reprimarea ei în piesa 
Lupii şi în romanul Răsculaţii. Vissarion a redat cu autenticitate sufletul ţăranului romîn, 
creînd o galerie de eroi a căror concepţie de viaţă este concretizată printr-o mare dîr- 
zenie în fața exploatării moșierești și a reprezentanţilor rurali ai acestei ordini: primari 
chiaburi ca cel din Lupii, jandarmi ca cei din Mirlanii, perceptori ca cei din nuvela UVa- 
meşul. Tenacitatea şi spiritul întreprinzător ca cel al ţăranului din Meşter. simţul unei 
dreptăţi cîştigate prin propriile forţe împotriva „feţilor-logofeţi“ și a paznicilor avutului 
moşieresc, familia țărănească în muncă şi dragoste sînt redate de Vissarion într-o limbă 
curată, plină de notații surprinzătoare ca artă a povestirii, cu un umor sănătos şi viu. 

Prin piesa Lupii, Vissarion a devenit un dramaturg reprezentativ şi curajos al răs- 
coalei din 1907. Ea nu constituie unica lui preocupare de dramă. Pe o contracopertă de 
carte, se indică titlul de piesă Visul grozav, în manuscris, iar în documentele bibliotecii 
“Teatrului Naţional se mai păstrează titlurile a două piese necunoscute: Urăjitoarea, dramă 
în trei acte. şi O pagină din cartea tării, piesă în patru acte. 

Gala Galaction ne aduce o mărturie deosebit de interesantă despre o piesă a lui 
Vissarion, necunoscută nouă, din viaţa ţărănimii, în care sînt atacate practicile pcliticia- 
nismului la sate, subliniind obscurantismul pe care acesta se baza. 

„Mai zilele trecute, a venit la mine şi mi-a citit o piesă în patru acte: Fiul întu- 
nericului. L-am ascultat cu crescîndă emoţiune. Într-un sat din părţile noastre, ţişnesc din 
pivnițele lui Lache izvoarele basamacului otrăvit. Cîţiva ţărani mai aprigi şi mai meșteri 
decît ceilalţi au adunat cu vicleșug sute de pogoane, sînt stăpini pe situaţie, au încrederea 
«celor mari și împing la alegerile comunale pe consătenii lor spre adăpătoriile lui Lache. 
Tipuri fioroase trec pe dinaintea noastră, în atmosfera neagră a cîrciumei asasine. O con- 
ştiinţă dreaptă şi apostolică se ridică între ţărani și propovăduiește împotrivirea electo- 
rală. E un tînăr care nu are încă 20 de ani, dar care e o minte luminoasă, o minte plină 
de dragoste de oameni, un profet şi un poet. Dar e aproape singur! Proprietarul. chia- 
burii satului, preotul paroh sint împotriva lui. Duşmănit şi înconjurat de atitea neînvinse 

obstacole cum este, lon Trupeanu ne apare cufundat și pierdut ca într-o prăpastie și aten- 
țiunea Didonei, fiica proprietarului, trece peste fruntea lui ca o rază rătăcită pînă în 
fundul prăpastiei. Ion Trupeanu e pierdut. Primarul şi jandarmii din comună îl implică 
bun, nevinovat într-o hoţie oarecare şi-l aduc legat cot la cot înaintea domnului prefect, 
care ştia din faimă pe instigator și care se găsea tocmai în casele amicului său proprie- 
tarul, la logodna Didonei. Fiecare act e plin de viaţă dureroasă, brutală, aşa cum este 
viața din satele noastre Din nefericire însă, piesa nu are unitate.“ („Viața Romînească“ 
anul IX, nr. 10, 11, 12, pag. 203—206 : Nevestele lui Moş Dorogan). 


x 


În piesa Lupii, autorul și-a propus să demaște „lupii“ din cauza cărora țărănimea 
s-a răsculat în 1907. 

Acţiunea se petrece la curtea boierului Nicu, așezată într-un sat de pălmași ; aceștia 
vin la arendașul Naie ca să-i ceară loturi de arat și împrumut de porumb, pe care nu le 
obţin însă nici de la Naie, nici de la boierul proaspăt sosit la moșie. Pălmașul Ion Găven, 
cel mai strîmtorat dintre toţi, este silit atunci să fure de la boier cîteva duble de mălai. dar 
este prins. La sfîrşitul actului III, cînd soţia lui moare din cauza pelagrei, jandarmii și per- 
ceptorul îi rechiziţionează puţinul avut, pentru datoriile neachitate prin muncă, și-l ares- 
tează pentru furt. În actul IV, care se petrece în primăvara lui 1907, Ion Găvan, în capul 
răsculaților, prinde pe arendaşul Naie și e gata să-l omoare, dar, în cele din urmă, îi 
lasă viaţa la dorința „vocilor mistice ale morţilor“. Armata trimisă de boierul Nicu va 
reprima însă fără milă pe răsculați. 

Această luptă pentru piine este proprie şi altor lucrări ale lui Vissarion — de pildă 
nuvela Pentru pîine (din viaţa muncitorilor de la oraș). Piesa este, de fapt, axată pe pro- 
blema omeniei. Deși în unele articole autorul a discutat împroprietărirea ţăranilor — solu- 
ţia majoră, în acea vreme, a situaţiei economice dezastruoase a ţărănimii —, în piesă ea 
nu apare decît sugerată, conflictul axîndu-se pe lupta ţărănimii la 1907 împotriva one- 
roaselor tocmeli agricole, pentru un tratament omenos în relaţiile cu proprietarii. 

Nu trebuie să ignorăm implicaţiile literare ale temei alese. Să faci ca în faţa unor 
cereri minime de drepturi la viaţă — împrumutul porumbului pentru hrană; lot de pă- 
mint; gaz şi sare — stăpinitorii acestei umile fericiri pămînteşti să se manifeste cîinește, 
să pui pe ţărani să se „omenească“ între ei în toate problemele de viaţă, în spiritul unei 
înalte conștiințe a demnităţii umane, sînt lucruri pe care tema i le-a permis larg lui Vis- 
sarion și el le-a dat haină artistică. Pe diferite planuri, personajele reacţionează în sensul 
uneia din cele două atitudini fundamentale. Cu cît e mai adîncă sărăcia ţăranilor, cu atît 
e mai nobil sufletul lor; cu cît e mai mare puterea ciocoilor — de la notar la deputatul 
boier —, cu atit e mai cumplit disprețul acestora. 

Conflictul de interese se manifestă în situaţii dramatice. 

Sîntem în anul 1906. Piesa se deschide în salonul arendașului Naie, cu o replică 
asemănătoare aceleia cu care se deschide Răscoala lui Liviu Rebreanu : „Waie (continuînd 
o vorbire începută): Nişte ritani, care nu fac să-i ia cineva în seamă. Sînt mai de preţ 
şoșonii boierului decît viaţa lor !“ Profiriţa, partenera lui de discuție, continuă însă cu- 
vintele lui Naie, povestind cu spaimă de duducă, vizita ei la pelagrosul Dumitru, ai cărui 
copii stau într-o casă fără foc, ca să încheie cu cuvinte dispreţuitoare la adresa proştilor 
de țărani, care n-ar trebui să aibă loc pe pămînt: „V-aţi înmulţit, mă! 15—20 de însu- 
raţi pe an: ]5—20 de noi cerșetori pe pămînt pe fiecare an. Pămîntul același, voi alții, 
mai mulţi...“ 

Acestei opinii i se alătură şi soluţii mai „umane“, propuse, de pildă, de boierul 
Nicu Cimpeanu: expatrierea ţărănimii către centre, mai puţin aglomerate, ale străină- 
tăţii. O asemenea concepţie, izvorită dintr-un dispreţ sălbatic faţă de țărănime, se imprimă 
vădit în acţiunile personajelor ce o proclamă ; ea descoperă inumanitatea exploatării. 

Faţă de îndirjitul patriotism al lui Ion (,...unde să mă duc eu?... Mi-e dragă şi 
cenușa, nu numai vatra pe care m-am ridicat întîi copăcel !*), Naie manifestă un umor 
lugubru : „Atunci, mori Ioane, ce mai aştepţi ?* 

Chiaburii satului însoțesc în lipsa lor de umanitate pe primii reprezentanţi ai exploa- 
tării — pe boier și pe arendaș; ei sînt surprinşi în momentul îndeplinirii celej mai 
«caracteristice activităţi, chemînd pe ţărani la munca cîmpului, pentru „achitarea“ dato- 
riilor contractate de dînșii. Scenele sînt deosebit de emoţionante, pentru că ele pătrund 
toată complexitatea fenomenului. Nu e vorba de plata cutărei sau cutărei datorii a cu- 
tărui sau cutărui țăran către cutare dintre exploatatorii satului, ci asistăm la scadența 
cumplită a datoriilor unui singur ţăran, a sărmanului Ion, deopotrivă şi simultan, către 
boier, primar, „chiaburul satului“, notar, popă şi cîrciumar... 

Piesa înfățișează aşadar ca pe o idee de bază unirea strînsă de interese a exploata- 
torilor de orice fel. În felul acesta, Lupii constituie critica, de pe poziţiile ţărănimii mun- 
citoare, nu numai a relaţiilor cu boierimea, ci și a relaţiilor burgheze. 

Într-o continuă paralelă antitetică, în ciocnirea cu cinismul exploatatorilor, se ex- 
primă în fapte adînc umane și sufletul ţăranului. Pare că întreaga piesă a fost scrisă nu 
numai pentru a zugrăvi cauzele răscoalei, dar și pentru a dezminţi propaganda reacţio- 
nară, care punea la originea răscoalei „rătăcirea minţilor” unor fiare rurale cu chip de 
om, puse doar să lenevească, să cerșească, să omoare, să „fure“ de la boier şi să dea pradă 
focului avutul boierului. 

Dorinţa de libertate a ţăranului nu se manifestă în piesă prin acte iluzionat teme- 
rare, ci prin cerința realistă a unor condiţii omenești de trai, printr-o puternică notă de 
mîndrie personală și — atunci cînd condiţiile sînt prielnice — prin lupta deschisă împo- 
triva exploatatorilor. Un pălmaș bătut de vechil e atît de miînios încît nu mai știe încotro 
îl împing „ăștia“ pe dinsul; Stanca, o femeie prinsă de nevoi şi acuzată de minciună, 
e în stare să se bată cu arendășoaica, de faţă cu boierul, numai ca să poată să demonstreze 
acestuia adevărul despre lăcomia arendașului. 

Autorul şi-a condus bine eroii, astfel încît în actul IV — primăvara lui 1907 — ei 
dau acţiunii o efervescenţă, un dinamism şi o complexitate în care un mare rol îl joacă 
cunoaşterea evenimentelor. 

Lipsa de omenie, „morala“ înşelăciunii pe care au manifestat-o de-a lungul piesei, 
-exploatatorii o manifestă şi aici, însă mai agitat, mai violent; o mare parte a luptei răs- 
culaţilor apare astfel ca luptă pentru adevăr împotriva minciunii. Lăsînd la o parte tonul 
oficios și uneori purtările mieroase, boierul Nicu se manifestă ca un bandit dibaci şi fără 
scrupule. El acţionează sub același sentiment al dispreţului și al urii pentru ţărani, „turmă 
de flămînzi, de nemernici“, care trebuie amăgită, „dacă sinteţi meşteri în vorbe“, şi pe 
cît posibil, reprimată cu armele. Boierul se preface că vrea să meargă la primărie ca să 
schimbe învoielile, pînă în momentul în care Tureatcă îi face cu ochiul că a înşeuat calul. 
“Cuvintele de încheiere ale „hoţului” de boier sînt despre demagogica fraternitate natic- 
nală în numele căreia se sărutaseră șefii partidelor guvernamentale în 1907. 

Naie arendașul e mai crud şi mai laş. Potrivit dispoziţiilor boierului, el se pregă- 
tteşte să tragă în carne vie şi chiar trage în ceata de ţărani care vine pentru a doua oară 
la conac, acum avînd în frunte pe lon Găvan, întors de la ocna la care fusese condamnat 
pentru porumbul furat. Naie cade în genunchi în faţa răsculaților victorioși, se roagă de 
iertare, pe care o obţine, pentru ca apoi, cînd apare armata şi încep represaliile, să ajute 
la uciderea ţăranilor. 

Scena judecății are asprimea cuvenită. Ion pregăteşte lui Naie o moarte în chinuri, 
scoţind cuțitul de la brîu şi cerînd sare pentru saramurat rănile. Nu e nimic teatral în 
„ceea ce face. Moartea lui Naie, ca unic dușman, se pune la vot. Viii, aproape în unani- 
mitate, votează moartea. Doar Floarea, fata în casă a lui Naie, motivează — cu 
„binele“ ce i l-a făcut acesta, luînd-o servitoare fiind orfană —, cererea graţierii arenda- 
şului. Un cor întreg se ridică însă din rîndurile asistenţei, care declară că o slujnică ce 

munceşte fără leafă, e exploatată şi că asta nu mai e nici un bine, şi o convine să intre în 
rîndul celor care cer moartea vinovatului. În acest moment culminant al judecății inter- 
vine însă un element de mistică populară. Morţii — prin semnul ca o fiîlfiire de aripi al 
Lixandrei şi al copiilor lui lon Găvan — îi cer acestuia să ierte pe păcătos, pentru că 
morţii l-au iertat. 

Dar cînd acest nobil și nu îndeajuns de motivat gest se produce, strigăte de alarmă 
vestesc răzbunarea „lupilor“. Începe reprimarea, pe care ţăranii o întîmpină dîrji, cu scurte 
comentarii : „Boierii nu știu să ierte !* — „Să vă desfaceţi la piept să li-l arătaţi şi să 
spuneţi : vrem dreptate ori moarte...“ 

Ion şi toţi ceilalţi ştiau că altă scăpare nu este decit înfruntarea într-un fel oare- 
care a exploatatorilor, o înfruntare înfiorător de mută și neputincioasă în faţa unei bles- 
temate puteri, care li se arată imanentă și care transformă finalul piesei, moral şi scenic, 
într-o situaţie infernală, greu de suportat pentru nervii cititorului sau spectatorului. 

Piesa e scrisă cu remarcabile însuşiri dramaturgice, manifeste mai ales în complexa 
notație psihologică, care însoţeşte acţiunile şi punctează replicile diferitelor caractere. De 
multe ori, Vissarion subliniază scenic ideea, prin utilizarea replicii colective, cum am văzut 
că face în cazul judecaţii lui Naie. Același procedeu mai e utilizat cînd autorul vrea să 
sublinieze slabele speranţe de salvare ale exploatatorilor încercuiți de răsculați, cind punc 
pe Naie. pe Nicu şi Profiriţa, să se adreseze lui Tureatcă, simultan şi cu „aceeaşi replică 
monoverbă : „Tureatcă !* 

O notă deosebită a stilului acestei piese, puţin prezentă în alte scrieri ale lui Vis- 
sarion, este sarcasmul. Muribunda Lixandra stăruie chinuitor şi gingaș cu gîndul spre 
viitorul copiilor ei, însă cînd perceptorul Pîrjol începe o tiradă focoasă despre imoralitatea 
furtului, ea, ridicind capul dintre perne, îl întrerupe spasmodic : „Cinstiţilor !... Vrednici- 
lor 1... Cin...sti...ți...lor 1...“ Cultivind tipologia populară a nebunului înţelept, Vissarion 
extrage elemente de sarcasm din introducerea, în momente „cheie“, a pelagrosului Dumi- 
tru, care nu-şi dă desigur seama ce spune, dar grăiește adevărul, imunizat de nebunie, 
împotriva miniei celor vizaţi. În momentul sechestrării iiei de mireasă a Lixandrei, inter- 
venţiile lui Dumitru sint paroxiste : 

Dumitru : Lupii !... Lupiii !... Lupiiiiiii ! 

Pirjol: Daţi nebunul alari lu 

Țăranii din piesa Lupii nu găsesc poate întotdeauna „cele mai juste soluții în lupta 
lor, nu se aliază reprezentanților clasei muncitoare, lîngă care îşi va găsi autorul piesei 
condiţiile necesare activității şi creației sale (în cercurile „Romînia Muncitoare“, de pildă). 
Ceea ce constituie însă un merit tematic şi în genere artistic al piesei este demonstrarea 
realistă a grelelor condiţii de viață ale țăranilor, pe care le impuneau „lupii“ satelor, de- 
mascarea acestor „lupi“, zugrăvirea urii populare — de care era profund animat însusi 
dramaturgul —, a puținului rod de care se puteau bucura încercările lor de a-și face drep- 
tate, în condiţiile în care ţăranii erau nevoiţi să se apere, de multe ori, doar descheindu-și 
cămăşile în faţa gloantelor. 


Ştefan CRISTEA 

OSSIA TRILLING: 


Scrisoare din Londra l 


Dacă trecem în revistă trecuta stagiune teatrală, se impune constatarea neîndoioasä 
că cele mai bune producții prezentate pe scenele londoneze s-au datorat companiilor străine, 
venite în turneu în țara noastră. Am avut prilejul să vedem grupări de un caracter extrem 
de divers, ca Teatrul de Stat din Pekin, Ansamblul de dansuri din R.P. Ungară, renu- 
mitul Berliner Ensemble, baletul spaniol al lui Antonio, o “companie vieneză de operetă 
şi o companie italiană de operă. Cel mai mare succes însă l-a obţinut renumitul balet 
al Teatrului Mare din Moscova, în frunte cu miraculoasa Ulanova. Cu săptămîni înainte 
de sosirea baletului sovietic, toate locurile de la Opera din Londra erau vindute și s-a 
calculat că ansamblul ar fi putut să-și prelungească șederea la citeva luni, într-atit a 
entuziasmat publicul londonez, îndeobşte mare iubitor de balet. 

Pe plan teatral propriu-zis, momentele culminante ni le-au oferit, fără îndoială, 
compania din Berlinul de Est, condusă de Helene Weigel, care ne-a vizitat la foarte scurt 
timp după moartea tragică a lui Bertolt Brecht; Teatrul Naţional Popular al lui Jean 


Vilar şi, în sfîrşit, compania Madeleine Re- 
Maxwell Shaw în rolul titular din „,Aventu- 
rile soldatului Svejk“, adaptare de Ewan 


grupare a prilejuit londonezilor întîlnirea cu aşa- Mac Coll, după romanul lui 1. Haşek 


naud-Jean-Louis Barrault. Această din urmă 


numitul „teatru total“ al lui Paul Claudel. La 
drept vorbind, această formă de teatru s-a do- 
vedit, pînă la urmă, mai puţin revoluţionară de- 
cît ne așteptasem. În realitate, folosind felurite 
procedee scenice — lumină, dans, cor vorbit 
şi cîntat, declamaţii, pantomimă și chiar proiec- 
țiuni cinematografice — „teatrul total“ nu este 
decît un alt aspect al vechiului nostru prieten — 
acel „teatru epic“, aşa cum l-au practicat și dez- 
voltat. în Berlinul anilor 1920—1930, Erwin Pisca- 
tor şi Bertolt Brecht, împreună cu colaboratorii 
lor. Dar pe cînd Brecht e preocupat în primul 
rînd de problemele sociale, Claudel — purtător 
de cuvint al unei întregi şcoli de poeţi francezi 
catolici — se gîndeşte la problemele „salvării 


* Articol scris pentru revista ,„,Teatrul“. 


WwWW.cimec.ro 


spirituale“. Din fericire, cu excepţia piesei Cristo- 
for Columb de Claudel — descoperirea Americii, 
relatată într-un mod hiperabscons şi chiar întru- 
cîtva plictisitor, în ciuda unor procedee scenice 
de efect (proiectarea unor secvenţe cinematogra- 
fice pe marea pînză a vasului lui Columb, folo- 
sită ca ecran) — în restul ciclului de spectacole 
pe care le-a dat, compania Barrault ne-a scutit 
de propagandă catolică și cu toţii am admirat 
precizia extraordinară şi stilul desăvirşit al ac- 
torilor francezi, în special al Madeleinei Re- 
naud, în rostirea textelor de Molitre, Lope de 
Vega sau Giraudoux. 

Cît priveşte mișcarea teatrală engleză, tre- 
buie spus că prima impresie e departe de a fi 
îmbucurătoare. Anglia nu are Teatru Naţional. 


De vreo cinci decenii, există o mişcare pentru 
înfiinţarea unui astfel de teatru. Există şi un 


Perlita Neilson în „Jurnalul Annei Frank“, 
dramatizare de Frances Goodrich și i Ş = A 
Albert Hackett bună zi, compania Old Vic ar urma să-și asume 


Fond, şi un Comitet. Se presupune că, într-o 


rolul de Teatru Naţional. Dar deși guvernul a 
votat încă în 1948 un fond de un milion de lire, destinat construirii clădirii Teatrului Na- 
tional, deși terenul a fost ales și piatra fundamentală a fost pusă, planurile arhitecţilor 
râmiîn „deocamdată simple planuri. 

Anul 1956 e marcat de înființarea unei noi organizaţii teatrale stabile, care se 
intitulează Compania Engleză de Teatru și se consacră cu precădere stimulării dramatur- 
piei originale. Conducătorul artistic al companiei, el însuși actor înzestrat, este George 
Devine, care în trecut a lucrat la Old Vic şi la Teatrul de la Stratford-upon-Avon. Această 
companie are la activul ei o serie de realizări valoroase. Prima constă în relevarea unui tînăr 
scriitor, în vîrstă de 26 de ani, John Osborne, a cărui primă lucrare — Privești în urmă 
cu minie — a stirnit vii discuţii printre critici și în public. Tema este actuală: nemul- 
țumirea şi dezorientarea păturii de mijloc, intelectualiceşte dezaxată. Numai că autorul 
nu ştie ce soluţie să ofere și se mărginește, deocamdată, să prezinte dilema — vădind un 
simț sigur în folosirea efectelor teatrale în maniera tradiţională a stilului scenic din se- 
colul XIX. Venirea la Londra a ansamblului berlinez și luarea de contact cu opera lui 
Brecht au deșteptat în el o viziune nouă și se pare că ar fi declarat că a doua piesă ce 
o scrie se va resimţi puternic de influenţa brechtiană. Rămîne de văzut în ce măsură a 
învăţat lecţia — dacă se poate vorbi despre o lecţie — oferită de teatrul epic. E regre- 
tabil, dar englezul de pe stradă, dacă vrea să afle o oglindire autentică a vieţii contem- 
porane, trebuie să facă apel mai curînd la genul romanului decit la teatru, care la noi 
încă își mai păstrează adresa, caracterul de divertisment de o seară. 

Deşi actorii englezi sînt îndeobşte consideraţi ca interpreţi foarte buni ai lui Shake- 
speare, Sheridan, ai dramaturgiei din perioada Restauraţiei, ca şi ai lui Shaw şi ai lui 
Cehov, producţia pe bandă a antreprizei teatrale autohtone este alcătuită dintr-o succesiune 
nesfîrşită de trivialităţi, de „comedii de salon“ și piese polițiste. Singura excepţie de la regula 
generală o constituie compania Theatre Workshop, care nu se bucură de prea multă cinstire 
în ţara noastră, dar, în schimb, are lå activul ei un şir de turnee foarte preţuite pe con- 

Scenă din „Omul cel bun din Sezuan“ de Bertolt Brecht, în regia lui George Devine 


tinent. Theatre Workshop duce o politică fermă de prezentare nu numai a celor mai 
bune piese din repertoriul universal (Shakespeare, Marlowe, Shaw) dar și a unor piese - 
noi tratînd probleme contemporane arzătoare. 

În general însă, recunoaşterea teatrului ca artă nu va putea avea loc atîtă vreme cît 
autorităţile și diferiţi antreprenori vor vedea în teatru, în primul rînd, o îndeletnicire 
productivă. 

Claude Planson: „Ne vom întilni... la 
Teatrul Naţiunilor! pa 


De profesiune — director de scenă ; temperamental 
şi din pasiune pentru teatru — inițiator, animator şi or- 
ganizator, alături de A. M. Julien, al Festivalului de Artă 
Dramatică de la Paris, Claude Planson este — cert — o 
personalitate puternică, atrăgătoare. Te surprinde la el 
neobişnuita îmbinare a spiritului practic, operativ, a efica- 
cității spre care tinde, vădit, în tot ce întreprinde sau procla- 
mă, cu elanul proaspăt, am spune juvenil, şi căldura care 
răzbat din vorbele sale, ori de cite ori sînt în cauză tea- 
trul, problemele lui, oamenii lui. Şederea scurtă, de numai 
citeva zile, în tara noastră, dacă nu i-a dat posibilitatea 
să cunoască mai îndeaproape şi amănunțit toate aspectele 
vieții noastre teatrale, i-a fost, totuşi, suficientă pentru 
a-şi completa informaţiile ce le avea, pentru a umple unele 
goluri „în imaginara schemă generală a teatrului și dra- 
maturgiei romînești, pe care eu însumi mi-am alcătuit-o... 
cu binevoitorul ajutor al artiştilor dv. care au fost fa 
Paris“ — ține d-sa să precizeze. Nouă, celor care am stat de vorbă cu el, Planson a 
ținut să ne împărtășească în primul rînd perspectivele îmbucurătoare — cu atit mai îmbu- 
curătoare, cu cit sînt şi apropiate — ale înfăptuirii obiectivului pe care împreună cu Julien 
l-a urmărit cu stăruință, de la modestele începuturi ale primului Festival de la Paris: 
crearea unui Teatru al Naţiunilor. 

— Cînd Julien și cu mine am pus la cale primul Festival, dificultăţile păreau de 
netrecut. Nu mai vorbesc de aspectul financiar al operaţiei — în această privinţă, am aflat 
multă înţelegere şi sprijin din partea municipalităţii orașului Paris. Dar nu vă puteţi în- 
chipui de cîtă muncă, stăruință, chibzuinţă, persuasiune, diplomaţie chiar, a fost nevoie 
pentru ca să înlăturăm, una cite una, barierele, pe care rutina, precauţia negustorească, 


birocratismul și obtuzitatea unora și — mai ales! — lipsa de entuziasm a multora ni le 
puneau în cale. De la bun început, noi am vrut ca la Festival să se întîlnească nu orice 
trupe — fie ele chiar foarte bune — ci anume cele mai reprezentative, care să se poată 


înfățișa cu toată autoritatea drept purtătoare de cuvint ale artei teatrale din ţările lor. 
De aceea, l-am chemat de pildă, pe Brecht, care cu minunatul lui Berliner Ensemble a 
fost de fapt şi învingătorul moral al acelei prime întilniri teatrale internaţionale din 1954. 

— Făcînd o atare afirmație categorică, sînteți în consensul publicului şi speciali- 
ştilor care au vizionat acel prim Festival — sau e vorba de o părere personală ? 


— Nu, nu, ansamblul lui Brecht jucînd o piesă de Brecht — Mama Curaj — 
a întrunit incontestabil sufragiile tuturor. Nu-i mai puţin adevărat că, în ce mă priveşte, 
consider că Brecht, omul de teatru — adică dramaturgul şi regizorul — rămîne personali- 


tatea cea mai de seamă a teatrului, astăzi, creaţia lui situîndu-se pe linia directă a tra- 
diţiei care, pornind de la antici, trece pe la Shakespeare şi marii clasici. Mă rog, asta-i 
părerea mea. Dar ca să vedeţi că, deşi categoric, nu sînt exclusivist, ţin să spun că de la 
al doilea Festival și pină azi, unul din cele mai răsunătoare şi mai constante succese la 
Paris este al ansamblului englez Theatre Workshop, care mi se pare a fi cu totul remar- 


cabil. Există la el o fantezie poetică, alternînd cu incisivitate satirică în viziune — pre- 
cum și o măiestrie scenică excepţională. 

De altfel — ca să ne întoarcem la Brecht — viitorul Teatru al Naţiunilor își va 
deschide porţile — nădăjduim, în aprilie — cu un „omagiu internaţional lui Brecht“, în 


cadrul căruia vor fi reprezentate o serie de piese ale lui, printre care și Galileo Galilei. 
Nu vă pot spune încă nimic sigur, dar s-ar putea ca această piesă să fie interpretată de 
un ansamblu american, cu Charles Laughton în rolul titular. Proiecte... 

— Acest Teatru al Națiunilor va fi permanent, sau pe durata Festivalului anual 
de la Paris? 

— Nu, el va lua, de fapt, locul Festivalului. Să fiu mai lămurit. Teatrul Naţiunilor, 
care își va avea sediul în fostul teatru „Sarah Bernhardt“ al municipalităţii pariziene, a 
fost creat pe baza unui proiect prezentat de ţara noastră la sesiunea Institutului Interna- 
tional de Teatru, ţinută în 1955 la Dubrovnik. Noi concepem Teatrul Naţiunilor ca o scenă 
internaţională, unde vor evolua ansamblurile cele mai bune din toate ţările, interpretind 
fie opere ale literaturii autohtone, fie lucrări consacrate din dramaturgia altor ţări. În 
primul caz, se va obţine o viziune aprofundată asupra literaturii dramatice a unei anumite 
țări, în al doilea caz — vom asista la experienţa întotdeauna pasionantă a tălmăcirii sce- 
nice (implicit, dacă vreţi, şi filozofice) a sensurilor proprii creaţiilor spiritului unor na- 
ţiuni, prin canalele sensibilităţii şi gîndirii, altor naţiuni. Prima stagiune a Teatrului Na- 
ţiunilor va dura numai patru luni — nu avem fonduri, pentru mai mult. La anul, sperăm 
s-o prelungim la șase luni; pe urmă — cine știe? — poate realizăm o activitate perma- 
nentă. Ar fi minunat, nu? 

Şi Claude Planson zimbeşte bucuros, încrezător. 

— Aveţi proiecte concrete pentru stagiunea care se va deschide în aprilie ? 

— Da. Ne gindim la o săptămînă a teatrului englez în care să fie reprezentate 
toate formele spectacologice, exceptind cele secundare. Apoi, un program german — nu 
mă îndoiesc că vă este cunoscut succesul marelui actor Messemer, din Bochum, un uriaş 
al scenei; două săptămîni de teatru american — ei!, aici, selecţia va fi anevoioasă. 
căci nu vă ascund că lipsa unor tradiţii serioase și comercialismul frînează puternic dez- 
voltarea artei teatrale americane tocmai ca artă, şi nu ca un sector de producţie rentabil, 
printre altele, poate chiar mai rentabile; or, noi artă vrem, nu surogate distractive. 
În sfîrşit, ne ispitește ideea prezentării teatrului din Extremul Orient — poate, a celui 
japonez. Dar, deocamdată, nu-i încă nimic sigur — în afară de omagiul lui Brecht. 

În orice caz, vrem ca Teatrul Naţiunilor să devină casa noastră, a tuturor celor 
care iubim magia scenei şi melodia dialogului dramatic. De aceea, nu ne limităm la latura 
spectacologică. Pe lingă Teatrul Naţiunilor, se va ţine un Congres al criticilor dramatici 
şi proiectăm să organizăm un Congres al tehnicienilor de teatru — ce spuneţi? Asta o să 
fie interesant! Pe urmă, am şi pus bazele unei Asociaţii internaţionale a spectatorilor — 
nu ştiu cum se va chema: Prietenii Teatrului Naţiunilor sau altcumva, în orice caz, un 
nume mai scurt şi mai sugestiv. Scopul ei va fi să faciliteze accesul la teatru al publicului 
de pretutindeni — să fim înţeleşi, al marelui public, nu al snobilor, blazaţi, cu sensibili- 

tatea tocită. Căci, în general, şi spectatorul trebuie să-și spună cuvintul; are şi el pro- 
blemele lui. 

În sfîrşit, înfiinţăm — în afară de un centru de documentare, la care puteţi apela 
de pe acum — un serviciu de publicaţii. Vom edita două reviste — una rezervată exclusiv 
textelor de piese. Revistele vor fi deschise colaborărilor din toate ţările, pe care nu numai 
că le vom primi cu bucurie, dar — vă avertizez — le vom cere chiar stăruitor. 

— Un plan vast... 

— „şi care va fi reahzat — de asta să nu vă îndoiţi! Pentru că se cere imperios 
realizat ! Julien și cu mine, lucriînd la organizarea celor trei Festivaluri, am constatat — 
spre stupefacţia şi bucuria noastră — că, în ultimă analiză, problemele care frămîntă pe 
creatorii şi iubitorii artei teatrale de pretutindeni sînt aceleaşi. Pe tărîmul acesta, încre- 
derea reciprocă și înfrăţirea în ale frumosului permit să se găsească — mai mult: în- 
deamnă la căutarea unui limbaj comun și unor punți de legătură între oamenii de cultură. 
Experienţa Festivalurilor — realizate cu eforturi și caznă, de altfel — ne îndreptățește 
să fim optimişti. Ne vom intilni cît mai numeroşi şi din ce în ce mai numeroşi la Tea- 
trul Naţiunilor ! 

ss 

Am aflat cine este Elsa Shelley 


Eram la Berlin, în primele zile ale lui ianuarie. Nu mai citisem ziare romiîneşti 
«le mai bine de două săptămîni. O întîmplare a făcut să devin posesorul fericit al cîtorva 
publicații de-acasă cu nişte date mai vechi, care nu m-au împiedicat însă să le savurez 
„prospelimea. Le-am Jrunzărit cu aviditate şi emoție. Între ele se găsea şi o „Gazetă literară“ 
lin 20 decembrie 1956. Atenţia mi-a fost atrasă de un titlu cu litere mari şi împodobite 
de pe pagina întîi, din colțul de sus, dreapta. unde stă de obicei un articol important, 
„contrafondul, cum i se mai zice. Scria cu slove de o şchioapă : „Cine este Elsa Shelley ?* 
Întrigat de insistența titlului, curios din cale afară să stabilesc identitatea unei necunoscute, 
care probabil că săvirşise ceva cu totul deosebit în timpul absenței mele din țară, mi-am 
-aruncat ochii lacomi de cuvint romînesc pe coloanele din marginea dreaptă a gazetei. 
Am citit articolul într-o răsuflare şi am încercat să-i desci[rez, de: departe, sensurile. 

Prima imputare care i se aducea încriminalei era că sugerează înrudirea cu marele 
liric englez, fără să aibă nici un temei legal în această direcție. Se făcea apoi o incursiune 
în viața intimă a poetului, încercînd să se stabilească dacă impricinata nu e „rodul nevi- 
noval şi dulce al unei aventuri pătrunse de sentiment“. Nici aici răspunsul nu era satis- 


făcător — de altfel, în acest domeniu, cele mai riguroase exactități pot deveni relative. 
Și la urmă se conchidea că acuzata, o literată nedăruită. poartă, printr-o fraudă care poate 
induce în eroare — nu era indica! pe cine —, numele unui celebru minuitor de rime 


şi imagini. 

Mărturisesc că această primă parte a argumentării m-a nedumerit. Niciodată n-am 
„crezul că Matei Caragiale a scris Craii de curte veche, fiindcă orice laborator ar fi putut 
demonstra că are aceeaşi grupă sanguină cu marele lon Luca, şi orice notar ar fi izbutit 
să dovedească cu uşurinţă valabilitatea actelor de stare civilă care stabilesc cu certitu- 
dinea legii legăturile dintre tată şi fiu. Tot aşa cum mu s-a părut. odată, cel pulin arbitrară 
clamarea însinuantă a filiaţiei familiale dintre Eugen Lovinescu şi Horia Lovinescu, ceea 
ce nu l-a împiedicat pe înzestratul nostru dramaturg să scrie prețuita Citadelă sfărimată. 

Dincolo însă de această teză a eredității talentului, care m-a despărțit inițial de 
autorul articolului cu titlul senzaţional, am găsit menţionate tot acolo o serie de lucruri 
interesante, de natură să pună pe ginduri pe omul de bună credință. Şi ardeam de nerăb- 
dare să văd piesa Fete rătăcite, care stirnise încă înainte de premieră această intervenţie 
pasionată. 

N-am așteptat spectacolul pentru presă şi. prin amabilitatea celui ce conduce Tea- 
trul Tineretului, am reușit să particip la prima reprezentație pentru public. M-am aşezat 
în scaun cu sufletul la gură şi, tot numai ochi şi urechi, m-am lăsat cu anticipație pradă 
woluptăților artistice pe care le aşteptam şi, satisfăcut de această pregătire. am asistat, 

în cele din urmă, la ridicarea cortinei. Am ascultat primul act cu oarecare dificultate. 
Al doilea şi al treilea mi-au trecut, însă, în bună parte, pe lingă urechi, cu tot exercițiul 
continuu de încordare a atenţiei pe care l-am încercat. Nu se poate să nu vi se fi întim- 
plat şi dumneavoastră, cel puţin o dată, la fel: vii la teatru cu atenţia pregătită pentru 
inmagazinarea unei emoţii și dacă osmoza dintre valoarea sensibilă a spectacolului — text, 
artă interpretativă, paletă plastică, baghetă regizorală — şi sensibilitatea proprie nu se 
produce, începi să fii distras, absent, şi să nu mai receptezi, cu toate eforturile depuse, 
aproape nimic. N-am plecat din sală, considerîndu-mă victima unei penitențe necesare. 
Şi m-am străduit să-mi explic ce s-a întîmplat. Nimic mai simplu ! Bietul Federico Gar- 
cia Lorca spunea cîndva, neprevăzind căutările creatoare ale factorilor responsabili pen- 
tru alcătuirea repertoriului de la Teatrul Tineretului : „Teatrul nu-i altceva decit poezia 
care se înalță din carte. şi devine umană“. Textul Elsei Shelley pare a fi declarat cu 
vehemenţă război poeziei — de unde se vede încă o dată că femeia aceasta n-are nici o 
legătură cu strălucitul compatriot al lui Shakespeare şi Byron —, renunțind implicit şi le 
integrarea valorilor profund omeneşti în economia lucrării. Dacă am încerca să supunem 
piesa aceasta unei analize mai medicale, asemenea examenelor care se fac singelui, urinii 
sau sputei, probabil că buletinul ar arăta cam aşa : 


microbi literari : fără 

poezie : nu se găseşte 

adevăr : urme foarte slabe, aproape imperceptibile 
valori autentic umane : invizibile la un microscop obişnuit de laborator 
platitudini : în număr îngrijorător de mare 


trivialități : abundente 


Concluziile şi recomandaţiile medicale ar suna, probabil, după aceste investigații. 
cam astfel: bolnavul — adică piesa — trebuie ferit de contactul cu aglomerările de 
oameni — adică scena, sala de spectacol — şi riguros izolat, pentru a nu contagia mediul 
înconjurător şi mai cu seamă subiectele predispuse la îmbolnăvire, in speță: director. 
secretar literar, prim regizor artistic, eventual consiliul artistic de la Teatrul Tineretului ş.a. 
l Gluma poate merge mai departe, însă e din cale afară de amară. Semnatarul rin- 
durilor din „Gazeta literară“ avea în multe privințe dreptate şi, în orice caz, atunci cînd 
părea foarte îngrijorat de simptomele unei boli, căreia noi i-am spune : prost gust acul. 
Un director... artist emerit, un secretar literar... dramaturg, un consiliu artistic... populat 
cu nume sonore înscrie în repertoriu o piesă de infamă calitate artistică, încercînd să se 
justifice îndărătul... profilului de tineret pe care îl are teatrul. Îmi amintesc că nu cu tare 
multă vreme în urmă eram şi eu tînăr. Cu cîtă emoție am citit în nişte traduceri [ranlu- 
zești trunchiate Sur le Don paisible de M. Șolohov, Et l'acier fut trempé de N. Ostrov- 
ski, sau tot atunci, Les Thibault de Roger Martin du Gard, alături de romanele lui M. Sa- 
doveanu şi Camil Petrescu, poeziile lui Esenin şi Verlaine, Rilke şi Arghezi, ca să 
nu mai vorbesc de emoția comuniunii cu marii clasici ai literaturii universale. Am impre- 
sia că acceplia „profilului“ e profund eronată la cîrmuitorii teatrului care ar trebui să 
înaripeze visurile adolescenţei, să așeze și mai temeinic înclinațiile generoase ale tinereții. 
Oare, e mai pe... profil să se joace o piesă cu o prostituată de 15 ani din Fete rătăcite decit 
Liubov larovaia sau Tragedia optimistă, de pildă, care situează în centrul acțiunii eroine 
înnobilate de magia splendidă a revoluției, dar numărind — vai ! — vreo 30 de ani? 

Am impresia că cei de la Teatrul Tineretului şi-au aşezat activitatea în domeniul 
repertoriului pe nişte criterii apropiate de acestea : 

1. „Teatrul nu este o arlă...; este un secret“ (Flaubert). Fără să cerceteze cu grijă 
contextul acestui citat, trunchiat fără scrupule fată de marele literat francez, a apărut la 
cei în cauză hotărîrea să nu se preocupe de valoarea artistică a lucrărilor dramatice (lucru 
confirmat și de alegerea nefastă a unor piese rominești grav deficitare pe acest tărim. 

în ultimele două stagiuni), căutîndu-le pe acelea din familia Fetelor rătăcite, care sint 
cu... şmecherie sau, ca să se cheme mai frumos, cu secret, cum zicea Flaubert. 

2. În situația în care eroii piesei au pină la 18 ani, nu mai are nicio însemnătate 
dacă sînt comunarzi, prostituate, poeți decadenti sau David Copperfield. 

3. Mintea tineretului e crudă şi nu trebuie pusă la grea încercare ; de aceea, cil 
mai multe cuvinte plate, saturate de îndelungă şi foarte cotidiană folosire, cît mai puține 
imagini, metafore şi alte complicații inutile ale vieții. 

4. Există o prejudecată, înrădăcinată pe la alte teatre, a numelor celebre din litera- 
tura universală şi a celor cu rezonanță nouă din literatura autohtonă. A se prefera, în 
cazul concret al T.T., inversul: numele sonore din literatura autohtonă, chiar dacă piesele 
nu sînt finite, şi lansarea unor nume noi, necunoscute — de ex. Elsa Shelley — din lite- 
ratura universală. 

5. Sint unii care susțin că a pune în scenă înseamnă a regăsi emoția consemnată 
în id şi a o trăi, înseamnă să vibrezi în unison cu textul. Formule învechite ! N-are 
textul emoție, s-o găsească regizorul; n-are regizorul, s-o găsească publicul... că de aceea 
e tînăr şi emotiv. 

Și aja mai departe... 

La baza acestui sumar regulament de hiapo s-a aşezat, fără îndoială, acelaşi 
blestemat prost gust, care e generat, între altele, uneori de insuficienta orientare culturală, 
alteori de submediocra sensibilitate artistică, întotdeauna de necunoaşterea obiectivelor 
mari ale politicii noastre culturale. 

Toate reflecțiile acestea triste se trag, în mare măsură, de la lectura acelui articol, 
văzut departe de țară: şi care mi-a solicitat cu perseverență curiozitatea, obligindu-mă să 
trec prin vălul străveziu din fibre artificiale, contrafăcute, al unei piese din cale afară de 
proaste, şi să văd, într-o străfulgerare, mult mai multe lucruri. 

Am aflat, in sfîrşit, cine este Elsa Shelley. Și ca să fiu în tonul semifabricatului 
teatral produs de ilustra autoare, nealterindu-i cu nici o iotă stilul înalt: „Mersi de 
cunoştinţă“. 

H. DEL. 


P. S. N-am publicat în numărul de faţă al revistei noastre cronica obişnuită şi fo- 
tografii de la acest spectacol, pentru a scuti cercetătorul pasionat de peste veacuri de cu- 
noașterea unui experiment destul de penibil. 


Preponderenţă actoricească 


Teatrul Municipal: Take, Janke şi Cadir de Victor lon Popa 


Faţă de spectacolele din stagiunea tre- tistice sînt indeosebi necesare unei puneri 


cută ale unor teatre din provincie, comedia 
Take, lanke şi Cadir de Victor Ion Popa 
a văzut lumina rampei pe scena Teatrului 
Municipal într-o realizare care se distinge, 
întii de toate, prin omogenitate. Dacă la 
Piteşti, după citeva reprezentații, unele per- 
sonaje secondante ale piesei, ca Take şi 
Cadir, nu s-au mai bucurat de aportul in- 
terpretativ al titularilor; dacă la Ploeşti, 
trinitatea indicată în titlul piesei a fost 
redusă la prezenţa artistică a numai două 
personaje, la Bucureşti, spectacolul prezintă 
o unitate care vine mai ales din echilibrul 
realizat între interpreții principali. 

Aşa cum s-a mai spus, două virtuţi ar- 


în scenă a acestei piese: atmosferă și ritm. 
Prima e menită să dea tonalitatea generală 
a comediei : indolența solară a unui peisaj 
levantin, în care diferențele de rasă rămin 
active numai în sfera limbajului; să justi- 
fice un pseudoconilict : o poziţie artificială, 
care se naște nu din convingerile rasiale 
ale personajelor, ci din prejudecățile care-i 
copleşesc pentru o clipă; in fine, să pig- 
menteze  volubilitatea verbală: cinism şi 
vulgaritate afişate, sub care se dezvăluie 
necontenit fiorul unei umanităţi autentice. 
Cit despre ritm, acesta are datoria de a 
suplini lipsa de acțiune concretă, pe scenă, 
de care suferă piesa: duelul verbal Ianke- 

Take, contribuția obosită dar salutară a lui 
Cadir, apariţiile lui Ilie, intervenţiile cu- 
plului Ana—lonel, toate acestea trebuie să 
se constituie ca unități oarecum distincte, 
pentru ca deosebirea de mentalitate, debit 
şi culoare să dea nerv întregului spectacol. 
Insistenţa regizorală în această direcţie este 
cu atit mai necesară cu cît comicul și viva- 
citatea piesei, ținind de ordin exclusiv ver- 
bal, se pierd cu totul dacă nu-și primesc 
valoarea specifică în funcţie de fiecare per- 
sonaj. Poate că nu greşim susținind că în 
această comedie, capacitatea eroilor de a 
acționa este oarecum 
invers proporţională cu 
aceea de a evolua ver- 
bal : debitul lui Ianke 
ascunde neputința a- 
cestuia de a se des- 
curca într-o situație 
dată, în timp ce Ca- 
dir cel zgîrcit la vor- 
bă găseşte soluția 
practică. Regizorul ca- 
re nu sezisează nece- 
sitatea de a rezolva 
în cuvint ceea ce 
piesei îi lipseşte in 
act riscă să piardă pe 
drum savoarea come- 


diei. 
N. Al. Toscani, re- 
gizorul spectacolului 


de la Teatrul Muni- 
cipal, are meritul de 
a fi asigurat o bună 
distribuție a rolurilor 
de prim-plan. Sezisind, 
în acelaşi timp, im- 
portanța acordării în 
valoare și a diferen- 
țierii tipologice, regi 
zorul a manifestat grija pentru definirea 
temperamentală a eroilor, pentru grupa- 
rea lor intr-o unitate cu trei corzi: surdă 
şi gravă la Cadir, moale dar cu izbuc- 
niri furioase la Take, vibrantă şi sensibilă 
la Ianke. 

Ceea ce i-am reproşa însă regizorului 
este o oarecare carențăà de atmosferă și ritm. 
Neinţelegind să facă din fiecare apariție în 
scenă a personajelor un eveniment, N. Al. 
Toscani nu le-a folosit ca tot atitea prilejuri 
de a propulsa intriga, ca tot atîtea momente 
dramatice. În acelaşi timp, viața mahalalei 
n-a trăit în complexitatea ei, în foirea pro- 
miscuă și lenevoasă pe care o presupune 
textul lui Victor Ion Popa. Perspectiva 
deschisă, în primul act, de ulița care se 
adincește în scenă, utilizind cele citeva scări. 
n-a fost aproape deloc populată cu ele- 
mentul uman, deși decorul permitea și 
aproape invita la lucrul acesta. Rupt de 


lon Manta (Cadir), 


Jules Cazaban (lanke), 
Ștefan Ciubotărașu (Take) 


viața înconjurătoare, însingurat chiar, acest 
colț de mahala a părut sustras oricăror in- 
fluenţe exterioare, vibrind exclusiv de viața 
intimă a celor trei personaje principale, 
ceea ce vine în contrazicere cu presiunea 
puternică exercitată asupra acestora de am- 
bianţa socială în care tinjesc. 

Trebuie să recunoaştem însă că, cel puţin 
pentru carența de atmosferă, regizorul și-a 
împărțit  responsabilitatea cu  scenograful 
Nicolae Savin. Calitățile decorului din pri- 
mul act se pierd în celelalte: pridvorul 
interior (actul II) nu mai are nimic din 
notația orientală a 
prăvăliilor, iar gar- 
dul, care — în ulti- 
mul act — îngustează 
perspectiva, prezintă 
cromatica unui decor 
de operetă. 

Spectacolul de pe 
scena Teatrului Muni- 
cipal prezintă însă, cu 
deosebire, valori ce 
țin de interpretare. În 
rolul lui lanke, per- 
sonaj deosebit de ge- 
neros, Jules Cazaban 
a izbutit o remarca- 
bilă creaţie : verva sa 
a fost inepuizabilă, 
pigmentul argotic bine 
dozat, vitalitatea și 
umorul mereu proas- 
pete, iar mișcarea in 
scenă neistovită, Dar 
această mişcare a 
înăbuşit uneori însăși 
autenticitatea trăirii 
lăuntrice : în scena 
întoarcerii Anei, de 
pildă, interpretul s-a 
risipit într-o agitaţie exterioară, lipsită de 
fior. Rezerva noastră principală se referă 
însă la gama vocală a actorului, care — 


în această comedie — ni s-a părut prea 
săracă față de complexitatea psihologică a 
personajului. 


Cu inflexiuni grave, cu o anumită bo- 
nomie de moldovean indolent, Ştefan Ciu- 
botăraşu a dat lui Take un fel de masi- 
vitate inertă, în contrast frapant cu vioi- 
ciunea prietenului său. Ca și acesta însă, 
personajul a fost privat, îndeosebi în cele 
citeva scene sentimentale, de căldură inte- 
rioară. E destul să amintim scena cînte- 
cului în doi (actul III), pentru a ne da 
seamă că acești actori cu mare experiență 
scenică au manifestat parcă un refuz de 
a se insera în substratul profund al sin- 
cerității personajelor. 

Cadir a fost interpretat de Ion Manta: 
calm, economie de gesturi și cuvinte, difi- 
cultate de a gindi pe cont propriu şi de- 

bitare a preceptelor metaforice ale Cora- 
mului, iată trăsăturile specifice ale persona- 
jului, pe care interpretul le-a subliniat prin 
sobrietate. 

Celelalte roluri oferă un material ingrat 
„din punct de vedere actoricesc, fiind doar 
pretexte pentru declanșarea reacțiilor tem- 
peramentale ale celor trei negustori. Cu 
toate acestea, Octavian Cotescu (Ionel), 
Graziella Albini (Ana) şi Virginia Stoi- 
cescu (baba Safta) au constituit apariţii 
net diferenţiate prin siluetă şi gest. Cei 
«doi tineri nu au îngroșat melodramatic linia 
momentelor de dificultate ale dragostei lor, 
iar bătrina a avut o discreție de șoaptă 


abia strecurată. În rolul lui Ilie, Carol 
Kron ne-a oferit un profil deosebit de preg- 
nant, deși pronunția exagerat colorată a 
făcut uneori imposibilă înţelegerea integrală 
a textului. 

Meritul principal al spectacolului — uni- 
tatea și orchestrarea în interpretare a pro- 
tagoniștilor — a făcut ca ideea de bază: 
prietenia între oameni de singe și con- 
cepții diferite, care marca o poziţie indrăz- 
neață la data apariţiei piesei, să fie pusă 
în adevărata ei lumină și servită cu gene- 
rozitatea spontană a unor virtuoși ai sce- 
nei. D. ZAMFIR 


Cine este vinovat ? 


Teatrul de Stat din Petroşani: Ceasul de aur de lon Niculescu 


Ceasul de aur, piesa de debut a tinăru- 
lui Ion Niculescu (jucată în premieră la 
Teatrul de Stat din Petroşani), este, 
după părerea autorului, o „tragedie comi- 
că. Această paradoxală împerechere de ter- 
meni a fost de mult lansată in arsenalul 
literar al dramaturgilor și conţine o origi- 
nală bună intenție de a obţine risul prin 
mijloace care, în mod normal, ar trebui 
să ne facă să plingem. Pină aici, totul e 
în regulă; nu are importanță, în fond, 
dacă tragedia e comică sau comedia e tra- 
gică ; opera de artă poate fi sinteza unor 
elemente contradictorii, poate topi în alia- 
jul ei orice fel de procedură stilistică ; totul 
depinde de temperatura emotivă, de doza- 
jul caracterelor, de cristalizarea în formă 
ultimă. Totul depinde de rezultat. Dar în 
cazul special al Ceasului de aur, rezul- 
tatul nu e limpede. Am asistat la scene 
tragice, am aplaudat cu sinceră spontanei- 
tate episoadele comice ale intrigii, am în- 
teles şi intenţia, și dedesubturile piesei; cu 
toate acestea, am plecat de la spectacol 
cu un vag sentiment de confuzie şi ne- 
mulțumire. 

Piesa lui Ion Niculescu e o lucrare ge- 
neroasă în idei şi personaje. Dialogul nu 
supără, suspensiile prea patetice sau prea 
uscat politizante alunecă, se dizolvă în rit- 
mica unei agitaţii care e de cea mai să- 
nătoasă origine comică. Familie de mari 
resurse financiare, Sotireștii pierd prin na- 
ționalizarea din 1948 toate fabricile, băncile 
şi acţiunile pe care le posedă. Din toată 
averea, numeroasa familie nu rămîne decît 
cu un... ceas de aur. Un ceas prețios, care, 
în afară de valoarea sa materială, mai 
posedă şi magica putere de a conferi pose- 
ssorului dreptul de a fi moștenitorul tradi- 


ției şi averilor familiei Sotirescu. Între di- 
feriții membri ai familiei — un fost mi- 
nistru idiot, un agronom şmecher dar im- 
becil, o damă distinsă și escroacă și un 
ginere inginer, inteligent dar imoral — se 
angajează o luptă pe viață şi pe moarte. 
Al cui va fi ceasul ? În actul III, bătrinul 
Sotirescu moare în urma unui atac de cord. 
Începe căutarea ceasului care, între timp, 
dispăruse... După variate peripeții, obiectul 
reapare, dar fără a mai prezenta vreo va- 
loare, deoarece pietrele preţioase ii fuseseră 
furate. Şi — culmea! — în momentul su- 
prem al dramei (al comediei ?) ceasul se 
opreşte. În superstiția familială, acest ac- 
cident înseamnă sfîrşitul, înseamnă inceta- 
rea norocului, pierderea averii, prăbuşirea... 

Deşi înrudirile tematice sint evidente — 
familia Sotirescu a autorului fiind foarte 
asemănătoare cu familia Dragomirescu, cu 
familia Kovaci, cu familia Duduleanu, cu 
familia Patrioticii Romine etc., etc. — in- 
drăzneala şi inspirația autorului reuşesc 
să depăşească simplul decalc, astfel incit 
eroii ce se agită în jurul buclucașului (și 
vai | mult prea simbolicului) ceas de aur, 
ajung, pină la urmă, să aibă contur psi- 
hologic, chiar dacă își împrumută din altă 
parte esența morală. Cu toate acestea, in 
tot timpul spectacolului m-a urmărit im- 
presia că asist la două piese diferite care, 
printr-o absurdă năstrușnicie artistică, au 
ajuns să fie prezentate în același timp. A 
existat, astfel, o linie dramatică împinsă de 
unii interpreţi pînă la hotarele melodramei 
sau chiar ale tragediei, şi o altă linie — 
să-i zicem comică — ce s-a consumat în 
sferele amuzante „ale bulevardierului şi bur- 
lescului. Publicul a aplaudat: a aplaudat 
şi aici, și.dincolo, dar, mereu în altă ordine 

de idei, mereu altceva, ciugulind cu ego- 
ism din ospăţul de pe scenă cele citeva bu- 
nătăţi care i-au plăcut. S-a dansat conga 
şi asta a plăcut. Au avut loc citeva scene 
pseudoerotice (ca în orice societate înalt 
burgheză, legăturile amoroase se fac după 
o severă geometrie a diagonalelor); au plă- 
cut și acestea! A plăcut şi agitația de la 
urmă, și pernele tăiate, și pereții ciocăniţi 
(în căutarea ceasului pierdut). Dar au plă- 
cut fragmentar, în sine. În spectacol, piesa 
și-a pierdut acea unitate severă, acel or- 
ganism centralizat, care singur garantează 
ideea dramatică. E adevărat, impresia de 
mult zgomot pentru nimic e puternică. 


ceasul — oricît ar fi de aur (ca să-i mă- 
rească valoarea, autorul i-a adăugat și 
citeva pietre prețioase) — justifică greu, 


foarte greu crisparea unei atit de sus-puse 
familii. Pe linie de comedie sau de farsă, 
fleacul poate genera conflicte oricît de 
grave ; dar pe linie de tragedie, ceasul de 
aur, cu toată simbolica ce i-o atribuie in- 
teligența autorului, nu ajunge să acopere 
conflictul. De aici se naște acea suspensie, 
acel semn al mirării, care ne-a punctat 
atenţia în timpul spectacolului. 

De ce o tragedie comică şi nu o co- 
medie tragică ? Întrebarea, pusă astfel, poa- 
te părea o răutate de calambur. Poate pă- 
rea, pentru că dacă o analizăm de aproape, 
ne vom da seama că în această schimbare 
de sens, de orientare dramatică, se ascunde 


Mimi Munteanu (Suzana) şi 


unul din importantele resorturi ale Ceasu- 
lui de aur. 

Creind comedie, se pot obține efecte tra-. 
gice. Pe firul unei întimplări hazlii, uşoare, 
spumoase, poţi atinge (discret, în adinci- 
me) fibre de vibrație gravă, zone de 
tristețe şi melancolie. Umorul poate fi 
amar (Shaw), comicul poate fi dramatic 
(Pirândello),  burlescul poate fi tragic 
(Chaplin). Cu o condiţie: nuanța neagră 
să nu apară decit ca o umbră de ecou în 
sufletul spectatorului. Pentru amestecul de 
tristețe și veselie, s-a creat un gen literar 
nou : drama. Dar drama nu e un simplu 
amestec, ci o sinteză de profundă rezo- 
nanţă. Punind alături scene comice cu scene 
dramatice, se obține acelaşi efect ca și 
cind s-ar pune alături fotografii serioase şi 
caricaturi, desen animat și film realist, 
muzică simfonică şi jazz. lată pentru ce, 
aşa cum a fost reprezentat, Ceasul de aur 
mi s-a părut nu o „tragedie comică“ (ceea 
ce ar fi putut să fie interesant), ci o tra- 
gedie cu comedie, ceea ce, după a noastră 
părere, a constituit un motiv de derută și 
pentru public, și pentru critici, şi — mai 
ales — pentru regie. 

Am afirmat că, în artă, comicul poate 
germina ecouri tragice. Inversul, însă, nu 
mai e valabil. Ne-o spun teoreticienii tra- 
gediei, regizorii şi bunul nostru simț de 
spectator. Tragicul, dacă tinde spre efecte 
comice, devine în mod necesar, ridicol. Nu 


Al. Jeles (Alecu Sotirescu) 

poţi pleca de la teme tragice — moartea, 
prăbuşirea, destrămarea — avind în buzu- 
nar o adresă comică. Tragicul nu se con- 
vertește niciodată : se alterează, se compro- 
mite, dispare eventual — niciodată însă 
nu intră in concubinaj artistic cu risul. 
Tema piesei lui Niculescu e și una tragică 
(prăbuşirea unei familii), şi una comică 
(goana ridicolă a moștenitorilor după pre- 
țiosul ceas al familiei). Care din ele pri- 
mează ? Fiindcă una prin alta nu merge. 
Nu poţi scrie o simfonie în două chei, nu 
poţi cuceri o luptă prin două tactici con- 
comitente. O temă din cele două trebuie 
să devină centrală. Regizorul şi majori- 
tatea interpreţilor au pedalat pe linia gra- 
vă a demascării, a putrezirii, a spaimei a- 
pocaliptice în faţa sfirșitului. Publicul in 
schimb (şi avem vaga bănuială că autorul 
însuşi) a urmărit și aplaudat comedia de 
moravuri, farsa burgheză, burlesca socială, 
suportind restul ca umplutură. Astfel stind 
lucrurile, e limpede că regia (Marcel 
Şoma) poartă o vină mult mai mare decit 
autorul. Piesa lui Ion Niculescu încă nu 
şi-a spus ultimul cuvint: o altă regie, o 
altă interpretare, o substanţială stilizare 
din partea autorului ar putea să aducă 
surprize. Deocamdată, în faţa spectacolului 
petroşenenilor, trebuie să ne declarăm ne- 
mulţumiţi, chiar dacă, pe ici pe colo, am 
găsit amănunte ce ne-au încintat. 

Nu ştiu cum aș putea denumi concepția 
regizorală a prea tinărului regizor Şoma 
(mă refer la virsta artistică şi nu la cea 
calendaristică !). 

O concepţie de „evantai“ mi se pare 
termenul cel mai potrivit. Toate elemen- 
tele componente ale scenei s-au dispus în 
rozetă şi — minate de o aproape supără- 
toare independenţă centrifugă — s-au sepa- 
rat, conturindu-se la maximum și în sine. 
Un decor — de altfel, excelent executat 
(Adalbert Wilke) — a devenit un decor în 
sine : fiecare scenă a fost lucrată separat, une- 


le aşa, altele altfel; scenele comiceau fost 
foarte comice, cele vulgare, foarte vulgare, 
cele dramatice au atins pur şi simplu ni- 
velul melodramelor cu stafii și spinzurători. 
Fiecare actor şi-a compus independent ro- 
lul, potrivindu-şi fizicul şi vocea la repli- 
cile autorului. A fost și muzică (de toate 
genurile), şi lumini, şi penumbre. Şi o 
moarte subită într-un fotoliu. Totul a fost 
prezent şi in cantităţi atit de exagerate 
(toalete, bijuterii, adultere), încît nu e 
de mirare că publicul a făcut mofturi şi 
a consumat numai ceea ce i-a plăcut. Re- 
gia a pierdut din mină sensul spectacolu- 
lui: exagerind, i-a ratat morala; abuzind 
de efecte, l-a golit de artă. Şi nu e vorba 
numai de greşelile de mișcare, lumină şi 
recuzită, ci şi de acea, să-i zicem, apriorică 
viziune asupra spectacolului, pe care, din 
lipsă de experiență, Marcel Şoma nu și-a 
formulat-o. O piesă fără tradiţie — o piesă 
de debut, o piesă în care în afară de dä- 
ruire și bună intenție politică, multe din 
ape sint încă neclare — necesita un ochi 
matur, o experiență scenică încercată. Con- 
siderăm, pentru modestul debut al lui Ion 
Niculescu, drept o nefericită coincidență 
faptul că tocmai pe piesa lui și-a încercat 
debutul și tînărul Marcel Şoma. Direcţiunea 
teatrului a făcut prin asta o greșeală şi 
față de autor, și față de public, dar mai 
ales faţă de bieţii actori. Nu ni se pare 
nimic mai comic și nimic mai tragic, în 
același timp, decit să vezi un colectiv va- 
loros de artiști consumindu-și talentul, en- 
tuziasmul, munca spre a obține un succes, 
acolo unde acest succes este dintru început 
ratat din cauza unui „error fundamenta- 
lis“. Cumplitul lor efort, impins de unii 
spre artă, de alții spre ridicolul artei, nu 
face decit să ne întristeze aplauzele, in- 
cărcind sincerul nostru entuziasm cu rela- 
tivitatea mai mult decît tragică a dictonu- 
lui vechi care spune: „Parturiunt montes, 
nascetur...“ 


surpriză şi citeva probleme 


Teatrul Naţional din Craiova: Bunbury de Oscar Wilde 


Succesul repurtat în Capitală de recentul 
turneu al mult încercatului teatru craio- 
vean a constituit — în afară de entu- 
ziasmul şi desfătarea cu care ne-a copleșit 
spectacolul oferit (Bunbury de Oscar Wil- 
de) — și un prilej de meditație şi ana- 
liză. Pentru lumea teatrului nostru, reali- 
zarea artistică a „copiilor“ lui Vlad Mu- 
gur nu înseamnă numai un succes, un 
triumf. Mai mult decit atit, în politica 


noastră artistică, contează lecţia, demonstra- 
ţia care a avut loc. Vlad Mugur a dovedit 
pe concret că un regizor dotat şi conștiin- 
cios poate face artă de calitate oriunde: 
chiar şi în provincie. Şi a mai dovedit 
că, pentru a realiza un spectacol bun, nu 
e nevoie de o distribuţie cu palmares; ti- 
neri, abia ieşiţi de pe băncile institutului, 
pot deveni vedete atunci cind crudul lor 
talent încape în mina înțeleaptă a unui 

tor absolvenți cu maestrul (şi implicit, cu 
stilul) care i-a format şi crescut. Ar fi 
potrivit ca marii regizori să se deplaseze 
mai des în provincie spre a face „şcoală“ 
colectivelor de acolo, ferindu-le de rutină, 
încurajind şi corectind munca celor fără 
experiență ; în același timp, poate că n-ar 
fi imposibil ca tinerele talente care lu- 
crează în alte orașe să treacă, pentru o 
vreme, şi pe la teatrele din Capitală (iată 
un punct ce ar merita să fie inclus even- 
tual în planul de perspectivă al Teatrului 
Naţional), chemate pentru a lucra în ve- 
derea unui rol potrivit, alături de un re- 
gizor și în cadrul unui colectiv de calitate. 


Există în stilul hiperinteligent al lui 
Oscar Wilde o scăpărare care îți inșeală 
ochii şi-ţi derutează sensibilitatea. Ai im- 
presia că totul e un joc de artificii spiri- 
tuale, că oamenii se întilnesc ca să schimbe 
replici cu duh şi paradoxuri epatante, că 
întreaga piesă nu e decit un splendid pre- 
text literar pentru un și mai splendid scop 
monden. Acţiunea comediei Bunbury se des- 
făşoară în somptuoasele apartamente ale 
unor gentlemeni ai tradiției și ai banului, 
englezi. Dandysmul abundă în idei, costume, 


C. Rauțchi (Lane) şi D. Rucăreanu (Algernon) stil de viață. Și totuşi, undeva în adîncuri, 
sub mătasea grea a conveniențelor, are loc 
regizor care știe să fie și artist și peda- o discretă dramă morală, o dramă care, deși 
gog. Vlad Mugur a făcut, într-un anume se consumă pe claviatura comediei ușoare 
fel, pionierat artistic la Craiova. Pentru inspre un deznodămint „fericit“, conţine 
acest fapt, la meritele sale de om de tea- totuși un puternic acid satiric ce descom- 
tru, trebuie să adăugăm pe cele care re- pune și compromite întregul eșafodaj al 
zultă din calitatea de profesor și cetățean. aparențelor. Construită geometric, după un 
Saltul calitativ al craiovenilor se dato- paralelogram al conflictului, Bunbury pare 
rește in cea mai mare parte faptului că a fi o horbotă de aforisme create în jurul 
un grup de studenți (excelenți ca talent şi unui calambur. Onest e un nume sau un 
şcoală) au continuat să lucreze pe scenă adjectiv ? Pînă la urmă, eroii se decid să 
cu profesorul care i-a crescut și educat. se boteze, onestitatea devine un nume, iar 
Se ştie, absolventul institutului nu e un căsătoriile (ce ar trebui s-o aibă ca virtute 
actor format: nu are o personalitate defi- de bază) se încheie în clipa în care soții, 
nitivă, un stil de joc, o specializare în di- fără să fi devenit cu adevărat oneşti, ac- 
recția anumitor roluri. De cele mai multe ceptă să se cheme ca atare. 
ori, e o simplă potenţialitate, un fel de Regia a ştiut să păstreze parfumul co- 
materie primă a artei scenice. Totul de- mediei de epocă şi nu a uitat nici morala 
pinde de cel care îl ia in primire în primii fabulei. Într-un decor de o remarcabilă ex- 
ani de activitate. În aceşti ani, ii cresc presivitate (fără să fie risipitor, Siegfried 
aripile : aripi de ceară sau aripi adevă- a ştiut să sugereze bogăția; fără să re- 
rate. Rebuturile scenelor noastre sînt de nunțe la culoare și perdele, s-a menținut 
multe ori asemenea talente ratate, victime totuși în limitele bunului simț arhitecto- 
inconștiente ale unei proaste îndrumări. Şi nic), în costume ce stilizează şi poezia şi 
cind se ratează talentul, cind se falsifică ridicolul unei epoci (Cella Voinescu) — cei 
vocația şi “entuziasmul, apar, ca o nece- patru tineri, Jack, Algernon, Cecily şi 
sară compensație psihologică, cabotinismul, Gwendolen își încrucișează replicile și sen- 
caracuda și oarba invidie. De aceea exem- DEE Ema d ma: SAG om Sina tA O kis Eh imrar me a pervaz 
mamme p ir pre POS! i ui din Craiova tre- gentlemeni englezi, suprasaturați de lux și 
buie să ne dea de gindit. Viitoarele repar- de rafinament, să transpui în ingenuitatea 
tizări ale absolvenţilor institutului ar fi victoriană nişte proaspete absolvente de 
bine să țină seama de această experiență. conservator, fără experiență nici de viață, 
Mai mult: n-ar strica deloc să se ia in nici de scenă — iată cîteva date ce pot 
studiu problema menținerii contactului aces- intimida pe orice regizor. Tocmai în în- 

vingerea acestei dificultăți constă marele 
merit al lui Vlad Mugur, care ne-a prilejuit 
să vedem un spectacol vrednic de reţinut 
pentru ceea ce e, mai ales, curat şi rotunjit 
în el. Fiecare replică, fiecare gest, studiat; 
pauzele și gesturile șlefuite și controlate; 
mişcarea in scenă, dirijată după cele mai 
severe legi ale compoziţiei picturale. De 
fapt, ca să vorbim sincer, aceste amänunte, 
se observă cu limpezime după ce urmărești 
spectacolul, cu intenția precisă de a-l ju- 
deca, analitic. La prima vizionare, decorul, 
mișcarea, gestul şi cuvintul interpreților se 
topesc în ideea de ansamblu a piesei, aşa 
fel, incit anevoie izbutești să detașezi a- 
mănuntele. În această omogenitate mi se 
pare că se ascunde dimensiunea cea mai 
caracteristică a spectacolului craiovean şi, 
am îndrăzni să anticipăm, stilul său. Căci, 
în ultimă analiză, stil înseamnă sinteză, 
atmosferă, ritm specific. Înseamnă școală 
ridicată la nivelul creaţiei. 

Nu putem încheia cronica fără a face 
citeva observaţii şi în legătură cu jocul 
tinerilor actori. Victor  Rebenciuc (Jack 
Worthing), Dumitru Rucăreanu (Algernon 
Moncrieff), Silvia Popovici (Gwendolen) şi 
Sanda Toma (Cecily) au dovedit, în afară 
de o dezghețată prezență scenică, multă dis- 
ciplină, autocontrol şi simț al coordonării. 
Au jucat cu simț al măsurii împreună, su- 
dindu-se nu numai în replici și ritm dar 
şi în fiorul adinc, în dăruirea intimă pe 
care o presupune intriga. Pentru actorii 
tineri cea, mai mare greutate constă in 
învingerea vîrstei: Rebenciuc (căruia îi re- 
proșăm oarecari scăpări în dicțiune şi miş- 
care) şi Rucăreanu (care ar trebui să-și 
repare mimica în momentele cînd tace, a- 
companiind dialogul altora) au reușit să 
fie englezi, gentlemeni, fără să le scape 
totuși acea undă de  autoironizare care 
e atit de specifică eroilor lui Wilde. În 
ceea ce priveşte jocul Silviei Popovici şi al 
Sandei Toma, rareori am avut o revelaţie 
atit de deplină a ce înseamnă graţia inte- 


Silvia Popovici (Gwendolen), V. Rebenciuc 
(Jack), Madeleine Nedeianu (lady Bracknell) 


ligenţei și inteligența graţiei, ca in jocul 
acestor două ingenue. Fericit completată de 
prezența matură și nuanțată a lui Remus 
Comăneanu  (Chasuble), Madeleine Nede- 
ianu (lady Bracknell) şi Florica Nicolescu 


(miss Prism) — nemaivorbind de savuro- 
sul C. Rauţchi in rolul hiperflegmatic al 
valetului Lane — colectivul craiovenilor a 


răsplătit deplin efortul regizorului, oferin- 
du-ne un spectacol care a reprezentat pen- 
tru publicul bucureştean și surpriza plăcută 
a unei aşteptate redresări artistice a Teatru- 
lui însuși şi un prilej de reală încintare 
artistică. 

Ion D. SÎRBU 


Drama polițistă îşi poate depăşi genul 


De la Conan Doyle, scrierile polițiste 
au fost înnobilate cu titulatura de litera- 


tură. Ciinele din Baskerville a deschis detectiv simpatic, uşor grobian și indră- 

priveşte romanele polițiste, ci a - „ridicat 
cortina” şi peste un întreg capitol de piese 
ale unor: autori răspindiți pe toate meri- 
dianele și paralele globului. 

Genul a devenit însă repede manieră, 
maniera s-a transformat în „rețetă“: un 


Teatrul „,C. Nottara”: Cauţtunea de Hans Lucke 


personaj care sucombă în actul intii, un 
individ antipatic, pueril de suspect, un 


cată în crimă, un ins visător și molatic 
etc., etc... Suspectul din actul întii va fi 
complet reabilitat in final, molaticul se væ 
dovedi un odios criminal etc., etc. Reţeta 
are şi variante: cea mai frecventă, proce- 
sul (vezi cunoscuta piesă Este vinovată 

Mary Dugan ?), în care defilarea unui 
grup de martori, acuzaţi, informatori des- 
făşura în fața unei instanțe judiciare şi a 
publicului, o intrigă polițistă mai mult 
sau mai puţin pasionantă. 

Se pot oare realiza în acest gen lucrări 
dincolo de şablon ? Acuzaţi şi acuzatori 
pot depăși greutăţile unor „fişe“ pentru a 
deveni tipuri? Au fost întrebări care au 
alimentat curiozitatea noastră în pragul 
premierei Teatrului „C. Nottara”, 

Există, din nefericire, genuri — pe ne- 
drept numite „minore“ — care plafonează 
totuși aripile inspiraţiei. Disecţia psiholo- 
gică e limitată la profunzimea glonţului, 
conflictul are filfiirile unor zbateri care se 
adresează unui anumit fel 'de senzaţii (în 
afara oricăror clasificări psihologice, le 
numim „senzații tari”), tehnica dramatică 
este copios folosită in liniile ei cele mai 
groase și mai suculente. 

E de la sine înțeles că Hans Lucke, au- 
torul piesei Cauţiunea, el însuşi actor la 
Teatrul de Stat din Dresda (R. D. Ger- 
mană), a avut la îndemină și abilitatea 
profesională, care l-a ajutat în găsirea re- 
plicii celei mai vii, a episoadelor celor mai 
dramatice. 


Ceea ce a încercat cu curaj Lucke — și 
acesta e un capitol nou în scurta istorie 
a genului polițist — a fost ancorarea 


aventurii polițiste în mediu și împrejurări 
sociale. Asasin și victimă, martori și an- 


chetatori au precise delimitări sociale, 
poartă vădit amprenta mentalităţii şi inte- 
reselor lor de clasă. 

Inspectorul Green are de anchetat o 
crimă: Vivian Deshields, o frumoasă 
doamnă, a fost ucisă. Bănuielile cad asu- 
pra soțului, căpitanul de marină Steve 
Deshields ; soții erau gata să se despartă; 
căpitanul, pentru a putea conduce un va- 
por, trebuise să depună o cauțiune de 
20.000 de dolari, bani proveniţi din zestrea 
soției. Or, la divorţ, soția cerea restituirea 
banilor ; deci, căpitanul ar fi fost nevoit 
să-și piardă vaporul etc., etc. Aşadar, cine 
a ucis-o pe Vivian Deshields ? Vrind, ne- 
vrind, Lucke s-a folosit și de uneltele spe 
cifice acestui gen, pentru a contura cadrul 
de aventură. Cele două acte ale piesei 
continuă, de fapt, firul anchetei întreprinse 
de inspectorul Green. Nu se poate vorbi, 
aici, de mari virtuți artistice, de o măies- 
trie literară ; piesa are însă o plăcută abi- 
litate, o mișcare vioaie, un interes care 
crește cu fiecare episod. Procedeul evo- 
cării, folosit la fiecare mărturie (acţiunea 
se înnoádă treptat din aceste evocări), fără 
a fi nou, întărește atmosfera de aventură 
și îngroașă acel „necunoscut“, necesar — 


ca şi revolverele — unei piese polițiste. 
Dar piesa nu pune spectatorului numai 
problema-șablon : „cine e criminalul?” 


Crima se petrece pe fundalul unor frămin- 


Titus Lapteș (căpitanul Deshields), Dem. Savu (sergentul Eddie), Liviu Ciulei (inspectorul Green), 
George Manu (inspectorul McDowell) 


— 

tări sociale : în port, e gata să izbucnească 
© grevă; arestarea vinovatului ar întări 
avintul mișcării greviste, căci criminalul 
e un capitalist josnic; dimpotrivă, ares- 
tarea unui nevinovat, împotriva căruia sint 
bănuieli, ar fi o bună diversiune. Inspec- 
torul de poliţie, cetăţean apolitic dar tată 
a doi copii, este pus într-o grea dilemă: 
conștiința sau păstrarea serviciului. Ezitind 
la început, Green se hotărăște pentru 
«drumul cinstei ; procesul sufletesc al aces- 
tui polițist este însă expediat puţin prea 
rapid și simplist. O sirenă va suna, revela- 
toriu, în final!... 

Piesă, sau poate pretext dramatic al 
unui familiar musafir al scenei, servită de 
o vioaie şi antrenantă traducere (Tudorel 
Popa şi O. Stark), Cauţiunea este un bun 
material pentru un spectacol. Regizorul 
poate desfășura o gamă diversă, actorii 
găsesc prilejul unor personaje „grase“, 
copios asortate cu toate elementele desti- 
nate succesului de public. 

Poate, unii vor reproşa regiei spectaco- 
lului un uşor simplism. Aparent, concepția 
regizorală ar putea fi bănuită de o ase- 
menea carență, În fapt, Mircea Avram a 
tratat piesa cu mijloace simple, fireşti, fără 
„efecte tari“, „găselniți“ şi lovituri de 
teatru, ocolind abil locurile comune ale 
genului, dar declanşind coarde omenești. 
Decorul unic, salonul-birou al doamnei 
Deshields, a fost folosit şi fructificat cu 
ingeniozitate. Ceea ce domină jocul acto- 
tilor este maniera firească, ce și-a găsit 
protagonistul în Liviu Ciulei (inspectorul 
“Green). Pe tonuri joase dar calde, simple 
dar nu lipsite de o trepidație mai mult 
interioară, eroii se mișcă într-un ritm 
„crescendo“ către deznodămint. Răsturnînd 
„tehnica“ polițistă a unei false tradiții a 
genului, Mircea Avram a cercetat mai 
adinc profilul psihologic al eroilor, a' dat 
piesei un aer de subțirime pe care textul 
nu-l avea în permanenţă, a rotunjit per- 
'sonajele, făcînd prin joc și mișcare sondaje 
sufleteşti, care au subliniat mai bine at- 
mosfera. Astfel, problema centrală nu a 
rămas „găsirea inculpatului“, ci spectacolul 
a dezvăluit personaje-caractere în acțiune. 
Poate că, dacă s-ar fi evitat şi unele 
"ușoare ostentaţii (grosolănia inspectorului 
McDowell, revelaţia-clișeu din final), dacă 
ritmul ar fi fost de asemenea mai susți- 
mut, spectacolul ar fi ciştigat și mai mult... 

Fără a fi un spectacol revelatoriu, Cau- 
țiunea are o acuratețe artistică, un suflu 
tineresc, care aruncă o nouă și favorabilă 
Humină asupra genului. 


Chiril Economu (Adamo) şi Dem. Savu 
(sergentul Eddie) 


Liviu Ciulei, „evadat“ din galeria per- 
sonajelor antipatice, a sensibilizat un ins- 
pector de poliție ușor obsedat de tarele 
profesionale, copleșit de o aparentă plicti- 
seală, sub care arde un foc viu şi lucid. 
Un aport preţios în „umanizarea” textului 
l-a avut Dem. Savu, interpretul sergentu- 
lui Eddie, la care bonomia este amestecată 
cu o grosolănie nu lipsită de farmec. Sur- 
prinzind, la intrarea in scenă, prin auten- 
ticitatea personajului, Titus Lapteş (căpi- ` 
tanul Steve Deshields) a folosit mijloace 
noi de expresie, fără a renunța însă tot- 
deauna la unele inflexiuni vocale care su- 
pără. Chiril Economu (mr. Adamo) şi-a 
gradat cu justeţe, fără bruscări, persona- 
jul, care are o poziție ingrată în construc- 
ţia dramatică, deschizind evidente perspec- 
tive — de ordinul problematicii sociale — 
şi nelimitindu-se la simplele si consuma- 
tele resurse ale unui rol de criminal co- 
mun. Eugenia Bădulescu (Vivian) a folo- 
sit, pe măsura oferită de rol, resurse ar- 
țistice valabile; Alexandru Lungu (Lester 
Kellog), Constantin Dinescu (Mr. Stripp- 
ling) şi Iurie Darie (Jeff O'Brian) au 
fost mai mult decit niște prezențe scenice. 
O plăcută surpriză: decorurile şi costu- 
mele semnate de Paul Bortnovski, Mircea 
Bodeanu şi Maria Bortnovski. 

Al, POPOVICI 

Valoarea dramatică a „Strigoilor” 


Teatrul de Stat din Timișoara : Strigoii de Henrik Ibsen 


Un autor dramatic care iși încredințează 
ideile şi mesajul unui mănunchi de cinci 
personaje, inchise într-un peisaj invariabil, 
nu urmăreşte desigur ample desfăşurării 
scenice şi nici sprinteneala unor schimbări 
de ritm exterioare, ci mai degrabă analiza 
în profunzime a universului acestor per- 
sonaje şi a circumstanțelor ce le-au pus 
în directă legătură sau confruntare. Mai 
mult decit în altă parte, concepția de uni- 
tate şi omogenitate a spectacolului e lega- 
tă, în acest caz, de soluţiile date indivi- 
dualităților care își impun cu vigoare 
egală dreptul la existența scenică, indife- 
rent de numărul de pagini al partiturii. 
Orice scădere de tensiune a partenerului e 
resimțită sporit de întreaga scenă, orice 
nuanțare omisă ştirbeşte înțelesul ideilor: 
ochiul spectatorului, scutit de a-și frag- 
menta atenţia, parcă -ține dinainte o len- 
țilă ce mărește trăsăturile personajelor şi 
facilitează pătrunderea lor. Asta cere din 
partea actorilor un joc de adincă și per- 
manentă trăire, de combustie pină la ce- 
nușă. 

Autorul la care facem aluzie fiind Ibsen, 
şi Strigoii — piesa, toate acestea cîştigă 
dintr-o dată o claritate revelatoare. Ca şi 
în majoritatea celorlalte drame în proză, 
Ibsen a căutat și de data aceasta să do- 
bindească o victorie morală şi ideologică 
asupra societăţii burgheze norvegiene, mai 
exact asupra cercurilor strimte în care 
această societate îşi găsea expresia tipică. 
Dar, la fel ca în cele mai bune drame ale 
sale, clasicul norvegian a înțeles, și în 
Strigoii, să-și comunice adevărul ideilor 
prin adevărul caracterelor, al oamenilor 
descriși și analizaţi. Fiecare personaj își 
are drama și semnificaţia, raţiunea sa pro- 
prie, rostul — teza — întregii piese aflin- 
du-se la confluența tuturor acestor drame 
şi semnificaţii. 

Lupta lui Ibsen, mai cu seamă în 
Strigoii, e dusă împotriva falselor aparen- 
te, a convenienţelor și prejudecăților, a fa- 
riseismului, în favoarea adevărului și a 
sănătăţii morale în care trebuie să se dez- 
volte individualitatea umană în formare 
sau chiar maturizată. 

Văduva Alving clădește un azil în me- 
moria soțului ei — om descompus, ajuns 
la limita inferioară a corupției morale și 
fizice —, numai pentru a salva aparențele 
unei reputaţii bune in faţa fiului ei şi a 
lumii. Convenienţa socială a silit-o să tăi- 
nuiască adevărul, să-şi înăbușe adevăra- 
tele ginduri și sentimente. Ibsen o ajută 

să-şi depăşească laşitatea, să-şi descătuşeze 
omenia. Prin intermediul experienţei de 
viaţă — care i-a dat dirzenie, mindrie, 
frumusețe morală — şi prin receptivitatea 
la ideile inaintate ale epocii, pe care per- 
sonajul le asimilează şi fructifică. 

Pastorul Manders, exponent al religiei 
prin care societatea burgheză işi apără 
conservatorismul şi işi impune filistinismul 
ca mod organic de viață, e dimpotrivă 
omul care își inculcă deliberat dezumani- 
zarea. El e, într-adevăr, așa cum spune 
doamna Alving, „un mare copil“, însă nu- 
mai fiindcă a vrut să rămînă așa, fiind- 
că în spatele acestei atitudini sau formule 
îşi poate desfășura în voie opera de su- 
praveghetor al conştiințelor. Pe Manders, 
Ibsen nu-l ajută decit să se demaște, pu- 
nindu-l în contrast cu forța sufletească a 
„clientei“ sale religioase. 

În dramaturgia ibseniană, există o zonă, 
o „bolgie“ a celor învinși din capul lo- 
cului, de obicei din pricina unei maladii 
incurabile, a unei eredităţi dezastruoase. 
Corupţia părinţilor, viaţa lor destrăbălată 
transmit anumite tare copiilor, care plă- 
tesc — pe nedrept, dar implacabil — po- 
lite nesemnate de ei. Sint personaje lucide, 
dacă nu cinice, cărora decrepitudinea fi- 
zică le-a imprimat o judecată vie şi aspră, 
ca şi o superiluă sete de viaţă. Oswald, 
fiul doamnei Alving, face parte din gale- 
ria acestor caractere. El se stinge aproape 
în clipa cînd i se descoperă adevărata 
cauză a maladiei sale, se stinge invocind 
lumina, pe care zestrea lui morală și inte- 
lectuală l-ar fi îndreptățit s-o obțină. O 
societate oloagă moralmente duce, in mod 
necesar, şi la degenerare biologică. 

În sfirșit, Engstrand şi presupusa lui 
fiică, Reghina, cristalizează, cel dintii, 
fizionomia ipocritului, a celui lipsit de 
scrupule, a spiritului gregar; cea de a 
doua, setea de a trăi în starea ei prima- 
ră, aproape instinctivă. Robusteţea fizică 
a  Reghinei, sănătatea ei debordantă im- 
primă caracterului o evoluţie absolut li- 
niară, ferită de orice oscilație sentimen- 
tală, dar nu şi de o deznădăjduită apeten- 
tă de „a-și trăi viața“, oricum, fie chiar 
rușinos. 

Toate aceste drame şi destine individua- 
le determină lecţia de ansamblu a piesei, 
care obligă pe spectator să rețină că, 
pentru a descoperi adevărata esenţă a fe- 
nomenelor din societate, trebuie să înlăture 
vălul de minciună şi de ipocrizie, iar dacă 
vrea să-și salveze și să-și afirme virtuțile, 

Decor de Elena Pătrășcanu și 


omenia, trebuie să distrugă cu hotărire 
orice urmă de lașitate și. pasivitate socială, 
orice „strigoi“ sau „cadavru“ moral, cum 
i-a plăcut lui Ibsen să denumească nebu- 
loasa de idei retrograde care împietrește 
conștiința. 

Am insistat poate prea mult asupra de- 
finirii personajelor pentru că am socotit 
neapărat necesar ca regia să vadă în Stri- 
goii îndeosebi o dramă de caractere (nu 
de caracter). Ianis Veakis, care a pus-o în 
scenă la Teatrul de Stat din Timişoara, 
a văzut chiar mai mult, poate prea mult: 
o tragedie, cu personaje de tragedie. Apro- 
pierea între dramaturgia lui Ibsen şi tra- 
gedia greacă antică nu e nouă — fran- 
cezii au fost, credem, cei dintii în a o 
afirma —, în schimb, e discutabilă, cu atit 
mai mult, cu cit tragicul era înțeles in 
sensul unei absolutizări, al unei ridicări 
abstracte a figurilor ibseniene în planul 
„valorilor etern valabile“. Incercarea e for- 
tată : nici conjunctura, nici personajele n-au 
măreţia fiorului tragic. (Scena finală, echi- 
valentă cu Oedip-rege ?!) Dar încercarea 
nu e numai forțată, ci, în bună măsură, 
şi păgubitoare, fiindcă — în cazul no- 
stru —  propunindu-și un țel elevat, dar 
iluzoriu, regizorul n-a împlinit în mod cu 
totul suficient o sarcină mai modestă, dar 
imediată : definirea complexă a caractere- 
lor și a dramei din Strigoii (nu se spune, 


6 — Teatrul 


Al. Brătășanu la „Strigoii“ 


la urma urmei, că dramaticul e tragicul 
epocii moderne ?). Vrînd să infioare spec- 
tacolul cu aripa tragicului, să-i dea gran- 
doare — in concepția sa, printr-o accen- 
tuată abstractizare — Veakis l-a lipsit in 
bună măsură de dramatism, l-a făcut rece 
şi, pe-alocuri, teatralicește inert. 

lată o ocazie de a lupta — ibsenian — 
impotriva unei prejudecăţi: „se știe” că 
scandinavii sint reci, greoi, măsuraţi etc. 
Piesa şi autorul sint scandinavi; ergo, 
să-l jucăm „rece“ pe Ibsen. Nu, Strigoii 
e o dramă intensă şi dramă inseamnă 
conflict, ritm interior, duel de replici, de 
idei și simțăminte și, uneori, poezie. Spec- 
tacolul de la Timişoara a fost prea lent, 
începînd din actul I, care se cerea ajutat 
tocmai în sensul acesta. Tensiunea drama- 
tică a crescut pe parcurs și indeosebi spre 
final, însă insuficient și fără nuanțarea 
cuvenită a momentelor acute de conflict. 
Eroii nu ne-au ciștigat total, n-au pus stă- 
pinire definitivă pe gindirea și simţirea 
noastră, aşa cum ar fi presupus textul lui 
Ibsen. Regia n-a insuflat în măsură în- 
destulătoare dinamism, pasiune, vervă dra- 
maticăg actorilor. Locul acestor elemente a 
fost luat de o mare distincție a mișcării 
şi gestului — ceea ce dă frumuseţe exte- 
rioară, dar nu de-a dreptul stil, cum și-ar 
putea imagina unii. Totuși, conduita sce- 
nică constituie un punct de laudă pentru 

regie şi actori, care, cel puţin, au asigurat 
spectacolului o ţinută sobră şi elegantă. 

Incercam să arătăm la început că un 
gol de distribuție, la o piesă ca Strigoii, 
poate fi fatal. Din cauze absolut obiective, 
golul acesta s-a produs prin intrarea lui 
Dinu Gherasim, cu cinci zile înainte de 
premieră, în rolul pastorului Manders. A 
fost un act de mare curaj și de zel profe- 
sional, dar ce am putea spune despre ac- 
tor, decit că a dovedit. o remarcabilă ca- 
pacitate de memorizare ? El nu s-a orien- 
tat greşit în scenă, însă a spus rolul și nu 
l-a trâit (ceea ce ar fi fost imposibil de 
realizat într-un timp atit de scurt). 

Cu un rol de importanța lui Manders, 
abia schiţat, desigur că spectacolul a sufe- 
rit o scădere sensibilă, evidentă cu tot 
efortul celorlalţi interpreţi. Doamna Al- 
ving — de fapt, personajul cel mai com- 
plex al piesei — ne-a prilejuit cunoaşterea 
unei Jenny Moruzan inedite, cu mijloacele 
de expresie înnoite, ceea ce în mare măsu- 
ră e meritul regiei. Interpreta a avut multă 
distincţie, exprimind în parte luminozitatea 
ideilor care o animau, cum și sensibilita- 
tea maternă ; totuși, ea n-a izbutit să sub- 
limeze aceste date într-o creaţie pasionată 
şi total convingătoare. 

Timplarul Engstrand a avut în Victor 
Popescu un interpret fidel, mai ales pe la- 
tura sa pitorească. N-ar fi dăunat rolului 


Lauda modestiei 


Teatrul ,/Țăndărică/ : Albă ca zăpada, adaptare 


Există în Bucureşti un teatru despre 
care se vorbește foarte puţin. La premie- 
rele lui, cronicarii nu se îmbulzesc, iar în 
cadrul rubricilor de cronică dramatică ve- 
detele acestui teatru nu riscă să devină 
obiectul răsfățului public. Acei care lu- 
crează aici nu au de ce să se simtă 
stingheriţi pentru că au fost lăudaţi afară 
din cale și nici să se supere pentru că 
au fost „ajutați“ cu prea mult zel. Pagi- 
nile și emisiunile culturale nu-l pun nicio- 
dată în centrul atenţiei. Doar, din cînd în 
cînd, la un prilej festiv, se scrie un ar- 
ticol, în care se elogiază modestia acestui 
colectiv „talentat și sirguincios“. Apoi se 
tace pină la alt prilej festiv, cînd apare 
din nou un articol în care se elogizză — 

o accentuată subliniere a  şireteniei sale 
organice, fiindcă, la urma urmei, Eng- 
strand este Tartuffe-ul piesei. Garofița 
Bejan a dat multă pregnanță replicilor 
Reghinei, însă a fost limitată sensibil de 
insuficiența resurselor sale fizice pentru 
acest personaj. 

Oswald, caracter de compoziție, prin ex- 
celență nevrotic, l-a determinat pe Mircea 
Olaru să-și strunească și să-și orienteze 
cu multă economie resursele expresive. 
Naturalismul personajului, mai ales în sce- 
na finală, a fost judicios estompat, inter- 
pretul ferindu-se de excese, printr-o doza- 
tă echilibrare a trăirii interioare cu sem- 
nificația superioară a eroului. Mircea Ola- 
ru a fost singurul în spectacol care s-a 
apropiat de arderea lăuntrică despre care 
vorbeam la început. 

Pentru montarea Strigoilor, teatrul timi- 
şorean s-a folosit de traducerea lui Petre 
I. Sturdza — destul de fidelă, deşi evi- 
dent realizată după o versiune italiană — 
care ar fi necesitat o revizuire, în special 
în vederea eliminării unor expresii depă- 
şite de stadiul actual al limbii noastre li- 
terare. 

Excelent, decorul semnat de Elena Pä- 
trăşcanu şi Alexandru Brătășanu, model de 
imbinare a elementelor arhitectonice şi pic- 
turale. 


Fl. P. 


de Magdalena Manoilescu 


ei bine, da! — tot „modestia acestui colec- 
tiv talentat, care muncește sirguincios“ și 
fără zarvă. 

Din fericire, publicul a refuzat să imite 
blazarea specialiștilor şi cu uimire trebuie 
să mărturisesc că nu mi-a fost dat să văd 
săli mai entuziaste decit la acest teatru. 
Spectatorii bat din palme (e adevărat, 
uneori bat și din picioare, dar în semn 
de nerăbdare), rid, dar într-adevăr „rid de 
se tăvălesc”; cind apare o actriță cu codi- 
tele puse pe sirmă, încep s-o cheme pe 
toate vocile posibile: „Alina!  Alina!'; 
cînd capra își caută copilul cel mic, din 
sală se aude cite un glas subțirel: „E 
după ușă“; iar cind lupul mănîncă iezii, 
fiecare spectator, după a sa putere de stă- 

pinire, fie că scinceşte, fie că lăcrimează 
“tăcut, fie că începe să strige printre su- 
ghiţuri : „Mamă! Vreau acasă, mamă!” 
Este cu neputinţă de discutat în cîteva 
rînduri spectacolele teatrului  „Țăndărică” 
(bine înţeles, despre ele e vorba), intere- 
sante — cum se spune pe drept — pen- 
tru toți copiii între 3 şi 80 de ani. Albă 
ca zăpada este însă, incontestabil, unul 
dintre cele mai reușite. Este un spectacol 
care respiră graţie și bun gust. Mi-a plă- 
cut adaptarea Magdalenei Manoilescu, care 
a ştiut să ocolească inteligent, și pericolul 
de a prezenta o acţiune prea stufoasă, și 
primejdia  excesivelor simplificări, ceea ce 
— trebuie să recunoaștem — se întimplă 
destul de rar, chiar și în adaptările tea- 
trului „Ţăndărică”. Foarte reușită este de 
asemenea partea plastică a spectacolului. 
Spectatorul trecut de o anumită virstă, la 
«care asemenea probleme nu se pun, con- 
stată cu bucurie că se părăseşte obiceiul 
reproducerilor migăloase după realitate (care 
puteau fi amuzante cel mult pentru copii, 
pentru că le dădeau imaginea unei case în 
miniatură, a unei case de păpuși). Tre- 
buie salutată deci cu satisfacție tendința 
de stilizare, care se vădește în decorurile 


Mioarei  Buescu. Cadrul aduce întrucitva 
aminte de filmul lui Walt Disney, dar nu 
dă nici o clipă sentimentul imitaţiei. At- 
mosfera este reconstituită cu umor şi gin- 
gășie. Căsuţa piticilor are șapte paturi 
mici, aşezate — printr-o inspiraţie feri- 
cită a scenografului — la etaj, şi o lampă 
cu luminărele, care se manevrează ridicin- 
d-o și coborind-o. Albă ca zăpada este 
dulce și bucălată, iar piticii caraghioşi şi 
simpatici. Episodul spaimei, cînd stăpinii 
întorși acasă își dau seamă că în locuința 
lor a intrat un străin, este admirabil (re- 
ġia artistică, Ştefan Lenkisch). In scenă 
este o mișcare vie, dar nu îmbulzeală, și 
fiecare reacţionează la modul cel mai co- 
mic, dar conform temperamentului său. La 
um moment dat, ai impresia că te afli in 
fața unui desen animat, şi nu în fața 
unor păpuși mînuite cu degetele. Sint de- 
sigur şi alte scene ce ar merita să fie 
semnalate. Ar trebui să vorbim mai mult 
despre mersul lin, neverosimil de firesc al 
căprioarei, despre felul în care intoarce 
capul cu ochii catifelați și parcă umezi; 
ar trebui vorbit despre trecerile excelente 
ale reginei, de la solemnitatea glacială la 
exuberanța vrăjitorească (deşi povestea cu 

Albă ca zăpada și căprioara 


oglinda nu mi s-a părut că a fost rezol- 
vată prea fericit). Şi, fără doar și poate, 
trebuie vorbit despre marșul celor şapte 
pitici care pleacă și vin purtind lampioane 
şi tirnăcoape, cintind — spre nețărmurita 


incintare a sălii — o melodie care începe 
astfel: „Cine ciocănește, cine bocăneşte...” 
(Trebuie să remarcăm, mai mult decit mul- 
țumiţi, că sistemul de sonorizare s-a im- 
bunătățit extrem de mult.) 

„.După spectacol, sute de omuleţi in- 
cotoşmăniţi pleacă cintind. Unul cintă pi- 
țigăiat, altul cîntă totul pe aceeași notă. 
altul pare numai că mormăie. Dacă-i as- 
culți, ai impresia că fiecare fredonează alt- 
ceva. Lucru curios însă, în fiecare cintec 
revin aceleași cuvinte; „Cine ciocănește, 
cine bocăneșşte...”. 

Am fost şi eu la Albă ca zăpada şi am 
învățat şi eu această melodie. Cind am 
plecat, am luat o hotărire fermă. Zilele 
acestea îi voi da un telefon directoarei 
teatrului ca s-o întreb cînd este aniversa- 
rea colectivului. Cronicar cum sint, vreau 
să scriu și eu un articol, în care să elo- 
giez „modestia acestui colectiv talentat şi 
sirguincios“; deocamdată, aştept momentul 
festiv şi îmi fac fişe, gindindu-mă să-l in- 
titulez „lauda modestiei”. 

Ecaterina OPROLU 


Scenografia 


Am menționat cu satisfacție, intr-o cro- 
nică precedentă, progresul dobindit in ul- 
timele stagiuni ds către unele teatre în 
montarea pieselor istorice sau a celor in- 
spirate de folclor sau de viața de la țară. 
Felul cum s-au realizat decorurile şi cos- 
tumele la Răzvan şi Vidra (Teatrul Muni- 
cipal, regia lonel Olteanu, decoruri şi cos- 
tume M. Marosin), la Apus de soare 
(Teatrul Naţional, regia Marietta Sadova, 
decoruri și costume M. Marosin), Despot 
Vodă (Teatrul Armatei, regia Gh. Gheţa, 
decoruri și costume M. Marosin) şi, mai 
de mult, la Mitrea Cocor (Teatrul Muni- 
cipal, regia W. Siegfried, decoruri şi cos- 
tume W. Siegfried și Cella Voinescu) a 
însemnat o certă depășire în materie de 
viziune plastică, de documentare și găsire 
a notei specific naţionale și, mai presus 
de toate, a vădit din partea regiei şi sce- 
nografiei prezența unei concepții unitare, 
a unui stil decorativ caracteristic intregu- 
lui spectacol. 

Am arătat că nici la aceste spectacole 
nu au lipsit unele greşeli şi că, din pricina 
insuficientului spaţiu scenic, gruparea per- 


84 


sonajelor şi a figuraţiei suferea in desfà- 
şurarea ei. Ne-au rămas însă neuitate inte- 
rioarele de la Răzvan şi Vidra (mai ales 
sala palatului domnesc din actul ultim, 
inspirată de arhitectura  Cetăţuiei ieşene, 
sau interiorul mai fantezist, dar în stilul 
epocii, din Polonia), peisajul cu arbori go- 
lași şi pămînt gloduros din satul lui Mitrea 
Cocor, peisaj reinterpretat după Ion An- 
dreescu, sau unele interioare de la Apus 
de soare şi Despot Vodă. 

Plastica acestor spectacole, asigurată prin 
colaborarea regiei, scenografiei și actorilor, 
avea în genere linia arhitectonică și colo 
ritul caracteristic, iar mișcarea, gesticula- 
ţia, gruparea personajelor erau în armo- 
nie cu epoca, din totul desprinzindu-se 
măreția acțiunii evocate pe scenă. Mai 
ales spectacolele Răzvan şi Vidra şi Apus 
de soare au atins uneori dimensiunile m^ 
numentalului și la aceasta nu mică a fost 
contribuția scenografiei. 

Acestor spectacole, le-am alătura acum 
şi spectacolul cu opera lui Gheorghe Du- 
mitrescu, Jon Vodă cel Cumplit, prezentat 
de Teatrul de Operă și Balet al R.P.R. 

(regia George Teodorescu, scenografia Toni 
Gheorghiu). Scena spațioasă a acestui 
teatru a permis o montare mai elaborată, 
spre deosebire de scena sălii Come- 
dia, unde — mai ales în actul I al piesei 
Apus de soare — mișcarea și gruparea 
personajelor şi figurației erau vădit stin- 
jenite de îngustimea scenei. Regia şi sce- 
nografia spectacolului Jon Vodă cel Cum- 
plit au căutat un stil monumental, vrednic 
de mărețul episod din istoria Moldovei, și 
în bună măsură l-au găsit. 

Decorurile lui Toni Gheorghiu au măre- 
ție, culoare, armonie. Decorul actului I, 
tabloul 1 (la poarta cetății domnești): 
ziduri masive, turn pătrat şi contraforturi, 
poartă arcuită, reproduce stilul epocii. 
Singura obiecție ce o aducem este aceea 
că, fiind vorba aici de un decor nu pic- 
tural, ci arhitectonic, deci văzut în spaţiu 
sau în perspectivă, turnul pare totuși lipsit 
de volum ; locul de deasupra porţii, unde 
veghează străjile, este prea îngust, iar tur- 
nul, așa cum a fost executat, pare lipit 
de zid, nelăsindu-ne a-i bănui volumul. 
Palatul domnesc (sala de audiențe de vară, 
din actul II) cu acel joc de pilaştri și ar- 
caturi, sugerat de pridvoarele deschise ale 
minăstirilor din Bucovina, mai ales de 
Vatra Moldoviței și Humor, de unde sce- 
nograful a luat şi ideea decorării pereţilor 


cu fresce orinduite în pătrate şi drept- 
unghiuri, ce se succed cinematic, are 
într-adevăr ceva din stilul măreț, plin de 
armonie şi culoare al epocii; la fel, deco- 
rul marii săli a tronului, cu pereţii aco- 
periţi tot cu fresce şi avind o tapiserie 
enormă,  sugerită de  acoperămintele de 
mormint, cu imagini ţesute din fir de aur 
pe catifea roșie, care işi atinseseră desă- 
virşirea încă din timpul lui Ştefan cel 
Mare. Tronurile domneşti, de asemenea, 
pe linia jilțurilor epocii (stil Petru Rareş). 
„Minăstirea domnească” (actul al III-lea) 
are exteriorul Vetrei Moldoviței, deci prid- 
vor deschis şi pereţi acoperiți cu fresce, 
monumentalizat şi mai mult de jocul de 
scări — care nu există la aceste minăstiri 
bucovinene — de proporții oarecum mo- 
deste, dar nespus de armonioase. 

Aducerea pe scenă a stilului arhitectu- 
ral moldovenesc, creat pe vremea lui Ştefan 
cel Mare, și jocul de fresce în pătrate si 


dreptunghiuri  — care sub domnia lui 
Petru Rareș și a Movileştilor acoperă și 
pereții exteriori ai bisericilor — s-au dove- 


dit o idee fericită, arătind o concepție au- 
tentică şi unitară a regiei și scenografiei, 
o viziune plastică într-adevăr în stilul spe- 
cific epocii. Este plauzibil ca şi palatul 
domnesc de la lași să fi avut o decorație 
similară cu cea a minăstirilor bucovinene, 


Schiţă de decor de Toni Gheorghiu la opera „lon Vodă cel Cumplit“ 


Bi es 


r A A 
st) A. 


WwWW.cimec.ro 85 


căci lon Vodă cel Cumplit urmează la pu- 
țini ani după ce Voroneţul, Moldovița, 
Humorul capătă o împodobire a întregului 
lor exterior, odată cu adăugarea pridvoa- 
relor închise sau deschise. Că locuinţele 
domnitorilor şi boierilor erau împodobite 
cu fresce, se știe — pe cale documentară 
— încă de pe vremea lui Alexandru cel 
Bun. 

Avem o obiecţie insă în privinţa colori- 
tului. Departe de noi gindul de a cere 
scenografului să fi copiat întocmai frescele 
neintrecutelor monumente bucovinene, mai 
ales că — exceptind actul în care vedem 
exteriorul  „minăstirii domneşti” — cele- 
lalte tablouri menţionate pină acum se 
petrec la palatul domnesc de la Iași şi la 
„palatul de vară” și, deci, este vorba de 
clădiri civile, nu  religicase. În frescele 
locuinţelor domneşti,  scenopraful putea 
însă aduce chipuri de voievozi și luptători, 
putea să sugereze unele scene ca „Asediul 
Constantinopolului” sau călăreţi pe cai 
(tocmai la Moldovița, pe pilastrul sudic, 
sint trei imagini cu sfinţi militari pe cai, 
care lesne puteau fi transformați în luptă- 
tori moldoveni, deci puteau să decoreze 
mai adecvat pereţii). Scenograful s-a re- 
zumat însă, în frescele palatului domnesc, 
la vagi motive arhitecturale, prezente de 
altfel in frescele bucovinene, fără a îmbo- 
găţi viziunea cu imagini mai legate de me- 
diul în care se petrece acţiunea. 


De asemenea, sintem de acord că deco- 
rul nu trebuie să fie prea colorat (să „ia 
ochii” cum se spune, distrăgind atenţia de 
la acţiunea dramatică), dar nu ne impă- 
căm nici cu coloritul voit şters la care s-a 
rezumat Toni Gheorghiu. Privind pereții 
exteriori ai  Voroneţulu, Moldoviței, Hu- 
morului, eşti uluit de via frumuseţe a 
coloritului, în care predomină albastrul 
(cerul și spaţiul pe care se profilează per- 
sonajele), verdele închis (pămîntul) şi 
palbenul-auriu ; or, tocmai aceste tonali- 
tăți caracteristice „lipsesc din frescele de pe 
scenă, care puteau fi ţinute într-o stră- 
lucire mai discretă. De altfel, nici frescele 
bucovinene nu sînt ţipătoare, ci au ceva 
din transparența şi vibrația surdinizată a 


acuarelei și uneori a pastelului. „Arbo- 


rele lui lesei“ — cu fondul de covor per-.. 


san şi cu jocul de ramuri și frunze în 
care se înscriu diferite chipuri — ar fi 
fost poate mai potrivit pentru sala mare 
a palatului domnesc, pictorul scenograf pu- 
tind sugera eventual o genealogie a dom- 
nitorilor. Peisajele ce se văd printre pi- 
laștrii actului II nu au coloritul specific 
naturii din Bucovina sau de la Iași. unde 
predomină un verde blind. bătîni spre 
galben, de-o frăgezime pe care o regăsim 
în peisajele lui Luchian. Cu alte cuvinte, 


vrem să spunem că, din toate acestea, se 
putea face şi mai mult în materie de co- 
lorit şi de stilizare, odată ce s-a pornit 
aşa de bine şi s-a găsit calea unei deco- 
rativități monumentale, cu totul potrivită: 
atmosferei şi spiritului operei lui Gh. Du- 
mitrescu,  Decorurile ultime, fidele locuri- 
lor unde s-au dat luptele, sugerează tot- 
odată și atmosfera tragică a acțiunii, 

Și in costume, scenograful a mers pe: 
calea aceleiași stilizări inspirate de portul. 
real al epocii, dar și aici folosind nu atit 
coloritul, cît linia, jocul liniar, arabescu- 
rile florale, formele diferitelor vestminte. 
Adeseori, vestmintele caracterizau diferitele- 
personaje. Boierii trădători erau mai îm- 
popoțonaţi şi mai făloși, boierii de ţară: 
îmbrăcaţi mai sobru. Cu totul reușite, cos- 
tumele doamnei și ale turcilor care înso- 
tesc pe ceauş. Culoarea nu a lipsit nici- 
odată, dar putea fi mai accentuată, deci 
mai potrivită cu moda epocii, dind astfel! 
spectacolului şi mai multă picturalitate. 

Colaborarea regizorului cu scenograful a 
dus la citeva scene de viziune cu totul 
picturală, ca de pildă finalul actului al 
III-lea, cînd spaţiul scenic cuprinde și o 
figurație numeroasă, bine  orînduită pe 
treptele din faţa minăstirii, şi unde colori- 
tul general capătă ritm și armonie — 
ceea ce nu se întimplă des la noi, costu- 
mele nefiind de obicei judecate și în legă- 
tură cu acţiunea dramatică, cu gruparea 
personajelor. De asemenea, la un moment 
dat, coloritul trecea în alb, datorită por- 
tului țărănesc. În totul, un spectacol de 
adevărată viziune plastică, dovedind © 
concepție valoroasă, autentică, expresivă, 
care putea fi dusă și mai departe. 

Nu aceleaşi lucruri le putem spune- 
despre scenografia baletului Haiducii (mu- 
zica de Hilda Jerea, libretul de Hilda Je- 
rea și Gelu Matei, coregrafia și regia de- 
Vasile Marcu, decoruri şi costume de Ofe- 
lia Tutoveanu. şi Paula Brîncoveanu). De- 
corurile și costumele dovedesc că într-ade- 
văr autoarele s-au documentat, după cum 
ele înseși declară în programul tipărit, fă- 
cînd o călătorie de studii în Oltenia și 
consultină „materialul de folclor din bi- 
blioteci”. Dar dacă unele sau chiar cele: 
mai multe costume au elemente autentice, 
mai mult sau mai puţin stilizate, iar altele 
sint frumoase şi expresive, ansamblul. nu 
vădeşte însă o viziune picturală, o unitate 
de stil — și aceasta din pricină că autoa- 
rele nu au avut o concepție precisă si 
coerentă în materie de scenografie. Vä- 
zute laolaltă pe scenă, costumele par ads- 
seori pestrițe și stridente. Majoritatea aw 
prea multe detalii sau sint prea încărcate, 
pe cind altele, reduse l» linii și culori în- 
tr-adevăr esenţiale, deci stilizate, posedă 

Schițţă de decor de Paula Brincoveanu 


caracterul decorativ pe care il cere scena. 
Ca şi in pictura murală, stilizarea in sce- 
nografie are menirea de a infrumuseţa vi- 
ziunea, de a-i aduce ritm și colorit suges- 
tiv. Uneori, bondiţele inflorate bătind in 
verde ale ilăcăilor sau șorțurile și fotele 
fetelor, fie albastre, fie negre cu linii aurii, 
formau un ansamblu armonios; dar alte- 
ori, catrințele cu multe rîuri şi înflorituri 
urit colorate şi aglomerate stricau viziunea 
de ansamblu. 

Individual luate, costumele Sultanei, ale 
ienicerilor, ale lui Ghinea și Deli Mehmet, 
precum și unele costume țărănești şi chiar 
grupuri de costume țărănești, dovedeau o 
bună alegere și reușeau să caracterizeze 
personajele ; dar imediat se pierdeau în 
ansamblul de pe scenă, cind apăreau nu- 
meroase personaje, iar viziunea totală că- 
păta un aer pestriț, strident, arbitrar. A- 
veam impresia că vitrinele și lăzile din 
secția oltenească a unui muzeu etnografic 
an fost deschise pentru a se învestminta 
cei de pe scenă. 

Desigur, portul oltenesc are nenumă- 
rate motive decorative şi felurite imbinări 
de culoare, dar scenograful trebuie să nu 
uite că într-o anumită perioadă și o anu- 


mită regiune predomină numai anum'te 
motive şi culori, care se infrățesc intr-un 
stil, sau — dacă nu într-un stil măcar 


și Ofelia Tutoveanu la „Haiducii“ 


intr-o „modă“, căci predilecțiile variază şi 
la ţară, ceea ce explică varietatea și bo- 
găția portului țărănesc. Amestecătura de 
stiluri, aspectul pestriț, coloritul de sorco- 
vă — de care artiștii trebuie in genere 
să se ferească — nu puteau să existe pe 
vremea cind se petrece acțiunea baletului 
(sfîrşitul secolului al XVIII-lea). Autoarele 
costumelor au greșit tocmai prin lipsa de 
alegere coerentă și unitară a motivelor și 
coloritului, precum și prin aceea că stiliza- 
rea a rămas la jumătate de drum, ames- 
tecindu-se costume stilizate cu altele re- 
produse naturalist. 

Aceste deficiențe — falsă bogăţie și fals 
pitoresc — s-au vădit și mai mult în felul 
cum au fost alcătuite decorurile. D mu- 
zica baletului ar fi fost compusă de 
Flechtenmacher sau Wachman, iar coregra- 
fia ar fi adus nişte naive dansuri țără- 
neşti — nu prelucrindu-le în dans clasic 
pe poante și intr-o dramă cultă — poate 
că ar fi fost îngăduită reeditarea unor de- 
coruri învechite, dulcege, cu viziuni de 
cărți poştale ilustrate. Autoarele scenogra- 
fiei au recurs — ca acum şaizeci de ani — 
la frunzișuri prinse pe pinză, şterse și con- 


venţionale (parcă nici nu s-ar de exis- 
tenta lui Luchian, neintrec pictor al 
frunzișurilor dantel-te, prin prefiră 
a !) ; la fundaluri de Ca- 

rol Popp de Szatmary (ale cărui acuarele 
din Oltenia erau doar simple notații la 
fața locului !) şi la arbori redați naturalist 
(Grigorescu şi Andreescu parcă n-ar fi 
existat niciodată |). Cit despre podul de 
peste Olt, sub clar de lună, acesta amin- 
tea de-a dreptul felul in care, într-un fals 
pitoresc, se monta pe vremuri Arleziana. De 
observat că, pe scenă, luna face argintie 
doar apa, dar lasă malurile şi dealurile 
negre de tot, ceea ce este o absurditate 
din punct de vedere pictural (lupta pentru 
pictura în aer liber, pentru realismul lumi- 
nii, pentru reflectarea autentică a razelor 
soarelui sau lunii, ce se strecoară peste 
tot, luminind orice porțiune a unui peisaj 
— par lucruri necunoscute scenografilor !). 
Singurul decor mai expresiv plastic a fost 
acela din actul II, tabloul 1 (tabăra hai- 
ducilor), unde creasta stincii din dreapta 
avea o formă decorativă în soliditatea ei, 


ae 


CONSTRUCȚIA PIESEI. — Ritmul des- 
cendent al acțiunii, caracterul de lămuriri 
suplimentare, de detalii, in special in actul 
III, diluiază uneori conflictul, piesa alune- 
cind într-o operă narativă scrisă în formă 
de dialog. Scene ca, de exemplu, aceea în 
care Nică demonstrează Rariţei (de ce toc- 
mai el, care este un personaj net pozi- 
tiv ?) în ce constă noul standard de viață 
al unui colectivist, nu au nici o justificare 
dramatică, 

(Lica Paulescu, în cronica 
la Inima noastră — Teatrul 
de Stat Brăila. „Înainte“, 
Brăila, nr. 3565 din 11V. 
1956). 


REALIZAREA CARACTERELOR. — 
Eroii piesei demonstrează, fără îndoială, 
multe din însuşirile cele mai caracteristice 
ale celor ce lucrează in redacțiile noastre. 
Păcat că numai prin unul din toți acești 
ziarişti, redactorul-şef Cerchez, autorul a 
realizat ceea ce se numeşte „un caracter“, 
în timp ce ceilalți se aseamănă mai mult 
cu schițele pentru un tablou cărora artistul 
nu le-a pus toată lumina și umbra ne- 
cesare. 

(Lucia Bogdan, în cronica 
la Ziariştii — Teatrul Na- 
tional „I. L. Caragiale" (sala 
Studio). „Munca“, nr. 2846 
din 18.X11.1956.) 


iar cerul cu nori vineții dădea atmosfera 
necesară acțiunii. 

Tinere, dar nu lipsite de rivnă şi talent, 
scenografele nu au avut o concepție plas- 
tică unitară şi temeinică, nu s-au gîndit 
la viziunea de ansamblu a spectacolului, nu 
au căutat adevărata decorativitate scenică, 
bazată pe adevăr și stilizare, după cum nu 
au colaborat în mod inspirat cu regia și 
coregrafia, nu au ţinut seamă de reinter- 
pretarea modernă a folclorului, întreprinsă 
de compozitoarea baletului și de coregraf; 
și din toate acestea se trage nereușita lor. 
n trecut, o asemenea nereușită era ceva 
curent, dar astăzi, in urma progresului 
semnalat, ea este mult mai regretabilă. O 
spunem, sperind să se răspundă în viitor, 
şi de către cele două autoare ale scenogra- 
fiei baletului Haiducii, cu înfăptuiri vred- 
nice de cerințele timpului nostru. 

Petru COMARNESCU 


„„„ODSCUK 


ÎNGĂDUINŢĂ. — Acțiunea spumoasă, 
se dovedește indeajuns de îngăduitoare cu 
spectatorul. 

(Eugen Atanasiu, în cro- 
nica la Ce înseamnă să fii 
onest de Oscar Wilde — Tea- 
trul Naţional Craiova. „Romi- 
nia liberă“, nr. 3811, din 
10.1.1957.) i 


SIMPLU = NEADEVĂRAT? — În- 
timplarea tratată este simplă, dar persona- 
jele sint vii, adevărate... 

(Paul Mihail Ionescu, în 
cronica la Nota zero la pur- 
tare — Teatrul de Stat Ga- 
laţi. „Viaţa Nouă”, nr. 3728 
din 18.X1.1956.) 


AMUZAMENT. — Sint amuzanţi panta- 
lonaşii cu funduliţe colorate ai Marghioliţei, 
şi amuzantă M. Munteanu măcar că ea a 
apărut la „vedere“ intr-o rochie roz, care 
dacă nu ne înșelăm a fost confecţionată din 
mătase de plapumă. í 

(D. Căpitanu, în cronica 
la Piatra din casă şi Răfuiala 
— Teatrul de Stat Petroşani. 
„Steagul Roşu”, Petroşani, nr. 
2240 din 9.X11.1956.) 

Despre. stilul lui Radu Beligan 


Există un stil de joc propriu unui actor, 
așa după cum — în alte domenii ale ar- 
tei — fiecare creator își impune caracte- 
zistica personalităţii sale în realizarea unei 
“opere ; aşa după cum — mai ales în lite- 
ratură — se poate adesea preciza paterni- 
tatea unei opere chiar numai după trâăsă- 
turile sale stilistice. Dar se poate oare 
„afirma, în continuare, că recunoașterea unui 
stil personal in cariera unui actor implică 
uniformizarea viziunii și șablonizarea mij- 
loacelor de interpretare ? Se poate oare 
“vorbi de o reducere a perspectivelor va- 
riate ale diverselor roluri, de o ajustare 
a acestora potrivit posibilităților de joc 
imediate ale actorului ? Şi dacă există peri- 
colul de a regăsi în activitatea unui actor 
repetarea acelorași procedee de expresie 
scenică îndelung speculate, aceasta să fie 
oare accepţia noţiunii de stil cu care se 
„operează în judecăţile de valoare asupra 
jocului actorilor ? E limpede că nu. 

Se poate vorbi de stilul unui actor 
numai atunci cînd se face posibilă deter- 
minarea anumitor linii de forță, a citorva 
dominante, care guvernează asupra intre- 
gului proces de creaţie și care, în ciuda 
unei mari diversități de roluri interpretate, 
imprimă actorului o notă cu totul perso- 
nală în actul de consumare a fiecărui per- 
sonaj în parte. 

Comportamentul actorului vis-à-vis de 
personaj, necesitatea proiectării in afară a 
propriei sale personalități pentru a intru- 
chipa o nouă existență acuză din partea 
actorului o atitudine de profundă medi- 
ttie, un susținut efort de gindire. Dar 
acest proces intim de creație, de înțelegere 
a ideii personajului, a celor mai specifice 
«caracteristici ale sale, această absorbție, 
această consumare a personajului nu se 
pot realiza decit in limitele capacității de 
gindire a actorului, în limitele sensibilităţii 


sale. De aici s-ar deduce, credem, acea 
notă personală care singularizează talentul 
şi determină stilul de joc al actorului. 

Cine urmărește cu asiduitate spectaco- 
lele Teatrului Naţional din Bucureşti are 
prilejul de a surprinde, intr-un interval 
de aproximativ o săptămină, nu mai puţin 
de şase roluri interpretate de același actor, 
dovedind toată maturitatea talentului acto- 
ricesc, demonstrație curajoasă de multiple 
şi fericite posibilități de expresie scenică, 
exemplu convingător de ceea ce se nu- 
mește stil. Este vorba de creaţiile acto- 
rului Radu Beligan în piesele: Trei surori 
de A. Cehov, O scrisoare pierdută de I. L. 
Caragiale, Apus de soare de B. Delavran- 
cea, O chestiune personală de A. Stein, 
Steaua fără nume de M. Sebastian și Zia- 
riştii de Al. Mirodan. 

De la Tuzenbah la Dandanache, de la 
$mil la Poludin, de la Miroiu la Cerchez, 
drumul parcurs de Beligan circumscrie un 
mic univers dramatic, înăuntrul căruia ac- 
torul,  degajat de amintirea personajelor 
cărora le-a dat viaţă, indepărtind rezi- 
duurile creaţiilor anterioare, iși păstrează 
nealterat intregul său capital artistic. Ro- 
luri de compoziţie sau roluri care cad pe 
una din trăsăturile temperamentale ale ac- 
torului, tipuri de comedie sau caractere 
de profund dramatism, eroi pozitivi (așa 
cum nu-i place actorului să-i eticheteze) 
sau personaje negative iși primesc astfel, 
seară de seară, în interpretarea lui Beligan, 
existența lor independentă, conformă cu 
sensurile lăuntrice ale textului, sensuri pe 
care insă actorul le restituie publicului în 
maniera sa personală de joc. Marea ade- 
ziune a spectatorilor față de apariţiile în 
scenă ale actorului se justifică, se pare, 
tocmai prin această dispoziţie specială, 
prin ceea ce constituie nota sa personală 
de joc. 

Se remarcă în creaţia actorului o graţie 
interioară, o anumită particularitate a sen- 
gust pronunțat pentru discret în exteriori- 
zarea emoţiei, o dorință vie de a ascunde 
pină la înăbușire teatralismul, efectul tare. 
Aşa se explică probabil și marele său 
ataşament pentru teatrul lui Sebastian ; de 
aceea probabil rolul lui Miroiu din piesa 
Steaua fără nume reprezintă „marea dra- 
goste a carierei sale”. 

Se observă de asemenea că în scenele 
de comedie, ca și în cele de inare vibraţie 
dramatică, actorul păstrează conștiința de 
sine în raport cu ceea ce exprimă. În co- 
medie, de exemplu, Beligan are continuu 
aerul de a se amuza în intimitatea sa de 
hazul dialogului, de neprevăzutul situații- 
lor. Cind Cerchez din Ziariştii îi spune 
lui Brinduş: „Ascultă-mă pe mine, Brin- 
dușule, că-s om bătrin”, ride toată sala, 
dar neindoios că replica il dispune și pe 
interpret, că-i face plăcere s-o spună. Şi 
invers : în emoția sublimată a unei scene 
dramatice, dincolo de economia textului, 
intr-o rezonanță dureroasă mult amplifi- 
cată, actorul suferă pentru personajul său. 
Prin replica lui Tuzenbah, înainte de a 
pleca să se bată in duel: „—N-am luat 
azi cafeaua, te rog să spui să mi-o pregă- 
tească”, actorul, care știe că Tuzenbah n-o 
să se mai întoarcă niciodată, inundă scena 
cu o simpatie deznădăjduită pentru eroul 
său: emoție rară care mişcă sala pină-n 
ultimul stal. 

Interpretarea personajelor față de care 
actorul are rezerve, modul în care reali- 
zează comuniunea cu unele sentimente pe 
care le reprobă se desăvirșesc numai în 
funcţie de capacitatea sa spirituală. Pe 
Poludin, de pildă, Beligan și-l insinuează 
cerebral, și-l integrează sieși printr-un efort 
de disciplină interioară, urmărindu-i evoluţia 
într-un continuu proces de supraveghere. 
Există, în actor, tendința de a se acom- 
pania de un sens critic, iar această viziune 
a personajelor, concomitentă cu conștiința 
propriei sale sensibilități, este rezultatul 
tensiunii extreme de a percepe totul prin 
intelect. Inteligența actorului este energia 
sa creatoare, dinamismul său, forța prin 
care-şi coordonează toată viața sa interi- 
oară. Dar cea mai proprie trăsătură pen- 
tru arta interpretativă a lui Beligan ră- 
mine totuşi neobişnuita lui sensibilitate, 
larga sa disponibilitate pentru poezia tex- 
tului. Dacă n-ar fi să amintim decit se- 
ducția totală a actorului de către textul 
piesei Steaua fără nume, sau de scenele 
dintre Tuzenbah și Irina, din piesa Trei 
surori, și încă ar fi deajuns. 

Poate fi valabilă afirmația aceasta chiar 
pentru Beligan, actorul de comedie? Fără 

îndoială că da. Sensibilitatea, în dramă, 
ca şi în comedie, condensează semnifica- 
ţiile textului. Şi comicul lui Beligan este 
o stare de sensibilitate. Încercarea atenţiei. 
şi a tensiunii publicului în raport cu jocul 
său, stabilirea acelui permanent contact în- 
tre el și sală tot de natura sensibilă a 
comicului său ţin. Demascarea unui per- 
sonaj prin mijloace de comedie, percepe- 
rea substanței comice a unui text se rea- 
lizează la Beligan intr-o manieră absolut 
personală. Actorul are capacitatea de a cu- 
prinde mental tot ceea ce e odios în per- 
sonaj ; dar atitudinea sa critică față de rob 
se distilează în replică. Beligan nu în- 
groașă, ci ascute sensurile, păstrind conti- 
nuu conștiința comicului pe care persona- 
jul îl degajă. Actorul simte comicul și 
adresa semnificaţiilor sale, şi aceasta îi 
asigură marea comunicativitate cu specta- 
torul. Replicile lui Dandanache : „Nu-ţi faţi 
idee, coniţa mea” sau „Nu spui ţine, per- 
soană însemnată” sînt spuse în deplina 
conștiință a comicului pe care textul îl 
comportă. Actorul adaugă însă causticităţii 
în care personajul e conceput, propria sa 
perspectivă asupra lui, dezvăluind publicu- 
lui — într-o incisivitate sporită — cinismul 
și decrepitudinea morală a eroului caragia- 
esc. 

Modalitatea de expresie a acestei sensi- 
bilităţi se impune însă ca o altă caracte- 
ristică a stilului de joc al actorului. Prin 
precipitarea in a exprima imediat şi in- 
tegral întreaga încărcătură emoțională a 
textului, actorul reduce relieful cuvintelor, 
expediază tonurile finale, estompează sono- 
rităţile : o modalitate vicioasă de expresie, 
care se constituie însă ca particularitate: 
proprie și care, prin filtrare și acomodare, 
răspunde exact intenţiilor actorului. $mil 
al lui Beligan, de pildă, oricît ar părea 
de paradoxal, rămine totuși în inima spec- 
tatorului prin inflexiunea de voce, prim 
acea  imperceptibilă deviere de  intonaţie, 
prin perfecta sugerare pe plan acustic a 
unei anumite și specifice subtilități de gin- 
dire. 

Dar ce justifică în amănunt, de exemplu, 
succesul actorului în rolul Cerchez din: 
Ziariştii ? Cum se explică efluviile de “sim- 
patie care-l întimpină pe Beligan încă de: 
la prima sa intrare în scenă ? Ce resorturi 
intime ale personajului cîştigă pe actorul 
care-și deschide atit de larg posibilităţile: 
de receptivitate și de comunicare a emoție 
dramatice ? E clar că, in rolul redactoru- 
lui-șef al ziarului „Viaţa Tineretului”, Be- 
ligan se simte la largul său. Desigur, este 
reconfortant un rol în care intri ca într-o: 
baie de umanitate, care-ţi verifică poten- 
țialul de participare la o idee generoasă, 
iți tonifică încrederea în propriile tale po- 

sibilități şi sfirșeşte prin a te cîştiga pen- 
tru cauza lui. Cerchez luptă pentru ca în- 
crederea - oamenilor în idealurile comunis- 
mului să nu se surpe, pentru ca drumu- 
rile care duc către atingerea acestor idealuri 
să fie netezite cu orice preţ. Aceasta este 
prima luare de contact cu viața intimă a 
rolului, intrarea în acord cu personajul. 
Dar acesta il solicită pe actor și prin 
esența sa intelectuală, prin dispoziţia către 
spiritual, prin discreţia înclinaţiei spre sen- 
sibil şi poezie. Există aceste coincidențe 
momentane, între rolşi actor, care înles- 
nesc o neobișnuită 
ușurință de invenţie 
din partea interpretu- 
lui. Beligan lasă im- 
presia că se serveşte 
de text pentru a se 
încălzi numai, pentru 
a-şi configura per- 
spectiva de evoluție, 
pentru ca, apoi, acest 
text să devină un 
simplu pretext pentru 
a-şi trăi propria e- 
xistență. Ideea rolu- 
lui, încorporată de 
interpret, devine rea- 
litate vie, eliberînd 
astfel complet auto- 
rul de creația sa. 
Dar aceastä libertate 
interioară de întru- 
chipare, în deplină 
sinceritate față de in- 
tențiile textului, ser- 
veşte în mod vădit 
— în primul rînd — 
interesele artistice ale autorului. Cerchez, 
în structura dramatică a piesei, se bucură 
de un regim preferențial atit ca text — ca- 
litatea a ceea ce spune — cit și ca po- 
ziție în ierarhia personajelor. Ar fi normal 
ca actorul, traversind în protagonist spec- 
tacolul, să-și valorifice avantajul. Dar ca- 
racteristic pentru jocul său e acel simț al 
proporției pe care-l păstrează în relațiile 
sale cu partenerii. Nu ceea ce spune el 
pare important, ci ceea ce i se adresează. 
Interpretul lasă continuu impresia că nu-l 
preocupă decit grija de a răspunde, că 
ascultă ritmul textului și că nu intră în 
replică decit dintr-o necesitate organică. In 
scenele cu Tomovici, adică în punctele no- 
dale ale acţiunii, acolo unde se precizează 
şi se ascute conflictul, Beligan impune rē- 
plicilor acea continuitate din care parte- 
nerul nu se poate rupe. Important pen- 
tru actor este ce i se va răspunde, pen- 
tru a ști să-și pregătească argumentele. Dar 
cind aceste argumente apar în scenă, exem- 
ple vii de entuziasm, de intransigenţă şi 
de curaj, in persoana lui Viișoru, Petrosu 


sau Romeo, actorul capătă o ind:ăzneală 
de spirit, o siguranță și o autoritate care 
domină scena, imprimind partenerilor a- 
ceeași vibrație de care, personal, se simte 
animat. 

Aceeași vibraţie o transmite actorul și 
spectatorilor, cu care întreține acel perma- 
nent unison de valoare emoţională. În in- 
terpretarea lui Beligan, Cerchez are o 
mare forță de iradiație a personalităţii sale, 
o atracție care justifică integral entuziasmul 
lui Brinduş, de pildă. Faţă de acesta, 
Beligan îşi desfăşoară, într-o iluminare in- 
terioară, întregul po- 
tențial de sensibilita- 
te. Cu grija perma- 
nentă de a-și com- 
prima emoția, incer- 
cind un fel de jenă 
faţă de propriile sale 
accente de lirism, in- 
terpretul lui Cerchez 
iși acoperă partene- 
rul într-un val de 
caldă ințelegere. Se 
păstrează, in aceste 
scene, ceva din cu- 
noscuta grație interi- 
oară a actorului, din 
acea dispoziție intimă 
de a-şi apropia sen- 
surile poetice ale 
unui text și de a trăi 
integral emoția este- 
tică pe care acestea 
i-o procură. 

Pentru definirea e- 
xactă a personalității 


Radu Beligan (Cerchez) lui Cerchez, actorul 


pune în slujba intru- 


' chipării scenice a personajului nu numai 


sensibilitatea, dar și inteligența şi propriul 
său umor. Se ridică, astfel, la scară mult 
mărită, zestrea spirituală cu care persona- 
jul a fost învestit. Dialogurile lui Cerchez 
cu Leu sau cu Dorina, de pildă, sînt 
aplaudate la scenă deschisă, iar poanta — 
peste care, la lectură, se poate trece ușor — 
capătă, în interpretarea lui Beligan, valori 
de intrinsecă forță comică. Actorul se as- 
cultă și-și pregătește satisfacția de a se 
amuza concomitent cu spectatorii. 

Afirmam că rolul este reconfortant pen- 
tru actor: capacitatea de energie vitală a 
personajului contaminează interpretul. De 
aceea, reluind afirmaţia, credem că rolul e 
reconfortant în mod expres pentru Beligan, 
interpretul lui Miroiu, care prin Cerchez — 
pe alt plan, fireşte — poate totuși să în- 
cerce a realiza „ceea ce eroul lui Sebas- 
tian nu izbutise nici pe jumătate, să cu- 
teze tot ce acesta n-a cutezat, să iubească 
tot ce acesta n-a iubit”. 

Letiţia GÎTZĂ 

S-a stins zimbetul lui Mickawber? 


Peste zimbetul cald, jovial, plin de ome- 
nie al lui Mickawber a suflat duhul ne- 
văzut al morţii. Ionel Ţăranu, actorul care 
a insuflețit acest personaj al lui Dickens 
şi l-a făcut să trăiască, a plecat pe dru- 
mul neintoarcerii. 

Din zeci şi zeci de roluri, cărora Ţăranu 
le-a dat viaţă, pe Mickawber l-a îndrăgit 
cel mai mult. „Îmi place acest personaj — 
spunea el — fiindcă Mickawber, cu toate 
slăbiciunile lui, are o mare noblețe ; iubeşte 
oamenii”. Aşa a fost şi Ţăranu. A iubit 
viața cu beznele și luminile ei, a iubit oa- 
menii cu suspinul şi surisul inimii lor. 

De aceea le-a dăruit re-a avut mai de 
preț: omenia şi talentul lui viu, creator, 
multilateral. 

Încă de pe vremea cînd avea anii gălă- 
gioşilor elevi ai lui Mickawber, în sufletul 
lui Ionel Țăranu a prins să dogorească 
patima teatrului. La virsta cind alți copii 
se indeletnicesc cu tot soiul de jocuri, Ionel 
“Ţăranu alcătuia spectacole, scria piese, in- 
terpreta roluri şi incerca să călăuzească pe 
scenă pașii prietenilor săi de-o seamă. 

Această chemare pretimpurie nu putea 
să-l ducă decit pe drumul pe care l-a 
străbătut vreme de patru decenii, cu bucurii 
şi decepţii, cu străluciri şi umbre, dar cu 
0 neincovoiată credință în mesajul artei și 
misiunea artistului : de a sluji viața! 

Popasul pe care l-a făcut la Paris, după 
ce-a terminat cursurile conservatorului, i-a 
adus prețuirea marelui om de teatru fran- 
«ez Gemier, care l-a ales colaborator. lar 
acum un an, cu prilejul turneului ansam- 
Plului parizian „l'Atelier“, cîțiva din ac- 
torii mai virstnici au întrebat de Jean 
Sarano — nume sub care Țăranu debutase 
in capitala Franţei — și-mpreună cu el au 
depănat ginduri şi amintiri, au retrăit emo- 
ționați clipa din tinerețea lor, cînd au jucat 
pe aceeași scenă, în aceleași piese, sub 
veghea atentă a aceluiași mare îndrumător. 
Dar nostalgia pusese stăpinire pe inima 

lui 'Ţăranu. Dorul de ai săi, această rea- 
litate impalpabilă, dar mistuitoare şi ire- 
zistibilă, i-a *nfrint hotărîrea de a rămine 
departe de ţară. S-a-napoiat. A intrat în 
teatru şi în repertoriul timpului, care, 
adesea, urmărea mai mult obiective mer- 
cantile ; a cunoscut răsunătoare succese 
printr-o interpretare firească, fără arti- 
ficii, cu un umor plin de bonomie și de 
caldă umanitate 

În aceeaşi vreme, a debutat cu aceeași 
tumultuoasă tinerețe și in gazetărie, sem- 
nind în „Dimineaţa“ şi „Adevărul“ repor- 
taje pline de vervă și putere demasca- 
toare. 

După 23 August 1944, s-a dăruit din 
plin oamenilor mulți, anonimi, acum în- 
dreptați către un alt făgaș de viață, mai 
limpede și despovărat de apăsări, oamenii 
pe care-i iubea şi pentru care a jucat și a 
scris pină în pragul ultimelor clipe. 

La Teatrul Naţional, la Studioul „C. I. 
Nottara”, la Teatrul Tineretului, în pri- 
mele filme realizate de finăra noastră artă 
cinematografică, Ionel Țăranu a interpre- 
tat nenumărate roluri, fără precupețire, ro- 
luri de mai mare întindere ori de citeva 
replici, fiind cu adevărat un exemplu viu 
a ceea ce se numește conștiință profesio- 
nală. Blajin, sfătos, adunind din slova 
cărților și din cuvintul lectorilor lumina 
călăuzitoare, îndeplinind fără preget orice 
misiune cu caracter obștesc, el era pentru 
cei tineri un drag și căutat învățător, plin 
de înțelepciune, de dreptate și dragoste, 
pornit să-i ajute cu vorba și fapta. 

Totodată, fermecat de mirajul transformă- 
rilor petrecute în jurul său, pana lui scrii- 
toricească a înfățișat numeroase aspecte ale 
acestor transformări, în crimpeie de viaţă, 
măiestrit dramatizate. A scris zeci şi zeci 
de piese într-un act ori de mai mare am- 
ploare, scenarii radiofonice, a stilizat cu 
pasiune traduceri din clasicii ruși, migă- 
lind nopți întregi pentru a reda rezonanța 
fără pereche a prozei lui Gogol. Împreju- 
rarea de a fi colaborat cu el la scrierea 

comediilor Articolul 19, Situaţia nr. 4 şi a 
multor altor piese într-un act mi-a oferit 
putinţa de a-l cunoaște ca pe un scriitor 
pentru care comanda socială era un im- 
perâtiv al propriei lui conștiințe. 

Maiea bucurie a anilor lui din urmă a 
fost redarea scenică a personajului lui Dic- 
kens : Mickawber, din piesa David Copper- 
field, pe care l-a interpretat de aproape 
300 de ori, cu aceeași insuflețire. 

Nu voi uita niciodată emoția lui cînd 
— fiind pe stradă împreună — a auzit 
comentindu-se : „Uite-l pe  Mickawber!" 
— Ai observat — îmi spunea el cu 
emoția unui debutant — n-au spus Ţă- 
ranu, au spus Mickawber... 

Din păcate, despre această mare creație 
actoricească a lui, care a însemnat o ade- 
vărată redescoperire a talentului său, s-a 
vorbit prea puţin, aproape deloc. Cum s-a 
vorbit prea puţin, ori aproape deloc de 
bogata lui activitate scriitoricească. 

Firește, faptul l-a mihnit, dar nu l-a 
descurajat. „Nu-i nimic! Mergem înainte !" 
Pină în clipa în care inima lui fulgerată 
a incetat să mai zvicnească, el a mers 
inainte, a jucat, a scris, a ajutat. Cu pu- 
ține zile înainte de a cădea pentru a nu 
se mai ridica, Jonel Ţăranu, tulburat și 
învăluit parcă de presentimente, l-a pre- 
gătit pe acela care avea să-i urmeze în 
rolul lui Mickawber, pe tinărul actor Pău- 
nescu. Şi tot atunci a sfîrşit de scris ultima 
lui piesă, inspirată din furtunoasele eve- 
nimente trăite de poporul măghiar in toam- 
na lui 1956 și care poartă răscolitorul ti- 
tlu : Marea călătorie. 


Ionel 'Ţăranu a plecat și el într-o mare 
şi ultimă călătorie. Dar cu plecarea lui, 
s-a stins oare zimbetul lui Mickawber ? 
Sufletele noastre  înlăcrimate răspund cu 
hotărire: Nu!  Zimbetul lui  Mickawber, 
zîmbetul lui Ţăranu nu se poate stinge ! 
Ionel "Țăranu trăiește și va trăi în gîndul 
şi inima noastră, așa cum l-am cunoscut, 
așa cum a fost, un valoros actor, un 
scriitor autentic, un mare și bun prieten, 
un om, un om adevărat... 

Stefan TITA 


Un dialog „subversiv“, 


reprezentat în preajma lui 1907 


Era prin iarna lui 1906... În comuna 
Izvorul-de-Sus, din județul Argeș, învăţă- 
torii din cîteva sate s-au strîns — con- 
form ordinelor — la ședința publică, lunară, 
a cercului lor cultural. Asista desigur și un 
grup de 'țărani, care — aduși, de obicei, 
anevoie la asemenea manifestații — au 
venit, probabil, de astă dată, mult mai 
bucuroşi, ştiind că va fi și o serbare dată 

de copiii lor, la care se va vorbi pe șleaw 
şi despre unele dureri ale țărănimii. Ser- 
barea a început. Între alte producţii, la un 
moment dat, doi elevi au inceput să spuni 
cu mare haz un dialog intitulat Din comu- 
nele noastre, scris de învățătorul Gh. Tă- 
taru, de la școala din comuna Izvorul-de- 
Sus. Tocmai cind cei din sală se invese- 
leau mai copios, preşedintele cercului cul- 
tural, inspăimintat de eventualele conse- 
cințe, întrerupe și suspendă brusc repre- 
zentaţia, declarind dialogul ca „nefiind po- 
trivit scopului cercului cultural”. Pasămite,. 
dialogul conţinea „tendințe subversive”, 
după cum va relata revizorul școlar in re- 
clamaţia sa către Ministerul Instrucțiunii. 
(Vezi Arhivele Statului Buc., 1906, Fond. 
Min. instr. Dir. I — Dosar nr. 819 și 
318.) În ce constau aceste „tendințe sub- 
versive” ? Răspunsul il găsim in aceeaşi 
reclamaţie, amintită mai sus: in dialogul 
Din comunele noastre „se caută a se: 
prezenta proprietarii mari də la ţară și 
arendaşii ca impilatori și spoliatdri ai tă- 
rănimii”. Pristanda al lui Caragiale ar 
fi spus: „Curat subversiv !”... 

Ce s-a intimplat insă? Chiar dacă re- 
prezentaţia elevilor a fost întreruptă (sau 
poate tocmai de aceea !), tot felul de zvo- 
nuri „în privința cuprinsului acelui dialog” 
începură să circule prin judeţ. Prefectul, 
revizorul, ministerul s-au sezisat. S-a făcut 
o anchetă. Prefectul de Argeș s-a interesat 
personal de cercetările intreprinse. Ca re- 
zultat al anchetei, revizorul școlar trimite 
ministerului un amplu raport, în care in- 
văţătorul Gh. Tătaru, din comuna Izvorul- 
de-Sus, este invinuit de două „crime“ gro- 
zave: 1) „că a compus un astfel de dia- 
log“ şi 2) „că a căutat să-l popularizeze 
prin memorizarea lui de către elevii săi”. 
Consecința ? Învățătorul Gh. Tătaru a 
fost pedepsit disciplinar și i s-a reținut o: 
anumită sumă din salariu! Ca să se lecu- 
iască pe viitor să mai scrie, sub formă de 
dialog, lucruri „subversive“ împotriva ma- 
rilor proprietari  funciari şi a  arendași- 
lor !... 

Deși cele două copii ale dialogului, ane- 
xate la dosare, nu par să fie complete şi 
să reproducă fidel originalul (de altfel, 
nici chiar cele două copii nu corespund, 
în totul, una cu alta !), se poate totuși des- 
prinde tendința realistă a autorului de a 
oglindi, in linii mari, conturul vieții în- 
tunecate a țăranilor din acea vreme. De- 
oarece autorul a vrut să scrie, însă, um 
dialog glumeţ, prin care mai mult să su- 
gereze aceste realităţi triste din lumea sa- 
telor decit să le spună direct, și-a ales 
drept eroi nu doi țărani, ci doi indivizi din 
tagma  „funcţionărimii” comunale de pe 
atunci. 

Primul personaj, secretarul comunal, ca 
să-şi ogoiască uritul, îl stirneşte la vorbă 
pe Marin, om de serviciu la primărie, care 
nu uită, totuși, că e ţăran și el şi, ca 
atare, legat de grijile și nevoile ţărănimii 
obidite. 

Marin dă uneori răspunsuri „pe ocolite”, 
în genul lui Păcală, avind, însă, mult tilc. 
Întrebat dacă ştie cine e mai mare „peste 
lume, de o ţine în rinduială”, Marin îl 
numește prompt pe străjerul satului, soco- 
tind probabil că, in sat, străjerul era acela 
care trebuia să ţină „rinduiala“ ţăranilor 
la muncile efectuate pentru proprietari şi 
arendași ! Răspunsul lui Marin il face pe 
secretar să-i spună, imediat, batjocoritor : 
„Ştii că o brodiși, măi poznașule !... Măi, 
dar tu ești tot cu degetul în gură !". La 
care, Marin îi dă neintirziat replica: „Tot 
e bine, căci eu credeam că sint cu toată 
mina !* 

Pentru a schimba vorba, secretarul îi 
propune să vorbească amindoi „oleacă de 
politic“. Marin refuză categoric, apreciind 
că așa-zisa politică era cu totul străină de 
nevoile țărănimii : „la las-o păcatelor, D-le 
sicritar, ce tot politică, politică 1... Noi nu 
ne putem vedea de sărăcia noastră şi D-ta 
îi dai zor cu politica“. Atunci, secretarul 
comunal ii pomeneşte de Cantacuzino, care 
conducea, în anii aceia, guvernul conser- 
vator și avea „atitea moşii și aşa de mari 
că numai una nu o poți ocoli călare în 
trei zile”. Marin îşi exprimă pe dată re- 
gretul că nu e pus mai mare peste o astfel 
de moșie pentru a deveni şi el om !... Apoi, 
amintindu-și de învoielile agricole, Marin 
îşi dă cu părerea că, pe moșiile primului 
ministru al ţării, n-or fi tot atit de grele 
ca pe la ei. Dar secretarul îi risipește 
repede această iluzie: „Ba învoielile sînt 
mai... de zece ori..." (Să se remarce cu- 
rajul autorului de a ataca, pe faţă, chiar 
pe primul ministru al ţării, unul din cei 
mai mari latifundiari.) 


În continuare, autorul insistă asupra 
faptului că, deseori, logofeţii de la curtea 
boierească înșală pe ţărani în privința mă- 
surătorii lotului dobindit de ei în urma in- 
voielilor agricole neomenoase, pe care, to- 
tuși, sint siliți să le primească fiindcă n-au 
încotro. 

Partea finală a dialogului atacă problema 
comportării necinstite a autorităţilor față de 
țărani, pe care îi jecmănesc mereu. 

Trimis de secretarul comunal în sat, ca 
să facă rost de ceva ouă și pui de găină 
pentru masa inspectorului comunal, care 
urma să sosească, Marin își arătă nemul- 
țumirea : „Unde să mai mă duc, D-le si- 
critar, că ieri am strîns 40 ouă pentru D-nu 
doctor, care ne-a înstrunat copiii, și trei 
pui de găină... Şi i-am strîns degeaba că 


dinsul a mincat la han şi a plătit încă 
2,75 lei, apoi a plecat p-aci încolo. Oule 
şi puii au rămas la nevasta d-tale; mă duc 
să le cer loanii!” 

Secretarul răspunde însă încurcat: „Ce 
să ceri, măi, că au fost toate clocite și doi 
pui de găină au scăpat și s-au dus dra- 
cului... Du-te mai repede, că ăsta încalecă 
pe mine de nu i-oi da de mincare!“ 

Deoarece Marin se lasă greu, secretarul, 
enervat, îi ordonă să plece neîntirziat pen- 
tru a-i îndeplini porunca, sfătuindu-l tot- 
odată să nu cumva să amintească ceva 
inspectorului comunal despre acest lucru, 
„că, de nu — îl ameninţă el pe Marin — 
te mintui în amenzi !“. 

Înainte de a pleca, Marin, plin de nă- 
duf, îşi exprimă nădejdea că această stare 
de lucruri va înceta cit de curind; „Of! 
Of! Cum o să plătiți ortul popii şi eu 
am să dau din leafa mea ca să vă pui la 
pomelnic, că stringeți ouă pentru D-voastră 
pe seama altora ! 

Secretarul, furios, îi strigă: „Să nu vor- 
bești mai mult...”. Dar Marin, fără să se 
intimideze, îi amintește un vechi şi dureros 
adevăr pentru țărănimea din acel timp: 
„Numai atît: Că tot îi mai mari ne ţin 
în putere |!” 

Păcat că nu ne-a rămas integral textul 
original! Dar, chiar în copiile utilizate 
mai sus pentru a reconstitui micul dialog 
„subversiv“ despre viața țărănimii noastre, 
scris în februarie 1906, simți apropierea 
marelui uragan al revoltelor țărănești, care 
se va dezlănțui în anul următor! 

I. CREMER 


Anotimpul recoltelor 


Arta teatrală romînească a intrat in 
anotimpul recoltelor: 5 ani de teatru al 
Tineretului ; 5 ani de teatru permanent la 
Constanţa ; 10 ani de teatru secuiesc la 
Tg. Mureş — särbătoriți cu solemnitate 
acum două luni, Inseamnă că scenele 
noastre tinere încep să aibă o istorie, un 
trecut, o tradiție, acolo unde odinioară 
abia licărea o idee, simburele unui vis. 

La Tg. Mureş, ca aproape pretutindeni : 
un secol și jumătate s-au străduit local- 
nicii să dobîndească o scenă a lor, un 
teatru stabil. Regimul democrat-popular l-a 
realizat într-un an. A fost expresia unei 
înțelepte politici naţionale şi a unei ma- 
ture capacități de organizare a culturii. 
Locuitorii din Tg. Mureş — şi cei din re- 
giune — pot fi mîndri și mulţumiţi: de 
10 ani au un teatru care, astăzi, a ajuns 
să rivalizeze cu cele mai bune din țari, 
inclusiv cele de îndelungă tradiţie. 

Teatrul Secuiesc de Stat din Tg. Mureș 
şi-a împlinit, pînă acum, cu cinste meni- 

mea. El a fost, în Regiunea Autonomă 
Maghiară, un factor important in educa- 
xea socialistă a populaţiei de limbă ma- 
ghiară. 

În cele 10 stagiuni ce s-au scurs de la 
înfiinţare, teatrul a prezentat nu mai pu- 
ţin de 122 de premiere, formindu-și un re- 
pertoriu de calitate, mai ales după depășirea 
unei prime faze „operetistice”. Rămin in- 
:scrise ca pietre nestemate, ca succese de 
mare valoare, spectacolele : Azilul de noap- 
te şi Micii burghezi de Gorki, Pescăruşul 
„de Cehov, Chef domnesc de Moricz Zsig- 
mond, Paraziţii de Csiky Gergely, Făclia 
de Illyés Gyula și Invăţătoarea de Brody 
Sandor. Toate aceste reprezentații au pus 
în lumină calitățile colectivului, cultivate 
şi păstrate cu sfințenie de fiecare om. De 
la omogenitate și de la unitate in concep- 
ġia realist-socialistă, teatrul mureşean s-a 
ridicat la o ţinută artistică aleasă, la un 
profil specific, şi de aici la stil. 

Pentru toate acestea, implinite într-un 
arc de timp relativ scurt, mulți membri ai 
<olectivului au fost distinși cu decorații 
şi medalii, in fruntea lor fiind Kovacs 
“Gyorgy, căruia i s-a acordat înaltul titlu 
de artist al poporului, şi noii artişti eme- 
riți:  Kâszegi Margit, Andrási Márton şi 
Váradi Rudolf. 

Aniversarea a strins la Tg. Mureş un 
mare număr de actori și oameni de teatru 
din toate colțurile ţării şi mai ales din 
Capitală, care au avut plăcuta sarcină de 
a-şi saluta colegii maghiari şi de-a le ura 
noi și frumoase succese. 

Cu acest prilej, teatrul din Tg. Mureş 
a oferit ultimele sale realizări: o expoziţie 
retrospectivă a activității teatrale și pre- 
miera Budai Nagy Antal, dramă istorică 
de Kos Karoly. Aceasta din urmă, în ciu- 
da unor scăderi ale textului și ale regiei, 
a pus în valoare, reconfirmindu-l, talentul 
citorva interpreți, mai cu seamă din gene- 
rația tinără : Csorba Andras, Erdos Irma, 
Lohinszky Lorand, Andrási Márton şi Lan- 
tos Bela. 

Intrind în cel de al 1l-lea an de mun- 
că artistică, Teatrul Secuiesc de Stat din 
“Tg. Mureș are nobila sarcină de a-și dra- 
fășura şi mai larg aripile înaltului zbor, 
pentru ca — așa cum a spus la festivi- 
tate artistul poporului Ion Manolescu — 
„artiştii scenei, fie că vorbesc romina, fie 
că vorbesc maghiara, să-și dea din plin 
contribuția la înflorirea socialistă a cultu- 
rii şi civilizației romineşti “. 

FLP; 


Din surprizele innoirilor 


Este un fapt îmbucurător că oamenii 
noştri de teatru, și în primul rind regi- 

zorii, urmind propriul lor bun gust, pre- 
cum și exemplul teatrului sovietic şi al 
altor teatre străine, au luat in dezbatere 
şi au inaugurat o vastă acțiune inovatoare 
în domeniul decorului. Regizorii și sceno- 
grafii sint de acord în principiu asupra 
locului și rolului decorului în spectacol. 
Totuşi, trecind la amănunte, soluţiile ofe- 
rite diferă — şi faptul nu este nici sur- 
prinzător și nici contrariu principiilor ge- 
nerale comune. Cu atit mai virtos, regizorii 
şi scenografii sint, fireşte, îndreptăţiți să 
realizeze practic decoruri de o mare varie- 
tate, potrivit cu cerințele fiecărei piese și 
ale concepţiei fiecărui spectacol, in parte. 

În ultimul timp, sintem martorii unor 
multiple și indrăznețe căutări in domeniul 
decorurilor. S-au și realizat la diferite tea- 
tre nu numai decoruri care au interesat şi 
au. stirnit discuţii, ci şi decoruri foarte va- 
loroase. Dacă cităm decorurile la O sceri- 
soare pierdută, Apus de soare (Teatrul 
Naţional „I. L. Caragiale"), Nu se ştie 
niciodată (Teatrul Municipal), Vrăjitoarele 
din Salem (Teatrul „C. I. Nottara”), o 
facem numai pentru a da citeva exemple 
şi nu pentru a epuiza o listă care, din 
fericire, e mai lungă. 


Nu poate fi trecută cu vederea impreju- 
rarea că străduințele pentru inovarea deco- 
rului nu se mărginesc la teatrele din Ca- 
pitală, ci sint vizibile și la teatrele din 
regiuni, datorită aportului fie al pictorilor 
scenografi bucureşteni, fie al acelora locali. 


Nu numai oamenii de teatru, ci și sim- 
plii spectatori au remarcat că înnoirile aces- 
tea in domeniul decorului se caracterizează 
prin simplificare, stilizare, prin preponde- 
rența acordată sugestiei asupra descripţiei. 
În multe spectacole, tavanele s-au redus la 
o grindă-două sau au dispărut cu totul; 
locul pereţilor de scindură sau placaj a 
fost luat de perdele; uși cu două batante 
sint menţionate de două bucăţi de pinză 
neinrămată, ba — ca la Mâtrăguna, mon- 
tată la Teatrul „C. I. Nottara” — același 
decor e, în urma jocului de lumini, sau o 
piață, sau un interior de catedrală. Să 


. notăm apoi că la Soțul ideal, montat de 


Teatrul de Stat din Arad, s-a găsit inutil 
ca pereții să mai fie înlocuiți chiar de 
perdele, incit publicul ridea ori de cite 
ori un actor, venind să intre in scenă, ținea 
să deschidă una din ușile de pinză plantate 
ici-colo și nu le ocolea, cum s-ar fi părut 
mai firesc. Se vede că in materie de pereti, 
arădenii au aplicat în domeniul scenografic 
descoperirea bimilenară a matematicienilor 


indieni — că, anume, și zero este cifră. 
Dar numai in materie de pereți, cum 
spuneam. Fiindcă uşile — ele au rămas 


ca mai inainte. Este aici, în chip vizibil, 
cel puţin o inconsecvenţă. 

Ni se pare semnificativ, deși nu tot atit 
de grav, următorul exemplu. În „Teatrul“ 
nr. 2/1957, P. Comarnescu aprecia elogios 
latura scenografică a spectacolului Mäträ- 
guna: „spectacolul a izbutit să obţină 
o adevărată viziune plastică, să-ți rămină 
întipărit în ochi și în minte, ceea ce 
nu se întimplă așa de des la noi. Desigur, 
viziunea plastică depinde și de jocul ac- 
torilor ; dacă acesta ar fi fost încă mai 
strălucitor şi mai viu, plasticitatea ar fi 
cîştigat". 

S-ar mai putea găsi și alte exemple în 
care, pe marginea unor spectacole din ac- 
tuala stagiune, se elogiază spiritul înnoitor 
sau se constată doar spiritul îndrăzneț al 
laturii scenografice a unor spectacole, fä- 
cindu-se in același timp rezerve în privința 
jocului actorilor. La unele spectacole, ai 
impresia netă că, in decoruri noi, îndräz- 
nețe, actorii joacă în chip vechi şi destul 
de deficient, că e vorba in astfel de cazuri 
de un sfert sau cel mult jumătate de în- 
drăzneală, că — dacă se mai adaugă şi 
vreo scăpare de gust a regizorului — ai 
înaintea ochilor o realizare hibridă. 

Asistăm deci la situația paradoxală că, 
după ce regizorii, scenografii şi teatrologii 
au căzut de acord că scenografia și mai 
ales decorul constituie abia o parte a 
spectacolului, în fapt mintea spectatorului 
continuă a reţine şi aprecia adesea, de pre 
dilecţie, elementele scenografice. 

Este posibil — ba chiar e foarte bine — 
că regizorii nu urmează orbește orice cu- 
vint al cronicarilor teatrali, fiindcă astfel 
şi-ar realiza spectacolele, ca Nastratin czsa. 
Totuși, nu se poate contesta că jumătatea 
de indrăzneală, structura hibridă a unor 
spectacole își găsesc o justificare teoretică în 
precizările ce le fac unii cronicari că anu- 
mite piese dau „spectacole ale regizorului”, 
altele, „spectacole ale  scenografului“ și 
abia citeva, „spectacole ale actorului”. Re- 
cent, plecind de la premisa minoră (ne- 
adevărată) că  Vrâjitoarele din Salem e 
„piesă de atmosferă“, Sanda Faur, în cro- 
nica din „Steagul Roşu“ București, con- 
chidea : „E deci în primul rînd o piesă 
pentru regizor şi scenograf şi abia în al 
doilea rind pentru actori“. 

N-ar fi oare mai bine ca în căutările 
de inovare în spectacologie să se pornească 


de la premisa majoră că toate spectacolele 
sint în primul rînd spectacole ale actoru- 
lui ? Vechiul teatru indian folosea inscrip- 
ţii, decoruri şi costume pentru definirea ac- 
țiunii şi personajelor ; o experiență nu mai 
puțin veche ne dovedeşte insă că actorul 
e in stare nu numai să definească mai 
bine personajul și acţiunea, ci şi să suge- 
reze „atmosfera“ și componentele acesteia, 
inclusiv decorul, sau, cel puţin, să le com- 
pleteze prin jocul său. 

După ce, prin experiențe mai mult sau 
mai puţin încununate de succes, s-a con- 
statat într-un interval relativ scurt că se 
pot face innoiri în domeniul decorului și 
al scenografiei în genere, se pare că a 
sosit timpul ca regizorii să caute și să 
realizeze în mai mare măsură înnoiri, de- 
săvirşiri importante in domeniul muncii cu 
actorii. Astfel, prin restabilirea concretă a 
scării juste de valori, innoirile și perfec- 
ționările din urmă vor asigura și direcția 
fertilă, şi durabilitatea celor dintii. 


* 


La puține zile după predarea însemnării 
publicate mai sus, Gheorghe Dăianu, secre- 
tarul nostru de redacție, a plecat dintre cei 
vii, lăsind un gol și un mare regret în 
inimile noastre. 

Venise în redacție cu probitatea și con- 
ştiinciozitatea unui om de cultura bine 
pregătit, riguros în informaţie și în jude- 
cată, mereu grijuliu pentru bunul mers al 
revistei ; venise cu o înaltă principialitate 
partinică şi în tot ce făcea sau scria era 
vădită preocuparea pentru înflorirea culturii 
noastre  realist-socialiste ; și mai venise, 
Gheorghe Dăianu, cu un farmec calm ce 
reieşea din gesturile și vorba lui molcumă 
de ardelean de pe Cimpie, o căldură umană 
care cucerea, dincolo de aspectul lui sobru. 
şi modest. 

L-am apreciat și l-am iubit pe colabora- 
torul nostru, şi moartea lui neașteptată ne-a 
îndurerat. Va trece multă vreme pînă cînd 
ne vom putea obișnui cu absenţa lui, a lui, 
care nu absenta niciodată, care era mereu 
la datorie, model pentru toți. 

Vom păstra neștearsă amintirea lui. 

Din problemele 
învățămîntului teatral 


Discuţiile creatoare purtate in ultima 
vreme în presa sovietică în jurul proble- 
melor de teatru nu puteau ocoli, firește, 
un domeniu atit de important ca cel al 
învățămîntului artistic. O seamă de arti- 
cole apărute în ultimii ani, ca: „Teatrul 
şi şcoala” de A. Lobanov; „Observații 
pe marginea educării actorului” de A. Koo- 
nen; „Diplomă și talent” de E. Holodova 
şi I. Smalițkaia au întreprins pe planuri 
diverse o analiză a actualei organizări a 
învățămîntului teatral din Uniunea Sovie- 
tică, făcînd propuneri pentru îmbunătățirea 
actualului sistem de pregătire a viitoarelor 
cadre artistice, Dat fiind importanța pro- 
blemei, cit și numărul celor ce s-au an- 
gajat în discuţie, „aspectele ridicate și so- 
luţiile propuse n-au coincis întotdeauna, 
uneori ele situindu-se chiar pe planuri di- 
vergente. O singură concluzie s-a impus ca 
factor comun _ äl. articolelor menționate, 
anume : legarea mai directă a invățămîn- 
tului teatral de cerințele practicii teatrale. 

Apariţia în revista „Teatr“ nr. 11/1956a 
editorialului „Pentru adevărata creație — 
impotriva didacticismului“ trebuie privită ca 
o încercare de sintetizare și valorificare a 
tuturor tezelor emise pînă 2cum în ce pri- 
vește învățămîntul teatral. De altfel, edito- 
rialul își precizează explicit aceste obiec- 
tive. 

„Să încercăm — scrie editorialul — să 
sintetizăm obiecțiile mai frecvente aduse 
tinerilor gctori de către conducătorii tea- 
trelor și afirmaţiile a diverși oameni de 
teatru în legătură cu lipsurile învătămin- 
tului “artistic și, în sfîrşit, cele mai rațio- 
nale propuneri pentru îmbunătăţirea lui”. 

Recunoscind de la bun început drepta- 
tea celor ce se pling de slaba pregătire a 
tinerilor absolvenţi — care „pot analiza 
admirabil rolul, pot vorbi despre concepția 
lor în ce priveşte realizarea lui, dar... nu-l 


?. — Teat ul 


meridiane 


pot juca“ — editorialul cercetează etapele 
mai importante ale invățămintului artistic 
— de la examenul de admitere la exa- 
menul de diplomă,  analizind practicile 
care frinează şi stinjenesc pregătirea viito- 
rilor actori. 

În actuala lui formă de organizare, exa- 
menul de admitere — prima verificare a 
aptitudinilor -viitorilor studenți — este 
puțin edificator și nu permite o riguroasă 
selecție, deoarece majoritatea institutelor 
supun candidații la simple probe de reci- 
tare sau citire, fără a ține seama de spe- 
cificul complex al meșteșugului actoricesc. 

In ce priveşte cursul de măiestrie, eşa- 
lonat pe patru ani, se observă cu ușurință 
o ruptură, sub aspectul conținutului, intre 
primii și ultimii doi ani de curs. Dacă 
în primul an viitorul actor este obligat, 
prin prevederile programei analitice, să 
execute variate studii pe teme improvizate, 
iar în al doilea, să studieze un fragment 
de rol, considerindu-l însă desprins de 
contextul piesei, in al treilea an, studen- 
tul, lipsit de o temeinică pregătire tocmai 
datorită acestei lacune a planului de in- 
vățămînt, începe să pregătească un rol în- 
treg, de cele mai multe ori în vederea 
spectacolului de diplomă. Studentul conti- 
nuă și desăvirșește acest rol în ultimul an. 
„Timp de doi ani — subliniază articolul -— 
nu se pomenește măcar de gen, de stilul 
autorului, de epocă, de locul acțiunii... In 
al “treilea an, începe montarea spectacolu- 
lui de diplomă”. Chiar şi în legătură <u 
spectacolul de diplomă, editorialul formulea- 
ză o anumită rezervă. Anume: deși „trăiesc 
în zilele examenului emoția întilnirii cu 
spectatorii, fiind gata să se mire de orice 
reacție a sălii, pe care încă n-o cunosc, 
totuși studenții nu se arată prea emoționați 
de toate acestea. Cauza: viitorul tinărului 
absolvent nu depinde în nici un fel de 
spectacolul de diplomă, deoarece cu, mult 
înaintea examenului de diplomă, ministe- 
rul face repartizarea la locurile de muncă 


WwWW.cimec.ro 97 


pe baza fișelor personale, adică prin mij- 
loace pur birocratice”, 

Nu mai puţin îngrijorătoare pare şi 
ruptura dintre teatru și institutele de învă- 
ţămint, dintre cerințele practice ale scenei 
şi modalitățile de educație în cadrul fa- 
cultăților de teatru. „Atmosfera generală 
din institutele teatrale nu diferă de acea 
existentă în toate celelalte facultăți ce pre- 
gătesc specialişti pentru economia naționa- 
lă.  Disciplinele social-politice și umaniste 
se predau, de pildă, intocmai ca la insti- 
tutele pedagogice. Chiar şi istoria costumu- 
lui se studiază teoretic. lar ăceasta face ca 
studenţii să cunoască bine obiectul studiat, 
dar să nu știe să poarte costumul”. Chiar 
şi tehnica vorbirii scenice sau mişcarea 
scenică se studiază rupte de practică. La 
fel de gravă este împrejurarea că toate 
cursurile sînt predate fără a se ține seama 
de obiectivul final unic, fără a se folosi 
o metodă unică și fără ca ele să fie veri- 
ficate și îndrumate de profesorul responsa- 
bil de curs, ales de obicei dintre cei mai 
de seamă maeștri ai scenei... „Poate, toc- 
mai stabilirea importanței și responsabilită- 
ţii conducătorului de curs în sistemul în- 
vățămintului teatral va fi hotăritoare pen- 
tru îmbunătățirea lui radicală”. 

Totodată — precizează editorialul — 
măsurile întreprinse se vor dovedi inefi- 
ciente, dacă „studentul nu va fi conștient 
ceas de ceas că el nu învaţă pur și simplu, 
ci se ocupă de artă, creează fie chiar cu 
neindeminare, poticnindu-se la fiece pas, 
dar creează”. Altminteri, oricît de bine și-ar 
însuşi diversele discipline ale programei 
analitice, el va deveni un simplu meșteșu- 
gar şi nicidecum un artist. 

Larga analiză întreprinsă în cuprinsul 
editorialului asupra actualei structuri a 
învățămîntului de teatru, și din care am 
spicuit doar citeva probleme, se încheie cu 
o seamă de propuneri practice. 

Editorialul preconizează o restructurare 
a programei analitice în raport cu specifi- 
cul profesiunii de actor. Programa anali- 
tică trebuie să reflecte preocuparea de a 
educa şi forma pe cei ce se dedică artei 
scenice. O serie de cursuri teoretice trebuie 
să fie adaptate la sfera de preocupări și 
necesităţi imediate ale învățămîntului ar- 
tistic. Astfel, cursul de literatură s-ar cu- 
veni să fie întocmit ca un curs special 
care iși propune analiza adincită a lucră- 
rilor literare privite ca opere de artă, în 
special a dramaturgiei. In locul unui stu- 
diu larg dar superficial al intregii litera- 
turi, articolul propune aprofundarea crea- 
tiei cîtorva scriitori mai reprezentativi. 
De asemenea, editorialul consideră aplica- 
bilă propunerea făcută cu prilejul discu- 
tiilor din presă, ca începînd din anul III, 


frecvența la o serie de cursuri să nu fie 
obligatorie. 

„A venit timpul — remarcă în continuare 
editorialul — să lărgim drepturile respon- 
sabililor artistici ai cursurilor şi institute- 
lor, ale catedrei de măiestrie a actorului... 
Fiecărui institut i se poate conferi inde- 
pendența în întocmirea programului cursu- 
lui de măiestrie”. 

În sfirșit, organizarea unui teatru experi- 
mental va oferi studenţilor prilejul să im- 
bine armonios, sub directa supraveghere a 
profesorilor, studiul teoretic cu munca prac- 
tică. Studenţii anilor III şi IV vor putea 
organiza regulat spectacole publice şi chiar 
intreprinde deplasări pe teren. 

Prin varietatea aspectelor supuse discu- 
ției, prin concluziile și propunerile ce le 
cuprinde, articolul „Pentru creație — împo- 
triva  didacticismului” se impune ca un 
prețios material de studiu pentru cei che- 
mați să asigure formarea schimbului de 
miine al teatrului. 

V. D. 


Teatral nostru, 
un teatru exemplar 


Au trecut doar citeva luni de cînd cri- 
ticul de teatru Arnaldo Frateili ne-a vizi- 
tat țara. Discuțiile purtate atunci cu omul 
de teatru italian pe marginea impresiilor 
culese ne-au dezvăluit in persoana sa un 
sincer admirator al realizărilor teatrului 
rominesc. Şi poate mulți dintre cei care 
au avut prilejul să-l asculte au resimțit 
in cuvintele sale, alături de bucuria în- 
tilnirii cu o artă teatrală in plină înflo- 
rire, o ușoară umbră de tristețe — pe care 
de altfel Arnaldo Frateili nici n-a încercat 
s-o ascundă ori de cite ori discuțiile lu- 
necau asupra situației teatrului italian 
contemporan. Scurtă vreme după întoarce- 
rea în patrie, Arnaldo Frateili a publicat 
in presă impresiile sale asupra vizitei în 
țara noastră. Ni se pare interesant arti- 
colul său „Călătorie în Rominia — Un 
a exemplar“, publicat în ziarul „Paese 
era". 


Amintind de legăturile de prietenie din- 
tre teatrul italian şi teatrul nostru, încă 
de la începutul acestui veac, cînd, în pli- 
nă glorie, arta interpretativă italiană, re- 
prezentată printr-un de Sanctis, Zacconi 
sau Ermete Novelli, a fost un puternic 
stimulent pentru teatrul rominesc, A. Fra- 
teili constată : 

„Astăzi, mă gindesc cită nevoie ar avea 
el (teatrul italian, n. red.) să ia drept 
exemplu teatrul rominesc, după ce în tre- 
cut a contribuit la reînnoirea lui. 

Ceea ce am văzut și am învățat în 
Rominia, în materie de teatru, spectacole 
şi administrație teatrală, a trezit în mine 
admiraţia împletită cu invidie pe care o 
simte săracul în casa bogatului. 

Relevind succesul repurtat de teatrul 
rominesc la Festivalul de la Paris, autorul 
articolului din „Paese Sera“ scrie: „Incă 
din secolul trecut, teatrul rominesc avea 
o veche tradiţie, o literatură teatrală valo- 
roasă, foarte buni actori, formaţi in șco- 
lile de artă dramatică. Dar înainte de răz- 
boi, situația lui era precară, fiind predo- 
minată de sistemul trupelor de turneu; 
formarea actorilor era deficitară, posibili- 
tatea organizării unor spectacole bune 
fiind condiționată de mijloacele materiale 
aflate la îndemina impresarului... Printre 
primele acțiuni ale guvernului popular, 
legate de radicala transformare socială și 
economică a ţării, a fost şi aceea de a 
da teatrului rominesc o nouă organizare, 
astfel încît să-l transforme într-un mijloc 
puternic de propagare a gustului artistic 
şi a culturii. Principiul de bază al refor- 
mei a fost de a inlocui spectacolul bazat 
pe „marele actor“, cu acela bazat pe an- 
flete de Satan“. 

După ce prezintă succint cîteva din cə- 
racteristicile teatrului romînesc, mai ales 
pe acelea privitoare la formarea cadrelor 
artistice și distribuirea lor în diverse spec- 
tacole, A. Frateili conchide: „La Roma, 
au fost prezentate cu remarcabil succes 
abia două comedii rominești, sub titlul 
Ultima edizione şi La lettera smarrita. 
Dar pe scenele teatrelor din Bucureşti ele 
mi s-au părut a fi cu totul altceva: nişte 
spectacole foarte frumoase, despre care voi 
vorbi cu altă ocazie“. 


Articolul lui Arnaldo Frateili constituie 
o nouă mărturie a prestigiului de care se 
bucură teatrul rominesc dincolo de hota- 
rele țării. 


Știri din... 
URSS 


© Interesul pentru temele majore ale 
realității a fost din totdeauna caracteristic 
dramaturgiei Estoniei Sovietice. Incă din 
primii ani ai Puterii sovietice, creația lui 
August Iakobson (chiar dacă unele din 
piesele sale îşi caută subiectul în trecutul 
îndepărtat) sau a altor dramaturgi s-a do- 
vedit puternic ancorată în problemele ma- 
jore ale tinerei republici sovietice. De-a 
lungul anilor, dramaturgia estoniană şi-a 
lărgit necontenit cîmpul tematic, îmbogă- 


țind istoria literaturii naționale cu noi nu- 
me de autori, prin a căror contribuție va- 
rietatea stilurilor şi genurilor s-a transfor- 
mat dintr-un deziderat in realitate vie. E 
suficient să parcurgem oricit de sumar re- 
pertoriul teatral, pentru a ne convinge de 
avintul pe care îl înregistrează astăzi dra- 
maturgia estonă ; ultimele premiere vădesc 
diversitatea de preocupări a dramaturgilor 
estonieni, 

Astfel, Teatrul Khinghisepp din Talinn 
a prezentat în ultima vreme două noi pre- 
miere : Conştiinţa de E. Rannet şi Ocea- 
nul Atlantic de I. Smuula. 

In lucrarea lui E. Rannet, care poate fi 
socotită și o „piesă de moravuri”, planul 
personal şi cel social-obștesc se interpă- 
trund, primul fiind subordonat celui de al 
doilea. Drama pur intimă a oamenilor, 
dezvăluită cu subtilitate psihologică, creează 
o perspectivă, am putea spune panoramică, 
asupra oamenilor ce vehiculează conflictul. 

In ce privește piesa Oceanul Atlantic 
de I. Smuula ea reflectă viața marinarilor 
şi pescarilor dintr-un port. Deşi tema pie- 


sei — acțiunea pozitivă a colectivului asu- 
pra formării caracterului indivizilor ce-l 
alcătuiesc — nu este nouă, autorul a găsit 


modalități interesante de rezolvare, dă- 
ruind astfel scenei o piesă atractivă și 
originală. 

De domeniul dramei psihologice ține 
piesa lui Ardi Lüves, Păsările părăsesc 
cuibul, prezentată de Teatrul din Piarmsk. 
Dramaturgul, care şi-a vădit predilecția 
pentru problemele etice (cu piesa Jocul ru 
dragostea), apelează şi de data aceasta la 
un material de viață în stare să reliefeze 
cu maximă forță de convingere obligaţiile 
omului sovietic față de societate. Ardi 
Liives demască prin eroul său, doctorul 
Markus, egoismul și mentalitatea mic-bur- 
gheză. Doctorul, practician cu veche expe- 
riență, acumulată încă din anii dictaturii 
burgheze, se dovedește loial față de Pu- 
terea sovietică, lucrind conştiincios în ca- 
drul rețelei medico-sanitare. Dar  loialita- 
tea lui se reduce la simpla conștiinciozi- 
tate profesională. Işi educă copiii în spiri- 
tul unui carierism deşănțat, dădăcindu-i să 
stoarcă cît mai mult de la colectivitate, 
fără să-i dea nimic în schimb. Păsărle 
părăsesc cuibul demonstrează evident fali- 
mentul total al acestei filozofii. 

Aceluiaşi autor i se datorește şi piesa 
Robert cel Mare, o şfichiuitoare satiră ia 
adresa unui actor care, in urma celebrită- 
ţii de care se bucură, începe să se consi- 
dere geniu. Satira dramaturgului atinge, 
în acelaşi timp, carierismul. necinstea, ca- 
botinajul etc., ce se manifestă uneori în 
lumea oamenilor de teatru şi litere. 

In cadrul decadei literaturii şi artei es- 

toniene, ce s-a desfășurat recent la Mos- 
cova, două dintre cele mai importante tea- 
tre ale Estoniei Sovietice si-au trimis solii 
în capitala Uniunii Sovietice. 

Astfel, Teatrul Khinghisepp, *care şi-a 
sărbătorit anul trecut 40 de ani de activi- 
tate, a prezentat Paradisul pierdut de A. 
lakobson, Conştiința de E. Rannet, Mas- 
carada de Lermontov şi Antoniu şi Clea- 
patra de Shakespeare. 

Teatrul Vanemuine din Tartu, singurul 
din Uniunea Sovietică în care același an- 
samblu reprezintă alternativ spectacole de 
operă, operetă, balet și dramă, a prezentat 
la rîndul lui, din variatul său repertoriu, 
în afara cîtorva operete, piesele: Casa de 
fier de C. Tammilaan, înfăţișind aspecte 
din lupta poporului estonian impotriva fas- 
cismului, Insezisabila minune de E. Vilde, 
care evocă soarta unui pianist ce reușește, 
cu prețul unor grele sacrificii, să se în- 
toarcă în patrie după o lungă înstrăinare 
în Europa apuseană şș. a. 


O Teatrul Tinărului Spectator din Mos- 
cova a prezentat de curind piesa drama- 
turgului polonez Z.  Szovronski: Absol- 
venţii. Piesa abordează cîteva probleme din 
viața tineretului şcolar. 

e Recent, s-au desfășurat la Moscova 
lucrările primei conferințe a regizorilor de 
pe lingă formaţiile artistice de amatori. 
Cu acest prilej, au luat cuvintul V. Fa- 
deeva, director al Casei unionale de crea- 
ție populară, N. Petrov, artist al poporului, 
și regizorul I. Zavadski. 

e Tata se însoară este titlul unei noi 
comedii a scriitoarei L.  Veprițkaia. Per- 
sonajul central al piesei, inginerul Dmitri 
Ivanovici Jingarev, văduv, hotărăşte să se 
însoare a doua oară, cu femeia pe care 
a cunoscut-o și iubit-o în anii războiului. 
Dar cei doi copii ai săi, Serghei şi Valea, 
nu se arată prea entuziaști față de proiec- 
tele tatălui lor. In ziua în care viitoarea 
soție a inginerului trebuia să sosească, 
Dmitri Ivanovici este plecat din oraş. Joc 
al întimplării : patru femei — fiecare din- 
tre ele putind foarte bine fi mult aștep- 
tata logodnică — se perindă în acea zi 
în casa Jingarevilor. In pofida peripeţiilor 
şi încurcăturilor amuzante, iscate de acea- 
stă împrejurare, piesa nu este văduvită de 
conținutul ei profund uman, de problema- 
tica ei morală. „Am vrut să scriu — a 
declarat L. Vepriţkaia — o piesă despre 
încrederea în oameni, în care să reliefez 
trăsăturile fundamentale ale umanismului 
sovietic, dezbătind unele dintre problemele 
vieţii de familie“. 

Este interesant de menționat că eroul 
principal al piesei, Dmitri Ivanovici Jin- 
garev, nu apare niciodată în scenă. 

e Incă în cursul acestei stagiuni, Tea- 
trul Hamza din Tașkent va monta Fiica 
Gangelui, o dramatizare după celebrul ro- 
man al lui Rabindranath Tagore, Prăbu- 
şirea. 

© De curiid, a văzut lumina tiparului 
primul volum al Anuarului Teatrului Mic 
(1953—1954). Intr-un interviu acordat 
ziarului „Sovetskaia Kultura“, M. fȚarov, 
redactorul responsabil al anuarului, a pre- 
cizat obiectivele urmărite: „Anuarul va 
reflecta viața creatoare a teatrului. In el, 
vor fi incluse materiale privind istoria 
teatrului, experiența actorilor săi fruntași, 
colaborarea dintre teatru şi dramaturgi 
ete; . 

Volumul are şase secţiuni. Prima secțiu- 
ne, intitulată  „Tradiţie şi contemporanei- 
tate“, include materialele cu caracter isto- 
ric, cum ar fi: „Teatrul popular rus” de 
N. Abalkin, „Arta realistă a Teatrului 
Mic” de K. Zubov, „Activitatea obștească 
a teatrului“ de E. Gogoleva. În celelalte 
secțiuni, cum ar fi „Actori şi roluri“, 
„Amintiri ale celor plecați dintre noi“ ș.a., 
semnează E. Turcianinova, I. Ilinski, N. 
Annenkov și alții. 


Danemarca 


e Din inițiativa unor preoți danezi, au 
fost organizate o serie de grupări teatrale 
de amatori. Aceste formaţii se consacră 
exclusiv reprezentării de piese care. fără 
să aibă un subiect strict religios, sînt to- 
tuși axate pe preceptele morale admise şi 
proclamate de biserică. Ediţie modernă a 
misterelor medievale  — încorporind, de 
altfel, ca şi acelea, elemente din traiul 


„mirean —, aceste spectacole sint mai puţin 


o formă de propagandă a dogmelor reli- 
gioase, cît un mijloc de persuasiune, me- 
nit să aducă un public mai numeros la... 
spectacolele ce le preced, adică la cers- 
moniile cultului. Cel puţin așa reiese din 
afirmaţiile iniţiatorilor acțiunii, care nu-și 
ascund regretul că se văd nevoiţi să sti- 
muleze prin astfel de procedee zelul reli- 
gios al enoriașilor. 


R. P. Chineză 


e Produs al uneia din cele mai vechi 
culturi din lume, teatrul clasic chinez se 
caracterizează printr-un stil absolut origi- 
nal, printr-o concepţie și o factură dra- 
matică deosebite de acelea ale creaţiei dra- 
maturgice și spectacologice a altor popoare. 
În ultimii ani, se înregistrează tot mai des 
încercări de a insera tematica contempora- 
nă în scrisul dramatic chinez, precum şi 
de a se găsi cele mai adecvate forme com- 

poziționale și spectacologice pentru expri- 
marea ideilor și înfățișarea conflictelor și 
acțiunilor caracteristice epocii actuale, care 
e o epocă de plămădire a unor noi stări 
sociale și, implicit, a unor noi relaţii între 
oamenii din China populară. Pe această 
linie de preocupări, se situează culegerea 
publicată recent de Editura de Stat în 
Limbi Străine din Pekin şi cuprinzind trei 
piese într-un act. Aceste medalioane dra- 
matice au o singură temă: situația femeii 
din China nouă în procesul de afirmare a 
demnităţii ei de om, poziţia ei în căsni- 
cie, lupta ei cu vestigiile mentalității me- 
dievale, retrograde, care o asimilau cu 
făpturile inferioare și o obligau să se su- 
pună fără să cîrtească voinței tatălui și 
fraţilor mai mari, iar apoi, voinţei soțului 


şi soacrei. Primele două piese — Cia- 
Hsiao-la de Cin Cien şi Reprezentanta fe- 
meilor de Sun In — înfăţişează lumea sa- 


telor, în care țăranca, și cu precădere tä- 
ranca tinără, îşi dobindeşte treptat dreptul 
la afirmare, la egalitate cu bărbatul. A 
treia piesă, intitulată Între soț şi soție, 
este axată pe conflictul adinc ce e pe 
punctul să distrugă o căsnicie, în care 
bărbatul — deşi muncitor fruntaș, element 
ridicat — pnu s-a dezbărat de vechea ati- 
îmdine fată de femeie. Soţia lui izbutește, 
pină la urmă, să-l convingă de capacitatea 
ei de a fi ceva mai mult decît o pricepută 
şi grijulie gospodină. Piesa este opera colec- 
tivului artistic al Teatrului Naţional de 
Artă din Pekin 

Caracteristic pentru cele trei piese — 
de altfel intitulate comedii — este faptul 
că personajele negative nu sint zugrăvite 
„in negru”. Nu sint văzute ca elemente 
dușmănoase, ci nur și simplu ca elemente 
înapoiate, care pină la sfîrşit își rezolvă 
conflictele interioare, sub influența noii 
stări de lucruri din societatea chineză. 


E: Iveţia 


e Teatrul Comedia din Basel şi-a cîs- 
tigat un public numeros și fidel în rin- 
durile copiilor și adolescenților, datorită 
basmelor scenice, pe care le reprezintă 
bisăptăminal. Pe această linie, înregistrează 
un mare succes spectacolul Cenuşăreasa, a 
cărni interpretă principală, Edith Tolnay, 
a cucerit anul trecut simpatia publicului 
din Basel, prin apariţia ei în rolul lui 
Puck din Visul unei nopți de vară. Tea- 
trul Comedia a organizat un concurs de 
basme scenice, în vederea împrospătării re- 
pertoriului săn destinat micilor spectatori. 

e Semnalăm ca semnificativă pentru 
gîndirea critică a unor oameni de teatru 
apuseni, comentariul apărut in „Schweizeri- 
sche Theaterzeitung”, nr. 13-1956 pe mar- 


ginea repertoriului Teatrului Municipal din 
Basel. Salutind inițiativa teatrului de a re- 
prezenta din fondul clasic  Orestia de 
Eschil şi Regele Cerb de Gozzi, revista 
işi exprimă îndoieli cu privire la justifi- 
carea înscrierii în repertoriu a piesei lui 
O'Neill, Patima de sub ulmi. „Lucrarea 
dramaturgului american — scrie revista — 
aparține unei epoci al cărei „climat” sum- 
bru şi înăbușitor şi a cărei înclinație spre 
zugrăvirea penetrantă a cruzimii par să 
fie depășite, ceea ce face ca, în pofida 
artei scriitorului de a-și caracteriza perso- 
najele, piesa lui să nu mai spună prea 
mult omului din zilele noastre”. 


R. P. Polonă 


© Afişul teatral polonez s-a îmbogățit 
in ultimul timp cu cîteva noi spectacole. 
Astfel, piesa Ararat de Artur Maryl Swi- 
narski a fost prezentată de colectivul tea- 
trului Powszechny. La Teatrul Syrma, a 
văzut luminile rampei piesa lui Gozdawa 
şi Stepnia, Afacerea Kowalski, iar în pre- 
zent colectivul acestui teatru pregăteste 
premiera unui nou spectacol de satiră, 
Necaz cu busturile. In regia lui A. Prr- 
naszki, Teatrul Armatei Polone a montat 
Ruy Blas de Victor Hugo. 


Anglia 


© Se știe că piesa Pygmalion, care a 
făcut ocolul pămintului contribuind, nu în 
mică măsură, la confirmarea faimei de 
dramaturg a lui G. B. Shaw, nu poate [i 
reprezentată actualmente — pe scenă, la 
radio sau la televiziune — în Anglia. In- 
formaţia e de natură să provoace uimire, 
totuși e reală. Societatea anonimă Tennent 
a achiziționat drepturile pentru Anglia 
la comedia Frumoasa mea doamnă — ver- 
siunea muzicală și americanizată a satirei 
lui Shaw şi nu autoriză Societatea Auto- 
rilor din Anglia să acorde vreunei com- 
panii licenţa de reprezentare a piesei ori- 
ginale, deoarece contractul de concesiune 
stipulează că, atit timp cit Tennent deține 
drepturile de autor, Pygmalion nu va ve- 
dea lumina rampei sau ecranului şi nu va 
fi transmisă la radio în cuprinsul teritoriu- 
lui Marii Britanii. Şi cum Frumoasa me: 
doamnă e „lovitura“ stagiunii pe Broad- 
way, nu s-a şovăit mult nici în Anglia: 
Pygmalion a fost pus sub interdicţie, Shaw 
cedind pasul  „adaptatorilor* lui ameri- 
cani. Măsura a stirnit indignare, atit in 
marele public cit și printre scriitori, dintre 
care unii au trimis Societăţii Autorilor 
scrisori de protest. S-a ventilat chiar de- 
misionarea în bloc din Societate, in semn 
de solidarizare cu opera lui Shaw. 


101 


www.cimec.ro 


R. P. Albania 


e Dintre ultimele premiere ale Teatru- 
lui Popular din Tirana, menţionăm Halil 
şi Hairia de Kol lakova, Pădurea adinci 
de I. Skogalov şi Intrigă şi iubire de 
Schiller. Noile premiere îmbogăţesc reper- 
toriul permanent al teatrului, în care nu- 
mele lui Shakespeare, Molière, Lope de 
Vega, Gorki, Korneiciuk, Lavrenev și alţii 
figurează la loc de cinste. 


Austria 


e După turneul pe care l-a întreprins 
în R. F. Germană cu Othello, Burgtheater 
va face in acest an- un turneu în Scandi- 
navia, unde va vizita Oslo, Stockholm și 
Helsinki. Pe de altă parte, Theater in der 
Josefstadt, fostul teatru al lui Reinhardt, 
pleacă in America de Nord, unde va juca 
timp de patru săptămîni, dînd reprezen- 
taţii în S.U.A. la New York, Chicago și 
în Canada — la Toronto. 


R. Cehoslovacă 


e In actuala stagiune, repertoriul tea- 
trelor cehoslovace a vădit preocuparea de 
a oferi o cit mai cuprinzătoare și diversă 
oglindire a creației dramaturgiei străine, 
pe lingă cea naţională. Astfel, spectatorii 
familiarizați cu lucrările dramatice ale 
scriitorilor sovietici și cu operele cehoviene 
au anul acesta prilejul de a face o in- 
cursiune în creaţia unor clasici ruși și 
ucraineni mai puţin jucaţi pină acum în 
afara hotarelor U.R.S.S. La Brno, întilnim 
numele Lesei Ukrainka cu Domnitorul de 
piatră, la Karlovy-Vary — pe al lui Su- 
hovo-Kobilin cu Procesul, iar la teatrul 
din Pardubice, o dramatizare după romanul 
Prăpastia de Goncearov. La Praga, afişele 
teatrelor alătură celor trei scriitori iugo- 
slavi de talie europeană — Nușici, Voino- 
vici şi Drjici —'o seamă de dramaturgi 
francezi, germani, italieni şi americani. 
Grădina în toamnă (Lilian Hellman), Nä- 
lucire la Boston (Lion Feuchtwanger), Ge- 
neralul Washington şi vrăjitoarea apelor 
(Howard Fast), Abelard şi Heloisa (Vail- 
land), Opera de trei parale și Mama 
Curaj (Brecht), Expoziţia mondială (Squar- 
zino), Minciuna are picioare lungi (De 
Filippo) — iată numai citeva din titlurile 
pe care le putem spicui în fuga condeiu- 
lui. 

Cit priveşte dramaturgia naţională, dacă 
scriitorii clasici Jirasek şi Tyl figurează 
constant în planurile de activitate ale tea- 
trelor, ni se pare interesant să semnalăm 
un element nou: readucerea în lumina 

rampei a unor lucrări scrise în intervalul 
dintre cele două războaie mondiale. Aşa 
sint: Mama şi Boala albă de Capek, 
Cum a ajuns Don Quijote înţelept de 
Victor Dyk şi Lacul Ukereve de Vladis- 
lav Vancura. 


S PARA 


e „Adaptare de...“, „în adaptarea lui...” 
— formule magice menite — mai rar — 
să semnaleze o traducere fidelă (spiritului, 
nu literei textului) sau o prelucrare sce- 
nică judicioasă și — mai des — să ca- 
mufleze licenţa cu care unii „adaptatori” 
de profesie operează în textul original (ne 
referim şi aci la spiritul, şi nu la litera 
lui). Am aflat de succesul pe care îl ob- 
ține pe scenele americane comedia muzica- 
lă Frumoasa mea doamnă, „adaptare“ după 
Pygmalion de G. B. Shaw. Acum, se 
anunță că George Abbott și Robert Merill 
lucrează la o adaptare muzicală a dramei 
lui O'Neill Ana Christie, repetițiile pentru 
acest spectacol urmind să înceapă foarte 
curînd. Titlul proiectat — A mai venit o 
fată la oraş — este sugestiv în ce privește 
sensurile spre care s-au orientat adapta- 
torii. Dar, poate, ne înșelăm... 


Roke F: Iugoslavia 


e Repertoriul Teatrului de Dramă din 
Belgrad pentru actuala stagiune se im- 
pune, prin varietatea titlurilor, a genurilor 
şi, implicit, a stilurilor. Din dramaturgia 
iugoslavă, teatrul a reținut: Poarta nevă- 
zută de O. Bihal-Merin, o dramă a Anti- 
gonei moderne, Ceai cu rom de Radoslav 
Rotkovici şi Privind inapoi de Miodrag 
Djurjevici. Un loc important în repertoriu 
revine dramaturgiei universale: Mama 
Curaj de Brecht, Pygmalion de Shaw, 
Picnic de William Inge, Războiul Troiei 
nu va avea loc de J. Giraudoux, Familia 
Arlechin de Claude Santelli. Din drama- 
turgia sovietică, Teatrul de Dramă va 
monta Ploşnița de V. Maiakovski. 


e Reprezentind culorile R.P. F. lugosla- 
via la Festivalul Internațional al Teatrelor 
studențești de la Parma, Teatrul studențesc 
„Ivan Goran Kovacici“ din Zagreb a repre- 
zentat două lucrări ale clasicului Marin 
Drjici : Stavaci Berne şi Tripce. Ambele 
spectacole au fost primite cu mult interes. 
De altfel, presa de specialitate italiană, 
consemnind importantul eveniment teatral 
ce a reunit la Parma teatre studenţeşti 
din Franța, Spania, Elveția, R. F. Ger- 
mană, Italia şi R. P. F. Iugoslavia, a re- 
levat indeosebi aportul studenților iugo- 
slavi la reuşita acestui festival. 

Bel, Sia 


e Pedeapsa cu moartea de M. C. A. 
Puget, pe care Thâatre du Parc o joacă 
în cadrul spectacolelor din Ciclul Literar, 
— „limitele acestui ciclu par, într-ade- 
văr, fără limite — se impune atenţiei 
noastre prin lapidarul subtitlu ce-l poartă: 
dramă ideologică. Personajul central al 
piesei, un suveran cuprins de remușcări 
tardive pentru nenorocirile ce le-a abătut 
asupra poporului său în anii ultimului 
război, incearcă să se autopedepsească 
prin mutilare (iși taie mina). Dar piesa 
și, implicit, suferințele ciudatului suveran 
nu se opresc aici: obsedat de fatalitatei 
răului, suveranul se însoțește cu nevasta 
fratelui său, pe care nu pregetă să-l omoa- 
re însă, pentru a-și ascunde nelegiuirea. 
Intr-un tirziu, la capătul ultimului act, 
suveranul se omoară, încercînd, probabil, 
prin estul său disperat, să justifice întru- 
cîtva măcar prima parte din subtitlul 
piesei... 


A Bulgaria 


e In peisajul teatrul al Sofiei, Teatrului 
Armatei Populare îi revine unul dintre locu- 
rile importante. Alături de Teatrul Popu- 
lar „Kristiu Sarafov“, de cel al Tineretu- 
lui saude Teatrul Muncii, Teatrul Armatei 
Populare iși aduce contribuția la imbogă- 
țirea repertoriului și dezvoltarea artei spec- 
tacologice bulgare. Lucrind pe baza unui 
plan de repertoriu eşalonat pe trei ani, 
teatrul  vădeşte o lăudabilă preocupare 
pentru menţinerea unui echilibru echitabil 
între diversele capitole ale repertoriului, 
cu o certă preferință însă pentru drama- 
turgia contemporană bulgară, pe care o 
promovează cu precădere. Pe această linie 
de preocupări, se cuvine a menționa trai- 
nicele legături de colaborare stabilite de 
Teatrul Armatei Populare cu un larg cerc 
de dramaturgi, dintre care vom pomeni pe 
M. Petkanov și Iv. Peev sau Iv. Argeten- 
ski, ale căror piese: Samuil, Nu se poate 
fără dragoste şi, respectiv, Bărbaţii, astăzi 
aflate încă pe șantierul literar, vor vedea 
în cel mai scurt timp luminile rampei. 

Teatrul și-a deschis actuala stagiune cu 
piesa Cind loveşte trăsnetul de P. K. Ia- 
vorov, spectacol marcînd centenarul teatru- 
lui bulgar. Pe scena teatrului, au fost mon- 
tate piesele : Întimplare nefericită de Mak- 
liarski şi Holendro, Onoarea epoleților de 
K. Zidarov, Husarul albastru de A. Glad- 
kov, Doamna nevăzută de Calderon de la 
Barca. Pină la sfirşitul stagiunii, repertə- 
riul teatrului se va îmbogăţi cu Compania 
a doua de P. Vejinov, Steaua fără nume 


de M. Sebastian, Discipolul diavolului de 
Shaw şi Jocul diavolului de Drda. 

De pe acum, teatrul acordă deosebită 
atenție definitivării repertoriului viitoarei 
stagiuni. Ea se va deschide cu tragedia in 
versuri Nopți albe de St. Krasinski, care 
descrie revolta populară din septembrie 
1923, dupà care, in cinstea celei de a 40-a 
aniversări a Marii Revoluții Socialiste din 
Octombrie, se va reprezenta piesa lui 
A. Korneiciuk, Sfirşitul escadrei. 

Considerăm interesant să menţionăm că 
în planul de perspectivă al teatrului, la 
capitolul dramaturgie clasică, figurează 
printre altele: Fata fără zestre de Ostrov- 
ski, Hoţii de Schiller, Mult zgomot pentru 
nimic de Shakespeare și Ciinele grădina- 
rului de Lope de Vega. 

De asemenea, teatrul intenționează să 
reprezinte Primul corp de cavalerie de 
Vs. Vişnevski, lucrare clasică a drama- 
turgiei sovietice, și Cyrano de Bergerac de 
Rostand. 

e La Teatrul Popular „Kristiu Sarafov“, 
a văzut de curind luminile rampei, una 
dintre cele mai vechi piese ale dramatur- 
giei clasice bulgare, Ivanko de V. Drumev. 


R. F. Germană 


e Din inițiativa Hertei Bâhm Wildner, 
s-a deschis la Düsseldorf un nou teatru, 
cu o capacitate de 120 de locuri. Drept 
spectacol inaugural s-a jucat piesa lui Kei- 
ser, Jucării. Din repertoriul formației, spi- 
cuim : Frumoasa indiferentă de Cocteau, În 
fața uşii 'de Borchert ș. a. 

e Teatrul din Düsseldorf reprezintă Ga- 
lileo Galilei de Bertolt Brecht, in regia lui 
Karl Heinz Stroux. Rolul titular este in- 
terpretat de marele actor Werner Kraus. 


RF Mongolă 


e Teatrul de Stat de Operă şi Dramă 
din Ulan-Bator a implinit recent 25 de 
ani de existență. Creat prin reunirea ci- 
torva ansambluri de amatori, teatrul şi-a 
cîştigat de-a lungul anilor o bine meri- 
tată popularitate in rindurile spectatorilor. 
Pe scena lui, își fac tot mai des apariţia 
piese ale dramaturgiei naţionala. Astfel 
au văzut luminile rampei piese ca: Tzo- 
lomon şi comedia Șaptezeci de legende de 
scriitorul  Oiduba, laureat al premiului 
Cioibalsan, drama Pe drumul propriu şi 
Erdeniin  Darj de Lododamba Vracii și 
Conducătorul Tajo de Vangan etc., inspi- 
rate din realităţile Mongoliei contempora- 
ne. Bogatul repertoriu al teatrului cuprin- 
de, in afara operelor și a pieselor apar- 
tinind dramaturgiei naționale, o seamă 

de lucrări ale dramaturgiei universale: 
Piesele lui Shakespeare, Molière, Goldoni, 
Gogol, Cehov, cit și lucrările dramaturgi- 
lor sovietici contemporani sint deosebit de 
prețuite de publicul spectator. De un deo- 
sebit succes s-au bucurat spectacolele Othel- 
lo de Shakespeare, pus în scenă de regi- 
zorul Ghendun, și Furtuna de Ostrovski. 

Recent, Teatrul a prezentat în premieră 
O chestiune personală de A. Steiu. 

Este interesant de menţionat că, în urmă 
cu 25 de ani, Teatrul də Operă și Dramă 
era singur teatru din Mongolia. Astăzi, 
în ţară ființează peste 20 de teatre de 
stat și aproape 400 de ansambluri de ama- 
tori. 4 


Egipt 


e Teatrul din parcul Ezbekija datează 
din anul 1922. Deși situat la Cairo, acest 
mic teatru deserveşte, prin turneele pe care 
le întreprinde, și pe spectatorii din cele- 
lalte state arabe (Siria, Arabia, Yemen, 
Libia). Repertoriul teatrului cuprinde — 
alături de dramatizări după povestiri orien- 
tale şi citeva lucrări ale dramaturgiei egip- 
tene contemporane — un număr impor- 
tant de piese ale dramaturgiei clasice uni- 
versale. Astfel, el reprezintă dramatizările 
Secretul regelui Maxim şi Aziz-abaza, Meh- 
mud Teymur şi Tevifikel Hakim (datorite 
unor scriitori egipteni contemporani), pre- 
cum și Nunta lui Figaro de Beaumarchais, 
Macbeth de Shakespeare ș. a. 


Peru 


e La Lima işi desfăşoară activitatea 
Compania Teatrală Naţională, singurul tea- 
tru profesionist din Peru. Deși activitatea 
sa e apreciată favorabil de către oamenii 
de teatru peruvieni, totuși în peisajul tea- 
tral al ţării, Companiei Teatrale Naţionale 
îi revine un loc neinsemnat. În cursul unei 
întregi stagiuni, acest teatru a prezentat 
doar patru premiere, în timp ce numeroa- 
sele ansambluri de amatori au prezentat 
vreo 40 de premiere. 

Fecundă sub raportul cantitativ, activi- 
tatea teatrală de amatori se impune atenției 
generale mai ales prin calitatea repertoriului 
şi a interpretării. 


O formaţie de amatori, Associacion de 
Artistes Aficionados, a inițiat un ciclu de 
spectacole, consacrat dramaturgiei antice. 
S-a bucurat de caldă primire mai ales spec- 
tacolul Cavalerii de Aristofan. 


O altă formaţie, Club du Thââtre, a dat 
167 de spectacole cu piesa Menajeria de 
sticlă a lui Tennessee Williams. Acestui 
ansamblu îi revine meritul de a fi pre- 
zentat En e! Cielo no hay Petroleo (In 
cer nu se găsește petrol) de dramaturgul 
peruvian Sebastian Salazar Bondy, o sucu- 
lentă filipică la adresa puterilor imperia- 
liste care urmăresc să acapareze sursele 
mondiale de petrol. 

Este interesant de remarcat că interesul 
ansamblurilor de amatori converge în spe- 
cial spre dramaturgia peruviană. 


Formaţia La Farsa a inscris în reper- 
toriul său El Collar, piesă într-un act a 
romanticului peruvian Benjamin Cisneros. 

Un spectacol interesant a realizat Tea- 
trul experimental al Universității catolice 
cu El Lando de seis Caballos de Rinz 
Iriorte. Grupul La Mascara a reprezentat 
El Pesiste (Atletul) de tinărul dramaturg 
Humberto Napzri, piesă inspirată din viața 
circului şi care s-a bucurat de un remar- 
cabil succes de public. 


Sint numeroase şi formaţiile aparți- 
nind grupurilor naționale din Peru. Din- 
tre acestea se disting: Compagnie Fran- 
çaise d'Amateurs, The Good Companions 
(engleză) și Lime Theatre Workshop (ame- 
ricană). Nu mai puțin importantă este ac- 
tivitatea desfășurată de $Ş«Đoala de Artă 
Teatrală, care pune în scenă piese din dra- 
maturgia universală, indeosebi lucrări de 
Cehov, Priestley, Pirandello. 


Deosebit de interesante sînt planurile de 
viitor ale acestor formații. „Cit mai mulți 
dramaturgi peruvieni pe scenele noastre”, 
„Cit mai mulți tineri dramaturgi” — iată 
lozincile după care se conduc ansamblurile 
de amatori din Peru. Ca un prim rezultat, 
afişul teatral s-a îmbogăţit cu nume de noi 
dramaturgi, ca: Rommaldo Valle, Pedro 
Cateriano, Enrique Solari și alții. Anima- 
torii formațiilor citate îşi exprimă con- 
vingerea că, în pofida lipsei de înțelegere 
ce o întimpină din partea forurilor guver- 
nante, ca şi a greutăților materiale de. tot 
felul, succesele pe această linie vor con- 
tinua. 

cărţi BR ACAA: 


Ce va prefera posteritatea 


De obicei, cînd e vorba de un autor 
care astăzi are între 60 şi 70 de ani și 
care este, cum se zice, reconsiderat şi, deci, 
retipărit, se scrie cam aşa: În perioada 
grea dintre cele două războaie mondiale, 
scriitorul X a dat, alături de Y, Z, H, o 
operă ale cărei orientări, chiar dacă n-au 
fost pe de-a-ntregul juste... etc., etc. În cazul 
de faţă se spune ; alături de Camil Pâtrescu, 
Mihail Sorbul, Victor Eftimiu, Mircea Şte- 
fănescu, Victor Ion Popa, George Mihail 
Zamfirescu, Al. Kirițescu! a urmat în pe- 
rioada de criză a capitalismului drumul 
specific artiștilor care... etc., etc. 

Generalizarea, gruparea scriitorilor pe 
şcoli, curente sau perioade istorice e bună, 
şi fără îndoială, necesară uneori, dar, ope- 
rată stereotip, ajunge să dea naștere la 
impresii monocrome şi  uniformizante în 
mintea celor care citesc ori studiază ope- 
rele scriitorilor din respectiva grupare, 
şcoală sau perioadă. 

Camil Petrescu se războieşte cu proble- 
mele intelectualului, G. M. Zamfirescu e 
atras de subiectele oferite de modesta 
lume a periferiei, Sorbul şi Eftimiu sînt 
polivalenți, in ce privește inspirația și te- 
matica ; deci, precum se vede, fiecare din 
aceşti scriitori dramatici, grupați din punct 
de vedere al perioadei istorice, sorbind a- 
celaşi aer- şi trăind în aceeași lume, se 
despart atunci cînd e vorba să reacționeze 
în fața vieţii. 

Al. Kirițescu a scris undeva, într-o piesă 
a sa, nu un lucru nou, ci într-un fel nou, 
şi anume că: „Artistul care nu e cetă- 
tean, e ca un clopot spart, în care nu sună 
chemarea oamenilor“. Acest lucru nu l-a 
spus nici Victor Ion Popa, nici Mircea Şte- 
fănescu, nici Sorbul, l-a spus Al. Kirițescu. 
li aparține lui. E el. Pe asemenea urme, 
trebuie căutate personalitatea lui artistică 


1 Alexandru Kirițescu, Teatru (cu un stu- 
diu introductiv de S. Alterescu). ES.PLA. 
Buc., 1956. 


şi originalitatea lui. Comedia lui Al. Kiri- 
tescu e frumoasă și incisivă (absolut deloc; 
caragialescă, insă). Dar pentru perioada 
de la primul război mondial și pină la 
1948, Al. Kirițescu rămine un poet al Re- 
naşterii, un cintăreț al lui Michel Angelo: 
şi Rafael, și aşa ar trebui să fie impus 
şi publicului, nu numai prin Gaiţele. 

Majoritatea scriitorilor contemporani lui 
Al. Kirițescu afirmă, ca și el, ideea ar- 
tistului-cetățean, dar nu aceasta interesează 
la el, ci felul în care o face, marca ta- 
lentului său. Alexandru Kirițescu e un» 
scriitor cu „carte de vizită” pe care o re- 
cunoaştem în mod evident in trilogia lui 
istorică, nu în comedie, unde au bătut 
monedă asemănătoare şi Sorbul, şi Mircea 
Ştefănescu, şi Tudor Muşatescu. 

Pentru a afirma ideea artistului-cetățean, 
Al. Kirițescu se adresează acelei perioade: 
a istoriei care smulge invidia tuturor se- 
colelor, cu excepția poate a celui al lui 
Pericle. El uneşte făptura artistului cu cea 
a cetățeanului și o pune să se lupte cu 
dalta pentru cioplirea frumosului in piatra 
rece, cu spiritul tăios pentru fringerea cer- 
biciei şi bigotismului papei, cu halebarda 
pentru independența cetăţii sale, Florența 
— şi astfel se întrupează ideea artistului- 
cetățean în Michel Angelo, fericită reali- 
zare şi încoronare a trilogiei Renașterii. 

Rod al unei concepții materialiste asu- 
pra istoriei, concepţie ce se maturizează de 
la piesă la piesă, trilogia are meritul de- 
a conține nu numai trei caractere excep- 
tionale (Borgia, Griffone și Michel Angelo), 
ci şi multe idei nobile: lupta pentru uni- 
tatea Italiei, condamnarea papalității, a no- 
bilimii desfrinate şi dezbinate, proslăvirea 
momentelor de revoltă ale meseriașilor și 
oamenilor de rind împotriva Vaticanului, 
elogiul umanismului și culturii rinascentiste. 

O notă specifică : cele 142 de personaje: 
ale trilogiei, amintind din dramaturgia ro- 
minească pe Danton al lui Camil Petres- 
cu, poartă o acțiune vastă, introduc nu- 
meroase figuri istorice, majoritatea reale, 
şi dau naștere unor tablouri largi, imense, 

<are sparg limitele obișnuite ale unei piese. 
În acest sens, teatrul lui Al. Kirițescu nu 
e numai teatru ci și o frescă, o încercare 
de cuprindere a ceea ce e de necuprins, 
adică a vieţii şi istoriei, cu grandoarea ve 
le caracterizează pe amindouă. 

O discuţie asupra naturii conflictului în 
aceste piese ar trebui să se oprească şi 
asupra acestui amănunt: la Al. Kirițescu, 
conflictul nu are loc duar între oameni, 
intre caractere, ci și înlăuntrul omului în- 
suşi, de pildă între chipul și sufletul său. 
Griffone spune despre neamul Baglionilor 
că sint „frumoşi ca niște zei, dar au su- 
flete de Satan”. 


Aș spune, în ciuda aporențelor, că exis- 
tă o trăsătură comună între comedia şi 
drama istorică a lui Al. Kirițescu, o anu- 
mită continuitate de preocupări; mă refer 
la acel umanism pe care nu l-a găsit in 
societatea modernă burgheză dintre cele 
două războaie (Gaiţele, 1932) şi pe care 
l-a căutat în Renaștere (Borgia, 1937; 
Nunta din Perugia, 1947; Michel Angelo, 
1948). De aici și specificul tratării: in 
trilogie, personaje care poartă direct ideile 
umanismului (Michel Angelo, Rafael); în 
„comedie, umanismul susținut prin negativui 
său (Dudulenii, Primul, Soltana Țuţubey). 
Reţin atenţia în mod deosebit, în comedie, 
antimoșierismul (Gaiţele) şi antifascismul 
(Dictatorul, 1943) şi o simpatie binevoitoare 
pentru intelectualul onest dar înghițit de 
mediul corupt în care viețuieşte. Comicul 
suculent și usturător din Gaiţele și din 
Dictatorul transpare aproape la fiecare re- 
plică şi este creat cu toate mijloacele cla- 
sice, folosite de la Plaut pină astăzi: ca- 
ractere, situaţii, verb, 

Dictatorul şi Gaiţele sint nişte comedii- 
pamflet, cu adresă sigură, inspirate de im- 
prejurări şi persoane cu stare civilă pre- 
cisă, și faptul acesta le împuţinează capa- 
citatea de a fi general cuprinzătoare, poate 
că le restringe inteligibilitatea şi eficacita- 
tea la durata unei sau unor generații di- 
rect cunoscătoare ale evenimentelor și per- 
soanelor evocate. 

Măsura talentului și originalității lui Al. 
Kirițescu o aflăm în trilogia istorică. Se 
poate spune că teatrul lui va dăinui mai 
mult prin drama istorică, remarcabilă și 
matură operă de artist, decit prin comedia 
sa; aceasta, în ciuda faptului că Gaiţele 
se joacă, de ani de zile, cu un succes de 
public pe care l-ar invidia, de-ar mai trăi, 
şi Caragiale. 

Mihai FLOREA 


Spectacole cehoviene pe scena 


M. H. A. T.-ului* 


„Numele lui Cehov trebuie legat in- 
totdeauna de numele M.H.A.T.-ului, teatrul 
pentru care a scris, primul teatru care 
l-a jucat și înțeles...“ 

Aţi mai auzit axioma ? Desigur. Poate 
ați şi spus-o într-o împrejurare oarecare. 
Căci fraza asta se aude întotdeauna şi 
pretutindeni. O spune toată lumea. 

Dar formula mai sus amintită, care se 
bucură de o circulație atit de largă, nu 
este fidelă realității istorice, ci certifică 
tocmai limita informaţiilor noastre asupra 
pieselor cehoviene, a dramaturgului şi a 
legăturilor lui cu M.H.A.T.-ul. 

Ivanov,  Pescăruşul şi Unchiul Vanea 
existau înainte de 1898, inainte de acel 
14 iunie cînd Stanislavski lua cuvintul 
în fața unei trupe de actori în ziua în- 
ființării Teatrului de Artă. 

Cele trei piese cehoviene își aveau oO 
istorie. Teatrul de Artă, nici una. 

Citeva teatre din Moscova și Petersburg, 
ca şi unele trupe de provincie alcătuite din 
comparși artistici de toate soiurile, işi în- 
cercaseră pe rind puterea asupra primelor 
trei piese ale lui Cehov. Doriseră să cu- 
cerească adevărul vieții învăluit într-un li- 
rism de o factură unică și atit de emo- 
ționantă... * 

Dar îndrăzneţii nu aveau încă armele 
necesare pentru a-l percepe. Piesele “lui 
Cehov aduceau prea mult adevăr, o imen- 
să poezie, o neliniştitoare vibraţie de stră- 
funduri, care nu puteau fi strînse atit de 
uşor într-un tot unitar, ca să fie aduse 
pe scenă și transmise de acolo. 


O actriță talentată și minunat de fru- 
moasă, Vera Komisarjevskaia, înscrie un 
mare eşec în scurta ei carieră artistică, 
interpretind-o pe Nina  Zarecinaia din 
Pescăruşul. Nici Davidov, cunoscut actor 
de puternică personalitate artistică, nu re- 
purtează o victorie în rolul lui Ivanov, 
şi nici Leonidov în Treplev. 

Se pare că dramaturgia lui Cehov incă 
se mai apăra. . 

Nu înțelesese nimeni că un dramaturg 
rus, puternic și original, avea dreptul să 
ceară un nou stil de interpretare. Nimeni 
nu ştia încă să spună în ce constă sin- 
gularitatea cehoviană și farmecul drama- 
turgiei sale. Detractorii vorbeau  pripiţi 
despre absenţa caracterului ei scenic, ca 
despre un stigmat. 


* M. Stroeva, Cehov i Hudojestvennii Teatr — 
(Cehov şi Teatrul de Artă), Editura Iskusstvo. 
1955. 

Oare Beaumarchais, Ibsen, Victor Hugo 
şi Ostrovski puteau fi jucaţi cu aceleasi 
mijloace ? Incontestabil că fiecare îşi re- 
lamă dreptul la autenticitate şi oamenii 
de teatru sint întotdeauna tentaţi să-si 
plătească repede acest omagiu de fidel- 
tate față de dramaturg şi epoca lui... 

Dar ce dorea Cehov? Stil special pen- 
tru un dramaturg autohton care scria des- 
pre  Serebreakovii, Trigorinii şi  Astrovii 
cei mai  necontrafăcuţi și contemporani ? 
Părea o pretenţie absurdă să ceri o nouă 
preţuire a pauzei, a gestului, a decorului. 
Cu toate acestea, nu exista o altă soluţie... 

Nemirovici-Dancenko caută în aceeași 
perioadă un repertoriu contemporan pen- 
tru a putea să desfeudeze teatrul rusesc 
de tendinţa osificată clasicizantă, care pre- 
gätea o criză sigură mişcării teatrale din 
acea epocă. Principiile înnoitoare ale dra- 
maturgiei cehoviene, acel dramatism ascuns 
şi puternic care înlocuieşte lovitura de 
teatru, îl atrage pe Nemirovici-Dancenko, 
care presimte posibilitatea  intineririi in- 
tregii arte interpretative ruse prin inter 
mediul dramelor lui Cehov. 

Şi  Nemirovici-Dancenko, şi Cehov con- 
cep dramatismul ca un factor veșnic pre- 
zent în viața individului; şi nu preconi- 
zează apariția „culmilor și a prăpăstiilor” 
pentru redarea tumultului vieții și al pa- 
siunilor. 


Nemirovici-Dancenka il convinge pe Ce- 
hov să permită înscenarea  Pescăruşului, 
iar ideea regizorală ji aparţine lui. Nemi- 
rovici-Dancenko apelează la colaborarea lui 
Stanislavski, care — după cum se știe — 
nu acceptă atit de uşor pe originalul Ce- 
hov.  Indrăgostit ca regizor şi actor de 
pasiunile violente, tragice, dar atit de evi- 
dent dramatice ale eroilor shakespearieni 
sau hauptmannieni, Stanislavski este dis- 
pus să aprecieze mai curind ca un feno- 
men aparte, remarcabil prin singularitatea 
lui, dramaturgia contemporanului său. 

Viaţa eroilor cehovieni îi apare la în- 
ceput lui Stanislavski ternă, lipsită de ac- 
țiune și, deci, nescenică. 


Nemirovici-Dancenko mărturiseşte in co- 
respondența sa că a încercat să trezească 
în Stanislavski interesul față de „adinci- 
mea şi lirismul cotidianului“, să-i indrepte 
fantezia spre cenușiul zilelor ruseşti, ca 
să-l poată elibera de istorismul și gustul 
pentru fantastic care-l pasionau, 

Dar Stanislavski nu putea să se de- 
zică atit de ușor de simpatiile contractate 
anterior şi adeziunea la Cehov se realiza 
anevoie. Il incintau discuţiile cu Nemiro- 


vici-Dancenko, dar  deindată ce răminea ` 


singur cu textul, îl recuprindea indiferen- 
ţa, chiar plictisul. 


In această stare de spirit, aparent fără 
de echivoc, pleacă regizorul Stanislavski 
în gubernia Harkov, ca să-și facă, in con- 
cediu, caietul de regie la piesa lui Cehov. 

Apropierea între Cehov și Stanislavski 
se face abia în acest concediu, fără inter- 
mediul unei terțe persoane capabile să dea 
sfaturi sau lămuriri. Acum descoperă Sta- 
nislavski acel „Omenesc” cu literă mare, 
care se camuflează in spatele cotidianului 
lipsit de culoare şi strălucire. 


Lucrarea Marianei Stroeva: Cehov şi 
Teatrul de Artă, apărută anul trecut la 
Moscova, aduce o contribuţie esenţială la 
cunoașterea istoriei reprezentării dramatur- 
giei cehoviene şi a creării noului stil inter- 
pretativ realist. 


Pornind de la un scurt istoric al creării 
fiecărei piese în parte, autoarea iși permi- 
te o largă și bine documentată incursiune 
în etapa imediat următoare — etapa 
transpunerii scenice — cind textul dra- 
matic se transformă in dramă. 


Pentru oamenii noștri de teatru, care 
ştiu in mod aprioric că Cehov este o pia- 
tră de incercare in cariera oricărui actor 
şi regizor, lectura acestui volum este, so- 
cotim, indispensabilă. Nici Stanislavski 
n-a putut să facă atit de lesne contactul 
cu unchiul Vanea. Toţi regizorii care lu- 
craseră inaintea lui și-l imaginaseră pe 
Voinițki ca pe un moșier rural, ostrov- 
skian, incălțat cu cizme grele, frust și 
primitiv în gindire. Stanislavski descoperă, 
după o muncă titanică, acea cravată din 
fular subţire de mătase pe care o arbo- 
rează unchiul Vanea. Această minimă ce- 
rință estetică ii sugerează stilul persona- 
jului, preferinţele lui, sensibilitatea față de 
frumos și capacitatea intensă de a se re- 
volta tardiv şi inutil pentru intreaga lui 
viață cheltuită zadarnic, 

„Autoarea citează rațional şi competent 
din lucrările lui Stanislavski, Nemirovici- 
Dancenko, Knipper-Cehova, precum și din 
memoriile actorilor de vază din colectivul 
M.H.A.T.-ului, în sprijinul fiecărei pro- 
bleme in parte. 

Prezentată într-o frumoasă ținută lite- 
rară, cartea Marianei Stroeva rămine o 
serioasă lucrare de specialitate. 

Este regretabil că preocuparea autoarei 
nu se extinde destul de insistent și asupra 
problemelor de scenografie. Ar fi fost foarte 
instructiv să se dea reproduceri după schi- 
tele de decor ale lui V. A. Simov, cunos- 
cutul  „peredvijnik”, vechi colaborator al 
lui Stanislavski, care l-a secondat cu geniu, 
creindu-i toate decorurile pieselor ceho 
viene. 

Maria VLAD 

Decorul 


Decorul este cadrul plastic in care se 
desfășoară acţiunea unei piese. 

O piesă poate avea unul sau mai multe 
decoruri. Impărțirea pe tablouri a piesei 
corespunde caboririi şi lăsării cortinei; la 
aceste așa-numite pauze de tablou, decorul 
se poate schimba sau poate rămine același. 

O primă împărţire a decorurilor poate 
fi următoarea: interior (birou, cantină 
etc.), exterior (curtea unei case etc.), inte- 
rior cu exterior (veranda unei case care dă 
spre grădină), în funcţie de ceea ce el re- 
prezintă, 

Din acest punct de vedere, decorul tre- 
buie să corespundă cerinţelor textului, nu 
respectind neapărat „mot-ă-mot” indicaţiile 
autorului care preced fiecare tablou (ast- 
fel: ușă spre balcon în stînga, masă în 
faţă, centru etc.), ci intruchipind cerinţele 
rezultate din citirea amănunțită a textului 
şi din consultarea nevoilor regizorale. 
Aceste date indispensabile se amalgamează 
cu alte date — de stil, de epocă, de at- 
mosferă, de colorit — şi, împreună, vor 
forma o compoziţie plastică sugestivă, evi- 
dent exprimată tridimensional. 

Din punct de vedere al rezolvării unui 
decor, există o mulțime de posibilităţi. Le 
voi împărţi în: decor închis (construit) si 
decor liber (in perdele sau deschis). De- 
corul închis cuprinde decorurile în între- 
gime construite. adică acele rezolvări care 
comportă toți pereţii unei încăperi, cu uși 
şi ferestre, cit şi plafon. Decarul liber ar 
cuprinde rezolvările ce comportă numai 
elemente construite, așezate liber în scenă 
(evident, după legi de compozitie, dar de- 
tașindu-se in spaţiu), proiectate fie pe un 
circular (perdea semicirculară pictată ce 
acoperă fundalul și lateralele scenei), fie 
pe perdele neutre; sau decoruri fără nici 
un element construit, decoruri compuse cu 
perdele neutre sau pictate, și mnbilier sau 

recuzită. än acest ultim fel de decor, lu- 
mina reprezintă un component principal. 

Orice decor are o plantație. Se cheamă 
plantație planul după care se așază în 
scenă elementele decorului. cît și mobilie- 
rul. Decorul construit se compune din 
flancuri — panouri dreptunghiulare de di- 
verse mărimi, construite din cadre de șipci 
pe care se intinde pinză de decor (o pinză 
între „muncitorul“ și „buret”! sau (si) 
placaj subțire. Aceste panouri comportă 
goluri pentru uși și ferestre, care pot îi 
fixe, la flanc, dacă nu au o grosime prea 
mare. sau se introduc în flanc prin faţă, 
după ce el a fost plantat; aceasta, pentru 
o mai usoară manevră (aducerea și mon- 
tarea decorului), cît şi pentru o cît mai 
comodă depozitare a decorului în magazie. 
Pe spatele flancurilor se scriu cifre și 
mențiunea „curte“ sau „grădină“, după 
locul şi ordinea în care se montează in 
scenă. Flancurile işi mentin pozitia verti- 
cală, fiind sprijinite cu niște șipci speciale 
ce formează unghi cu podeaua scenei ài 
care sint prinse în șipca de margine a 
flancului şi podea cu burghie metalice. 
Acestea se numesc şpraiţuri, iar operaţia 
fixării lor se numeşte a șpraițui. Există 
şpraițuri de diferite lungimi. 

Un flanc oblic față de sală se cheamă: 
pan-coup6. Un flanc îngust „se cheamă 
şmal (de la germanul schm4l, strimt). 
Flancurile se țin între ele (se rigidizează), 
pentru a forma colţurile camerei, prin- 
tr-o fringhie ce se înfășoară între bacnuri 
(bucățele speciale de lemn ce se bat pe- 
șipcile verticale de margine ale flancurilor 
şi canat, pentru a se putea trece fringhia, 
care rămîne fixă la unul dintre flancuri, 


„în partea de sus). Pentru că nu se pot 


face flancuri prea mari, în cazul unor pe- 
reți lungi, de exemplu, ele pot fi alcătuite 
„a balama“, adică din două flancuri ce 

se prind între ele cu balamale ca nişte 


paravane şi se închid pe față, adică pe: 


“partea cu pinza, pentru ca pictura de- pe 
ea să nu se strice la depozitat şi trans- 
port. Se mai compun flancuri mari și: din 
cite două flancuri mai mici şi libere, uni- 
te la „falseisen” — unul din flancuri are 
© fişie verticală de placaj (fier fals) care 
depăşeşte cu cca. 3—4 cm șipca de mar- 
gine și care va acoperi astfel golul dintre 
flancuri cind acestea stau alături. Evident, 
„falseisenul“ se așază spre fundul scenei, 
<a să nu se vadă. 

Plafonul este un flanc mare, compus, în- 
„deobşte, din două bucăţi la balama, care 
acoperă în partea de sus flancurile, în- 
chizind interiorul respectiv. Este ţinut la 
pod cu fringhii. El are în centrul lui o 
gaură, locul de lampă. 

In afara flancurilor, într-un decor mai 
"există  practicabile şi scări. Practicabilele 
sint cuburi de diverse înălțimi și forme 
şi servesc la schimbarea nivelelor de joc; 
ele pot fi fixe sau pliante. Cele pliante 
se compun din niște șasiuri ce se inchid 
la balama și deasupra cărora, cind sînt 


Un simplu decor închis, compus din trei flancuri 


deschise, se fixează mici platforme ; de 


'scinduri (podium). Scările formează acce 


sele la aceste platforme. 

Perdelele, in decorul liber, pot fi utili 
zate cu rol de culise, pentru degajări late- 
rale. Sint atirnate moi de la pod, căzind 
în falduri, paralele cu rampa sau in „pan- 
coupé“ „ Ori se pun în stinga sau dreapta 
scenei, după arlechini. In atare rezolvāri. 
podul se maschează prin ` sufite, adică 
prin rînduri de perdele scurte, faldate ci 
toată deschiderea scenei, aşezate orizontal 
la ştângi (bare metalice orizontale pe toa 
tă deschiderea scenei, acționate de contra 
greutăţi pe verticală, care compun podul”. 

Fundul scene: poate fi închis cu o per- 
dea pe toată deschiderea scenei, sau — 
in cazul deschiderilor pe cer — perdelele 
pot avea „ambrazuri” și diferite forme. 

Circularul este fundalul care acoperă 
peretele din fundul scenei. El are şi niste 
urechi laterale. Poate fi moale -- din 
pinză — sau rigid, cind e chiar peretele 
scenei care este pictat în albastru. De 
asemenea, el poate fi mobil, se poate ri- 
dica la contrabale, cu totul, pe verticală, 


— două laterale simple dispuse în pan-coupe și 


unul central cu balamale la jumătatea sa cu goluri pentru o fereastră și o ușă. cu o sufită și 
perdele laterale si rlnfon. privite din spate (din scenă): 
1. Sufită atirnată la contrabală ; 2. culise moi la contrabală (perdele laterale); 3. plafonul cu sistemul 
de coborire de la pod; 4. flanc grădină dispus în pan-coup; 5. spraiț cu prelungire (telescopic): 
6., burghiul metalic ; 7. bacnurile cu sistemul de rigidizare al flancurilor cu fringhie; 8. gol pentru 
Fereastră ; 9. bulamalele flancului central; 10. gol pentru usă; 11. flancul central construit din două 
flancuri mai mici prinse între ele la balama ; 12. flanc curte e 

sau se poate închide pe porțiuni, pe ori- 
zontală, stringindu-se ca o perdea pe inele 
sau tiraj. Un circular foarte modern este 
cel numit ciclorama, care este ca o calotă 
semisferică. Ea se poate stringe — în ca- 
zul că e făcută dintr-o țesătură textilă — 
pe orizontală, iar dacă e metalică, pe ver- 
ticală. Ciclorama servește și pentru deco- 
rul total proiectat, proiecția  făcindu-se 
prin spate, cu multe aparate, pe segmen- 
te de calotă, cu diapozitive speciale care 
racordează imaginea. Fundul scenei poate 
fi acoperit şi cu fundaluri pictate, even- 
tual descompuse pe mai multe planuri cu 
trânsparență, fundaluri din tule, cu apli- 
cații ete. 

Mobilierul este cel obișnuit ca tip, numai 
că acesta, de scenă, date {jind deformările 
şi vizibilitatea specială, este de alte pro- 
porții; aici se păstrează numai detaliul 
esenţial, simplificindu-se mult „muluratia”. 
ușurindu-se și ca greutate, și ca con- 
strucție. 

Toate obiectele de uz scenic în piesă se 
cheamă recuzită. 

Elementele de decor se pictează. Pentru 
asta, există specialişti, pictori  execntanţi 
de teatru, care țin seamă de o serie de 
legi specifice de desen și pictură. Pictura 
se face în culori de apă (tempera) şi cu- 
lori de anilină, în cazul flancurilor sau 
fundalurilor cu transparenţă. Pe jos există 


un covor de scenă, mochetă  indeobşte, 
neutră, pe care se pun covoare în cazui 
interioarelor, sau covoare speciale cu dale: 
pictate etc., după caz. 

Se pare că ideea de teatru a născut 
dintru început şi ideea de decor. Antirii 
decorau peretele din fund al scenei. Ast- 
fel, pentru o tragedie, se arăta un palat 
cu trei intrări: prin cea din mijloc, in- 
trarea regală, ieşea actorul ce deţinea ro- 
lul principal; o pinză pictată acoperea 
totul şi se rula pe un cilindru de lemn 
sau era trasă sub planșeul scenei. Din 
păcate, nu există decit descrieri despre- 
aceste începuturi ale decorului. Se pare că 
aveau şi niște prisme triunghiulare, aşe- 
zate în dreapta și stinga scenei, ce ofe- 
reau subiecte diferite pe fiecare faţă, si se 
învirteau pe un pivot (ca niste culise). 
Odată cu dezvoltarea în timp a teatrului 
şi paralel cu transformarea scenei, decoru- 
rile au căpătat amploare și rezolvări noi. 
Prima revoluţie în decor a constat în tre- 
cerea de la fundalul pictat și culise, la 
decorul tridimensional. lar revoluţia mə- 
dernă e marcată, desigur, de sugerarea spa- 
țiului prin lumină și a obiectelor prin pro- 
jecție. Pictura de teatru, dusă la apogeu 
de mari pictori ca Rafael, Bramante, sau 
de unii moderni ca impresioniștii francezi, 
compunindu-se cu date tehnice moderne, a 
născut scenografia. 

Toni GHEORGHIU 

La 29 martie 1857, într-o casă de pe strada Schitu Măgureanu dim 
Bucureşti, se năştea, ca ultimul dintre cei opt copii ai magistratului Alexan- 
dru Manolescu şi ai Elisabetei (născută Riureanu, originară din Cîmpulung- 
Muscel), cel care avea să devină actorul Grigore Manolescu. El a urmat în 
oraşul natal școala primară și primele două clase gimnaziale. În septembrie 
1871, se inscrie la Conservator (clasa lui Ştefan Vellescu), iar în septem- 
brie 1873, apare la examen în rolul Cimbru din piesa Legea morală de 
G. Sion, cu care ocazie M. Millo, care se găsea în sală, entuziasmat de 
talentul tînărului debutant, îl angajează cu opt galbeni pe lună la teatrul 
Bossel. Pe această scenă, Gr. A. Manolescu, debutează în rolul Tochembouri din piesa 
Un bal în iumea mare, jucînd alături de Frosa Sarandy şi M. Millo. 

La virsta'de 17 ani, este angajat în prima „Societate dramatică“ a Teatrului celui 
Mare (Naţional), creată de C. Dimitriadi şi M. Millo, cîştigînd prețuirea publicului, de la 
primele piese în care apare: Boieri şi ciocoi (rolul Aga Nemuş), Lupta pentru credință etc. 

După ce joacă pentru scurtă vreme în iarna anului 1875 pe scena Teatrului Junimii 
(sala Bossel), condus de Maria Flechtenmacher, iar apoi în sala Walhalla (Piaţa Sf. Con- 
stantin, astăzi Palatul Poştei), pleacă la lași, unde rămîne şi joacă, două stagiuni de-a 
rîndul. De la 1877 la 1882, Gr. Manolescu, a cărui personalitate se conturase, îşi desă- 
virşeşte activitatea pe scena Teatrului Naţional din Bucureşti, ca societar şi director 
de scenă. 

Pentru desăvirşirea măiestriei sale actoricești, e sprijinit de Ion Ghica, directorul 
Teatrului Naţional, să plece şi să studieze la Paris, cu marele actor Delauney, fiind coleg 
şi cu Aristizza Romanescu. 

Pentru o scurtă perioadă de timp, actorul își organizează. în afara Teatrului Naţio- 
nal, un ansamblu propriu, cu care dă reprezentații pe scena Teatrului Dacia (Piaţa de 
Flori) ; apoi, revine la Teatrul Naţional, pe care nu-l mai părăseşte pînă la sfîrşitul vieţii. 

În vara anului 1891, cu o parte din ansamblul Teatrului Naţional bucureștean, 
Manolescu pleacă în turneu la Viena, unde dă reprezentații pe scena Burgtheaterului. 

Un an mai tirziu, bolnav, sfîrşește la Paris, pe masa de operaţie. 

Este adus în ţară şi înmormîntat la cimitirul Bellu. 

Printre marile sale creaţii se pot cita: rolurile titulare din Hamlet (lui datorindu-se 
şi tălmăcirea operei shakespeariene), Despot Vodă. Ruy Blas, Don Carlos, apoi Gallus 
din Fintina Blanduziei, Hernani, Duval-fiul din Dama cu camelii ş.a. Deşi a trăit puţini 
ani. Manolescu a atacat din plin marele repertoriu clasic şi universal. Părăsind maniera 
patetică şi declamatorie a unor actori favoriţi publicului, Manolescu a mers pe linia unei 
reprezentări fireşti a sentimentelor, folosind mijloace artistice sobre dar pline de o remar- 
cabilă forţă şi sugestie. 

Alături de Aristizza Romanescu şi C. I. Nottara. Gr. A. Manolescu rămîne una din 
cele mai de seamă figuri de actori, unul din promotorii de frunte ai tradiţiei realiste în 
teatrul rominesc din a doua jumătate a secolului al XIX-lea. 


III 

La 11 martie 1927, se stinge dii viaţă Vasile Leonescu, fiul Zoiei 
şi al pictorului e biserici Ion Leonida. 

Născut în Bucuteşti la 30 ianuarie 1864, Vasile Leonescu. după ce 
termină şase clase de liceu, intră în trupa fraţilor. Jon şi Al. Vlădicescu, 
pentru ca apoi, la 1883, să treacă pe scena teatrului „Dacia“, sub condu- 
cerea lui Gr. A. Manolescu. 

În timp ce urma Conservatorul din Bucureşti (clasa lui Ştefan Vel- 
lescu ; acesta îi schimbă numele de familie Leonida. în acela de Leonescu), 
intră onorific la Teatrul Naţional, iar în 1886 este angajat elev al Teatrului 

cu 60 de lei lunar. Debutează pe scena Teatrului Naţional din Bucureşti, în rolul Karl 
Moor din Hoţii de Schiller şi se afirmă repede ca un viguros talent în tragedia clasică, 
dramă şi comedie. g 

La 1897, după ce a interpretat o serie de roluri de seamă, este avansat societar, 
iar în 1910, ales membru al comitetului de lectură. 

De statură impunătoare, cu un cap încadrat de un păr bogat, cu un glas avind sono- 
rități puternice, Vasile Leonescu domina prin temperamentul lui tumultuos, atît pe scenă 
„cit şi în viaţă. 

Ca actor, îşi contura cu forţă realistă eroii pe care-i interpreta, obţinînd adesea 
omagiul marilor actori străini ce ne-au vizitat țara. 

În 1914, înainte de vreme şi în plenitudinea talentului său. a fost scos pe nedrept 

„la pensie. Îndurerat, a luat drumul pribegiei, jucînd în diferite formaţii teatrale, slujind 
incă mulţi ani scena. 

Ultimul său rol a fost Duval-tatăl din Dama cu camelii de Al. Dumas. 

Dintre rolurile principale pe care le-a interpretat, se pot cita: Othello, Ministrul 
Haug (Heidelbergul de altădată), Falstaff (Nevestele” vesele din Windsor), Petruchio (Fe- 
„meia îndărălnică). Hyppolite (Fedra), Regele Lear, Răzvan (Răzvan şi Vidra), Moţoc 
(Despot Vodă). Cyrano de Bergerac şi multe alte roluri în care era neîntrecut. 

Alături de Agatha Birsescu, a jucat în Macbeth, Hero şi Leandru şi Sapho, obţinînd 
-succese la Burgtheater din Viena. 

Prieten bun cu mulţi dintre publiciştii vremii sale, Vasile Leonescu a scris, singur 
sau în colaborare, o serie de lucrări teatrale: Rosamunda, tragedie în cinci acte ; lon 
Uodă cel Cumplit, dramă în patru acte (versuri); Traian şi Andrada. tragedie în cinci 
acte (versuri) ; în colaborare cu Grigore Ventura : Minciuni conventionale, dramă mo- 
dernă în trei acte; Crai de ghindă, comedie în trei acte, Şarpele casei, comedie în patru 
acte. În colaborare cu Th. Duţescu-Duţu scrie: Jancu Jianu, legendă în patru cînturi ; 
Zavistia, dramă țărănească în patru acte; Peneș Curcanul, episod războinic în patru acte ; 
Oricum... piesă de moravuri politice în trei acte; Povestea neamului; Ucigă-l crucea, 
dramă ţărănească în trei acte ; Făt Frumos şi Cosîinzeana, basm naţional în opt cînturi ; 
Un flagrant delict, farsă în trei acte, şi În timpul alegerilor, comedie în trei acte. 

fh vîrstă de 63 de ani, Vasile Leonescu, încă în plină vigoare a talentului său, 
sfirşeşte zbuciumata sa carieră dramatică. 

